
1. PIEDICILE TEOLOGIEI CREŞTINE 


ÎNŢELEPCIUNEA ascunsa a bibliei 


NOUL TESTAMENT poate fi citit cu înţelepciune şi altfel decât în 
maniera preoţilor creştini, devotaţi dogmelor tradiţionale. Iată, mai jos, 
cum putem naviga cu ajutorul raţiunii pe căile încâlcite ale cuvintelor de 
acum 2000 de ani. Cu o minte deschisă, în Biblie pot fi găsite apropieri 
semnificative cu doctrinele orientale care vorbesc despre lumea 
spiritelor, legea karmei şi a reîncarnării şi alte subiecte spirituale dificile. 

CE ÎNŢELEGEA ISUS PRIN „ÎNVIEREA 

MORŢILOR”? 

«După ce vor învia din morţi nici nu se vor însura, nici nu se vor mărita, ci vor fi 
ca îngerii din ceruri. în ce priveşte învierea morţilor, oare n-aţi citit în cartea lui Moise, 
în locul unde se vorbeşte despre „Rug”, ce i-a spus Dumnezeu când a zis : „Eu sunt 
Dumnezeul lui Avraam, Dumnezeul lui Isaac şi Dumnezeul lui lacov”? Dumnezeu nu 
este un Dumnezeu al celor morţi, ci al celor vii. Tare vă mai rătăciţi! » (Marcu 12, 25- 
27) 

Isus spunea clar că sufletele morţilor trăiesc după ce părăsesc corpul 
pământesc. 

„Morţii vor fi ca îngerii” înseamnă că nu vor mai avea caractere 
sexuale, dar poate fi ceva mai mult. Morţii pot chiar deveni îngeri. Dacă 
corpul spiritual, sau „trupul duhovnicesc”, în care trăieşte sufletul după 
moarte, este asemenea celui al îngerilor înseamnă că , probabil, şi îngerii 
au fost cândva oameni pe Pământ. Oare, dacă Fiul lui Dumnezeu s-a 
încarnat ca om şi apoi a putut să-şi reia locul pe tronul ceresc, de ce un 
înger oarecare n-ar putea să-şi ia un corp de carne, iar după moarte să 
rămână înger ? 

«Tatăl vostru Avraam a săltat de bucurie că are să vadă ziua Mea: a văzut-o şi 
s-a bucurat. » (loan 8.56) 

Această nouă viaţă a sufletului nu este doar un somn „de moarte” în 
aşteptarea vreunui eveniment viitor. Nu este o toropeală, o vegetare, ci 
este o viaţă plină de sentimente şi gânduri. Jn-vierea” morţilor este, de 
fapt, „viata” morţilor, o stare si nu un eveniment . 

«Şi îndată perdeaua dinlăuntrul Templului s-a rupt în două, de sus până jos, 
pământul s-a cutremurat, stâncile s-au despicat, mormintele s-au deschis şi multe 
trupuri ale sfinţilor care muriseră au înviat... şi s-au arătat multora. » (Matei 27.51-53) 

Morţii nu dorm, ci uneori intervin copleşitor în existenţa oamenilor. 
Fie că apariţiile acelor sfinţi la moartea lui Isus au fost nişte fantome, fie 
că au fost chiar materializări palpabile, aici ne interesează că acei sfinţi 
evrei, de mult decedaţi, au acţionat sincronizat, la porunca superiorilor, 
pentru mustrarea oamenilor. Ei n-au aşteptat să-i „învie” Isus, ci erau 
deja „în viaţă”. 


ESTE DUMNEZEU UN DESPOT ? 

«Nu orişicine-mi zice: „Doamne, Doamne!” va intra în împărăţia cerurilor, ci cel 
ce face voia Tatălui Meu care este în ceruri. Mulţi îmi vor zice în ziua aceea 
„Doamne, Doamne! N-am proorocit noi în Numele Tău? N-am scos noi draci în 
Numele Tău?” Atunci le voi spune curat: „Niciodată nu v-am cunoscut, depărtaţi-vă 
de la Mine, voi toţi cei care lucraţi fără de lege.” » (Matei 7.21-23) 

Adevărata credinţă nu înseamnă simpla afirmaţie „Cred în 
Dumnezeu”, căci şi demonii cred că El există. Anumite persoane, aparent 
cucernice, îşi ascund răutatea în spatele unei măşti bisericeşti şi unei 
hărnicii spirituale suspecte. Poate că habotnicul nu e decât un mare 
păcătos, prea mândru să se umilească sincer în faţa lui Dumnezeu, dar 
destul de abil să mimeze credinţa în faţa oamenilor. Sau este conştient de 
prea multele sale păcate. 

«Nimeni nu poate să vină la Mine dacă nu-l va trage Tatăl care M-a trimis... » 
(loan 6.44) 

Cum se pot explica afirmaţiile de mai sus? Să fie oare credinţa 
adevărată în Dumnezeu şi în Isus doar un act de Graţie întâmplătoare? 
Să existe un fel de loterie care distribuie harul credinţei în puterea 
Divină? 

Nu, Dumnezeu nu se manifestă discreţionar, ci există un „dat” 
individual care direcţionează Voinţa Divină. Acest „dat” nu poate veni de 
altundeva decât dintr-o istorie individuală. Cu alte cuvinte, Tatăl îl 
cheamă spre Sine doar pe acela care are „urechi de auzit”. Pentru cei fără 
„auz spiritual” Glasul Divin nu există, deşi răsună din veşnicie. 

Cât de lungă este această istorie individuală în răstimpul căreia omul 
îşi construieşte „urechea spirituală”? Ajunge o viaţă de om pentru această 
realizare extraordinară? Deşi admitem că e firesc ca oamenii să difere 
prin talente şi înclinaţii, n-am putea înţelege de ce nu ne naştem egali în 
credinţă. N-am putea înţelege aceasta doar dacă n-am accepta că istoria 
individuală începe cu mult timp înainte de naştere . Doar aşa se explică 
inegalitatea spirituală şi de ce Dumnezeu îi preferă pe cei mai „copţi la 
minte”. El nu este un tiran imprevizibil, ci alegerile Sale sunt mereu 
înţelepte, în acord deplin cu nivelul spiritual al omului. Datorită 
acumulărilor fiinţei înainte de naşterea prezentă. 

«Isus le-a zis „Adevărat, adevărat vă spun că, mai înainte ca să se nască 
Avraam, sunt Eu.”. » (loan 8.58); 

«Am ieşit de la Tatăl şi am venit în lume; acum las lumea şi Mă duc la Tatăl. » 
(loan 16.28) 

Isus vorbeşte explicit că orice spirit (duh) vine şi pleacă din lume: 

«Ce este născut din carne, este carne, şi ce este născut din Duh, este duh. 
Vântul suflă încotro vrea şi-i auzi vuietul; dar nu şti de unde vine, nici încotro merge. 
Tot aşa este cu oricine este născut din Duhul. » (loan 3.6,8) 

Din cauza acestei legi universale „Trebuie să vă naşteţi din nou” 
(loan 3.7) „din apă şi din Duh” (loan 3.5), adică din trup (format 
majoritar din apă) şi din spirit (duh). 

De ce omul nu se recunoaşte a fi spirit ? Ce se întâmplă cu spiritul 
când devine om ? Scriptura ne orientează şi în această dilemă : 

«Fiindcă, dacă mă rog în altă limbă, duhul meu se roagă, dar mintea mea este 
fără rod. Ce este de făcut atunci ? Mă voi ruga cu duhul, dar mă voi ruga şi cu 
mintea; voi cânta cu duhul, dar voi cânta şi cu mintea. » (1 Corinteni 14.14,15); «...şi 
duhul vostru, sufletul vostru şi trupul vostru să fie păzite întregi, fără prihană...» (1 
Tesaloniceni 5.23) 

Deci spiritul (supraconştientul) se deosebeşte de mintea 
(conştientul) omului, fiind „inima sa duhovnicească”. 

«Căci, cine dintre oameni ştie ale omului decât duhul omului, care este în el? » 
(1 Corinteni 2.11) 

Pentru că spiritul va fi judecat pentru faptele omului, de aceea îl 
îndeamnă spiritul pe om către fapte cuviincioase: 

«...Duhul, pe care l-a pus Dumnezeu să locuiască în noi, ne vrea cu gelozie 
pentru Sine. » (lacov 4.5) 

Dar există şi spirite care îl îndeamnă pe om la fapte urâte. Spiritele 
malefice roiesc în jurul oamenilor, iar când unul reuşeşte să ia locul 
spiritului propriu al omului, fenomenul se numeşte „demonizare” sau 
„posesiune demonică”. 

«Duhul necurat, când a ieşit dintr-un om, umblă prin locuri fără apă, căutând 
odihnă şi n-o găseşte. » (Matei 12.43) 

Nimic nu contrazice ideea că un astfel de spirit pre-existent ar putea 
intra chiar într-un embrion uman, „demonizându-1” pentru tot restul 
vieţii. Ba dimpotrivă, se afirmă clar că atât spiritele lui Dumnezeu, cât şi 
spiritele Satanei sunt încarnate în oameni: 

«El le-a răspuns „Cel ce seamănă sămânţa bună este Fiul omului. Ţarina este 
lumea; sămânţa bună sunt fiii împărăţiei; neghina sunt fiii Celui rău. Vrăjmaşul care a 
semănat-o este Diavolul...”.» (Matei 13.37-39); «Cine păcătuieşte este de la diavolul, 
căci diavolul păcătuieşte de la început... Oricine este născut din Dumnezeu nu 
păcătuieşte pentru că sămânţa Lui rămâne în el; şi nu poate păcătui pentru că este 
născut din Dumnezeu. Prin aceasta se cunosc copiii lui Dumnezeu şi copiii 
diavolului. » (1 loan 3.8-10); «Voi aveţi de tată pe diavolul; şi vreţi să împliniţi poftele 
tatălui vostru...» (loan 8.44) 

Aşa se explică faptul că doar oamenii cu spirite bune înţelegeau şi 
aprobau doctrina iubirii şi a nemuririi propovăduită de Isus: 

« „Vouă”, le-a zis El, „v-a fost dat să cunoaşteţi taina împărăţiei lui Dumnezeu; 
dar pentru cei ce sunt afară din numărul vostru toate lucrurile sunt înfăţişate în pilde, 
pentru ca „măcar că privesc, să privească şi să nu vadă, şi măcar că aud, să audă şi 
să nu înţeleagă, ca nu cumva să se întoarcă la Dumnezeu şi să li se ierte păcatele.”. 
» (Marcu 4.11,12) «Dar voi nu credeţi pentru că, după cum v-am mai spus, nu sunteţi 
din oile mele.» (loan 10.26); «Cine este din Dumnezeu ascultă cuvintele lui 
Dumnezeu; voi de-aceea n-ascultaţi, pentru că nu sunteţi din Dumnezeu.» (loan 
8.47) 


CINE ESTE DUŞMAN AL LUI DUMNEZEU ? 

«...Orice împărăţie dezbinată împotriva ei este pustiită; şi o casă dezbinată 
împotriva ei se prăbuşeşte peste alta. Deci, dacă satana este dezbinat împotriva lui 
însuşi, cum va dăinui împărăţia lui? Fiindcă ziceţi că Eu scot dracii cu Belzebut.» 
(Luca 11.17,18) 

împărăţia lui Dumnezeu se bazează pe toţi cei ce o slujesc, din toate 
religiile. între sfinţii neamurilor ce s-au înălţat la ceruri nu există ceartă. 
Dacă unul dintre ei ajută pe un om, vor sări solidari şi alţi sfinţi să-l ajute. 
Dumnezeu e unic şi toţi sfinţii care îl preamăresc fac parte din aceeaşi 
împărăţie cerească. Indiferent ce religie au practicat, oameni fiind, după 
moarte ei trăiesc în acelaşi tărâm paradisiac. Religiile sunt pentru 
oameni, ca să-i apropie de Dumnezeu, dar sfinţii trecuţi în lumea celor 
drepţi nu mai au nevoie de scripturi sau teologi. în Raiul ceresc dispar 
diferenţele de doctrină, dogmele se năruie. Cei ce urmează Voinţa Divină 
sunt fraţi întru credinţă. Disputele şi războaiele inter-religioase sunt 
instigate de mai-marii zilei, care vor să profite de bani, putere şi onoruri. 
Este important că ne închinăm aceluiaşi Dumnezeu şi nu atât diversele 
ritualuri. Dumnezeu ne priveşte pe toţi la fel, indiferent de rasă sau 
religie, contând numai sinceritatea credinţei noastre. Isus, ca Fiu al lui 
Dumnezeu, are o viziune egală asupra tuturor drept-credincioşilor de pe 
planetă. 

Adevărata luptă nu se dă între filosofii şi religii, ci între împărăţia 
răului şi împărăţia Binelui. Toţi slujitorii răului sunt aliaţi întru satana, 
după cum toţi slujitorii Binelui sunt fraţi întru Dumnezeu. Isus, 
Mahomed, Buddha, Lao-tse, Krishna, au acelaşi inamic terestru: pe 
Lucifer. Aici este adevărata luptă! Certându-ne doctrinar sau bătându-ne 
să vină oamenii la biserica noastră, denigrând-o pe cea de alături, aşa nu 
vom progresa, ci vom deveni complicii întunericului spiritual. Dacă 
lăsăm să intre Lumina în minte şi suflet, omenirea nu se va mai dezbina! 
Să ne păzim de liderii unor grupări religioase ori esoterice, veniţi de 
altundeva decât din Dumnezeu, şi să-i recunoaştem pe adevăraţii aleşi ai 
Domnului! 

«Vai de voi, cărturari şi farisei făţarnici! Pentru că voi închideţi oamenilor 
împărăţia Cerurilor: nici voi nu intraţi în ea şi nici pe cei ce vor să intre nu-i lăsaţi să 
intre. » (Matei 23.13) 

«Preoţii cei mai de seamă au hotărât să omoare şi pe Lazăr, căci din pricina lui 
mulţi iudei plecau de la ei şi credeau în Isus. » (loan 12.10,11) 

«Păziţi-vă de proorocii mincinoşi... îi veţi cunoaşte după roadele lor... Orice 
pom bun face roade bune, dar pomul rău face roade rele. » (Matei 7.15-17) 

«Dacă nu fac lucrările Tatălui Meu, să nu Mă credeţi. Dar dacă le fac, chiar 
dacă nu Mă credeţi pe Mine, credeţi măcar lucrările acestea...» (loan 10.37,38) 


PĂCATUL ESTE MOTORUL SUFERINŢEI 

De ce religia ne îndeamnă să nu păcătuim? Are Voinţa lui Dumnezeu 
vreo raţiune? 

Iată cum ne-a justificat Isus nevoia de a nu păcătui: „Cine seamănă 
vânt culege furtună. Cine ridică sabia, de sabie va fi ucis.” Orice păcat pe 
care -1 facem sădeşte sămânţa suferinţei de mai târziu. Dar cât de târziu? 
Realitatea ne oferă atâtea exemple când răutatea şi celelalte fără-de-legi 
nu sunt pedepsite. Cu greu ne reţinem atunci exclamaţia „Unde e 
dreptatea Ta, Doamne?”. 

Isus le dezvăluia ucenicilor Săi că niciodată un păcat nu rămâne 
nepedepsit şi că păcatele noastre trecute sunt cauza suferinţelor de acum: 

«Ucenicii Lui L-au întrebat: învăţătorule, cine a păcătuit: omul acesta sau 
părinţii lui, de s-a născut orb? » (loan 9.2) 

Este clar că aşa îi învăţase Isus să cerceteze cauzele ascunse ale 
suferinţelor omeneşti. 

«... ca să vină asupra voastră tot sângele nevinovat care a fost vărsat pe 
pământ, de la sângele neprihănitului Abel până la sângele lui Zaharia, fiul lui 
Barachia, pe care l-aţi omorât între Templu şi altar. Adevărat vă spun, că toate 
acestea vor veni peste neamul acesta. » (Matei 23.35,36) 

Deci, primim cel puţin trei explicaţii ale suferinţelor aparent 
„nedrepte”. în virtutea legii cauzei şi efectului, suferinţele pot fi 
provocate de: 

1. Păcatele fiinţei înainte de a se naşte, adică ale omului ce fusese în 
viaţa anterioară. (Nu e vorba de păcate comise în lumea invizibilă a 
spiritelor.) 

2. Păcatele părinţilor sau strămoşilor, blesteme grele care s-au tras şi 
pe urmaşi. 

3. Păcatele neamului, ale colectivităţii în care se naşte omul. 

Nu Dumnezeu ne pedepseşte, noi singuri ne chemăm pedeapsa, în 
virtutea legii universale a acţiunii şi reacţiunii. Răul vine, desigur, de la 
satana, dar numai cu complicitatea noastră. Este murdăria păcatelor 
noastre cea care atrage durerea. Nu -1 acuzaţi pe Dumnezeu pentru răul 
pe care voi înşivă l-aţi sădit cândva, iar acum a rodit întru nefericire! De 
la Dumnezeu vine doar iubire, viaţă şi fericire. 

înţelegem astfel că motorul suferinţei este păcatul omenesc. Nu mai 
alimentaţi acest motor şi suferinţa se va opri cândva! 

însă, pentru omul încrâncenat în durere, aceste explicaţii par a nu fi 
decât o nedreptate şi mai mare. Ce vină are omul că strămoşii săi au 
păcătuit, sau că neamul său a greşit, sau că omul animat de acelaşi spirit 
a păcătuit în altă existenţă? Alt om, alţi oameni au fost de vină, nu omul 
prezent care încasează pedeapsa. Şi atunci, unde este dreptatea ? 

întrebarea este omenească, dar problema trebuie privită din 
perspectivă spirituală, atotcuprinzătoare. Să nu uităm că omul este o 
cantitate neglijabilă în univers, trăind în slujba unei fiinţe superioare - 
spiritul său nemuritor. Şi să nu uităm că legile divine trebuie respectate 
întotdeauna, pentru ca universul să nu se prăbuşească în haos. Dacă un 
întreg popor a greşit, e ca şi cum s-au sădit seminţele unei întregi păduri 
uscate sau unei plantaţii otrăvite. Trebuie să vină gospodarul să taie toate 
uscăturile şi să le ardă. Legile naturale sunt valabile şi aici. Orice păcat îşi 
va avea efectele sale, mai devreme sau mai târziu, chiar dacă nu ne place. 

Ar trebui să tragem următoarea concluzie importantă: toate sunt 
legate de toate în Univers. Orice acţiune, fie ea cât de măruntă, în faptă, 
cuvânt sau gând, va avea un efect neîndoielnic, mai mare sau mai mic. 
înţelegând aceasta, nu numai cu raţiunea, ci şi intuitiv, vom deveni mai 
înţelepţi. Soluţia îndreptării lumii şi a destinului personal stă în puterea 
şi răbdarea noastră. 

Omul are dreptul să-si cunoască motivele ascunse ale suferinţelor 
sale . Pentru aceasta, unii aleşi divini, clarvăzători cu har, fie clerici, fie 
laici, au primit puterea şi ştiinţa de a descoperi tarele trecutului nostru 
îndepărtat. Dumnezeu nu împiedică pe nimeni să le afle, tocmai pentru 
ca să nu se simtă nimeni nedreptăţit şi ca, aflând, să se poată însănătoşi 
spiritual. Apropiindu-se de înţelegerea divină, omul devine mai senin, 
mai responsabil. Capătă priceperea de a diminua sau elimina efectele 
păcatelor trecute. 


LUAREA PĂCATELOR 

Cele trei tipuri de păcate (individuale, ereditare, colective) se 
însumează sub numele de „blestemul de a te naşte om pe Pământ”. Orice 
om experimentează suferinţa. De aceea, din vechime, înţelepţii au înţeles 
că, pentru a scăpa de ea, trebuie oprită cauza suferinţei, adică păcatul. Au 
întocmit reguli morale şi religioase, pe care le-au împărţit semenilor. 

Apărând minunatul Isus, s-a vădit un lucru miraculos, anume că un 
Maestru spiritual poate, dacă vrea, să ia asupra Lui şi să anihileze 
urmările păcatelor ce -1 apasă pe om. Când efectua astfel de operaţii 
spirituale, Isus îi avertiza pe beneficiarii „preluării păcatelor” că le va fi 
mai bine numai dacă se vor îndrepta cu trup şi suflet către Dumnezeu şi 
vor urma Voinţa Divină în gând, vorbă şi faptă. Primeau graţia lui Isus, 
dar nu pe degeaba, ci trebuiau să plătească prin cucernicie şi smerenie. 

«Isus i-a zis: „lată că te-ai făcut sănătos; de acum să nu mai păcătuieşti, ca să 
nu ţi se întâmple ceva mai rău”. » (loan 5.14) 

«Duhul necurat când a ieşit dintr-un om umblă prin locuri fără apă, căutând 
odihnă şi n-o găseşte. Atunci se duce şi ia cu el alte şapte duhuri mai rele decât el... 
şi starea din urmă a omului acesta ajunge mai rea decât cea dintâi... » (Matei 12.45) 

Este adevărat că Isus, pe vremea când a trăit în Palestina, a preluat 
păcatele multor oameni, în primul rând ale apostolilor şi ucenicilor. însă, 
aşa după cum El îi avertiza, nu putea să anihileze păcatele viitoare ale 
respectivilor. El distrugea numai efectele păcatelor trecute, 
despovărându-i de obstacole, întru o mai facilă evoluţie spirituală. Deci, 
Isus a preluat asupră-Si păcatele unor persoane contemporane cu El. 
nicidecum ale întregii omeniri de atunci sau de acum . 

Poate Isus să ne ia păcatele astăzi? Iubindu -1 şi rugându-ne Lui, 
viaţa noastră se va îmbunătăţi şi vom fi ajutaţi să rezistăm dificultăţilor. 
După sinceritatea credinţei noastre, poate că ne va scurta suferinţele. Sau 
poate că nu. Dar, pentru a merita o astfel de favoare divină, trebuie să 
depunem efortul de a nu ne pierde credinţa în Bine, trăind în mijlocul 
atâtor rele, şi urmărind cu încăpăţânare să ne purificăm mintea, sufletul. 
Nu este de ajuns să fim botezaţi creştini ca să ne putem lăuda că 
„Mântuitorul ne-a luat păcatele asupra Sa”! 

Prin botezul creştin ni se dă şansa să începem o viaţă nouă, curată, 
ceea ce ne va ajuta să ne ardem singuri păcatele vechi. 


MÂNTUIREA DIN LANŢUL REÎNCARNĂRII 

Isus nu prelua oricui păcatele, în schimb, atrăgea tuturor atenţia 
asupra efortului individual de a ne mântui sufletele. Unii au înţeles că, 
după moarte, ne aşteaptă o suferinţă sau o fericire eternă, fiecăruia după 
fapte. Desigur că dreptatea divină împarte sufletului după cum merită, 
dar Isus ne asigură că suferinţa nu este veşnică . 

« „Adevărat, adevărat vă spun” le-a răspuns Isus, „oricine trăieşte în păcat este 
rob al păcatului. Dar robul nu rămâne pururea în casă...» (loan 8.34,35) 

«Veţi cunoaşte adevărul şi adevărul vă va face slobozi. » (loan 8.31) 

Mântuirea înseamnă eliminarea cauzelor suferinţelor viitoare . Fără 
mântuire, suferinţele vor urma întotdeauna păcatelor, într-un lanţ 
nesfârşit. Prin mântuire, aceste cauze vor fi anihilate şi suferinţa 
individului se va termina. 

Dar ce se întâmplă când omul nu a reuşit să se mântuiască atâta 
vreme cât a trăit pe Pământ ? Iată alternativele posibile: 

1 . Păcatele sale vor continua să rodească pedepse şi în viaţa 
sufletului după moarte. Dar, cum nu este just (iar dreptatea divină este 
perfectă) ca la păcate limitate să urmeze pedepse infinite , ar însemna că, 
după sfârşitul lor, orice suflet va deveni curat ca o lacrimă. Această 
variantă este falsă, căci dacă mântuirea ar veni de la sine după moarte, 
omul n-ar mai trebui să se zbată a o dobândi pe Pământ. 

2. După moarte, sufletul nu are posibilitatea de a expia în totalitate 
păcatele omului. înseamnă că păcatele acumulate nici nu şi-au 

manifestat efectele şi nici nu mai au condiţii să izbucnească. Un 
asemenea suflet ar fi veşnic chinuit, simţind apăsarea păcatelor trecute, 
dar neavând niciun mijloc de a le ispăşi. Pe de o parte, constatăm o 
eternizare a suferinţei, urmând unor greşeli limitate, iar pe de altă parte, 
o blocare a lanţului cauzalităţii universale. Această situaţie nefirească 
este clarificată de logica bunului simţ astfel: sufletului trebuie să i se 
ofere şansa reîntoarcerii pe Pământ într-un trup de om pentru a se curăţi 
de păcatele trecute. Acesta este fenomenul natural al reîncarnării . Este 
singura soluţie pentru a ajuta sufletul să se purifice, pentru a duce o viaţă 
fericită după moarte. 

Ajunşi aici, o altă întrebare ne poate alimenta deznădejdea: dacă, 
după o viaţă virtuoasă, chiar şi fericirea cerească este efemeră, datorită 
reîncarnării, atunci mai merită să depunem eforturi ca să o obţinem? 
Răspunsul e simplu: eternizarea fericirii cereşti trebuie să fie ţelul nostru 
suprem, adică evitarea unei alte încarnări a spiritului nostru. Iată că, pe 
firul logicii, am ajuns la concluzia religiilor orientale: scopul urmărit de 
spirit este „eliberarea de lanţul reîncarnărilor”, chiar dacă efortul se va 
întinde pe durata a câtorva vieţi de căutare a perfecţiunii. Aceasta este 
„mântuirea” de care vorbea Isus, mântuirea sufletului de necesitatea 
reîntrupării. 

Numai un om neserios poate refuza efortul de îmbunătăţire 
personală pe motiv că „oricum se va mai reîncarna”! Este un argument la 
fel de fals precum acela că „doar o viaţă are omul şi de-aceea nu trebuie 
să-şi refuze nici un capriciu”. Virtutea a fost întotdeauna mai dificilă 
decât dezmăţul. Iar păcătoşii îşi găsesc întotdeauna justificări pentru 
slăbiciunile lor. 

Am putea să concluzionăm că datorită karmei, adică mecanismului 
automat al efectelor care urmează cauzelor, spiritul se reîncarnează 
pentru a se purifica. Această idee conţine un adevăr, dar nu epuizează 
subiectul. 

Nu atât karma este motivul principal al încarnărilor, ea fiind un efect 
secundar al acestora. Motivul real al reîncarnărilor este, în primul rând, 
dorinţa lui Dumnezeu de a crea lumea. Domnul Dumnezeu vrea să apară 
noi fiinţe în fiecare clipă. Dacă spiritele nu s-ar încarna, cum s-ar mai 
continua viaţa în Univers? în al doilea rând, Dumnezeu vrea ca spiritul să 
dobândească experienţe fizice diverse, ce îl fac mai inteligent, mai 
înţelept şi îi dăruie o personalitate puternică. 

Dacă ar fi după merit, nimeni nu s-ar mântui de ciclul reîncarnărilor , 
karma fiind un cerc vicios care se perpetuează la nesfârşit. De aceea, în 
marea Sa bunătate, Dumnezeu opreşte la momentul cuvenit acest ciclu, 
atunci când spiritul s-a curăţat suficient de mult de mizeriile pământeşti 
din sutele de vieţi umane parcurse... 


Răzvan Alexandru Petre - Cristos, binele, adevărul 


12 





EFORTUL SPIRITUAL INDIVIDUAL 

Binecuvântarea divină nu vine oricând şi pentru oricine. Este nevoie 
ca omul să se fi purificat în prealabil, adică să devină cât mai receptiv la 
influenţele divine. Un om impur din punct de vedere spiritual rezonează 
uşor cu mizeriile, cu iadul, aducându-le şi în viaţa sa. Purificarea este 
singura garanţie că omul se apropie de Voinţa Divină în gând, vorbă, 
faptă. Fericirea adevărată apare atunci când omul primeşte în suflet 
binecuvântarea lui Dumnezeu, adică Duhul Sfânt. 

Dar ce înseamnă această „purificare” de care depinde fericirea 
noastră omenească şi cea spirituală ? 

A nu greşi prea mult în faţa Legilor Divine reprezintă deja primul 
semn de purificare, căci pentru a duce o viată morală e nevoie de multă 
voinţă, inteligenţă, iubire. Un spirit ferm hotărât să evolueze rapid îi va 
ţine în frâu omului în care este întrupat toate pornirile spre rău, spre 
imoralitate. Cu alte cuvinte, omului nu-i vine să fure, nu-i vine să ucidă, 
nu-i vine să comită un adulter, nu urăşte, nu dispreţuieşte, nu este trufaş 
ş.a.m.d. 

Deseori, purificarea morală nu se manifestă ca un proces conştient şi 
voluntar, ci ea survine pe parcursul unei vieţi presărate cu multe 
experienţe amare. Lacrimile nu purifică doar ochii, ci mai ales sufletul. 
Alteori, suferinţele îl înrăiesc pe om şi îi agravează situaţia spirituală. 
Oare, după câte vieţi îşi va „arde” spiritul toate păcatele grele adunate 
prin nefericire şi instigare demonică? 

Anumite creaţii culturale sau artistice (cărţi, filme, piese de teatru, 
opere plastice etc.) ori evenimente deosebite ne pot induce stări de spirit 
extraordinare, de catarsis. Avem pentru câteva clipe intuiţia unor trăiri 
înălţătoare, greu de exprimat. Ceva în noi se mişcă, ceva viu şi măreţ. 
Aceste stări de catarsis ne purifică şi ele, dar au un efect de scurtă durată. 
Se impune efortul nostru conştient şi permanent întru înnobilarea 
sufletului. 

Unele metode ale disciplinelor iniţiatice promit purificarea rapidă a 
karmei şi dobândirea de puteri suprafizice. Totuşi, nici una dintre ele nu 
ne garantează obţinerea stării de curăţenie lăuntrică; ne pot ajuta, dar ne 
pot deveni şi o piedică. Aceasta depinde de om şi de calitatea spiritului 
său... 


SUPRAOMUL 

A vorbi despre perfecţiune nu reprezintă un lucru romantic sau 
inutil. în fiecare suflet se află sădit şi bine ascuns un ideal de perfecţiune. 
Orice domeniu cuprinde şi criterii de performanţă. Dar există cu adevărat 
omul „perfect” ? Este clar că nu putem găsi toate calităţile umane posibile 
într-o singură fiinţă. 

Se spune că omul perfect are aura de protecţie perfect consolidată, 
capabilă să respingă toate agresiunile energetice din exterior. Agresiunile 

energetice pot avea efecte mentale, psihice sau vitale. Ele pot provoca: 
gânduri perverse, contrare interesului propriu şi binelui general; ură, 
mânie, disperare; manifestări de boală pentru care nu există explicaţii 
medicale. 

Trăim într-un ocean de energii. Tot ce este viu în Univers primeşte 
şi emite energie. Chiar şi gândul este o formă de energie, deosebit de 
rafinată. Mintea noastră suportă un asalt permanent de idei care nu ne 
aparţin. Unele dintre ele sunt produsul altor minţi omeneşti, orientate 
către noi. Altele vin de la spiritele din astral (ele însele, nişte „energii 
inteligente”). 

Ce se întâmplă când suntem loviţi cu fluxuri mentale nocive? Dacă 
biocâmpul nu se mai poate apăra şi este penetrat, mintea „ni se întunecă” 
- raţionamentele noastre nu mai au profunzime, ne slăbesc intuiţia şi 
creativitatea, apar ideile fixe şi un comportament inconstant. De aici 
rezultă alegerile greşit făcute, conflictele fără motivaţie, atitudinile 
nepotrivite. Ar fi ideal să simţim când suntem influenţaţi în a lua o 
decizie greşită! Am putea alege imediat varianta opusă de acţiune, cea 
corectă. Dar, oare, putem noi separa gândurile proprii de cele venite din 
afară? 

Cu toţii ştim cum a fost Isus Cristos ispitit de entităţile satanice pe 
timpul celor 40 zile de asceză totală. O aflăm din Sfânta Evanghelie 
(Matei 4). Dar putem înţelege mai mult: Mântuitorul era mereu supus 
influentelor subtile malefice ... 

Iată, El putea înmulţi pâinile, dar tot El flămânzea, căutând niscaiva 
smochine sălbatice. „Porunceşte pietrei acesteia să se facă pâine !”, îl tot 
îndemna Diavolul. Totuşi, Isus ştia că Dumnezeu îl îndemna să producă 
miracole doar ca semne divine, lipsite de intenţii egoiste. 

Tot El potolea furtuna şi mergea pe mare, dar, în acelaşi timp, se 
ascundea abil de iudeii ce L-ar fi vrut mort. A preferat să dispară din 
ochii lor, decât să-i respingă prin forţele Sale suprafizice. „Aruncă-te de 
pe streaşină Ierusalimului şi Dumnezeu îţi va scăpa viaţa !”, îl ispiteau 
Diavolii. Isus ştia, însă, că tot ce îi cerea Tatălui Său Ceresc trebuia să fie 
perfect justificat. 

Ultima ispitire a fost şi cea mai dură. înainte de a fi prins, în grădina 
Ghetsimani, a fost tentat să-şi vândă sufletul Satanei. Dumnezeu nu -1 
mai putea salva - destinul Său fusese pecetluit. Mai avea o singură 
scăpare: „îţi voi da împărăţia lumii, dacă te vei închina mie!”, îl 
ademenea Tartorul. Cât de greu a învins Isus ispita satanică! „Sudoarea I 
se făcuse ca nişte picături mari de sânge care cădeau pe pământ.” (Luca 
22.44) 

Dar a învins! A respins asaltul hipnotic al celui mai puternic 
duşman! Şi a fost glorificat ca primul om perfect din istorie ! Cel care îşi 
controla desăvârşit gândurile şi faptele, pentru a nu contraveni Ordinii 
dorite de Creatorul Suprem... Cine altul putea face la fel? Apostolul Petru, 
ispitit şi el de diavol, urma să-şi tăgăduiască învăţătorul peste doar 
câteva ore... 

Nu este deloc simplu, pentru cineva cu un fond spiritual elevat, să 
nu se lase pătat de mizeriile acestei lumi şi de fiinţele perverse 
omniprezente. Se poate aştepta să fie agresat verbal, energetic-subtil sau 
chiar fizic de oameni manipulaţi de „inteligenţele” demonice. Cu cât omul 
se situează pe o mai înaltă poziţie spirituală, cu cât este mai bun, mai 
cinstit, mai frumos sufleteşte, cu atât este mai aprig atacat de forţele 
întunericului, invidioase pe lumina pe care o răspândeşte. Se dă o luptă 
fără odihnă cu duşmanii Luminii, mânaţi de o ură năprasnică împotriva 
Divinităţii, cârcotaşi ce ar dori să distrugă orice dovadă a existenţei lui 
Dumnezeu, să anihileze pe oricine îşi afirmă prin fapte aderenţa la 
valorile supreme ale Binelui, Frumosului şi Adevărului Divin. Lupta este 
reală, dar idealul pe care îl slujim cu curaj merită tot acest sacrificiu. 
Avem încredere în victorie, căci nu-i nevoie de altceva decât de 
perseverentă în a urma Lumina . Astfel, nu vom rămâne niciodată în 
întuneric... 

Nu ne putem opri să ne gândim acum la alţi „învăţători”, 
„iluminaţi”, „maeştri spirituali”, „guru” etc., care şi-au asumat o misiune 
prin care aspiră să aducă semenilor câteva raze din lumina divină. Din 
păcate, unele dintre aceste persoane nu se ridică la nivelul pretenţiilor 
spirituale pe care le au. După un început promiţător în inaugurarea unei 
noi căi spirituale, sau în clarificarea şi actualizarea unor concepte ori 
practici religioase, sau în sintetizarea unor orientări spirituale diverse, ei 
pot eşua în abisul unor tentaţii pământeşti. Fie dedându-se prea multor 
plăceri trupeşti, fie folosindu-şi puterile în scopuri malefice, fie 
manipulând oamenii în dauna lor, fie căzând în patima strângerii şi 
cheltuirii de averi, întotdeauna drama acestor suflete căzute este 
resimţită de Spiritele Superioare ca o înfrângere a forţelor Binelui. Cât de 
greu se construieşte un destin de îndrumător spiritual şi cât de uşor se 
poate el perverti în iureşul lumesc! Câte eforturi fac îngerii ca să-i 
îndrepte pe aceşti mari rătăciţi! Abia la Judecata de Apoi se analizează 
complet, cu divină dreptate, cât mult bine, dar şi cât rău a adus 
respectivul „maestru” discipolilor săi şi câte mai are spiritul lui de ispăşit 
de acum încolo pentru dezastrul uman pe care l-a lăsat pe Pământ... 


2002 

DE CE TEOLOGIA CREŞTINĂ RESPINGE 

REÎNCARNAREA 


în religiile orientale cheia de boltă a credinţei religioase este 
„metempsihoză sufletului”. Conform acestei credinţe, sufletul călătoreşte 
prin lumea materială, născându-se într-un corp, apoi în altul, între timp 
poposind înspre odihnă pe tărâmul inefabil al spiritelor. Dumnezeu este 
Ţinta finală a acestui voiaj astral, precum şi Farul călăuzitor pe drumul 
evoluţiei spirituale. 

Ignorând această viziune, religia creştină are puţine de spus despre 
reîncarnarea sufletului. Fiind un subiect important din punct de vedere 
teologic, ne întrebăm de ce nu este menţionat în Biblie, de ce nu este 
combătut, precum alte obiceiuri şi credinţe păgâne... De ce Mântuitorul 
Isus nu ne-a avertizat sub nici o formă împotriva doctrinei reîncarnării, 
atât de răspândite în Orient de mii de ani? Nici o nouă teorie despre 
nemurire nu ar fi putut face abstracţie de ea, fie şi numai pentru a o 
critica... Fără a încerca să răspundă la aceste „speculaţii”, teologii creştini 
îşi menţin părerile rigide, avându-şi originea în istoria timpurie a 
creştinismului. 

La începutul Erei Noastre credincioşii erau mult mai înclinaţi să dea 
crezare conceptului reîncarnării spiritului. Nu din naivitate, ci ascultând 
predicile unor mari învăţaţi ai timpului. Principalul responsabil cu 
răsturnarea acestui curent ideologic nu a fost un om al Bisericii, ci un 
împărat puternic şi plin de ambiţii lumeşti, Justinian al Bizanţului. La 
acea dată, Imperiul Roman era divizat în două părţi, una cu capitala la 
Roma, cealaltă la Constantinopol. Abia se încheiase Bătălia pentru Italia, 
când armata împăratului bizantin distrusese Imperiul Ostrogot în lupta 
de la Taginae. Justinian era în culmea gloriei. 

Este anul 553 d.C. împăratul îi cere Papei Vigilius (ţinut forţat de 
mult timp la Constantinopol) să convoace o mare adunare a Bisericilor 
creştine din toate teritoriile Imperiului. Pe fondul disensiunilor mai vechi 
dintre Papă şi perechea imperială şi întrucât Prea-fericitul insistă să fie 
chemaţi cât mai mulţi reprezentanţi ai episcopilor din Est şi Vest, 
amânând astfel întâlnirea, Justinian convoacă el însuşi Conciliul 
Ecumenic (al cincilea de la decretarea creştinismului ca religie oficială a 
Imperiului Bizantin, la Niceea, în anul 325 D.C. şi al doilea ţinut la 
Constantinopol). Adunarea, deşi numeroasă, nu este reprezentativă. Cu 
excepţia Papei Vigilius, nici un episcop din Vest nu este prezent. în plus, 
Justinian are grijă să cheme mulţi clerici dintre cei obedienţi ai 
poruncilor imperiale. Ca un gest de protest, întâi-stătătorul Bisericii de 
Apus nu asistă la lucrările Conciliului. Lucrările se ţin timp de câteva 
săptămâni într-o atmosferă tensionată, încheindu-se cu un text votat şi 
semnat de cei prezenţi şi de împăratul Justinian, dar nu şi de Papă. 

Astfel, împăratul îşi întărea puterea politică pe care i-o da simbioza cu 
Biserica oficială, într-un peisaj creştin cu nenumărate secte în 
permanente controverse teologice. 

în textul adoptat este vorba de tranşarea controversei „celor trei 
capitole”, prin care trei cărturari creştini sunt condamnaţi ca eretici. Dar 
mai este ceva foarte grav pentru evoluţia ulterioară a omenirii: 
condamnarea ca blasfemie a învăţăturilor lui Origen . 

Origen 1 (185 - 254 d.C.) fusese unul dintre cei mai proeminenţi 
Părinţi ai Bisericii Creştine originare, un prolific exeget al scripturilor 
biblice şi martir al credinţei. El vorbise răspicat şi în termeni 
inconfundabili despre pre-existenţa sufletului înainte de naştere : 

«Dumnezeu a modelat din aceeaşi esenţă spirituală, precum olarul din acelaşi 
lut, unele persoane onorabile şi altele neonorabile pe baza meritelor lor anterioare.» 
(De Principiis - Cartea III, cap. I, 21) 2 

«...în legătură cu cei doi fraţi nu mi se pare a fi o nedreptate divină aceea că s-a 
spus înainte ca ei să se nască „cel mai în vârstă îl va sluji pe cel mai tânăr”, dacă ne 
dăm seama că lacob merita dragostea Domnului ca răsplată pentru viaţa sa 
anterioară... Aceeaşi măsură se aplică tuturor, pentru că dreptatea Creatorului este 
în toate. Deci fiecare fiinţă poartă cauzele diferenţierii în sine, dinaintea naşterii în 
trup. » (De Principiis - Cartea II, cap. IX, 7) 3 

«Nu vi se pare mai de bun-simţ că fiecare suflet, din motive misterioase - şi 
acum vorbesc în acord cu opiniile lui Pitagora, Plato şi Empedocle - intră în corpul 
său uman fiind influenţat de faptele sale trecute? » (Contra Celsum, Cap.XXXII) 4 

La cel de-al doilea Conciliu Ecumenic de la Constantinopol se 
decretează „Anatema împotriva lui Origen” - prin vot. Iată câteva dintre 
punctele doctrinei lui Origen ce sunt respinse ca erezii: 

• Pre-existenţa sufletelor înainte de a lua trup de carne; 

• Oamenii pot deveni, după moarte, îngeri sau demoni; 

• Corpul înviat al lui Cristos era din materie eterică şi în formă de 

sferă, precum vor fi corpurile tuturor celor înviaţi după moarte; 

• La Judecata de Apoi nu mai există materie grosieră, lăsând loc 

numai spiritului; 

• Pedeapsa sufletelor păcătoase după moarte nu este veşnică. 

Ce mult ar fi însemnat pentru avântul spiritualităţii întregii planete 
ca aceste adevăruri să fie adoptate oficial de religia creştină şi nu 
considerate incomode...! Ele ar fi orientat mentalitatea occidentală încă 
de pe atunci către înţelegerea şi acceptarea incomodei, dar justei legi 
cosmice a reîncarnării. 

în fine, prin intrigi neelucidate de istorici, Papa Vigilius este forţat să 
semneze actul şi i se permite să plece. Moare pe drumul de întoarcere 


1 http: //www.iep. utm.edu /origen-of- alexandria/ 

2 http://www.newadvent.org/fathers/o4i23.htm 

3 http://www.newadvent.org/fathers/o 4 i 22 .htm 

4 http://www.gnosis.org/libraiy/orig_cci.htm 

către Roma. Biserica acceptă validitatea anatemei, care devine o dogmă 
neschimbată timp de aproape 1500 ani. 

Ce să mai adăugăm la această poveste tristă, dar adevărată? Cel 
mult, o concluzie de bun-simţ: reprimarea învăţăturii despre pre- 
existenţa şi reîncarnarea sufletului nu are autoritate ecleziastică şi divină, 
ci este o farsă a istoriei. Este un fapt împlinit pe care teologia creştină nu 
a mai avut îndrăzneala să-l conteste făţiş. Ştim însă că timpul este cel mai 
dur chirurg. El extirpă fără milă toate tumorile din gândirea omenească, 
atunci când vine sorocul pentru regenerarea credinţei. 

2002 

SPIRITISMUL ÎN CREŞTINISM 


INTRODUCERE 

Spiritismul îşi are rădăcini adânci în spiritualitatea orientală 
multimilenară. Şamanismul civilizaţiilor primitive de pe toate 
continentele este, şi el, strâns împletit cu practici spiritiste. Putem spune 
că spiritismul, aşa cum este cunoscut occidentalilor, nu este ceva nou în 
cultura omenirii, ci doar o adaptare modernă a tradiţiilor religioase de pe 
întregul glob pământesc. 

Spiritismul se ocupă cu legătura dintre oamenii vii şi cei morţi, 
adică, mai corect spus, spiritele. Marea majoritate a spiritelor evoluate au 
fost odată oameni. Noi, de asemenea, vom redeveni, după moarte, spirite 
libere. în acest sens, spiritismul este un mod de a ne descoperi de unde 
venim, de ce suntem aici şi încotro ne îndreptăm. Fără a fi o religie în 
sine, această doctrină le explică şi stă la baza tuturor religiilor. 

întregul efort civilizatoric al omului se sprijină pe îndrumările şi 
ajutorul spiritelor. Cine, oare, îl îndeamnă să creeze bunuri culturale sau 
să-şi instruiască semenii? Să fie instinctul animalic de supravieţuire? Nu, 
omul nu are nevoie de spiritualitate ca să vieţuiască. La ce bun să se 
sacrifice pe altarul unei idei ştiinţifice, ideal social sau opere de artă? Este 
clar că raţiuni superioare îi obligă pe oameni să se organizeze, să-şi 
transmită experienţele şi să-i educe pe tineri. Cum viaţa omului este prea 
scurtă, el nu construieşte viitorul pentru sine, ci pentru spiritele ce se vor 
întrupa în copiii lumii de mâine. Aceste spirite, ce deocamdată îşi 
aşteaptă dreptul la viaţă, ne dau şi ele ghes să ne îngrijim de viitor ! 

SPIRITISMUL CREŞTIN 

Biserica creştină are sfânta misiune de a conduce lupta oamenilor 
împotriva răului de pe Pământ. Ea oferă mângâiere sufletească şi 
înţelepciune de viaţă. Apropie oamenii de Cer şi îi face mai puţin 
dependenţi de teluric. îi familiarizează cu lumea de Apoi, ajutându-i să 
treacă „dincolo” cu cugetul împăcat şi fără teamă. Le transmite 
îndemnurile de viaţă ale sfinţilor care au murit şi care mai trăiesc. De 
aceea, este de neînţeles înverşunarea cu care unii creştini se ridică 
împotriva doctrinei spiritiste! Dacă ei se referă doar la practicile spiritiste 
empirice şi fără ghidare divină (cu măsuţa, cu ciocănituri, cu 
materializări de fantome etc.), atunci au dreptate să dezaprobe astfel de 
experimente dubioase. Ele nu au valoare spirituală deosebită, fiind 
uneori doar o joacă, una cam periculoasă. 

Noi acordăm spiritismului un înţeles mai nobil. Spiritismul cuprinde 
munca de luminare a minţii oamenilor prin mesaje primite de la Spiritele 
Superioare, aflate în slujba Domnului Dumnezeu. în cadrul acestui 
spiritism divin s-au născut nemuritoarele opere ale lui Allan Kardec - 

„Cartea Spiritelor”, B.P.Haşdeu - „Sic Cogito”, Scarlat Demetrescu - „Din 
tainele vieţii şi ale universului” ş.a. Aceste scrieri înalte ajută la 
apropierea înţeleaptă a omului de Creator, fiind concordante cu 
îndemnurile biblice. 

Cartea Cărţilor nu contrazice noţiunile spiritiste, ci ele transpar 
deseori din ea, încât putem spune, fără a greşi, că religia creştină este 
îmbibată de fenomene spiritiste! Iată argumentele Scripturii, destinate 
însă numai celor ce au urechi de auzit, ochi de văzut şi minte de priceput: 

1 

întâi, dematerializarea cadavrului lui Isus Cristos, adică 
transformarea corpului Său fizic în energie - fenomen spiritist. 

Dovada transmutării atomilor fizici în energie pură este chiar 
întipărirea „radioactivă” a trupului şi chipului Mântuitorului pe giulgiul 
de înmormântare, actualmente păstrat în oraşul Torino. 

2 

Pe urmă, cele câteva apariţii ulterioare ale lui Isus în faţa ucenicilor, 
adică materializarea spiritului Său. 

Materializarea completă a unui duh necesită un aport imens de 
energie şi de aceea Isus n-a revenit decât ocazional şi pe durate scurte. El 
şi-a făcut apariţia doar în răstimpul celor 40 zile de la moartea Sa fizică. 
In doctrina spiritistă se ştie că, în acest interval, spiritul mai este încă 
înconjurat de învelişul de materie fină eterico-astrală, iar apoi spiritul se 
eliberează şi de ultimele resturi materiale. (Parastasul creştin de 6 
săptămâni sărbătoreşte tocmai acest eveniment spiritual). Materializările 
spiritului Său s-au sprijinit pe acest masiv aport energetic duhual. 

3 

Că nu a fost o revenire la viaţă a corpului mort, ci doar fenomene 
spiritiste , o confirmă indirect şi Apostolul: 

«Dar, pe când călătorea el şi se apropia de Damasc, o lumină din cer, ca de 
fulger, l-a învăluit deodată. Şi, căzând la pământ, a auzit un glas zicându-i: „Saule, 
Saule, de ce Mă prigoneşti?”. Iar bărbaţii care erau cu el pe cale stăteau înmărmuriţi 
auzind glasul, dar nevăzând pe nimeni.» (Faptele Apostolilor 9.3,4,7) 

4 

Ce ne mai dezvăluie Scriptura? Isus nu a fost singurul „înviat” (adică 
spirit materializat) , ci au mai fost şi alţii: 

«Şi iată, catapeteasma templului s-a sfâşiat în două de sus până jos, pământul 
s-a cutremurat şi pietrele s-au despicat. Mormintele s-au deschis şi multe trupuri ale 
sfinţilor adormiţi s-au sculat. Şi, ieşind din morminte, după învierea lui [?!?], au intrat 
în cetatea sfântă şi s-au arătat multora.» (Matei 27.51-53) 

5 

însuşi Apostolul Ioan îi sfătuia pe primii adepţi creştini cum şă 
cerceteze lumea spiritelor , nicidecum nu le interzicea: 

«Iubiţilor, nu daţi crezare oricărui duh, ci cercaţi duhurile dacă sunt de la 
Dumnezeu... » (1 Ioan 4.1) 

Fiindcă Apostolii, ei înşişi, erau conduşi de vocile Spiritelor Divine: 

«Un înger al Domnului a vorbit lui Filip şi i-a zis: „Scoală-te şi du-te spre 
miazăzi, pe drumul care pogoară spre Ierusalim spre Gaza şi care este pustiu.» 
(Faptele Apostolilor 8.26) 

6 

însuşi Apostolul Pavel confirmă harul pe care îl au unele fiinţe alese 
să comunice cu spiritele . Nu este obligatoriu ca aceste persoane rare să 
facă parte din breasla clericilor, ci ele au fost alese de Dumnezeu după alt 
criteriu: 

«Că unuia i se dă prin Duhul Sfânt cuvânt de înţelepciune, iar altuia, după 
acelaşi Duh, cuvântul cunoştinţei. Şi unuia i se dă, întru acelaşi Duh, credinţă, iar 
altuia darurile vindecărilor, întru acelaşi Duh; unuia faceri de minuni, iar altuia, 
proorocie; unuia deosebirea duhurilor [...1» (1 Corinteni 12.8-10) 

7 

în sfârşit, însuşi Isus Cristos le-a dezvăluit celor apropiaţi secretul 
reîncarnării - fundamentul doctrinei spiritiste: 

« [loan Botezătorul]...va merge înaintea Lui cu duhul şi cu puterea lui llie ...» 
(Luca 1.17) 

«Şi ucenicii L-au întrebat: Pentru ce zic cărturarii că trebuie să vină mai întâi 
llie? Iar El le-a răspuns: llie într-adevăr va veni şi va aşeza la loc toate. Eu însă vă 
spun vouă că llie a si venit , dar ei nu l-au cunoscut, ci au făcut cu el câte au voit... 
Atunci au înţeles ucenicii că Isus le-a vorbit despre loan Botezătorul. » (Matei 17.10- 
13) 

8 

Deseori ucenicii încercau să înţeleagă cauzele profunde ale mizeriei 
umane, după cum îi învăţase Isus: 

«Ucenicii Lui L-au întrebat: „învăţătorule, cine a păcătuit: omul acesta, sau 
părinţii lui, de s-a născut orb?” » (loan 9.2) 

Nu puteau să-i pună această întrebare decât dacă fuseseră iniţiaţi în 
doctrina „karmei”, a cauzei şi efectului obligatoriu. Conform acesteia, 
suferinţa poate fi generată de păcatele fiinţei înainte de a se naşte , adică 
ale omului în care spiritul a fost încarnat în viaţa anterioară. 

încheiem aici demonstraţia bazată pe cuvintele Bibliei precum că 
religia creştină este clădită pe concepţia spiritistă. Dar, nici nu era nevoie 
de atâtea argumente. Preoţii ar putea recunoaşte că ei înşişi lucrează tot 
timpul cu spiritele . îi invocă pe Isus Cristos şi pe Maica Domnului, fac 
slujbe pentru sfinţii din calendar. Aceştia nu reprezintă simple nume sau 
icoane, ci scântei din înţelepciunea dumnezeiască, adică spirite deosebit 
de înalte, cu o vibraţie extrem de puternică. 

Şi atunci, cine şi de ce se teme de spiritism ?... 


2002 

DIALOG VIRTUAL 
despre Reîncarnare şi Karmă 


Motto: «Căci voi, care de multă vreme s-ar fi cuvenit să fiţi învăţători, aveţi 
iarăşi trebuinţă ca cineva să vă înveţe cele dintâi începuturi ale cuvintelor lui 
Dumnezeu şi aţi ajuns să aveţi nevoie de lapte, nu de hrană tare. Pentru că 
oricine se hrăneşte cu lapte este nepriceput în cuvântul dreptăţii, de vreme ce 
este prunc. Iar hrana tare este pentru cei desăvârşiţi, care au prin obişnuinţă 
simţurile învăţate să deosebească binele şi răul. » (Epistola către Evrei a 
Sfântului Apostol Pavel cap.5, 12-14) 

Un părinte profesor de teologie creştină a avut amabilitatea să 
studieze atent religiile orientale şi bibliografia spiritistă, trecând prin sita 
propriei raţiuni unele aspecte care i se păreau contradictorii în ce 
priveşte doctrina reîncarnării. în întrebările logice pe care le pune într- 
un articol de pe internets deducem bunăvoinţa sa de a o înţelege. 
Domnia sa nu manifestă aroganţa specifică altor colegi de-ai săi, cauzată 
de ignoranţă, iritare şi teamă. Totuşi, prezintă într-un mod mecanic 
conceptele de karmă şi reîncarnare, ca şi cum acestea ar fi nişte ideologii 
imperfecte ale unor novici semidocţi. 

De fapt, problematica atinsă aici este una foarte profundă, legată de 
tainele Creaţiei divine şi nu trebuie abordată deloc cu suficienţă 
intelectuală. Poate însă că scrierile religioase orientale nu au reuşit să 
demonstreze pe înţelesul nostru toate implicaţiile acestei doctrine. Poate 
că nici spiritismul modern nu i-a abordat toate subtilităţile. Vom încerca 
în cele de mai jos să completăm aceste posibile lipsuri teoretice ale 
înaintaşilor noştri întru spiritualitate sau posibile lacune de atenţie şi 
documentare ale cititorului. Când este sincer şi plin de aspiraţie către 
Dumnezeu, zbuciumul raţiunii dă roade bune în aflarea adevărului... 


Obiecţii raţionaliste şi creştine faţă de problema 

reîncarnării 


Pr. Dr. Nicolae Achimescu 

Şi răspunsuri raţionaliste şi liber-cugetătoare de Răzvan Petre 


a) Cum se împacă ideea de reîncarnare a permanent aceloraşi suflete cu faptul 
că oamenii se înmulţesc, cu faptul că în ultimele mii de ani chiar s-au înzecit? 
Conform doctrinei despre reîncarnare, numărul sufletelor nu este constant? Conform 
logicii, şi anume că din egal rezultă egal, ar trebui ca, în realitate, numărul sufletelor 
să rămână constant. 


5 http:// www.crestinortodox.ro/ editoriale/obiectii-rationaliste-crestine-fata-problema- 
reincarnarii-70064.html 

Numărul sufletelor este infinit şi creşte în permanenţă. Grupurile de 
suflete se mută de pe o planetă pe alta, la anumite intervale de timp, 
după câte o etapă evolutivă. Există îngeri care supraveghează permanent 
demografia. Astfel se explică de ce, după războaie, când numărul 
bărbaţilor este scăzut, se nasc foarte mulţi băieţi, fapt observat statistic, 
dar inexplicabil altfel. 

b) O altă obiecţie: de ce nu ne putem aminti direct (fără hipnoză, fără medium 
etc.) şi pe deplin de existenţa noastră anterioară? 

La naştere se creează o minte nouă, cu o memorie nouă. Amintirea 
vieţilor trecute este depozitată însă în spirit, nu în minte. Mintea 
conştientă (egoul) şi spiritul (supraconştientul) sunt instanţe psihice 
diferite. Reamintirea altor încarnări poate apare numai la persoanele cu 
o conformaţie mintală specială sau în cazul hipnozei regresive, în care 
este facilitat contactul cu memoria akasha individuală, depozitara 
amintirilor din alte vieţi. 

Acest răspuns ar putea crea imediat alte întrebări, la care 
răspundem la sfârşitul articolului, sub titlul „Nemurirea sufletului sau a 
spiritului?”. 

c) Unde ne vom afla după moartea trupului? Câtă vreme vom poposi în această 
altă lume, aşa cum pretind adepţii doctrinei reîncarnării? Cine decide durata de timp 
până la o nouă reîncarnare? 

După moartea trupului, spiritul va vieţui în lumea spiritelor. Aceasta 
este un fel de anticameră a lui Dumnezeu. Pentru a intra în împărăţia lui 
Dumnezeu, spiritele trebuie să se purifice suficient prin încarnările 
terestre şi apoi prin o viaţă exemplară de spirit liber. 

Durata de timp între încarnări este variabilă de la un spirit la altul. 
Un spirit imatur se va grăbi să se încarneze oriunde, în orice condiţii, 
pentru că se grăbeşte să acumuleze experienţe. Un spirit matur îşi va 
alege mai atent părinţii şi destinul, ca să nu decadă faţă de actuala sa 
poziţie spirituală. Decizia reîncarnării este luată în primul rând de 
Seniorii karmei, îngeri foarte înţelepţi, de comun acord cu spiritul. 

d) Se vor reîncarna şi aceia pe care eu îi iubesc şi care mor înaintea mea, sau 
după mine, sau în aceeaşi perioadă cu mine? Ar putea fi posibil ca perioada de 
reîncarnare să fie diferită, încât să nu ne mai întâlnim niciodată? 

Toţi se vor reîncarna, la momentul potrivit, stabilit de Divinitate. De 
obicei, reîncarnările se fac în grup. Este foarte posibil ca spiritele 
reîncarnate să nu se mai întâlnească în lumea oamenilor. Totuşi, în 
general, reîntâlnirile sunt destul de frecvente, chiar dacă oamenii nu le 
conştientizează ca atare. 

e) Cum ar putea explica reventismul (doctrina „revenirii” în trup, pe baza karmei 
- n.n.) anumite cazuri concrete, de pildă faptul că Atila şi Gingis Han şi-au păstrat 
tronul până la sfârşitul vieţii, în vreme ce Hristos a murit pe cruce, sau Socrate a 
trebuit să bea pocalul cu otravă? în acest caz, schema nu mai funcţionează. Probabil 
că ar mai trebui spus că, în existenţele lor anterioare, Atila şi Gingis Han ar fi trebuit 
să fi fost chiar măreţi eroi ai virtuţii. însă în această situaţie, ar trebui să ne lămurim 
de ce în existenţa lor de acum au căzut aşa brusc din starea lor virtuoasă într-o stare 

de brutalitate, în care totuşi ar trebui protejată identitatea persoanei. Iar în cazul lui 
Hristos argumentarea ar trebui să fie inversă. Dar probabil că acest lucru nu l-ar 
îndrăzni nimeni aşa de uşor. 

Nu trebuie să gândim mecanic. Karma este pusă în aplicare de nişte 
entităţi astrale inteligente. Iar oamenii au liber arbitru să facă ce îi taie 
capul. în plus, ei suferă nenumărate influenţe din partea mediului, a 
educaţiei şi a spiritelor din lumea invizibilă. Conduita omului nu este 
previzibilă decât în cazul rar al persoanelor optimizate mental, care au o 
bună legătură informaţională între minte şi spirit. în viaţă au loc şi 
accidente, lumea nu este ca un mecanism perfect. Reîncarnarea şi karma 
explică multe, dar nu sunt cauza tuturor evenimentelor. 

Creştinismul are şi el multe pilde şi teorii valabile. Mai ştim, tot de la 
Isus, că Pământul e stăpânit de cel rău, aşa că nu ne mirăm că lumea este 
întoarsă cu susul în jos, iar dreptatea divină pare că nu mai există. Dar 
justiţia divină se manifestă impecabil şi implacabil tocmai prin legea 
karmei şi reîncarnare, în perioade de timp uneori mai mari decât durata 
vieţii umane. 

f) O problemă complicată pentru adepţii doctrinei reîncarnării o reprezintă şi 
soarta copiilor decedaţi la o vârstă fragedă sau chiar a celor născuţi morţi. Potrivit 
învăţăturii reventiste, spiritul trebuie să-şi caute o anumită mamă pe pământ şi să 
„intre” în embrionul acesteia aproximativ în luna a şasea. Apoi, la naştere, el se 
renaşte odată cu copilul şi îşi reîncepe noul curs al vieţii. însă, conform mărturiei 
unanime a „spiritelor”, copiii rămân copii şi în cazul în care mor la o vârstă fragedă, 
urmând ca, pe parcursul unei îndelungate acţiuni educaţionale în viaţa de dincolo, să 
ajungă spirite desăvârşite. Dacă totuşi anumite spirite în „viaţa” de milenii, după 
puţine săptămâni sau luni de viaţă pe pământ, se reîntorc deja în viaţa de dincolo şi 
uită tot ceea ce s-a întâmplat anterior, nu gândesc, nu vorbesc şi abia după o lungă 
perioadă de educaţie pot redeveni „spirite desăvârşite” - fără să cunoască nimic, 
însă, despre existenţa lor prenatală -, atunci este vorba despre un proces deosebit 
de dificil. 

în care „mărturii unanime” spiritele copiilor stagnează în această 
stare?! Ar putea fi vorba despre unele mesaje primite de părinţii 
îndureraţi, care nu ar fi putut accepta că copilul lor devenise un spirit 
matur, ci voiau să-l perceapă ca pe un copil. Iar spiritul le-a făcut pe voie, 
luând forma de copil, pentru a le uşura înţelegerea mesajului spiritist. 

în realitate, după cel mult câteva luni, spiritul copilului decedat îşi 
revine complet la măreţia sa anterioară de spirit universal. în plus, să nu 
uităm că forma reală a spiritului nu este cea fantomatic-umană, ci una 
sferică. Acest lucru este atestat de apariţiile de globi luminoşi în 
fotografiile de amatori din ultimii ani, care nu sunt altceva decât forme 
naturale de spirite. 

De obicei, copiii decedaţi se reîncarnează rapid, ca o recompensă din 
partea Divinităţii pentru eşecul iniţial. Spiritele ajung desăvârşite prin 
reîncarnări terestre, nu numai prin „educaţie în viaţa de dincolo”. Le este 
foarte clar că numai acumulând experienţe pământeşti pot evolua, chiar 
dacă metoda aceasta e plină de riscuri spirituale, de a se impurifica şi 
degrada energetic. 

La un moment dat, prin nivelul de experienţă şi purificare atins, 
spiritul este apt de a alege să nu se mai reîncarneze pe Pământ. Şi atunci 
se poate întâmpla ca ultima încarnare terestră să fie intr-un trup de copil 
care va muri, pentru ca spiritul să ispăşească ultimul mic rest de karmă. 
Dar îl aşteaptă nenumărate alte etape evolutive în nesfârşitul drum către 
Dumnezeu - în astral sau prin încarnări pe alte planete fizice superioare 
Terrei. 

g) Doctrina karmică se află într-o evidentă relaţie concurenţială cu credinţa în 
creaţie, aşa cum e înţeleasă aceasta în creştinism, inclusiv în iudaism şi islam. Cu 
cât rolul credinţei în creaţie este mai mic, cu atât este mai mare spaţiul pentru 
dezvoltarea unei învăţături despre karmă şi reîncarnare. Dintre tradiţiile descrise, 
doar spiritismul modern are o concepţie clar conturată despre creaţie, dar aceasta nu 
este identică cu cea creştină. 

Spiritismul nu concurează cu nici o religie, el nu e o religie, ci o 
ştiinţă spirituală deschisă tuturor. Spiritismul susţine că universul este 
creaţia lui Dumnezeu. în plus faţă de alte religii, consideră că universul 
este guvernat de legi imuabile, pe care se străduieşte să le afle şi să le 
înţeleagă în profunzimea lor. Karma şi reîncarnarea sunt astfel de legităţi 
fundamentale, fără de care multe întrebări filosofice vor avea doar 
răspunsul clasic: „Crede ce spune dogma creştină şi nu mai pune atâtea 
întrebări, că alţii, mai deştepţi decât tine, nu le-au dat de capăt!” 

Spre deosebire de celelalte religii menţionate, care se bazează pe 
credinţă, spiritismul se bazează pe raţiune şi verificare personală. 
Celelalte religii se adresau, în momentul fondării lor, unor oameni nu 
foarte dezvoltaţi intelectual, spre deosebire de prezent, când s-au 
dezvăluit multe taine ale naturii - prin ştiinţă - şi multe taine ale lumii 
invizibile - prin spiritism şi doctrina sa. 

h) Dialogul dintre reventişti şi creştini va avea un sens doar în eventualitatea în 
care se va ţine seama de incompatibilitatea celor două doctrine şi totodată a celor 
două forme de credinţă. în această situaţie, se diminuează tentaţia de a privi 
convingerea şi credinţa celuilalt ca fiind prea superficială. 

Dacă, pentru a fi acceptat, crezul spiritist trebuie delimitat net de 
crezul creştin, atunci s-o facem! De fapt, însăşi istoria gândirii a făcut-o 
deja: vechiul este înlocuit de nou şi un adevăr mai larg înglobează alt 
adevăr mai limitat. 

Eruditul profesor creştin arată un neaşteptat respect pentru 
spiritism, provenind din faptul că dumnealui chiar l-a studiat, spre 
deosebire de alţi colegi ai săi, care îl contestă fără a-1 cunoaşte. Totuşi, 
autorul susţine că persistă neclarităţi care îl fac criticabil şi neatrăgător. 
Poate că bibliografia este prea vastă, prea eterogenă sau, de ce nu, chiar 
contradictorie. Personal, am scris multe articole în acest site privind 
doctrina spiritistă actuală, care este foarte coerentă şi poate explica chiar 
învăţăturile religioase tradiţionale. în opinia noastră, ea este deschisă 
adevărului, deci perfectibilă pe parcursul anilor, spre deosebire de rigida 
dogmă creştină, care s-a pietrificat undeva prin secolele IV - X d.C. şi nu 
se poate adapta realităţilor contemporane. 

De fapt, diferenţele apar doar în teorie, dar nu şi în practică: preoţii 
creştini, ca şi credincioşii de rând, invocă zilnic spiritele Sfinţilor, spiritul 
Maicii Domnului, spiritul lui Isus Cristos. Spiritiştii născuţi creştini nu îşi 
reneagă credinţa strămoşească, ci o întăresc prin argumentele spiritiste, 
în plus, ei acceptă şi celelalte religii care se bazează pe comunicarea cu 
spiritele, dovedind o toleranţă de negăsit printre clericii creştini. 


NEMURIREA „SUFLETULUI”ŞAUA 
„SPIRITULUI”? 

în chestiunea karmei şi a reîncarnării, care stau la baza creaţiei, 
trebuie să avem un deosebit respect pentru revelaţiile pe care ni le-au 
transmis spiritele. Nu este vorba să contrapunem ignoranţa a sute de 
milioane de credincioşi orientali, care cred în vieţile multiple, ignoranţei 
altor sute de milioane de creştini, care cred într-o viaţă umană singulară. 
Această problemă nu poate fi tranşată de credinţă şi, cu atât mai puţin, 
de gradul de persuasiune a clerului, care caută să-şi impună propriile 
dogme religioase în dauna altora rivale, peste tot în lume. 

De fapt, corect ar fi să recunoaştem că viaţa omului, a sufletului, este 
singulară, dar Spiritul din om trăieşte vieţi multiple. Este important să 
diferenţiem cele 2 instanţe distincte: personalitatea umană şi 
personalitatea spirituală. 

Acum apare, desigur, întrebarea „dacă Spiritul este cel etern, 
supravieţuind morţii, iar omul dispare în neant la fiecare dezîncarnare, 
atunci cum mai putem propovădui oamenilor teoria nemuririi?”. 
Aceasta este o problemă delicată, pe care trebuie să o lămurim. Care este 
raportul dintre om şi spirit? Cât de mult sunt ei îngemănaţi şi se 
influenţează? 

Cazurile de posedare de spirite (numită în psihiatrie „personalitate 
multiplă”) ne oferă primele indicii. Acolo este evident că personalitatea 
omului este marcată de prezenţa spiritului său. La intrarea altui spirit, şi 
personalitatea se schimbă. SPIRITUL FORMEAZĂ OMUL. 

Totuşi, omul nu e conştient de latura sa pur spirituală, de amintirile 
vieţilor anterioare şi despre viaţa spirituală dintre încarnări. Prin urmare, 
ORI spiritul îşi pierde această memorie, ORI mintea omului este 
distinctă de spirit (o creaţie nouă, unică, ce va dispare la moarte). 

în parte, ambele variante sunt reale. Astfel, spiritul este „adumbrit” 
de încarnarea în trupul de om. Doar în timpul somnului are posibilitatea 
de a reveni în lumile spirituale de care aparţine. Trebuie însă clarificat în 
ce măsură acolo îşi aminteşte de viaţa sa liberă de dinaintea încarnării 
actuale. Nu cumva este tratat acolo ca un bolnav amnezic, cu 
menajamente şi povestioare?! 

Chiar dacă mintea omului este distinctă de spirit, totuşi amintirile 
importante din minte se vor înmagazina etern în perispirit, aşa încât se 
poate spune că şi OMUL FORMEAZĂ SPIRITUL. Sufletul va continua să 

existe după moarte în cadrul Spiritului, sub forma amintirilor şi 
personalităţilor vieţilor anterioare, alături de celelalte suflete care au trăit 
mânate, în vieţile anterioare, de acelaşi Spirit. Sufletul trăieşte etern, dar 
nu autonom, ci ca o parte din Spirit. 

Nucleul oricărui suflet este Spiritul, iar sufletul este un fel de balon 
umflat în jurul Spiritului, de care nu e conştient. După moarte, balonul se 
dezumflă. Identitatea sufletului este aceeaşi cu cea a Spiritului, definită 
de aceeaşi energie inconfundabilă. Pe timpul încarnării trupeşti, voinţele 
lor pot fi uneori diferite (corespunzător nivelurilor distincte de vibraţie), 
dar la moarte cele două fluxuri de viaţă se recombină instantaneu. în acel 
moment de reunire a fiinţei spirituale complete, partea ce se numise 
„suflet” devine conştientă de viaţa fără trup, iar Spiritul preia toată 
încărcătura sufletului, devenind oarecum confuz şi greoi, pentru o 
perioadă de circa 40 de zile. 

Fantomele sunt suflete care nu se resorb imediat după moarte în 
Spiritul ce le-a format. Această stare nu este apreciată nici de oamenii 
care se confruntă cu situaţiile stranii de bântuire, nici de spiritele libere, 
care au toată mila pentru nefericitele suflete prinse între cele două lumi. 
Oricum, fantomele nu sunt nemuritoare, ci la un moment dat se vor 
plictisi să tot bântuie fără rost prin locurile pământeşti, şi atunci vor 
redeveni spirite libere şi fericite. 

în concluzie, propovăduirea nemuririi sufletului (înţeleasă ca 
perpetuarea eternă a personalităţii umane limitate) este o eroare 
religioasă, dar oferă alinare psihologică celor care nu au pregătirea 
necesară să intre în detalii spirituale. Faţă de aceştia (nu puţini!) trebuie 
să manifestăm îngăduinţă dacă nu vor sau nu pot înţelege doctrina 
reîncarnării. Dar poate că au sosit vremurile când destui oameni sunt 
pregătiţi intelectual să priceapă aceste mistere ale creaţiei divine şi de 
aceea astfel de informaţii sunt tot mai cerute şi mai bine înţelese. 

Până nu demult, era o adevărată îndrăzneală să le spui oamenilor că 
Dumnezeu a creat lumea pentru desfătarea spiritelor , nu neapărat a 
oamenilor; sau că Dumnezeu a creat spiritul „după chipul şi asemănarea 
Sa”, nu pe om. Dar, pentru a „îndulci pilula de înţelepciune”, să 
recunoaştem că omul, fiind pe jumătate spirit, are şansa de a gusta şi el 
din beatitudinea rezervată acestuia din urmă, cât timp este încă în trup. 

Cele de mai sus sunt argumente suficiente pentru a ne îndemna să 
studiem lumea spiritelor. Aceasta este sarcina spiritismului , care devine 
tot mai important pentru civilizaţia actuală a Terrei, alături de alte 
curente teoretico-practice de regăsire a fiinţei interioare. Altfel, viaţa 
noastră, limitată şi stresantă cum este ea, parcă nu ne-ar îndemna să ne 
pierdem timpul cu „abstracţiuni filosofice” sau cu „bălmăjeli popeşti”, 
nu-i aşa?! 


27 august 2009 

BISERICA CATOLICĂ ADMITE 
COMUNICAREA CU SPIRITELE 


traducere de Răzvan Petre după un articol în limba portugheză 6 7 

în anul 2010 a fost lansată pe piaţa culturală braziliană o carte scrisă med iu mn ic, 
conţinând reflecţiile venite de dincolo de moarte de la spiritul episcopului catolic Dom 
Helder Cămara 1 , arhiepiscop emerit de Olinda si Recife, dezîncarnat pe data de 28 
august 1999, în Recife. 



Mediumul Carlos Pereira, coautor al cărţii „Noi Utopii” 

Cartea psihografată de mediumul Carlos Pereira, de la Societatea Spiritistă 
„Ermance Dufaux” din Belo Horizonte, a generat surpriză în mediul spiritiştilor şi o 
mare polemică între catolici. Cea mai mare uimire a provocat-o participarea 
călugărului benedictin şi teolog Marcelo Barros, cel care timp de 9 ani a fost 
secretarul personal al lui Dom Helder Cămara pentru relaţiile ecumenice cu alte 
biserici creştine şi alte religii. 

Marcelo Barros 8 a fost secretarul lui Dom Helder Cămara în perioada 1966 - 
1975 şi are 30 de cărţi publicate. Faptul că Barros a prefaţat cartea „NOI UTOPII”, de 
spiritul Dom Helder, şi i-a recunoscut autenticitatea, bazându-se pe originalitatea 
ideilor şi limbaj, este ca şi cum Biserica Catolică ar recunoaşte public eroarea în care 
a căzui de mujţe ori, cea de a nega veridicitatea fenomenului comunicării dintre vij si 

morţi, şi este ca şi cum i s-ar da cărţii lui Carlos Pereira tot creditul necesar pentru a 
primi autorizarea din partea Vaticanului. 

E important de subliniat că drepturile de autor au fost împărţite în părţi egale, 
după cum a dorit mediumul, între Societatea Spiritistă Ermance Dufaux şi Institutul 
Dom Helder Cămara din Recife, fapt acceptat de instituţia catolică fără nicio reţinere. 

în prefaţa cărţii apare, de asemenea, garanţia morală a filosofului şi teologului 
Inâcio Strieder şi opinia favorabilă a istoricului şi cercetătorului Jordana Gongalves 
Leăo, ambii aflaţi în strânsă legătură cu Biserica Catolică. După cum spun ei, 


6 

http://wWW.eSpiritUalidadeS.C 0 m.br/N 0 T/N 0 t_ 2010 / 2010 _ 07 _ 29 _n 0 VaS_Ut 0 piaS_livr 0 _d 0 m_helde 

r.htm 

7 http://pt.wikipedia.org/wiki/H%C3%A9lder_C%C3%A2mara 

8 http: //pt .wikipedia.org/wiki/Marcelo_Barros 

această operă poate că nu este adresată atât spiritiştilor (care deja sunt familiarizaţi 
cu fenomenul transcomunicării, încă de la apariţia Ştiinţei Spiritiste), cât mai ales 
unei mari părţi a populaţiei de orientare catolică, care este acum chemată să 
cunoască adevărul spiritual, fiindcă „timpurile au sosit”, aceste învăţături sunt perfect 
naturale si, în consecinţă , aparţin ţuţuror copiilor lui Dumnezeu . 

Adevărul spiritual nu este proprietatea spiritiştilor sau altora care proclamă alte 
crezuri şi poate că a sosit momentul ca Biserica Catolică să admită public existenţa 
spiritelor, viaţa de după moarte şi comunicarea dintre cele două lumi. 

în interviul realizat de editori, după citirea manuscrisului cărţii, cu spiritul lui Dom 
Helder Cămara, acesta a răspuns la următoarele întrebări despre viaţa spirituală. 

INTER VIU CU SPIRITUL EPISCOPUL UI HELDER 

Dom Helder, vă simţiţi preot chiar şi în viaţa spirituală? 

Nu am încetat să mă consider preot, fiindcă sufletul meu, încă 
înainte de a se întoarce aici, se simţea a fi al unui preot. După părăsirea 
existenţei în corpul fizic, continui ca un preot, deoarece gândesc şi 
acţionez ca un preot. Credinţa mea în Biserica Catolică rămâne aceeaşi, 
extinsă desigur cu învăţăturile pe care le-am primit aici, dar continui 
ferm alături de fraţii mei clerici să contribui, cu ce îmi este posibil, la 
binele omenirii. 

Acolo, de cealaltă parte a vieţii, aveţi o mai mare uşurinţă de a vă 
duce la împlinire munca şi a vă exprima gândirea, sau încă întâlniţi 
multe obstacole din cauza prejudecăţilor religioase? 

întâlnim multe obstacole. Persoanele aflate pe lumea aceasta 
reproduc ceea ce există pe Pământ. Aceleaşi grupări care se formează aici 
se repetă pe Pământ. Avem aceleaşi dificultăţi de relaţionare, fiindcă 
gândirea continuă în aceleaşi tipare, cristalizată în credinţe care nu duc 
nicăieri. Acestea se împotrivesc ideii de evoluţie a concepţiilor. Dar 
marea diferenţă este că, fiind îmbrăcaţi în veşmântul de spirit, având o 
conştiinţă amplificată, ne putem dirija gândurile de o altă manieră şi 
astfel îi putem influenţa pe cei care se află pe Pământ şi care vibrează în 
rezonanţă cu noi. 

Cum ajutaţi societatea noastră din poziţia de dezîncarnat? 

în acelaşi fel. Ne preocupăm, ca şi înainte, de cei înfometaţi, de cei 
aflaţi în spitale, de cei nedreptăţiţi de sistemul social ce le limitează 
libertăţile, îi îmbogăţeşte pe cei puţini şi îi conduce la sărăcie şi nefericire 
pe cei mulţi; toţi cei loviţi de soartă. Ne alăturăm tuturor celor care 
gândesc asemenea nouă îndeplinind sarcini nobile şi încercăm să 
colaborăm cu ei pentru îmbunătăţirea umanităţii. 

Cum decurge munca dumneavoastră zilnică? 

Munca mea e cam aceeaşi. Mă trezesc, fiindcă şi aici ne odihnim un 
pic, şi desfăşurăm activităţi pentru care avem dispoziţie. Există grupuri 
care activează şi organizează mediul catolic, pentru acei oameni care au 

nevoie de colaborarea cu noi. Ne împărţim în grupuri şi mă încadrez în 
unele activităţi care îmi fac multă plăcere. 

Care a fost cea mai mare nefericire după ce v-aţi dezîncarnat? Şi 
cea mai mare bucurie? 

Eu deja aveam convingerea că voi fi cu Domnul şi că nu voi înceta să 
exist. Să mă pot reîntâlni cu prietenii, rudele - aceia pentru care aveam 
cea mai mare stimă şi consideraţie - şi să continui să muncesc este o 
mare bucurie. Bucuria de a lucra pentru Domnul nostru Isus Cristos. 

După ce v-aţi dezîncarnat, aţi venit frecvent în Centrele Spiritiste? 

Nu. Locurile cele mai obişnuite pe care le vizitez în planul fizic sunt 
spitalele, casele de sănătate, locurile unde este prezentă suferinţa umană. 
Desigur că merg la biserică, la mănăstiri, la seminarii, mă reîntâlnesc cu 
prietenii, mai ales în vise, dar nu mă opresc prea des în sediile spiritiste. 

Eraţi adept al teoriei reîncarnării înainte de a muri? 

Nu am fost niciodată adept al reîncarnării. Nu am mai mult de spus 
asupra acestui subiect, căci e un aspect delicat, aşa că nu prea l-am 
menţionat în carte. Ce pot să spun este că Dumnezeu acţionează asupra 
vieţilor noastre după înţelepciunea Sa şi că marele nostru obiectiv este 
cel de a căuta fericirea prin practica iubirii. Dacă va fi nevoie să mă întorc 
pentru a avea noi experienţe, acesta va fi un proces natural. 

Cu ce scop ne scrieţiprintr-un medium? 

A schimba, sau cel puţin a contribui la schimbarea viziunii 
oamenilor asupra vieţii, pentru ca ei să înţeleagă că noi continuăm să 
existăm şi pentru ca această nouă viziune să poată transforma profund 
modul nostru de a trăi. 

Cum v-aţi simţit în această experienţă de scriere mediumnică? 

încercarea de a mă adapta la această nouă formă de scriere a fost 
foarte interesantă, deoarece la început nu ştiam exact cum să mă adaptez 
mediumului pentru a putea scrie. E necesar să existe o foarte mare 
apropiere între gândirea noastră si cea a mediumului . Acest lucru este cel 
mai important, pentru ca mediumul să exprime ceea ce noi îl inspirăm. 
La început a fost dificil, dar treptat am început să creăm o formă comună 
de exprimare şi gândire, aici lucrurile s-au îmbunătăţit. Alţi mediumi 
prin care încerc să comunic se confruntă cu probleme similare. 

A fost o surpriză să aflaţi că puteţi comunica prin scriere 
mediumnică? 

Nu. Fiindcă deja ştiam că multe persoane medium o făceau. Nu m- 
am specializat în asta, nu am cerut detalii, am lăsat-o pentru mai târziu, 
când voi fi avut timp şi ocazii. 

Bănuim că mai există şi alte spirite ale unor preoţi care ar dori să 
scrie mediumnic, să ne relateze impresiile lor din viaţa spirituală. De ce 
tocmai Dom Helder ne scrie? 

Fiindcă eu am cerut. Am simţit nevoia să le comunic fraţilor mei de 
pe Terra că viaţa continuă şi că nu ne sfârşim când ne bagă în sicriu 
spunând că „s-a terminat cu el”. Eu mă gândeam că voi continua să exist, 
ştiam că mai este ceva după viaţa fizică. Am vorbit despre acest lucru 
deseori. Aşa că am simţit nevoia de a mă face auzit printr-un medium 
atunci când m-am aflat în condiţii oportune şi mi s-a dat posibilitatea. 
Asta fac acum. 

în ţara noastră există preoţi care ar dori să scrie din postura de 
medium? 

Da. Şi nu puţini. Mulţi ar vrea să-şi folosească inspiraţia de medium 
pentru a se exprima în privinţa supravieţuirii după moartea fizică. Nu o 
fac din simpla prejudecată de a nu fi ridiculizaţi, de a nu fi acceptaţi şi îşi 
ascund senzitivitatea spirituală pentru a nu fi puşi în situaţii penibile. 
Mulţi preoţi, chiar şi cardinali, simt protecţia spirituală în reflecţiile lor, 
în predicile lor, pe care o consideră a fi Duhul Sfânt, dar în realitate sunt 
fraţii mei, spiritele care îi apreciază şi cu care colaborează. 

Cum v-aţi simţit interacţionând cu mediumul Carlos Pereira? 

în largul meu, căci între noi exista afinitate şi fiindcă el s-a pus la 
dispoziţie pentru această muncă. La început a fost dificil să mă conectez 
cu el, din cauza intereselor şi muncii sale. Când ne-am armonizat modul 
de acţiune, a fost uşor, inclusiv fiindcă, la un moment dat, a început să 
mă întrebe despre ultima mea viaţă fizică. Atunci a devenit mult mai uşor 
să-i transmit informaţiile care au alcătuit cartea. 

Credeţi că Biserica Catolică va accepta vorbele dumneavoastră 
provenite de la un medium? 

Nu am această pretenţie. Ştim că totul evoluează şi că, într-o zi, 
inevitabil, toţi vor accepta în mod natural conceptul de imortalitate, dar 
nu ne imaginăm că o carte ar putea revoluţiona gândirea Bisericii 
noastre. Cred că vor fi critici, unele chiar vehemente, dar cei mai sensibili 
vor accepta comunicările. Aceasta este intenţia noastră. 

E adevărat că aveaţi unele idei spiritiste încă de pe timpul vieţii 
fizice? 

N-aş spune spiritiste; ci spiritualiste, căci Biserica noastră deja 
predică despre supravieţuirea după moarte. Mai apoi, a fost o consecinţă 
firească să luăm contact cu planul fizic după ce am murit. Nu erau idei 
spiritiste, fiindcă nu sunt spiritist. Fără să am nicio reţinere de a nega 
unele idei spiritiste, spun că ajunsesem să am, uneori, experienţe 
spirituale personale. 

Biserica - Există aceeaşi ierarhie în lumea spiritelor? 

Nu chiar, dar noi îi recunoaştem pe acei fraţi cu responsabilităţi 
majore şi un rang evolutiv moral foarte ridicat. Fiinţele de aici se 
recunosc rapid după nobleţe, luminozitate, moralitate. Nu vreau să spun 
că pe Pământ asta nu se întâmplă, dar aici totul e mai transparent; 
percepem realitatea cu mai mare intensitate. Aici autoritatea nu se 
impune dintr-o funcţie de conducere efemeră, ca în viaţa pământească, ci 
mai ales prin progresul moral al individului. 

Ce credeţi despre papalitate în ziua de astăzi? 

Acest subiect este foarte controversat. Să fii pe scaunul lui Petru, 
reprezentând ideea cea mai înaltă despre Domnul nostru Isus Cristos, 
este o responsabilitate enormă pentru orice fiinţă umană. Aşa că nu e 
foarte uşor, pentru noi cei din afară, să facem aprecieri despre cel care 
este aşezat acolo. Nu e uşor. Cine stă acolo are nenumărate 
responsabilităţi, nu doar materiale, dar am descoperit că şi spirituale, 
chiar într-o măsură mai mare. Eu pot să am o viziune ideologică despre 
cum ar putea fi organizată Biserica; chiar am menţionat asta pe timpul 
vieţii mele. Dar trebuie să admit că, deşi cred în această viziune ideală 
despre Sfânta Biserică, transformările prin care trebuie să trecem 
necesită multă grijă, fiindcă nu se pot face salturi în evoluţie. Facă 
Dumnezeu ca actualul Papă Ratzinger (Benedict al XVI-lea) să aibă 
luciditatea necesară de a conduce Biserica spre destinul pe care îl merită! 

Aveţi vreo sugestie pentru ca Biserica să-şi îndeplinească rolul? 

Nu vreau să spun nimic în plus. Ceea ce am afirmat în viaţa fizică, 
întăresc acum. Vreau doar să spun că, atunci când ne aflăm pe lumea 
cealaltă, avem o vedere mult mai largă. Am putea lua anumite poziţii 
într-un moment nu foarte potrivit, mă refer la o conjunctură nefavorabilă 
pe care o percepem de aici. Asta nu înseamnă să nu avem în vedere 
principalele noastre idei şi, oricând e posibil, să le punem în practică. 

Spiritişti în viitor? 

Nu am nici cel mai mic dubiu. Aceste învăţături nu aparţin Bisericii 
noastre sau celor care propovăduiesc aceste învăţăminte spirituale. Din 
acest motiv, mai devreme sau mai târziu, Biserica noastră va trebui să 
admită existenţa spirituală, viaţa după moarte, comunicarea între cele 
două lumi şi toate celelalte principii care decurg firesc din viaţa 
spirituală. 

Ce nume mai cunoscute ale Bisericii cooperează acum în lumea 
spiritelor pentru progresul Braziliei? 

Să le enumăr ar fi o nedreptate, căci vin din toate localităţile. Deci, a 
spune un nume sau altul ar fi o menţiune prea punctuală, fiindcă multe 
dintre ele sunt puţin cunoscute, dar desfăşoară în lumea de aici o muncă 
fenomenală şi cu toţii ne angajăm în aceste iniţiative din dragoste de 
semeni. 

Iubirea - Ce mesaj aţi transmite, în mod special catolicilor, de 
dincolo de moarte? 

Să iubească, să iubească mult, fiindcă doar prin iubire va fi posibil 
să-şi aducă mai multă pace în suflet. Dacă nu vom încerca să iubim din 
străfundul inimilor noastre, totul se va transforma într-o mâhnire 
adâncă. Iubirea, după cum ne-a învăţat Domnul nostru Isus Cristos, este 
marele impuls mântuitor al omenirii. 

Ce mesaj ne daţi nouă, spiritiştilor? 

De asemenea, să iubiţi, fiindcă în faţa Domnului nu există diferenţe 
între spiritişti şi catolici sau orice altă credinţă. Nu există. Aceste separări 
sunt făcute de noi, nu de Creator. Sunt acceptabile, fiindcă arată 
diferenţele între diverse puncte de vedere, totuşi există o convergenţă a 
tuturor, simbolizată aici prin practica iubirii, căci trebuie să ne unim 
eforturile. 

Ce mesaj le transmiteţi tuturor persoanelor religioase, la modul 
general? 

Să iubească. Nu există alt mesaj decât mesajul iubirii. El este 
principalul, unicul mesaj ce se poate da. 


Traducere: 5 aprilie 2011 

TALIBANII CREŞTINI 


Ereticul Francisc, pictat printre Sfinţii ortodocşi 

Pe un forum creştin ortodox găsim un titlu terifiant: «De ce 
părintele Arsenie Boca l-a pictat pe ereticul Francisc printre Sfinţi?» 
(Este vorba despre profeticele picturi care împodobesc biserica de la 
Drăgănescu, comună la sud-vest de Bucureşti.) 

Răspunsul fundamentaliştilor care îşi expun acolo părerile, ca într-o 
galerie cu monştri, este foarte clar: « Marele duhovnic Arsenie Boca a 
greşit fundamental. Şi indiferent cine ce ar zice, Francisc din Assisi 
eretic rămâne. Altfel, admitem că catolicii nu sunt eretici şi, ca atare, 
îmbrăţişăm drăcescul ecumenism şi ajungem deja cu un picior în iad. 
Ecumenismulpregăteşte terenul antihristului.» 

Simplu ca bună ziua. „Vedeniile drăceşti” ale Sfântului Francisc şi 
eroarea omenească a marelui Părinte român sunt vinovate. Dogma e mai 
importantă decât orice... Mă gândesc cu groază ce e la gura acestor 
„talibani ortodocşi” când vorbesc despre sfinţii, profeţii şi mărturisitorii 
altor religii! 



Sfântul Francisc din Assisi, printre sfinţi ortodocşi. Pictură murală în biserica din 
Drăgănescu, realizată de părintele Arsenie Boca (1910 -1989) 

în opinia mea şi a multor altora, părintele Arsenie Boca este unul 
dintre cei mai mari sfinţi şi profeţi din istoria documentată a 
creştinismului în România. Dar ce contează asta când trebuie apărată 
„dreapta credinţă” împotriva slujitorilor Papei? Aşa se pune problema de 
către fundamentalişti. Totul e văzut în alb şi negru, fără nuanţe şi fără 
compromisuri. Şi nu e doar greşeala ortodocşilor, ci în fiecare cult, sectă, 

religie există această împietrire în tradiţie şi idei confuze. Privind la 
modul de apariţie a sectelor creştine, fiecare s-a născut dintr-o idee care 
contravenea dogmei existente sau propunea o noutate absolută. Ulterior, 
această idee a devenit, la rândul ei, dogmă indiscutabilă, motiv de 
mândrie şi prilej de ceartă permanentă cu celelalte culte. Şi aşa s-a diluat 
treptat mesajul spiritual al religiei creştine... 

Vedem astăzi peste tot reclame de genul „Crede în Isus şi eşti 
mântuit!”, ca şi cum simpla adoptare a unui crez intelectual ar fi 
suficientă să îţi speli păcatele! Este atâta superficialitate şi vulgarizare a 
mesajului spiritual, încât nu este de mirare că oamenii inteligenţi se 
îndepărtează de bisericile oficiale... 

în ciuda altor păcate, în acest subiect, conducerea Bisericii Ortodoxe 
Române a adoptat, spre cinstea ei, un dialog civilizat cu celelalte biserici 
surori, aceasta fiind aşa-zisa atitudine ecumenică. Ideea că ecumenismul 
pregăteşte moartea Bisericii este o temă evident falsă, contrară bunului 
simţ. Aş spune că, dimpotrivă, reţinerea de a dialoga civilizat, închiderea 
în trecut, frica de cunoaştere spirituală sunt pericole mult mai mari ca să 
fim manipulaţi spre o credinţă mimetică, lipsită de sevă, spre pericolul de 
a cădea pradă capcanelor relativismului ateu. Fiindcă, dacă nu găsim 
răspunsuri înţelepte la dilemele personale în propria credinţă şi nici nu 
avem voie să le căutăm în altă parte, ce se va întâmpla? Nu vom mai lua 
credinţa religioasă în serios. 


Despre „greşeala” Mântuitorului 

Ştim cu toţii că Isus din Nazaret nu îşi pierdea timpul şi nu prăpădea 
cuvintele sfinte cu necredincioşii, cum erau de exemplu samaritenii. 
Pildele şi perlele Sale de înţelepciune erau adresate doar iudeilor. E 
adevărat, odată El a avut parte de o surpriză plăcută din partea unei 
samaritene, care I-a cerşit mila divină, invocând „stăpânul care îi aruncă 
firimituri câinelui său”. Dar în rest, Isus şi-a format auditoriul doar din 
rândul drept-credincioşilor evrei, care ar fi fost pregătiţi să înţeleagă 
sensul şi rostul Cuvintelor Sale. 

După ce Isus şi-a părăsit trupul lumesc, îmbrăcând trupul 
duhovnicesc, El L-a îndrumat pe Pavel să răspândească Cuvintele Sfinte 
tuturor neamurilor, oricât de păcătoase şi păgâne păreau ele ochiului 
ager al Apostolului. Acest misionarism venea în contradicţie cu opiniile 
Bisericii originare din Ierusalim, conduse de Iacov. Pe bună dreptate, 
iudeii creştini voiau să respecte întocmai stilul de propovăduire văzut la 
Isus din Nazaret. Şi veni acel rătăcit de Saul, devenit Pavel, ca să le 
încurce minţile credincioşilor! Adevăratul creştinism era strict iudeu - în 
opinia urmaşilor direcţi ai lui Isus - şi nu se putea amesteca cu alte 
neamuri. 

Fraţilor, spuneţi drept, când a „greşit” Isus: atunci când a respectat 
strict tradiţia zonei şi vremurilor sau atunci când a insistat pentru 
încălcarea lor? 

Un om cu scaun la cap nu va răspunde simplu şi direct, cu da sau nu, 
căci oricum ar fi o blasfemie. Aşa e şi cu „greşeala” părintelui Arsenie 
Boca de a picta „eretici” pe tavanul bisericii... înţelepciunea sfinţilor este 
de multe ori peste puterea minţii comune de a o pricepe. Fiindcă mintea 
comodă se închide singură în prejudecăţi, nu e curioasă să afle mai mult. 
Iar posesorii unei minţi comode deseori nu îi lasă nici pe alţii să 
gândească mai profund, fiindcă s-ar simţi umiliţi de vastitatea unei noi 
viziuni. Aşa se naşte dogma. 

Ca să îţi afirmi propriul crezul nu trebuie să loveşti în crezurile 
altora, mai ales dacă şi ele îşi propun acelaşi scop suprem şi nobil de 
unire cu Divinitatea! Există un singur Dumnezeu, o singură omenire, dar 
drumul spre mântuire este strict individual. Nu este suficient să te crezi 
de partea adevărului absolut (în acest caz, ortodoxia) ca să fii mântuit, ci 
trebuie să îl imiţi pe Isus. Există credincioşi în alte religii mult mai 
aproape de icoana Mântuitorului decât unii dintre noi, care ne 
autodenumim „creştini”. 

Cei fără experienţă, „copilaşii” intr-ale credinţei au nevoie de sfaturi 
simple şi directe, ca să fie dirijaţi prin meandrele înşelătoare ale vieţii 
duhovniceşti. Aşa se naşte dogma. Dar să nu ne temem de cei cu alte 
credinţe (îndreptate spre Dumnezeul Binelui), chiar dacă ei ar greşi în 
teoriile lor! Suntem puternici în credinţă când nu ne e frică de alte păreri. 
Nu teoria ne salvează, ci dorinţa noastră sinceră de a ne uni cu 
Divinitatea în gând, vorbă şi faptă. Erorile intelectuale pot fi remediate 
pe parcurs, cu ajutorul lui Dumnezeu. Ceea ce contează pentru El este 
intenţia noastră sinceră de a ne îmbunătăţi moral, de a avansa spiritual, 
de a fi de folos semenilor. Restul ni se va adăuga... 


DUMNEZEU este personal sau impersonal? 

Teologii creştini sunt foarte mândri să afirme că, spre deosebire de 
brahmanism - unde Dumnezeu Brahman este impersonal , abstract -, în 
creştinism Dumnezeu Tatăl este personal . Pe acest motiv, ei laudă 
superioritatea creştinismului faţă de alte religii orientale. 

în realitate, Dumnezeu este unic şi în El dispare această distincţie. 
Observăm aici o eroare tipică a logicii umane şi un prilej de dispute 
religioase nesfârşite şi neproductive. în cazul Divinităţii, personal şi 
impersonal sunt categorii amestecate, fiindcă Dumnezeu Unicul se 
manifestă uneori personal, alteori impersonal. Vom arăta mai jos 
relativitatea acestei împărţiri arbitrare a Divinităţii. 

Personală sau impersonală poate fi raportarea omului la Dumnezeu, 
atunci când îl priveşte ca pe o fiinţă asemănătoare sieşi, respectiv ca pe 
Natura cu legile ei implacabile. De asemenea, personală sau impersonală 
poate fi Voinţa Divinităţii, atunci când se impune după o logică ce ne 
scapă, respectiv când îasă legile Naturii să acţioneze intr-un mod 
previzibil. Să analizăm cele două alternative posibile: 

A) Când viaţa ne ia parcă pe sus, ducându-ne încotro vrea ea, iar noi 
simţim că nu putem face nimic, atunci Dumnezeu pare a avea o Voinţă 
personală , adică după o logică proprie, pe care nu ne-o dezvăluie. în acele 
momente, cu greu putem explica situaţia în care ne aflăm şi, ca să nu ne 
considerăm victime ale unei „dictaturi divine”, punem intenţia Sa pe 
seama unor legi naturale, impersonale , care vizează binele nostru 
superior. 

B) Când îl rugăm pe Dumnezeu să ne ajute în situaţii concrete, ne 
raportăm la El ca la un Tată, Prieten personal , care poate interveni în 
desfăşurarea evenimentelor. Totuşi, în astfel de momente „liniştite”, când 
nu ne aflăm în raza de acţiune a destinului implacabil şi orb, mecanismul 
de modificare a realităţii este unul impersonal . Universul devine o 
oglindă a minţii noastre, dorinţele noastre modelează substanţa mentală 
şi fizică înconjurătoare. Ne servim de legile Naturii, fie că le cunoaştem 
sau nu. 

Deci Dumnezeu este personal şi impersonal în acelaşi timp. 

Iată deci cât de uşor se pot dezamorsa certurile religioase inutile şi 
vanităţile teologice: căutând punctele comune şi relativizând pretinsele 
„divergenţe insurmontabile”. Există parcă o plăcere masochistă a 
clericului, din orice religie ar fi el, de a căuta deosebirile între religia lui 
(care este singura corectă!) şi celelalte religii (care sunt toate greşite, 
bineînţeles!). Ce mare uşurare şi bucurie ar putea simţi acelaşi cleric dacă 
ar recunoaşte că fiecare religie are valoarea sa spirituală, că erorile 
teologice nu sunt atât de importante în credinţă, ci sinceritatea şi 
pioşenia, că Idolul bun al credinciosului îl ajută să evolueze, că valoarea 
este individuală şi nu e dată de apartenenţa la o anumită religie. 

Clericul înţelept nu atacă alte culte, ci demonstrează prin exemplul 
personal frumuseţea religiei sale. Erori şi excese poate găsi şi în propria 
religie, pe care chiar are dreptul să le critice, pentru a o perfecţiona şi a-şi 
ajuta fraţii de credinţă. Astfel eliberat de prejudecăţi şi spirit de 
competiţie, înseninat, clericul nostru s-ar apropia mai repede de 
Dumnezeul său - care este acelaşi Dumnezeu al tuturor pământenilor. 

20 iunie 2011 

RĂSPUNSURI PENTRU OCTAVIAN 


„Sunt Octavian, economist, 60 de ani. Am fost educat în spirit creştin, dar nu în 
sens bigot. Sunt pasionat de spiritualitate în sens general. Aş vrea să vă întreb 
despre două subiecte cărora nu le-am găsit explicaţii pe unde am tot citit. 

- Cum se împacă spiritismul şi, în general, diversele tehnici de divinaţie cu 
interdicţia expresă din Biblie cu privire la comunicarea cu cei morţi, cu lumea 
spiritelor (dar şi aflarea viitorului)? Nu este un păcat, şi încă unul mare? 

- De asemenea, cum de se vorbeşte cu atâta uşurinţă despre metempsihoză, 
adică reîncarnarea sufletelor, când nu sunt dovezi concrete şi recunoscute că aşa 
ceva ar fi posibil. Origen este considerat de unii autori că ar fi susţinut 
metempsihoză, dar nu sunt în vasta sa operă astfel de scrieri. Mai exact, nu am găsit 
că ar fi „faimos” pentru aşa scrieri! A fost deosebit de dedicat credinţei în Dumnezeu. 
Nu mai vorbim de poziţia actuală a Bisericii Creştine, în ansamblul ei, faţă de acest 
subiect: respingere totală a acestei erezii. Poziţie oficială. 

Vă mulţumesc pentru bunăvoinţa de a-mi răspunde!” 

Voi încerca să vă răspund punctual şi cât mai argumentat. 

1 

Vorbind despre Biblie, din principiu, ar trebui să fim mai rezervaţi! 
Biblia este o compilaţie de texte foarte vechi, unele de 3000 de ani. Nu 
contest valoarea istorică a acestor scrieri, dar unele dintre ele nu mai 
sunt actuale . în cărţile unde se vorbeşte despre „chemarea sufletelor 
morţilor” sau „ghicirea viitorului”, câteva pasaje mai încolo găsim unele 
monstruozităţi, privite prin sensibilitatea omului modern . Câteva 
exemple: 

- în Leviticul 20:27 scrie: «Bărbatul sau femeia, de vor chema morţii sau de vor 
vrăji, să moară neapărat: cu pietre să fie ucişi, că sângele este asupra lor.» Dar în 
acelaşi capitol găsim o altă afirmaţie ce ne lasă perplecşi: «Bărbatul care se va culca 
cu femeie în timpul curgerii ei şi-i va descoperi goliciunea [...] amândoi să fie stârpiţi 
din poporul lor.» (Leviticul 20:18) 

- în multe locuri din Vechiul Testament se consacră jertfirea de animale în 
numele Domnului (obicei perpetuat până astăzi, prin tăierea mieilor nevinovaţi de 
Paşti, contrar preceptelor eristice). 

- De asemenea, se instituie legea crudă a talionului «De va lovi cineva un om şi 
va muri, acela să fie omorât» (Leviticul 24:17). Tot aici se spune «Hulitorul numelui 
Domnului să fie omorât neapărat; toată obştea să-l ucidă cu pietre» (Leviticul 24:16). 

Există astfel de exemple cu duiumul, care ar trebui să ne facă să 
arătăm mai multă reţinere atunci când invocăm autoritatea Bibliei. Se 
spune despre unele pasaje din această Carte: „litera ucide, spiritul dă 
viaţă”, ceea ce ne îndeamnă să apelăm la intuiţie pentru a deosebi 
adevărul printre rânduri. De obicei, oamenii nu citesc personal Biblia, ci 
preiau afirmaţiile sentenţioase ale unor clerici. Din comoditate şi lipsă de 
timp. Dar cine vrea să afle adevărul, trebuie să depună un efort propriu 
în acest scop. 

Fiindcă aţi adus vorba despre „păcate”, vreau să vă amintesc faptul 
că Sfinţii Părinţi aşază credinţa în superstiţii în rând cu păcatul 
vrăjitoriei, pentru că se bazează pe necredinţa omului în Dumnezeu. 
Dacă credincioşii şi-ar trece în revistă nenumăratele superstiţii, unele 
păgâne, altele religioase (de exemplu, când cineva freacă de moaştele 
unui sfânt cârdul de credit - fapt real!), probabil că s-ar ocupa mai mult 
de propriile defecte decât să condamne diversele presupuse „păcate” ale 
altora... «De ce vezi tu paiul din ochiul fratelui tău şi bârna din ochiul 
tău nu o iei în seamă?» (Matei 7:3) 


2 

Interdicţia biblică de a chema morţii şi a merge la vrăjitoare era, în 
acel context, probabil întemeiată ! Trebuie însă să înţelegem că abilitatea 
de a comunica cu lumea spiritelor nu este un rău în sine, ci poate fi 
folosită atât pentru a invoca spiritele superioare (îngerii), cât şi pe cele 
inferioare (demonii). Depinde în mod esenţial de calitatea mediumului, 
ca şi de intenţiile sale. 

- Dacă definim ca „vrăjitor” pe individul care cheamă spirite 
inferioare, indiferent în ce scop (care de obicei este un scop dăunător 
fiinţelor umane), este normal să respingem cu fermitate acest gen de 
activitate. Nu am găsit însă nicio interdicţie în Biblie de a invoca îngerii 
(spiritele superioare)! 

- Dacă, referindu-ne la aşa-zisele „suflete ale morţilor”, presupunem 
că ele nu pot deveni niciodată spirite superioare , aceasta arată ignoranţa 
noastră spirituală, limitele minţii umane. O dovadă biblică imediată o 
găsim în capitolul I Regi 28, unde mediumul din Endor cheamă spiritul 
unui mort recent (Samuel) care îi dă o prevestire sumbră regelui Saul, 
previziune ce se va şi realiza. 

în privinţa cercetării viitorului, iarăşi dăm parţial dreptate Bibliei, cu 
anumite nuanţe. Nu neapărat divinaţia, ghicirea este un rău în sine, ci a 
lua drept literă de lege ceea ce afli. Fiindcă viitorul nu e fix, nu e bătut în 
cuie, ci depinde de acţiunile prezentului (fapte fizice, dorinţe, gânduri). 
De aceea, ghicirea viitorului le poate dauna celor mai „slabi de înger”, 
fiindcă le încurajează tendinţele fataliste, de neputinţă şi pasivitate. Nu e 
un păcat, ci o chestiune psihologică mai delicată. 

3 

Informaţiile de mai sus ar trebui să fie făcute publice chiar de către 
clerici, este datoria lor spirituală. Dar ei nu o fac, din mai multe motive: 

- NU ŞTIU (fiindcă nu au cercetat în detaliu chestiunile teologice, cu 
o minte deschisă); 

- NU POT (disciplina canonică nu le permite să pună în discuţie 
dogmele prestabilite); 

- NU VOR (ar fi un efort prea mare). Majoritatea enoriaşilor nu sunt 
interesaţi de fineţuri spirituale, ci vor un verdict simplu şi clar, o viziune 
în alb şi negru, fără nuanţe ambigue. 

Apropo de comoditatea clericilor de a deschide mintea „prostimii”, 
iată ce povestea Andrei Pleşu: 

«Am avut o discuţie cândva cu părintele Cleopa. Am avut ocazia să-l întâlnesc 
şi l-am întrebat cum e cu visele. Mi-a răspuns prompt: „Toate sunt de la dracul!” Asta 
m-a perplexat, fiindcă am putut imediat să îi spun: „Bine, dar soţul Măriei (Fecioara) 
află despre faptul că ea e însărcinată printr-un vis. Dar era un vis care spunea un 
adevăr, un vis care venea dintr-o instanţă de nepus la îndoială. Şi mai sunt locuri în 
Biblie în care visul e o cale de dialog între Dumnezeu şi credincioşii lui. Cum îmi 
spuneţi că toate vin de la diavol?” Şi atunci părintele Cleopa, un moldovean cu umor 
şi cu rafinament, mi-a spus: „Aşa este, sunt şi unele... Dar decât să sminteşti lumea, 
să le spui să stea să deosebească, mai bine le spui că toate-s de la diavol şi-ai 
scăpat. E mult mai igienic să le spui asta, decât să încerci să le explici care e 
diferenţa”.» 9 


4 

Despre reîncarnarea sufletelor am scris mai multe articole pe site-ul 
www.spiritus.ro. Există studii ştiinţifice asupra fenomenului reîncarnării, 
care îl dovedesc pe cale raţională. De exemplu, studiile realizate de 
celebrul dr. Ian Stevenson asupra amintirilor din viaţa anterioară a unor 
copii mici. Cazuistica cuprinde mii de cazuri, iar amintirile au fost 
verificate riguros la faţa locului. 

Când cereţi „dovezi”, amintiţi-vă că dogmele religioase nu numai că 
nu le oferă în sprijinul propriilor afirmaţii, ci chiar ne împiedică să le 
punem în discuţie. Deci să nu folosim un „dublu standard”! Adică, să nu 
fim foarte critici (mentali) cu afirmaţiile care ne intrigă, când credem 
orbeşte în cele pe care le dorim (emoţionali)... 

Despre Origen puteţi citi câteva aspecte semnificative în articolul 
meu „DE CE TEOLOGIA CREŞTINĂ RESPINGE REÎNCARNAREA” Dar 
cui din Biserică îi mai pasă de Origen şi teoriile lui (oricât de corecte ar 
fi), din moment ce ele au fost deja eliminate din dogmă?! La fel, cui din 
Biserică îi mai pasă de Sfântul Ardealului, Arsenie Boca . o figură 
luminoasă şi carismatică, contemporană cu noi? Şi ce dacă Sfântul 
Arsenie Boca credea în reîncarnare?! (după cum afirma părintele Arsenie 
Papacioc, criticul său aprig!) Va schimba asta dogma Bisericii?!... 

Vorbiţi de „poziţia oficială” împotriva ereziilor... Dar „poziţia 
oficială” se poate schimba oricând, domnule Octavian! De exemplu, în 
perioada interbelică Biserica noastră a condamnat ferm masoneria. 
Astăzi numeroşi clerici de rang înalt sunt masoni, după cum afirmă chiar 
unii colegi ai lor. «Când un orb călăuzeşte pe un alt orb, vor cădea 
amândoi în groapă.» (Matei 15:14). 

Drept concluzie de final mi se pare a fi potrivită următoarea 
parafrază la un citat celebru: ,Adevărul se smulge, nu se cerşeşte!” 

20 ianuarie 2012 


9 http://life.hotnews.ro/stiri-prin_oras-io663728-andrei-plesu-despre-tipologia-viselor.htm 

DE CE ISUS NU NE-A LĂSAT NIMIC 
SCRIS. A DOUA VENIRE A LUI ISUS 


DE CE ISUS NU NE-A LAŞA T NIMIC SCRIS 

Iată o nelămurire fundamentală pentru orice creştin. Oare de ce Isus 
nu ne-a lăsat nimic scris, după modelul Vechiului Testament, pe care 
învăţătorul îl ştia pe dinafară? Există indicii evidente că Isus ştia să scrie 
şi să citească. De ce atunci nu a urmat modelul cultural al societăţii din 
care făcea parte, lăsând posterităţii pagini scrise? De ce i-a lăsat pe 
apostoli şi pe urmaşii lor să se certe în atâtea chestiuni religioase, când 
putea să le lămurească de la început în câteva rânduri? 

Vom corela această nelămurire cu următoarea interogaţie: oare cum 
se face că, în sânul poporului român, credinţa creştină s-a păstrat în 
pofida faptului că - timp de sute de ani (!) - Biblia a fost scrisă şi citită în 
limba slavonă, total neînţeleasă de aproape nimeni? Răspuns probabil: 
credinţa românului simplu a fost mai puternică decât ignoranţa în care a 
fost el ţinut timp de sute de ani. Practic, „Cartea sfântă” nu reprezenta 
mai mult decât un simbol pentru el, precum semnul crucii, iar credinţa în 
Divinitate a surclasat faptul că aproape nimeni nu înţelegea scrierea din 
Biblie... (Se cuvine lăudată aici râvna preoţilor, care tălmăceau pildele 
biblice în limba plebei.) 

Unind acum cele două semne de întrebare, devine clar că Scriptura 
nu este atât de importantă pe cât vor să ne convingă mulţi învăţători ai 
celor sfinte. Tomul este doar un suport de memorie pentru ceea ce 
contează cu adevărat: adevărata înţelepciune. în lipsa acesteia, rămâne 
doar o arhivă istorică şi legendară. O vorbă chibzuită spune: „Litera 
ucide, spiritul dă viaţă”. 

De acest lucru era foarte conştient Isus atunci când nu a vrut să lase 
nimic scris. Ştia că mesajul Său depăşea posibilitatea lexiconului de a -1 
exprima corect, fiind pândit de numeroase capcane de distorsionare a 
sensului dorit de El. Avea exemplul Vechiului Testament, care, deşi era 
studiat asiduu de rabini şi erudiţi, tot nu era înţeles - textul deja murise 
spiritual. Chiar El, Isus, a lămurit în câteva ocazii sensul cuvintelor 
alambicate din Torah. Ştia deci că aşa urma să se întâmple, negreşit, şi cu 
scrierile Sale. 

Fiecare om are propriul său nivel spiritual şi de înţelegere. în 
discuţii private, ce spui unuia nu îi spui şi altuia, ba chiar poţi să le spui 
lucruri opuse, de la caz la caz. De aceea, este principial imposibil să creezi 
un text despre calea spirituală care să se potrivească precum o mânuşă 
nevoii oricărui cititor. Mai mult, cuvintele au mari limite de comunicare, 
mai ales în domeniul abstract al spiritualităţii pure. 

De aceea, Isus a preferat să lase un mesaj direct, prin trăirea şi 
exemplul personal, mai greu de erodat sau de interpretat greşit pe 

termen lung. Le-a dat învăţături orale ucenicilor, iar apoi l-a inspirat pe 
fiecare să-şi găsească singur calea sa spirituală. 

«Mai sunt multe alte lucruri pe care le-a făcut Isus, care, dacă s-ar fi scris cu 
de-amănuntul, cred că nici chiar în lumea aceasta n-ar fi putut încăpea cărţile care s- 
arfi scris.» (loan 21:25) 

în concluzie, părerea lui Isus despre Scripturi. în general, a fost 
destul de proastă . El nu a vrut să ne lase o formă scrisă despre Adevărul 
spiritual „definitiv”. Ar fi putut crea un text foarte profund, dar, ca orice 
text, ar fi fost o parţială înşelătorie. Este nevoie mereu de o împrospătare 
a mesajului divin, prin mesageri aleşi , care să vorbească pe înţelesul 
contemporanilor despre asemenea chestiuni subtile, dificil de abordat, 
bazate pe experienţe personale iluminatorii. Nu trebuie să fetişizăm o 
carte, oricât de bine ar fi fost ea scrisă intr-un moment istoric. După o 
mie, două mii, trei mii de ani, cuvintele devin desuete, iar metaforele 
necesită decodificare. Gândirea colectivă evoluează permanent şi mesajul 
spiritual trebuie şi el adaptat prezentului. Există o infinitate de forme de 
exprimare. Să nu ne limităm nostalgici la formele trecutului! 


A DOUA VENIRE A LUI ISUS 

- Va reveni Isus pe Pământ? 

- Dar de ce vrei să revină El în carne şi oase? 

- Ca să instaureze împărăţia lui Dumnezeu! 

- Şi crezi că o persoană, un singur om poate crea o împărăţie? Ar fi 
repede anihilat, ucis! 

- îl vom sprijini cu toţii! 

- Care „toţi”? 

- Noi, credincioşii! Ne vom pune scut înaintea Lui! 

- Şi nu vrei să îl ajuţi decât dacă îţi apare în faţă, altfel nu? 

- Sigur că vreau, dar de unde să ştiu cum? 

- El a lăsat un mesaj acum 2000 de ani, ca să ştii cum! 

- încerc să fiu mai bun, dar vreau să particip la un eveniment 
spiritual măreţ. 

- Viaţa ta nu e un eveniment suficient de important? 

- Vreau să acţionez spre binele mai multora, al tuturora. Văzându- 
L în carne şi oase, mi-arfi mult mai uşor! 

- Deci vrei ca Isus să revină în trup ca să îţi fie ţie mai uşor!... 

- Viaţa e grea, ispitele sunt mari, avem nevoie de Lumină, ca să nu 
ne rătăcim! 

- Ei bine, atunci află că Isus a revenit deja printre oameni! 

- Cum, unde? 

- Te-ar deranja dacă ar fi o femeie? 

- Cum, Isus e femeie?!? Nu mă aşteptam... 

- Eşti dezamăgit? Te aşteptai să fie un bărbos? 

- Mda... Unde se află? 

- în mai multe locuri din lume. 

- Sunt şi mai dezorientat. Cum să fie un om în mai multe locuri?! 

- Simplu. Isus nu s-a întors ca individ fizic, ci ca spirit - cum spui tu, 
ca „Duh Sfânt”. El inspiră mii de bărbaţi şi femei să-I ducă mesajul de 
pace şi iubire în lume. 

- Cum îşi dau ei seama că au fost aleşi: le apare un înger, sunt duşi 
într-un OZN? 

- îşi dau seama când inima lor se umple de compasiune pentru 
semeni, gândurile lor capătă sfinţenie, devin mai sensibili şi îl înţeleg 
mult mai bine pe omul Isus când trăia printre păcătoşi. 

- Deci aleşii sunt creştini! 

- Nu neapărat. Nu contează religia formală. Primind darul Iubirii 
eristice, cuvintele, faptele, simţămintele lor sunt în comuniune cu 
Divinitatea. Dacă folosesc învăţămintele religiei locale, o fac doar ca să fie 
înţeleşi şi acceptaţi de credincioşii obişnuiţi. Sau ar putea să critice 
erorile religiei... Pentru Isus şi aleşii Săi nu contează religia, ci Iubirea. 
„Adevărurile” religioase dezbină oamenii, însă Iubirea e aceeaşi 
pretutindeni... 

- Dar Duhul Sfânt nu este Isus! 

- Ai uitat că Duhul Sfânt, Isus şi Dumnezeu sunt „Sfânta Treime”, 
nedespărţită?! 

- Poate că nu am înţeles niciodată cine sau ce este Duhul Sfânt... 

- „Duhul Sfânt” sunt duhurile sfinte, adică spiritele superioare aflate 
în slujba lui Isus şi a lui Dumnezeu. Voinţa lui Isus este unită cu cea a 
Divinităţii, iar dorinţa sfintelor spirite este să împlinească perfect 
ordinele primite de la marele Isus. Aşa se explică Sfânta Treime. 

- Deci, de fapt, Isus nu s-a întors, ci doar şi-a trimis mesagerii... 

- Isus nu a plecat niciodată dintre oameni. însă El se sprijină 
dintotdeauna pe oştirea de spirite veghetoare, lucrătoare şi luptătoare, ca 
să inspire gânduri de bine oamenilor devotaţi Divinităţii, în orice religie 
s-ar fi născut ei. 

- Mozaicii l-au răstignit, musulmanii îl consideră doar un profet, 
budiştii şi alţii nici nu-l cunosc. De ce i-ar băga Isus în seamă pe aceşti 
necredincioşi? 

- Fiecare religie are vini nerecunoscute, chiar şi creştinismul. Dar 
Iubirea divină cuprinde întreaga Omenire şi Planetă, nimeni nu este lăsat 
de izbelişte. Toţi trebuie ajutaţi, la nivelul lor de înţelegere. 

Lasă la o parte teoriile spirituale şi aplică ce este mai important: 
Iubirea generoasă, universală, inspirată divin! începe cu tine: iubeşte-te, ca 
fiinţă spirituală ce eşti şi frate mai mic al lui Isus! Când vei reuşi asta, toate 
întrebările tale îşi vor găsi răspuns instantaneu. 

28 martie 2012 

Creştinismul REANIMAŢIONIST 


Ce este creştinismul „resurecţionist” 

Doi piloni dogmatici esenţiali ai creştinismului istoric sunt 
următoarele afirmaţii apostolice: 

Sf. Pavel: «Dacă Hristos n-a înviat, deşartă e credinţa noastră!» 

Sf. Toma: «Acum, că am văzut şi te-am pipăit, cred, Doamne! » 

Creştinismul istoric se bazează deci pe evenimentul învierii 
Domnului Isus în carne si oase . De aceea, putem să-l numim drept 
resurectionism (doctrina învierii trupului lui Isus). 

Nu punem la îndoială faptul că Isus le-a apărut discipolilor iubiţi sub 
aparenţa perfectă de om. Acesta este un fenomen rar, dar posibil, 
numindu-se „materializare” în literatura parapsihologică. Deşi astfel de 
fenomene asemănătoare au mai fost remarcate şi studiate de spiritişti, 
totuşi, trebuie să recunoaştem că detalii ca cele ale apariţiei spiritului lui 
Isus printre muritori nu au mai fost consemnate. O asemenea putere de 
materializare perfectă a unui trup omenesc nu s-a mai întâlnit în 
descrierile occidentale. Prin aceasta, ştiinţa spiritistă recunoaşte, o dată 
în plus, superioritatea şi unicitatea Marelui Spirit al lui Isus Cristos. Dar, 
dincolo de asta, cei doi piloni ai resurecţionismului se dovedesc astăzi a fi 
o temelie şubredă. 

De ce afirmaţiile apostolice de mai sus reprezintă marea slăbiciune 
a creştinismului? 

1 - Nimeni nu poate înţelege, omeneşte, de ce Isus le-a apărut 
discipolilor Săi, dar nu mai vrea să ne apară şi nouă, cei de astăzi. Cu ce 
suntem mai prejos faţă de primii creştini? Ni se spune atât: să credem ce 
afirmă scrierile vechi de 2000 de ani! Dar oricât am vrea să-i credem pe 
preoţi pe cuvânt, oricât am avea încredere în scribii antichităţii şi în 
patriarhi, oricât am crede în miracole, nu ne este clar de ce Isus s-a 
limitat a-i convinge doar pe apostoli prin prezenţa Sa înviată, iar nouă nu 
ne-au rămas decât cuvintele goale, ca nişte rămăşiţe de la ospăţul regesc 
al vederii trupului înviat. 

Desigur, există o explicaţie esoterică, pe care am prezentat-o cu altă 
ocazie, dar ea nu face parte din corpul dogmaticii creştine, nu este citată 
şi nici acceptată de clerul fidel dogmei. 

2 - Unii teologi mai rafinaţi (printre care şi Î.P.S. Patriarhul Daniel) 
încearcă să strecoare în predicile lor afirmaţii precum aceea că „trupul 
înviat al morţilor şi al lui Isus nu este pământean, ci dintr-o plămadă de 
duh”. Dar cine dintre enoriaşi îi ascultă şi îi mai înţelege?! Credinciosul 
obişnuit nu uită cele două afirmaţii apostolice repetate la fiecare slujbă 
religioasă, care vorbesc fără tăgadă de o înviere materială a lui Isus. Nu 
uită nici că trupul morţilor este înmormântat - nu incinerat, ca la alte 

religii - tocmai pentru a putea să se refacă la învierea de Apoi, nu-i 
aşa?!... Prejudecata aceasta este prea adânc împinsă în creierul 
oamenilor, de 2000 de ani încoace. 

Tertulian, un scriitor cu un talent strălucit, vorbind în numele 
majorităţii (cea 190 d.C.), definea poziţia ortodoxă: aşa cum Cristos s-a 
ridicat trupeşte din mormânt, fiecare credincios trebuie să aştepte 
învierea trupului. El nu lasă loc pentru îndoială, căci nu vorbeşte, spune 
el, despre nemurirea sufletului: «Mântuirea sufletului cred că nu are 
nevoie de discuţii: căci aproape toţi ereticii, oricare ar fi forma sub care 
o acceptă, cel puţin nu o neagă.» înviat este « acest trup, îmbibat cu 
sânge, clădit din oase, împânzit cu nervi, împletit cu vene, (un trup) 
care... a fost născut şi... moare, neîndoielnic omenesc.» Tertulian se 
aşteaptă ca ideea suferinţei, morţii şi învierii lui Cristos să-i şocheze pe 
cititorii săi; el insistă că «ea trebuie crezută, fiindcă este absurdă /» 
(citat din Scripturile gnostice de la Nag Hammadi, de Elaine Pagels) 

Prin urmare, în lipsa unei poziţii curajoase şi vehemente a unor 
clerici contemporani influenţi, nu vedem deocamdată posibilitatea 
corectării devierii teoriei creştine resurecţioniste. Preoţii ne spun la 
slujbe pilda apostolului Toma, care n-a crezut în învierea lui Isus nici 
măcar din relatarea uimită a celorlalţi martori, prietenii săi. Şi tot preoţii 
recunosc că noi toţi suntem astăzi ca nişte „Toma necredinciosul”, dar că 
trebuie să urmăm îndemnul biblic: ,Acum, că ai văzut, fii credincios, nu 
necredincios!”. Numai că noi NU am văzut! Preoţii nu găsesc (sau nu li 
se permite să găsească) o altă cale mai bună de a ne convinge de 
principiile metafizicii, decât repetând papagaliceşte o poveste veche de 
două milenii. Dar nu aşa lucrează Dumnezeu!... 


Ce este creştinismul „reanimaţionist” 

Spiritualitatea modernă ridică pe piedestalul dovezilor ştiinţifice 
mărturiile persoanelor întoarse din moarte clinică . Acestea descriu o 
realitate paralelă, în care apar şi rudele decedate sau chiar Marele Spirit 
al lui Isus. Desigur, dovezile sunt subiective şi imateriale, iar savanţii ar 
dori unele palpabile şi obiective. Dar pentru creştinii deja obişnuiţi să 
creadă în lucruri invizibile şi nedemonstrabile, miile de mărturii strânse 
deja în analele ştiinţifice sunt suficiente pentru a surclasa vechea credinţă 
oarbă în spusele Scripturii. Nu e vorba de a renunţa la Isus cel istoric, 
nicidecum! El rămâne un far de nestins în istoria umanităţii şi o bucurie 
mereu proaspătă de a-i descoperi faptele şi prezenţa vie. Dar speranţa 
într-o viaţă după moarte are azi fundamente mult mai solide decât 
adoptarea mimetică a unei credinţe istorice şi reiterarea - din păcate, tot 
mai puţin convingătoare - a unor evenimente minunate, dar de mult 
apuse. 

Creştinismul modern ar trebui să devină reanimaţionist . 
Reanimaţionismul este un termen care provine din fenomenul reanimării 

spontane a unui trup declarat mort clinic, deconectat de la aparate, pus la 
morgă sau chiar pregătit pentru autopsie. Este tot o înviere, dar nu din 
neant, ci o reîntoarcere la viaţă, precum învierea lui Lazăr din Betania. 
Ne referim doar la relatările numite NDE (near-death experience, 
experienţă în preajma morţii) care apar după trezirea dintr-o moarte 
clinică. Se estimează că doar circa o treime (destule!) dintre morţile 
clinice sunt însoţite şi de fenomenul NDE. O moarte clinică în sine nu are 
niciun folos spiritual dacă pacientul nu vine şi cu o descriere a vieţii de 
dincolo de moarte ... Citiţi, de exemplu, minunata relatare a lui Mellen- 
Thomas Benedict despre experienţa dincolo de pragul morţii 10 . 

Multitudinea de dovezi mediatizate - nu doar cele provenite din 
experienţele în preajma morţii, ci şi din diverse alte fenomene spirituale 
- îi convertesc la credinţa în nemurire chiar şi pe cei atei (fără a li se cere 
să creadă orbeşte într-o dogmă) şi, desigur, creştinilor le pot întări 
convingerile anterioare. 

Aşa ar trebui să se adapteze religia creştină la noile realităţi! 
Modernitatea nu înseamnă spovedanie pe internet sau căsătoria 
homosexualilor în biserică. Pentru a căpăta forţă spirituală şi 
credibilitate, biserica creştină trebuie să-i convingă în primul rând pe 
numeroşii săi enoriaşi cu dovezi adaptate vremurilor pe care le trăim. 

4 septembrie 2013 


10 http:// spiritus.webege.com/viata-spirituala/ mellen-thomas.htm 

2. METAMORFOZELE SPIRITUALITĂŢII 


SPRE O RELIGIE UNIVERSALĂ 


Spiritualitatea are mai multe roluri pragmatice: de a linişti angoasa 
omului în perspectiva morţii; de a desprinde interesul omului de 
realitatea imediată, concretă, presantă, făcând viaţa mai suportabilă... şi 
alte roluri, mai idealiste. 

Omul spiritual priveşte moartea ca pe o continuare a căutării 
plăcerilor spirituale pe un nivel superior. Omul ne-spiritual priveşte 
moartea ca pe o întrerupere a plăcerilor vieţii . Amândoi au dreptate, din 
perspectiva fiecăruia. Mai există omul pseudo-spiritual, care crede că va 
dobândi în lumea duhurilor plăcerile omeneşti duse la extrem. 

ATEUL: Religiile, spiritualitatea îl îndepărtează pe om de 
realitatea concretă. Asta ne trebuie? Orice formă de religie ne 
îndeamnă să nu mai dăm credit total celor 5 simţuri şi instinctelor. De 
ce această obsesie? Dacă nu există nimic dincolo, ar fi o păcăleală 
crudă. Chiar dacă ar exista ceva dincolo, realitatea concretă are acelaşi 
drept de existenţă, deci nu ar trebui discreditată. De ce să nu ne trăim 
viaţa din plin? De ce să visăm la invizibil şi inaccesibil? Ia să ne mai 
lase în pace toţi popii, guru-şii, predicatorii şi ceilalţi care ne îndoapă 
cu teorii sterpe despre nimic real şi ne fac să pierdem timpul cu ritualuri 
şi practici „spirituale”! Ateismul ne oferă libertatea totală a cugetului... 

Ce să răspundem acestor reproşuri sincere şi aparent motivate? Da, 
realitatea materială exercită o presiune gigantică asupra conştiinţei 
umane, iar idealurile nobile sunt strivite în menghina vieţii concrete şi a 
mentalităţii colective. Pe de altă parte, spiritualitatea nu trebuie impusă 
prin dogme si ideologii , fiindcă beneficiază de suficiente argumente 
raţionale, afective si intuitive . Chiar dacă, prin absurd, nu ar exista nimic 
„dincolo”, spiritualitatea este singurul motiv viabil pentru existenţa 
moralei , a nobleţei şi celorlalte calităţi umane. Etica atee nu convinge pe 
nimeni. Dar dacă există ceva „dincolo”, atunci religia şi spiritualitatea ne 
facilitează informarea, care precede percepţia directă a realităţii 
suprafizice. 

ATEUL: Chiar şi noi, ateii recunoaştem faptul că spiritualitatea te 
ajută să scapi de angoasa morţii. Dar merită să ne schimbăm viaţa cu 
gândul tot mereu la moarte? Oare religia nu ne cere prea mult efort, 
sacrificiu, timp şi energie? Nu ne fură bucuria vieţii şi a bunului plac? 

Problema religiei este că o predică oameni care nu o înţeleg profund, 
prefăcuţi şi mincinoşi. De aceea, pare o „monedă falsă”, inutilă în viaţa 

cotidiană. Sfinţii şi trăitorii în duh ai religiei sunt cei ce o duc mai 
departe, o fac să trăiască în sufletele celor cu care iau contact, 
înţelepciunea este o chemare, nu o meserie. 

„Dincolo” este eternitatea, iar „aici” este efemerul. Spiritualitatea ne 
cere doar atât: să nu mai iubim efemerul în dauna eternităţii, ci măcar în 
mod egal. Acesta este motivul pentru care ne aminteşte mereu că 
DINCOLO există cu adevărat, iar asta ne aduce pacea sufletului. Omul 
este concret, dar efemer. Spiritul este invizibil, dar nemuritor. Trăirea 
vieţii este naturală, îndreptată dinspre invizibil spre concret. Dar sensul 
vieţii este spiritual, ţintind de la efemer spre etern. 

Iată o temă foarte bună de meditaţie: Oare este real ce-i efemer? Nu 
te grăbi să răspunzi, ci doar reflectează serios... 

* * * 


Buddha s-a opus constant cultului personalităţii pe când trăia. 
Totuşi, religia budistă populară se închină azi la statuile lui Buddha. 
Cristos s-a opus cultului personalităţii, o ştim din pilda spălării 
picioarelor apostolilor. Totuşi, religia creştină îi dedică lui Isus un imens 
cult al personalităţii. Desigur, avem nevoie de păstrarea unei amintiri 
pioase, pline de recunoştinţă pentru marile Personalităţi spirituale, ca şi 
de invocarea ajutorului spiritului Lor. Dar de aici şi până la punerea 
fondatorului în centrul religiei este o distanţă - de un pas. Pas pe care 1 - 
au făcut toate religiile. Toate şi-au construit idoli şi legende. Şi de aici au 
izbucnit certurile dintre ele. Faţada s-a dovedit mai importantă decât 
interiorul. Dumnezeu pare că a fost doar pretextul religiilor, nu scopul 
lor. 

Religia Baha’i îşi propune să le dea tuturor dreptate, dar ea însăşi e o 
altă religie printre celelalte. Desigur, istoria trebuie asumată, înţeleasă, 
dar ea nu poate fi temelia unei religii universale. Cum spunea un mare 
scriitor, „istoria e o formă de literatură”. 

O religie universală nu poate fi decât una pur spirituală. Dar 
spiritualitatea pură nu este si populară . Oamenii sunt atraşi mai ales de 
spectacolul ritualurilor şi a presupuselor (sau realelor) miracole . Ei 
caută, în primul rând, utilitatea practică pentru necazurile imediate. Şi 
sunt dispuşi mai degrabă la un eventual efort financiar, pentru a păstra o 
relaţie politicoasă cu Dumnezeu, decât un efort interior. O religie pură 
impune o luptă cu tine însuţi, de autocunoaştere, de autocontrol, dorinţa 
de a te îmbunătăţi necontenit şi de a cunoaşte realităţile spirituale 
invizibile. Deja pare prea mult! E mai simplu să urmezi canoane sau să 
mergi în pelerinaje decât să te schimbi lăuntric, în mod programatic... 

Până la urmă, oamenii îşi aleg singuri ce fel de religie vor să aibă. Nu 
e cazul să ironizăm ritualurile şi dogmele, deşi le vedem superficialitatea. 
Ele satisfac cererea de consum spiritual majoritar. Unele chiar 
funcţionează. Religia ritualică (exoterică) îşi are rostul său. 

în schimb, cei care vor să înţeleagă mai mult, pot apela la 
învăţăturile esoterice. De exemplu, creştinismul le conţine pe cele 
gnostice, islamismul, pe cele sufite, mozaismul, pe cele cabalistice, 
Orientul e plin de revelaţii, iar numeroşi semeni de lângă noi mărturisesc 
azi public din trăirile lor mistice. Esoterismul completează exoterismul în 
marele tablou al credinţelor generale de pe Terra. Peisajul religios este în 
mişcare, deşi clericii ar vrea să-l împietrească, ca să le fie lor mai comod. 
Adevărul se rostogoleşte ca o avalanşă de pe crestele spirituale, acoperind 
falsul, ipocrizia şi descoperind treptat lumina Cerului. 

28 iulie 2011 


Răzvan Alexandru Petre - Cristos, binele, adevărul 


50 





IMPOSIBILA „A DOUA VENIRE" 


Mulţi creştini jinduiesc după „A doua venire a lui Isus” ( parusia ), 
gândindu-se la apariţia Sa într-un corp hibrid de om-spirit. Ar trebui, pe 
de o parte, să semene cu Isusul istoric (aşa cum se presupune că arăta!), 
iar pe de alta, să fie un soi de Superman, de erou salvator: total 
invulnerabil şi capabil să apară instantaneu oriunde ar fi nevoie de el. 
Asemenea fiinţă nu a existat şi nu poate exista decât în fantasmele unor 
copii. Prin urmare, înaltul Spirit nu poate reveni decât urmând calea 
obişnuită, pe care a mai urmat-o: prin reîncarnare într-un trup de carne, 
ca şi al nostru. Dar ne dăm oare seama ce ar însemna acest lucru?!... 

Să nu credem că Isus nu a vrut s-o facă deja...! Da, Isus chiar a dorit 
de multe ori să revină în trup printre păcătoşi, în ultimele 20 de secole de 
crime „în numele lui Dumnezeu”... Poate că de aceea ne-a lăsat mesajul 
„Eu vin curând!” (Apocalipsa 22). A avut cele mai nobile intenţii de a ne 
aduce iarăşi mesajul divin de Pace, Iubire, Frumuseţe, Armonie între 
oameni... A fost însă oprit!... 

Dacă s-ar fi reîncarnat, ar fi adus cu El o zestre spirituală uriaşă, ca 
şi karma pozitivă a ultimei vieţi. Desigur că ar fi realizat vindecări 
miraculoase cu care ar fi atras atenţia omenirii. Mesajul său spiritual ar fi 
fost fără menajamente pentru religioşii prefăcuţi; ar fi fost un reformator 
spiritual mondial cum nu a mai existat, poate depăşind faima lui Isus 
Nazarineanul. Mass-media ar fi preluat imediat faptele şi vorbele Sale, 
iar clarvăzătorii şi unele eminenţe cenuşii ale Bisericii Creştine i-ar fi 
recunoscut autoritatea divină şi Spiritul inconfundabil. De aici s-ar fi 
produs o mare schismă în Biserică, unii acceptându-i în totalitate 
învăţătura şi criticile, iar alţii respingându-le ca „nefiind în acord cu 
dogma şi tradiţia creştină”. Aceştia din urmă ar fi repudiat fără 
remuşcări „personajul periculos” care nici măcar nu ar fi semănat la 
aspect cu Isus şi nici nu ar fi acţionat în numele personajului istoric 
(fiindcă puternica personalitate divină actuală s-ar fi manifestat într-un 
mod original şi adaptat noilor realităţi, fără a fi vasală povestirilor 
antice). 

Ne putem uşor închipui ce convulsii religioase, poate chiar războaie 
ar fi putut începe... Desigur că şi credincioşii altor religii ar fi aderat la 
noua spiritualitate, impusă cu atâta convingere de acelaşi Fiu al lui 
Dumnezeu. Dispute ar fi putut avea loc şi în interiorul celorlalte religii. în 
final, Pământul ar fi devenit un imens câmp de bătaie teologică, aducând 
şi mai multe focare de război decât sunt în prezent. Nici vorbă de Pace şi 
Armonie. De altfel, Mântuitorul ne avertizase încă de acum 2000 de ani: 
„Să nu credeţi că am venit s-aduc pacea pe pământ; n-am venit să aduc 
pacea, ci sabia.” (Mat. 10:34) Desigur, el nu se referea nici la sabia 
cruzilor cruciaţi, nici la instrumentele ascuţite ale Inchiziţiei...!!! Se 
referea la conflictele în care cei care iau în serios munca de 

autoperfecţionare spirituală sunt atraşi de cei cu o gândire prea 
lumească. Cu atât mai mult s-ar fi întâmplat acestea dacă spiritul lui Isus 
s-ar fi reîntors ca om printre oameni!... 

S-ar fi putut întâmplat acestea... dar numai dacă camarila satanică 
ce organizează şi controlează lumea nu ar fi împiedicat răspândirea 
„haosului” şi nu ar fi pus la cale asasinarea „instigatorului spiritual”. 
Exact ca acum 2000 de ani! Poate că noul Isus nici nu ar fi apucat să îşi 
răspândească mesajul şi ar fi fost oprit la timp, înainte de a „infecta” cu 
ideile sale nocive prea mulţi oameni. Ştim doar cât de uşor se anihilează 
un om, nu-i aşa?! 

Misiunea încarnării marelui Spirit al lui Isus nu fusese neapărat cea 
de a se lăsa ucis la 33 de ani (aşa cum ne lasă că credem dogma creştină), 
ci de a crea o şcoală spirituală universală, precum făcuse Buddha cu 
secole înaintea Sa. Ce a fost împiedicat Isus Nazarineanul să facă, a 
reuşit, dar în cu totul alt registru şi cu alte efecte, „Duhul Sfânt”, 
apostolii, ucenicii, martirii. (Detalii importante despre anii necunoscuţi 
ai tinereţii lui Isus sunt prezentaţi de dr. Miceai Ledwith în conferinţa 
„Cum a devenit Isus un Cristos” 11 ) 

în schimb, o mulţime de învăţători spirituali sunt mai greu de 
anihilat... Pot fi cel mult marginalizaţi, batjocoriţi, împiedicaţi. S-ar putea 
spune că Isus a revenit mereu pe planetă prin diverşi învăţători spirituali, 
mesageri ai Divinităţii. Şi încă o face. 

Unii au mai multă aderenţă la public, alţii, mai deloc. Global, 
cuvintele şi pildele înţelepte au o putere prea mică de schimbare a 
omenirii ca întreg. Din păcate. Este prea multă prostie, ignoranţă, 
răutate. Omului îi este mai uşor să înveţe prin suferinţă, nu prin 
înţelepciune. Iar asta ne doare nu doar pe noi, ci şi pe Spiritele pure care 
veghează Pământul din Ceruri. Spiritele înalte au atâta iubire de oameni, 
încât trec peste orice teamă şi se reîncarnează când găsesc locul şi timpul 
potrivit, pentru a fi de folos spiritual acestei omeniri confuze şi prea uşor 
coruptibile. Prin întrupare, Spiritul, oricât de înalt ar fi el, îşi va 
impurifica aura, va aduna o karmă negativă. Dar puterea de 
autosacrificiu a Marilor Spirite este la fel de mare ca iubirea lor pentru 
oameni. Din aceste Spirite se nasc marii Maeştrii care reîmprospătează 
periodic memoria spirituală a lumii... 

în concluzie, a doua venire a lui Isus ar fi distrus creştinismul - ar fi 
întors Biserica „cu iSusul în jos” (iertat să-mi fie jocul de cuvinte!). Ar fi 
provocat un fel de sfârşit al lumii, al lumii creştine... şi neputând garanta 
dispariţia diabolismului de pe această planetă... încă mai aşteptăm 
Decizia Divină şi momentul cosmic favorabil eliminării masive a 
vibraţiilor satanice de pe această planetă... Un singur om, oricât de înalt 
ar fi Spiritul său, nu poate face mai mult decât milioane de preoţi şi 
miliarde de credincioşi, nu-i aşa?!... 


11 http://vk.com/video_ext.php?oid=i09375973&id=i62379625&hash=8beb267649iob2a5&hd=i 

IMPOSIBILA ASEMĂNARE 

Puternica personalitate a lui Isus i-a marcat pe mulţi. Dintotdeauna 
există religioşi care îşi lasă plete şi barbă, se îmbracă în cearceafuri albe, 
în acest fel încercând să se identifice la exterior cu Isus din Nazaret (sau 
poate doar ca să-i impresioneze pe naivii din jur). 

Alţii, prin anumite zone ale globului (Mexic, Filipine etc.), se supun 
unor cazne anuale (biciuiri, răstigniri etc.) pentru a se identifica cu 
suferinţele Mântuitorului de acum 2000 de ani. 

Există şi cazuri speciale atestate ştiinţific de „stigmatizaţi”, 
credincioşi care periodic sângerează prin locurile corpului unde Isus a 
fost chinuit (mâini, picioare, cap). în cazul stigmatizărilor nu este vorba 
de autosugestie (efect „nocebo”), dar cauza provine totuşi din 
inconştientul persoanei. Mai exact, într-una din vieţile anterioare ale 
spiritului, omul respectiv a empatizat profund cu durerile fizice ale lui 
Isus pe Golgota, dar abia în această viaţă ele au dat acest rod neaşteptat 
şi aparent necerut, chiar nedorit. Desigur, urmarea este că e posibil să li 
se întărească credinţa în Mântuitor credincioşilor care aud sau văd un om 
stigmatizat. Totuşi, nu aceasta este cauza, ci doar unul dintre efectele 
pozitive. 

în aceste cazuri şi în altele similare, oamenii vor să se identifice cu 
Isus cel istoric . Desigur, este doar un epifenomen, nu unul care să stea la 
baza credinţei. Putem înţelege resorturile psihologice, dar în acelaşi timp, 
trebuie să nu ne abatem atenţia de la esenţa religiei (oricare ar fi ea) ce 
are rolul apropierii oamenilor de Dumnezeul Creator Suprem . Cel fără 
chip şi veşnic nevăzut. Profeţii, misticii, înţelepţii, Mesia sunt doar 
trimişii Divinităţii pe Pământ pentru a-i readuce pe oameni pe calea 
morală, a binelui şi dreptăţii, precum şi a le oferi mijloace potrivite de 
purificare spirituală. Restul sunt detalii, strategii şi tehnici de deschidere 
spirituală... 

Cunoaştem din Evanghelii că Isus era de o inteligenţă sclipitoare. El 
se adresa adeseori prin pilde înţelepte încropite pe loc. Acest mod de 
exprimare metaforic, criptic chiar, era justificat de ignoranţa ori 
reavoinţa auditorilor. Isus nu putea sau nu voia să explice clar, de-a fir a 
păr, legităţile spirituale ce stăteau la baza sfaturilor, îndemnurilor Sale. 
Alteori, Isus răspundea într-un mod ciudat, inversând cauza cu efectul . 
Era un fel de a evita un răspuns direct la o întrebare prea măruntă sau 
care solicita unul prea elaborat; Isus prefera în acel moment să 
accentueze alt aspect mai important. 

Unii clerici sau credincioşi creştini folosesc şi ei, prin contagiune, un 
stil sucit de a explica unele chestiuni teologice pe care nici ei nu le 
înţeleg. încălcarea logicii nu ajută însă credinţei religioase. Credinţa nu 
se opune raţiunii. Iar ce putea face Maestrul Isus nu îi este permis 
oricărui muritor de rând!!!... 

Iată un exemplu inspirat din realitate. Să presupunem că cineva 
duce o viaţă plină de păcate, dar la un moment dat se converteşte şi 

adoptă practica moralei creştine. Dacă este întrebat „De ce păcătuiai?”, 
nu va răspunde direct, simplu, la obiect, ci, imitându-1 pe teologul ipocrit, 
va da un răspuns de genul: „Ca să poată fi slăvit Dumnezeu pentru 
îndreptarea unui păcătos ca mine”. De parcă Dumnezeu ar avea nevoie 
să fie lăudat cu preţul unei suferinţe umane!... Observaţi cum pune 
prefăcutul efectul în locul cauzei? în acelaşi timp, îi închide gura 
curiosului şi pozează în „înţelept”. Acest mod de ocolire abilă a 
exprimării sincere a pătruns adânc în felul de a vorbi al clericilor şi al 
unora dintre credincioşi, ceea ce îi depărtează de simplitatea adevărului, 
apropiindu-i în schimb de viclenia fariseilor. 

în această privinţă, religia diferă de ştiinţa spirituală : în chestiunile 
metafizice trebuie să folosim o logică sănătoasă, rigoare şi onestitate, ca 
în orice ştiinţă. Cine încearcă să îl copieze aiurea pe Isus prin exprimări 
alambicate, dar neavând şi discernământul Său, se comportă ca un 
epigon fără har. Omule, vorbeşte clar şi neprefăcut dacă vrei să semeni cu 
Isus! 

«Felul vostru de vorbire să fie: „Da, da; nu, nu”; ce trece peste aceste cuvinte 
vine de la cel rău.» (Mat.5:37) 

24 decembrie 2012 

DE CE SPIRITUALITATEA 


PROGRESUL INSEAMNA SPIRITUALIZARE 

Materia evoluează de la simplu la complex, de la regnul mineral, la 
cel vegetal, la animal şi, în final, la om. Omul a preluat foarte multe 
funcţii de la regnul animal: instinctele de supravieţuire şi de procreare, 
dar şi rudimentele vieţii psihice (emoţii, gânduri) şi ale vieţii sociale 
(organizarea colectivităţilor). Ceea ce diferenţiază fundamental omul de 
animal este ceea ce numim, într-un cuvânt, CULTURĂ. Un act de cultură 
recreează realitatea banală într-un cadru convenţional, exterior, sau într- 
unul mental, interior, şi îi conferă acesteia un SENS. Prin această 
acţiune, experienţele umane anterioare sunt condensate într-un produs 
cultural sau într-o viziune interioară, DETAŞÂNDU-NE temporar de 
presiunile vieţii curente. Când reuşim să ne exprimăm trăirile într-un cod 
cultural, în acelaşi timp analizându-le obiectiv, ca pe un obiect de studiu, 
atunci ne definim statutul de fiinţă superioară, care nu se lasă oprimată 
de constrângerile legilor naturale şi sociale. 

Unii numesc actele culturale ca fiind „spirituale”. Sinonimia însă nu 
este perfectă. Cultura (cea autentică!) ridică omul de la nivelul animal, 
dar spiritualitatea îl poate duce mai sus de nivelul uman. Prin urmare, el 
tinde să se înnobileze, eleveze, rafineze sub presiunea ei tăcută. Forţa 
spiritualităţii împinge, invizibilă, omenirea spre progres. 

Oamenii diferă între ei, între multe altele, şi prin modul în care se 
lasă formaţi de impulsurile spirituale: inconştient sau conştient . 
Metaforic vorbind, cu toţii trăim într-un ocean al spiritului. Putem alege 
să supravieţuim în el fie înotând dezordonat (inconştient), fie 
construindu-ne o barcă în care să plutim comod (conştient). Oponenţii 
spiritualităţii ce fac: se lasă grei în abisurile oceanului, unde se scufundă 
ca o ghioagă, blocându-şi singuri instinctul sănătos de a înota la 
suprafaţă. Cel care nu se supune legilor spirituale, de fapt iese din fluxul 
natural şi plăcut al evoluţiei, nu mai reprezintă veriga superioară din 
lanţul regnurilor, ci o za pierdută şi fără de folos. 

Ca o primă concluzie, spiritualitatea nu este un subiect artificial 
creat, inutil şi nepractic, care doar ne-ar răpi timpul necesar pentru 
mâncare, serviciu, familie, sport, televizor etc. Nu, dimpotrivă! 
Preocupându-ne de spiritualitate în mod conştient, înţelegem procesul 
evolutiv global din care facem parte şi, mai mult de atât, ne accelerăm 
propria evoluţie spre Lumină. 

SEPARAREA SPIRITUALITĂŢII DE RELIGIE 

De-a lungul istoriei, spiritualitatea conştientă a îmbrăcat forma 
religiilor , mai mult sau mai puţin elaborate. Ele au pus în centru frica, 
sentimentul de vulnerabilitate al omului. Deseori se oficiau ceremonii 
împotriva manifestării mâniei zeilor sau pentru atragerea bunăvoinţei 
lor. Ofranda religioasă este semnul indubitabil al existenţei fricii ! La un 
moment dat, multitudinea de zei (spirite dominatoare) a fost înlocuită cu 
unul singur, cel mai puternic. Aşa a luat naştere monoteismul - odată cu 
înţelegerea principiului ierarhizării piramidale a lumii spiritelor. (Poate 
că anticele piramide vor să ne amintească de asta!) Dar şi acest 
monoteism păstrează rudimentele fricii ancestrale, de data aceasta faţă 
de Zeul Suprem. 

într-adevăr, societatea este condusă oarecum eficient prin frică, 
atavism moştenit de la regnul animal. Iar religiile îi ajută pe liderii 
politici să controleze populaţia prin acelaşi mecanism, mai rafinat, mai 
sofisticat. Din fericire, spiritualitatea nu se reduce la religie . Ba, uneori, 
chiar i se opune. 

Orice religie se construieşte în jurul unui nucleu de învăţături, 
personalităţi şi fapte pur spirituale, dar, odată cu trecerea timpului, 
ritualurile şi teoriile religioase se depărtează de adevăr, religiile se 
fărâmiţează în curente sau culte, fiindcă nu îşi mai găsesc filonul spiritual 
iniţial care le oferea putere şi coerenţă. Dacă i-am întreba acum pe 
fondatori dacă sunt mulţumiţi, niciunul nu ar agrea aspectul general sub 
care se prezintă religia care le datorează existenţa... 


ISUS CRISTOS NE SCAP A DE RELIGIE 

Isus Cristos a reformat monoteismul din temelii, arătându-ne că 
Dumnezeu este, în realitate, iubire . Asta a creat o revoluţie în concepţiile 
religioase dintotdeauna, care s-au bazat invariabil pe frică . Cum a reuşit 
Isus să ne convingă de faptul că Dumnezeu este Iubire? Cuvintele nu 
ajung. S-a dat pe Sine pildă vie, iar Evangheliile ne relatează cum. 
Contribuţia reformatorului Isus a fost imensă, copleşitoare, inegalabilă în 
istoria religiilor. El a făcut pasul decisiv spre întronarea adevăratei 
spiritualităţi pe această planetă. De la Isus am aflat cu toţii ceea ce ştiau 
doar câţiva înţelepţi: Dumnezeu radiază o energie care cuprinde 
superlativele de Putere, Cunoaştere, Iubire, Frumuseţe etc., o radiază în 
tot cosmosul, iar fiinţele găsesc în Ea reperul pentru frumuseţea, iubirea, 
binele din propria lor viaţă. 

Isus a demonstrat că religia nu trebuie urmată din frică. Dar, fără 
frică, nu mai este religie, ci spiritualitate. Ea se bazează pe liberul arbitru 
al omului, cu toate riscurile ce decurg de aici. Să-l iubeşti cu toată forţa 
sujetului ţău pe Durrmezeu \ ne îndemna Isus. Dar inimii nu poţi să-i 
comanzi, s-ar putea ca nici măcar pe binefăcătorul tău să nu-1 poţi iubi, 
deşi îl respecţi. Atunci, cum să iubeşti o fiinţă pe care n-o vezi, n-o auzi, 

n-o înţelegi? Iată o dilemă pe care doar Graţia Divină ne-o poate 
îndepărta. 

Isus ne-a răspuns astfel: «De aceea vă spun: orice păcat şi orice 
hulă vor fi iertate oamenilor; dar hula împotriva Duhului Sfânt nu le va 
fi iertată.» (Matei 12:31) Cu alte cuvinte, cerând, dorind, lăudând 
energia binelui, frumuseţii, iubirii si altor atribute divine. îl iubim de fapt 
chiar pe Dumnezeu . Nu e nevoie să ne închipuim o Persoană căruia să ne 
închinăm. El se găseşte pretutindeni în orice formă sau fenomen care 
radiază frumuseţe, bine, iubire, care ne încălzeşte sufletul şi ne 
transformă în mici purtători ai torţei divine prin lumea întunericului. 


ATRAGEREA GRAŢIEI DIVINE 

în religiile primitive, şamanul este intermediarul zeilor, el decizând 
şi controlând ceremoniile şi ritualurile necesare pentru îmbunarea sorţii. 
In schimb, centrul şi cheia oricărei religii majore este rugăciunea 
individuală . Când ea nu funcţionează, nici religia nu mai are rost, părând 
o activitate seacă şi constrângătoare. Dar atenţie! rugăciunea nu este o 
înşiruire de cuvinte, ci un APEL TELEPATIC către Supremul Dumnezeu 
sau alte Forţe înalte Benefice din univers (Isus Cristos, Maica Domnului 
etc.). Cuvintele (ca şi imaginile ori simbolurile sacre) au simplul rol de a 
ne introduce în sfera spirituală, de a ne focaliza mintea şi sentimentele 
asupra Sursei divine. 

Acelaşi rol fermecat îl poate juca însă şi lectura unor pasaje din cărţi 
inspirate, a unor poezii, receptarea sensibilă a unor opere muzicale sau 
plastice geniale. Ele ne pot induce o stare de catarsis, de înălţare, în care 
să simţim că ne pătrunde energia Divinităţii. în acel moment, nici nu mai 
avem nevoie de o rugăciune în sens clasic. Deja ne aflăm de cealaltă parte 
a ei, primind în corp şi suflet energia mereu proaspătă a lui Dumnezeu. 

Dintre vorbele spirituale înregistrate pe hârtie, cele mai puternice 
aparţin Marilor Lumini care au fost încarnate pe planetă. Cuvintele lor 
păstrează forţa energetică cu care au fost rostite şi sunt un izvor nesecat 
de inspiraţie pentru fiecare generaţie. La fel de preţioase sunt mesajele 
spirituale ale Marilor Lumini Celeste transmise nouă prin mediumi 
elevaţi . Aceste mesaje, de asemenea, au o încărcătură energetică 
fermecată, care ne emoţionează instantaneu şi ne comunică informaţii pe 
mai multe nivele de înţelegere, având chiar puterea de a ne conecta la 
Mintea Divină. Astfel de pasaje minunate cuprinde şi cartea „Spiritismul 
- metodă modernă de investigaţie” a mediumului NINA PETRE. 

Cele mai importante surse de inspiraţie şi conexiune cu Divinitatea 
sunt chiar marii iluminaţi spirituali în viată , dacă avem norocul să le fim 
prin preajmă. Este o mare binecuvântare şi ajutor pentru a simţi 
Divinitatea ceva mai aproape. Câmpul lor energetic, dar şi ajutorul 
spiritelor superioare care roiesc în jurul lor, ne pot transpune într-o stare 
aproape extatică, dar liniştită. Depinde şi de sensibilitatea noastră, de 
pregătirea spirituală, de aspiraţia pe care o avem sau nu o avem. Nimeni 

nu ne obligă să fim receptivi la energia sfântă venită de la Dumnezeu! Aşa 
funcţionează religia iubirii, singura adevărată. Restul regulilor clericale şi 
principiilor teologice sunt auxiliare, ba deseori chiar un balast pentru 
dorinţa de înălţare spirituală. 


DEPISTAREA UNUI MISTIC 

Cum descriem iluminarea divină? în urma iluminării spirituale, 
misticul trăieşte, câtva timp, ca într-o beţie, total distras de aspectele 
pământeşti ale vieţii. Este beat de Dumnezeu . Sau se aseamănă cu un 
îndrăgostit foc, mereu zâmbitor, într-o stare euforică. Este îndrăgostit de 
Dumnezeu . Această iubire întrece orice altă dragoste terestră, nefiind 
geloasă, ci hrănind iubirea pentru toate fiinţele, făcând din fiecare zi o 
sărbătoare şi din fiecare clipă un extaz. Totuşi, acest efect beatific 
durează o perioadă limitată, după care misticul se poate reintegra în viaţa 
obişnuită. 

Nu avem standarde ca să căutăm un mistic, precum pe Yeti sau 
Bigfoot! Uneori este greu să îi depistăm sau să-i deosebim dintre falşii 
profeţi. Şi între iluminaţi există deosebiri, fiindcă nu toţi au aceeaşi 
putere de impresionare, de inspiraţie, de ajutor dat celor care îi caută. 
Sunt tot oameni, diferiţi, doar că au o funcţie psihică în plus. Am putea 
spune că unii sunt mai contemplativi, iar alţii mai lucrători întru sporirea 
harului. Unii sunt deja celebri, de alţii nu a auzit nimeni. Unii îşi 
relatează în detaliu experienţele spirituale, alţii sunt foarte discreţi. Unii 
manifestă puteri paranormale, alţii se feresc de aşa ceva. Unii îl invocă pe 
Dumnezeul Cosmic, alţii ne trezesc Şinele lăuntric. Unii au o experienţă 
foarte vastă, alţii sunt abia la începutul explorării tainelor cereşti. Unii 
radiază o lumină foarte puternică, purificatoare, alţii abia învaţă să îşi 
amplifice şi folosească harul. Unii îl manifestă pe Dumnezeu mai ales 
prin fapte, alţii, prin cuvinte inspiratoare şi cercetări mistice. Unii au 
bani, alţii nu... 


RELIGIE versus SPIRITUALITATE 

Deşi există numeroase suprapuneri între cele două, am considerat 
necesar să subliniem mai ales diferentele dintre religie şi spiritualitate. 
Este o încercare mai mult teoretică, fiindcă formele religioase sunt 
omniprezente şi intrate definitiv în subconştientul colectiv. Nu trasăm 
graniţe artificiale, ci doar separăm adevărul de minciună în cocteilul 
spiritual oferit publicului larg. 

Prin acest demers venim în sprijinul credincioşilor dezamăgiţi, 
pentru a-i asigura că spiritualitatea nu dispare din lume odată cu 
decăderea vreunei religii şi că ei nu trebuie să renunţe niciodată la idealul 
perfecţiunii. în sânul fiecărei religii există un nucleu pur spiritual care o 
menţine vie. în acelaşi timp, la periferia ei, se ataşează multe mizerii 

nespirituale, care o îngreunează, îi reduc eficienţa. Atunci când aspectele 
negative ne deranjează, soluţia nu este să trecem neapărat la alt cult, 
sectă sau religie, fiindcă toate au hibe (după cum au şi calităţi!). Drumul 
spre Dumnezeu este în sus, nu pe orizontală. Deci, să căutăm adevărurile 
pur spirituale din sânul propriei religii, pe care o vom decoji de 
impurităţile ignoranţei şi mimetismului, urcând astfel de verticala 
cunoaşterii spirituale...! în acelaşi timp, putem găsi mari adevăruri 
spirituale şi în alte religii, în ştiinţă sau filosofie. Chiar şi ateii ne pot fi, 
uneori, învăţători spirituali... 

DEOSEBIRI GENERALE ÎNTRE RELIGIE ŞI 

SPIRITUALII A TE 

1 

în religie, este evidentă făţărnicia preoţilor, care, în general, sunt 
persoane educate, inteligente, prea puţin impresionate de dogmele pe 
care le predică „prostimii”. O vorbă populară spune: „Să faci ce spune 
preotul, nu ce face el!”. în schimb, spiritualitatea pune accent pe 
sinceritate şi cinste , virtuţi ce ne ridică vibraţiile spirituale. Ipocrizia este 
o plagă ce deformează mesajul spiritual şi ne îndepărtează de puritatea 
lui Dumnezeu. 

Nu ridicăm piatra împotriva nimănui. Făţărnicia poate fi un produs 
secundar al neadaptării religiei la realităţile prezente. Preoţii sunt supuşi 
disciplinei impuse de ierarhia religioasă. Inovaţia este interzisă, ca şi 
discuţiile libere. Alteori, clericii pur şi simplu şi-au ales o meserie 
nepotrivită pentru ei, fiind atraşi mai ales de promisiunile de îmbogăţire 
pe seama credulităţii enoriaşilor. 


2 

Religia încurajează ignoranta maselor de credincioşi, pe când 
spiritualitatea încurajează cunoaşterea tainelor lumii invizibile. 

O eroare strigătoare la Cer a religiilor este promisiunea iertării 
păcatelor şi chiar a crimelor, în schimbul credinţei. Asta linişteşte 
conştiinţele pătate, dar nu le opreşte să mai greşească, ştiind că oricând îi 
aşteaptă dezlegarea din gura clerului. Nu ar fi însă mai cinstit şi mai 
responsabil să ni se spună adevărul: că NIMENI NU NE POATE IERTA 
ARBITRAR, ci singuri ne vom absolvi - fie prin fapte bune pe măsura 
vinilor, fie prin suferinţe corespunzătoare, în această viaţă sau în 
următoarele...?! Atunci cu siguranţă că ne-am cumpăni mai bine faptele. 

3 

în religie, glasul Divinităţii este preotul , iar în spiritualitate, 
mediumul (senzitivul) . Preotul este îndelung instruit, numit în post de 
ierarhia sacerdotală şi nu poate fi niciodată considerat egalul vreunui 
enoriaş, dar în spiritualitate este altfel. Aici se încurajează abilitatea 

oricui de a deveni un canal intuitiv pentru voinţa Cerului, fiecare pe calea 
lui particulară, nefiind înscăunat şi îndatorat vreunei instituţii. 

Există numeroase tipuri de mediumnitate . cum ar fi cea auditivă, cea 
vizuală, cu scriere automată, de încorporare etc. INTUIŢIA este cea mai 
obişnuită formă de mediumnitate (prezentă la toţi oamenii, într-o 
măsură mai mică sau mai mare), fiind începutul comunicării telepatice 
performante. Foarte important este caracterul moral, aspiraţia spirituală, 
intenţiile bune ale mediumului, pentru a nu fi târât de fluxul gândurilor 
negative din jur. Cu toţii trebuie să dublăm efortul individual de 
sensibilizare psihică cu cel de purificare a subconştientului, pentru a 
rezona doar cu spiritele superioare şi cu voinţa lui Dumnezeu! 

Toţi oamenii sunt mediumi (mai mult sau mai puţin), toate fiinţele 
sunt legate energetic şi informaţional între ele. De aceea, cine vrea să 
trăiască frumos şi conştient ar trebui să înveţe mai multe despre 
spiritualitate, în general. 


4 

în religie se mizează excesiv pe imaginaţia credinciosului. Periodic 
sunt recompuse scenele mitologice, pentru a forţa adeptul să retrăiască 
afectiv acele evenimente de mult apuse. Se întreţine astfel un câmp 
mental, o creaţie simbolică ce ar avea rolul păstrării „credinţei”. Este un 
evident artificiu (sau îndoctrinare), care pe mulţi îi îndepărtează de 
religie. 

Unele tradiţii sunt respectate tocmai pentru că sunt absurde, prin 
asta dovedindu-şi originea „de pe altă lume”... Pentru unii religioşi, 
credinţa trebuie să se opună raţiunii, fiindcă mintea omului ar fi prea 
neputincioasă. Ei confundă credinţa, în mod eronat, cu voinţa şi 
imaginaţia. 

Dar credinţa înseamnă intuiţia existenţei unor legi şi forţe metafizice 
aflate deasupra aparentului haos pământean. Ea nu trebuie violată nici 
prin fapte extreme, nici printr-o fantezie necontrolată. Credinţa este un 
sentiment rafinat, inefabil, subtil şi, în acelaşi timp, cu un potenţial 
infinit. 

Spiritualitatea nu exclude reamintirea evenimentelor şi personajelor 
sacre ale omenirii, dar pune accentul pe raţiune, pe cercetare personală, 
pe legătura cu viaţa personală şi implicarea în realitatea prezentă. 
Credinţa trebuie să vină din suflet, nu din istorie! 

5 

Religia încătuşează , creează dependenţă, pe când spiritualitatea 
eliberează fiinţa umană de toate normele, prejudecăţile, cutumele care, în 
numele lui Dumnezeu, perpetuează starea de înrobire psihică a 
individului. 

Iată câteva exemple din arealul creştin, ca să înţelegem mai clar cum 
suntem condiţionaţi mental: Ni se induce constant în minte ideea că, fără 
biserica locului şi intermediarul lui Dumnezeu, preotul, nu există 

mântuire, oricât de mult am lucra noi spiritual separat. Suntem făcuţi să 
credem că, fără urmarea tradiţiilor religioase (ritualuri bisericeşti, 
obiceiuri populare etc.), nu am fi nişte credincioşi adevăraţi. Ni se spune 
că celelalte religii sunt în profundă eroare, ba chiar ar fi un pericol real 
pentru noi să cunoaştem şi alte puncte de vedere. Gândirea liberă este 
riscantă, fiindcă te poate duce spre iad... ş.a.m.d. 

6 

O deosebire importantă este faptul că religia pune în centrul său un 
personaj divin exterior , cu intenţii şi comportamente deseori neînţelese. 
Religia divinizează, de obicei, un singur om (sau câţiva), creând prilejuri 
de a-1 lăuda şi implora (mai exact, a-i cerşi favoruri). în schimb, 
spiritualitatea - în plus faţă de cunoaşterea aspectelor metafizice 
obiective ale Creaţiei - revelează divinitatea interioară din fiecare om . 
cea care este adevăratul nostru centru psihic şi spiritual, sursa puterii 
imediate. Ea adaugă personalităţii noastre calităţile superioare ale 
spiritului propriu (voinţa invincibilă, răbdarea smerită, inteligenţa 
lucidă, compasiunea universală, aspiraţia spre perfecţiune, dorinţa de a fi 
de folos general, libertatea interioară etc.), amplificându-ne totodată 
sentimentul natural de a iubi Creatorul Suprem , fără a-i comanda nimic 
în schimb sau a ne teme de El. 

Totuşi să fim realişti: uneori ne simţim slabi şi avem nevoie de 
ajutor! Apelul la Divinitate prin rugă-cerere este absolut normal, mai ales 
când omul se află la mare necaz şi invocă spontan ajutorul Cerului. 
(Chiar dacă nu ar rezolva altceva, cu siguranţă că rugăciunea bine 
executată ne poate angrena forţa gândului si a voinţei proprii, pentru a 
ne ajuta singuri!) 

Cum să ne rugăm corect într-o situaţie dramatică? Avem un model 
sugerat de viaţa lui Isus Cristos: „ Doamne, dacă este cu putinţă, 
îndepărtează de la mine acest necaz! Dacă nu, facă-se Voia Ta!” (vezi 
Matei 26:39) 

Spiritualitatea adevărată ne ponderează disperarea şi 
vulnerabilitatea şi în situaţiile mai calme, obişnuite, când ne confruntăm 
mai ales cu incertitudinea decât cu neputinţa reală. Omul îmbunătăţit 
duhovniceşte ştie că Dumnezeu îi cunoaşte deja problemele şi, în măsura 
în care îl merită şi chiar are nevoie de el, va primi ajutorul necesar. 
Uneori, acest ajutor este cu totul neaşteptat, fiindcă nu-i îndeplineşte 
neapărat dorinţele, ci urmează un scenariu inedit sau chiar nedorit; dar 
totul ţinteşte spre binele superior al său, bine pe care deseori omul nu îl 
intuieşte. în fond, ne aflăm pe această planetă ca să experimentăm 
diverse situaţii şi să ne dezvoltăm propriile capacităţi de acţiune prin 
lupta cu greutăţile. 

SPIRITUALITATEA PURA 

Aspectele negative de mai sus sunt valabile pentru majoritatea, dacă 
nu toate religiile de pretutindeni şi dintotdeauna. Nevoia oamenilor de 
promisiuni concrete şi minciuni frumoase dă această formă religiilor - 
numită şi „materialism religios”! Dar, cum adevărul e unul, iar 
minciunile sunt multe, şi religiile vor fi multiple, diferite. Era deci normal 
ca să apară conflicte fizice şi contradicţii teoretice. O religie nu se poate 
afirma decât în dauna celor vecine - fiindcă toate participă la un concurs 
de farmece... Să ne amintim episodul din Vechiul Testament, unde 
profetul Ilie dovedeşte superioritatea Zeului său în faţa zeilor Baal şi 
Aşera! (vezi 3 Regi 18) 

Aşa cum am spus deja, oamenii fac religiile, deci defectele religiei 
sunt ale creatorilor ei. Dar slăbiciunile oamenilor sunt şi ele dependente 
de nivelul de evoluţie al spiritelor încarnate; cu cât spiritul este trecut 
prin mai multe încarnări terestre, cu atât omul respectiv manifestă mai 
mult idealism, interes faţă de semeni, autocontrolul emoţiilor şi 
gândurilor, o viziune mai largă asupra universului. Spiritul mediu 
îndeamnă la o atitudine servilă faţă de Zei (ca să primească recompense 
spirituale), se comportă cu relativă onestitate şi nu este neapărat un 
dogmatic religios. Iar spiritul începător la şcoala Pământului este, de 
obicei, o brută fanatică, înclinată către ritualuri de adoraţie a zeilor locali, 
în această lume sunt încarnate la grămadă spirite de toate calităţile şi 
rangurile evolutive, predominând mai ales cele înclinate către plăcerile 
materiale, în dauna valorilor spirituale. Am putea spune că, în fond, 
nimeni nu are o vină absolută pentru erorile religioase, ci totul rezultă în 
armonie cu condiţiile obiective de viaţă de pe această planetă relativ 
tânără... 

Dar oare „spiritualitatea pură” este o construcţie unică şi fără 
contradicţii interne? 

Nu. Ea este mai mult o tendinţă ideală către cunoaşterea realităţii 
spirituale, similar cum oamenii de ştiinţă cercetează cauzele realităţii 
materiale. După cum există mai multe ştiinţe exacte cu obiect de studiu şi 
metode specifice, tot astfel imensa sferă spirituală este explorată din mai 
multe direcţii. Dar, chiar şi aşa stând lucrurile, toate domeniile 
spiritualităţii pure (adică, neîncorsetate în dogme sau tradiţii) converg 
înspre aceleaşi adevăruri universale. Pot diferi exprimările, profunzimea 
sau personalităţile implicate. Dar fiindcă Adevărul este unic, tendinţele 
divergente sunt diminuate automat şi subordonate ţelului comun. 

Citiţi afirmaţiile ştiinţei spirituale, indiferent sub ce titlu sunt 
prezentate, şi veţi vedea că spun cam aceleaşi lucruri! Vanităţile umane 
au o mai mică influenţă în ştiinţa spirituală decât în religie, fiindcă 
indivizii sunt învăţaţi să gândească pe cont propriu şi să nu se supună 
orbeşte unor directive exterioare. în acelaşi timp, posibilele erori sunt 
corectate în timp, fiindcă avem de a face cu o „ştiinţă” spirituală, în care 
raţiunea şi intuiţia merg mână în mână. 

Următoarele domenii, aparent distincte, ar putea fi incluse în 
conceptul de pură spiritualitate: spiritualismul, spiritismul elevat, 
esoterismul, raţionalismul creştin, parapsihologia etc. 

Desigur, nu vom nega rolul pozitiv al religiei în societate! în repetate 
rânduri, am dat exemple de realizări, prilejuri de meditaţie şi fapte 
lăudabile provenite din credinţa religioasă. Dar analizând obiectiv, în 
general, religiile se aseamănă mai mult cu politica decât cu spiritualitatea 
pură . Din cauza aceasta sunt şi atâţia atei (declaraţi sau nu). Credem că 
viitorul nu poate fi decât al unei spiritualităţi generale, deschise, 
luminoase, în dauna religiilor inadaptate, închistate şi făţarnice. 

Nu vom încheia această critică a religiei fără spiritualitate fără a oferi 
şi un exemplu pozitiv despre faptele minunate pe care credinţa sinceră şi 
religia îmbibată de spiritualitate le poate genera în lume. Vizionaţi 
documentarul „Tată pentru 400 de suflete” 12 , despre Părintele Mihail Jar, 
eroul din Bănceni, Bucovina de Nord!!! 


Prezentare grafică a diferenţelor şi suprapunerii parţiale dintre 
religie, spiritualitate şi iluminare spirituală 

Spiritualitatea reprezintă nivelul superior al religiei , dar nu este un 
scop în sine. Ţelul spiritual este realizarea Sinelui sau iluminarea . Ea 
poate apare doar prin spiritualitate autentică. 

Dar nici această stare mistică nu este ultima etapă, ci ea defineşte 
începutul unei călătorii şi mai interesante, dincolo de conceptele 
omeneşti despre înţelepciune... 



RELIGIE 


Suprapunerea domeniilor: 

- Religie (exoterism) 

- Spiritualitate (esoterism) 

- Iluminare (trăire şi 
cunoaştere supraomenească) 


SPIRITUALITATE 


28 aprilie 2012 


12 http://www.daiiymotion.com/video/xtqu20_parinteie-erou-mihaii-jar-de-ia-banceni_peopie 


Răzvan Alexandru Petre - Cristos, binele, adevărul 


63 















PREJUDECĂŢI DOGMATICE 


TRUFIA CREŞTINA 

După chiar spusele Lui * 3 , Marele Spirit al lui Isus Cristos locuieşte 
permanent în Pre-Absolut (care ar putea fi asimilat conceptului indian de 
Prakriti, Shakti, Mintea Divină sau Mama), dar are acces oricând doreşte 
şi în Absolutul Divin (asimilabil conceptului hindus de Purusha, Shiva, 
Conştiinţa Divină sau Tatăl). Cu alte cuvinte, face parte din cele două 
faţete ale Divinităţii, cea imanentă, activă în Creaţie şi cea transcendentă, 
pasivă, pur gânditoare. Atunci când se retrage pentru o perioadă în 
Absolutul Transcendent, Spiritul lui Isus devine precum un neuron în 
Creierul Divin, conlucrând perfect cu ceilalţi „neuroni divini” pentru a 
urzi planurile cosmice. Când revine în Pre-Absolut, Isus are o 
personalitate spirituală şi atribuţii distincte, o activitate continuă, fiind 
Conducătorul Suprem al Sistemului Solar, unde pune în practică marile 
proiecte urzite de Divinitate. Este, fără îndoială, spiritul cel mai înalt care 
s-ar fi putut încarna vreodată pe Pământ. 

Lucrurile stând ca mai sus, afirmaţia «Nimeni nu vine la Tatăl decât 
prin Mine» (Ioan 14:6) este complet justificată, dar cu nuanţe diferite de 
sloganurile creştine. Ea NU afirmă că poţi ajunge la Dumnezeu doar prin 
creştinismul actual!!! Pronumele „Mine” se referă la Spiritul lui Isus, nu 
la omul Isus în care a fost cândva întrupat acest Mare Spirit. Religia 
creştină este bazată pe omul istoric Isus, asupra căruia va pretinde 
întotdeauna exclusivitate. însă această religie, cu multele sale culte şi 
secte, prin chiar această competiţie ridicolă şi dispute lamentabile, arată 
că nu poate reprezenta reperul spiritual absolut. 

Spiritul lui Isus, fiind şi Dumnezeu, este imparţial, deasupra 
diferenţelor dintre religii. El îi ajută pe toţi oamenii, chiar şi pe ateii care 
o merită. Se iau în calcul comportamentul moral, faptele şi atitudinile 
individului - şi multe altele - din orice religie ar face el parte. 

Mântuirea creştină are în vedere atingerea unui paradis astral, dar 
nu identificarea cu Dumnezeu. Dogma chiar subliniază păstrarea 
distanţei dintre om şi Divinitate! în acest sens restrâns al mântuirii, 
fiecare religie ne promite că vom ajunge într-un paradis al religiei 
respective, ceea ce este posibil după moarte. A ajunge la Tatăl, adică la 
Dumnezeul Suprem, nu este totuna cu mântuirea promisă de creştinism. 
Se subînţelege astfel că poţi atinge un anumit gen de mântuire, similară 
celei creştine, şi fără a trece „prin Isus”. De exemplu, paradisul 
musulman arată diferit, dar el există, prin dorinţa milioanelor de 
credincioşi islamici. 


'3 Conform mesajului telepatic primit de mediumul Nina Petre şi publicat în cartea „Situaţia 
paranormalilor în societatea românească. Spiritismul, metodă modernă de invetigaţie” 

Un spirit în curs de evoluţie - aşa cum suntem toţi - este fixat, prin 
rangul său, pe un nivel vibrator. Uneori, dacă merită şi pentru a-i spori 
aspiraţia către perfecţiune, i se poate exemplifica intrarea temporară, 
prin graţie, în starea supremă de Dumnezeu Absolut. Este însă un 
eveniment ocazional. Nici atunci nu putem vorbi despre mântuirea 
definitivă. Abia când vom atinge nivelul evolutiv al spiritului lui Isus vom 
putea afirma că suntem perfecţi, ca spirite. Dar mai avem mult până 
atunci... 

Creştinii nu ar trebui să fie trufaşi că se roagă lui Isus - una din cele 
mai înalte Zeităţi cunoscute oamenilor. Prin asta ei nu devin superiori 
altor religioşi, ce adoră spirite poate nu atât de înalte. Mai degrabă au 
motive de recunoştinţă . Ca şi de smerenie (fiindcă încearcă fără succes 
să-i semene). Totuşi, să fim raţionali şi să recunoaştem că fiecare religie 
oferă mângâiere sufletească şi ajutor în evoluţie, fără de care credinţa 
respectivă ar fi dispărut de mult! Intervine, indiscutabil, şi autosugestia 
credinciosului (o mare rezervă din subconştient), dar şi un ajutor extern 
de la spiritele superioare ale acelei religii. Dumnezeu nu îi părăseşte 
niciodată pe cei care îl cheamă în ajutor, indiferent pe ce limbă şi cu ce 
simboluri. 

De exemplu, după crucificarea Maestrului Isus, apostolilor şi 
ucenicilor le-au fost trimise „Duhul Sfânt” (spiritele sfinte), cu ajutorul 
cărora au continuat misiunea lor spirituală. Şi altor religii le oferă 
sprijinul Său plin de compasiune, în forme adaptate înţelegerii acelor 
oameni. 

în concluzie: Lucrurile scrise în Biblie îşi pot revela profunzimea 
dacă nu ne limităm la a le repeta papagaliceşte, ca la orele de catehism!... 
Mântuirea nu este totuna cu desăvârşirea spirituală. Este adevărat că te 
poţi „mântui” şi fără Isus (cum fac alte culte religioase), dar, în acelaşi 
timp, să nu uităm că Marele Spirit al lui Isus îi ajută şi pe cei din alte 
religii decât cea creştină. Credinciosul bine informat este liber să aleagă 
şi să se străduiască să avanseze pe drumul către Dumnezeu. Până la 
desăvârşire avem mult de străbătut, eoni de timp. 


CALEA CĂLUGĂRIEI 

Mulţi oameni identifică greşit „viaţa spirituală” cu cea dusă în 
călugărie, sihăstrie. 

Din punctul de vedere al spiritului, viaţa spirituală are însă alt 
înţeles. De-a lungul multiplelor sale reîncarnări, spiritul îşi alege mereu 
alte genuri de experienţe terestre, pentru a-şi completa suma de 
cunoştinţe necesare avansării spirituale. Aproape fiecare spirit se 
încarnează, la un moment dat, intr-un om (femeie sau bărbat) care va 
deveni călugăr, sihastru, pustnic. Ai zice că este un „must have”. Desigur, 
această experienţă nu-i asigură imediat „mântuirea, salvarea sau 
eliberarea” promisă de calea spirituală urmată de el. Vor urma alte vieţi 
în care va cunoaşte alte experienţe umane diferite. Deci, a urma cu succes 

o cale spirituală, ca om, nu te asigură că eşti pregătit să părăseşti imediat, 
ca spirit, planul Pământului. Experienţa vieţii în călugărie este doar una 
dintre multele experienţe fundamentale necesare. 

Voi numi câteva alte „arhetipuri” pe care spiritul are şansa să le 
asimileze cât timp se află întrupat: înamoratul, mama, capul de familie, 
războinicul, supravieţuitorul în condiţii grele, modestul meseriaş, 
aristocratul, medicul, artistul de scenă, artistul de interior, eruditul, 
comerciantul, omul legii, exploratorul, educatorul, cel cu ocupaţii paşnice 
curajoase, cel aflat în condiţii umilitoare, intermediar al spiritelor, 
cultivator al pământului, administrator, servitor-ajutor etc. Fiecare 
arhetip are numeroase manifestări practice, de exemplu „medicul” poate 
semnifica doctor cu diplomă, asistent medical, şaman, vraci, terapeut 
energetic ş.a. Omul poate experimenta mai multe arhetipuri simultan, de 
exemplu, medic şi muzician (în timpul liber). Viaţa omului e foarte 
complexă şi îi poate oferi nenumărate surprize, plăcute sau neplăcute, 
care îmbogăţesc experienţa acumulată de spirit. 

Desigur, fiecare experienţă trebuie trăită atent şi profund, pentru a 
învăţa ceva din ea. De aceea, pentru un om oarecare, calea sa spirituală 
nu constă în eliminarea trăirilor lumeşti şi aspiraţia doar către idealuri 
absolute, de neatins. Cei dedicaţi, în această viaţă, experimentelor 
metafizice vor neglija, poate, celelalte experienţe mundane, dar asta e 
doar misiunea acestei vieţi. încarnările viitoare pot avea alte tematici şi 
repere. 

în general, păcatul nu este că guşti din viaţă, că te întristezi sau că te 
bucuri - acestea sunt experienţe obligatorii pentru spirit. Că doar eşti 
om, nu înger diafan! Dar, pe lângă atâtea trăiri lumeşti, suntem datori să 
ţinem cont şi de spiritul nostru, din când în când sau chiar mai des. Nu 
viaţa în condiţia umană este o pedeapsă, ci faptul că nu suntem 
conştienţi de cine se află în spatele personalităţii noastre aparente. Că nu 
vrem să ştim cine suntem cu adevărat. Aceasta ar fi semnificaţia legendei 
alungării din paradis a lui Adam şi Eva. Ignoranţa spirituală ne separă de 
paradisul ideal, ignoranţa spirituală este adevăratul nostru „păcat”. 

Viaţa spirituală nu vine în contradicţie cu cea comună, laică. Ele pot 
coexista armonios, iar pentru asta avem nevoie doar să reflectăm mai des 
la întrebarea „Cine sunt eu cu adevărat?”. Găsind răspunsul, ne trezim 
spiritual şi ne iluminăm restul vieţii ce o mai avem de trăit. 

MÂNTUIREA ŞI REÎNCARNAREA 

Spiritele sunt specializate. încă de la crearea lor, au urmat un lanţ de 
reîncarnări specifice, ca să-şi dezvolte mai ales anumite însuşiri. Desigur, 
au existat şi vieţi destinate echilibrării anumitor excese ori carenţe, dar, 
per total, au căpătat o amprentă spirituală de un anumit tip. Nimeni nu e 
priceput la toate. Există, de pildă, spirite specializate în operarea materiei 
grosiere sau în comportamentul războinic. Fiecare spirit este mândru de 
calităţile sale diferite, necesare conducerii treburilor universului. 

încarnarea în condiţia umană, deşi deseori dureroasă şi ducând la 
impurificare morală (karmă negativă), este necesară pentru căpătarea de 
experienţe utile. Nu trăim doar pentru a ne purifica spiritul, căci atunci 
ar fi fost mai simplu să nu ne încarnăm niciodată! Trăim ca oameni mai 
ales pentru a ne îmbogăţi cu experienţe. 

Desigur, preluăm şi riscul major de a ne încărca bagajul karmic cu 
multe nenorociri. Şi începem să realizăm dramatismul vieţii pe Pământ, 
unde niciodată nu poţi fi mulţumit pe deplin, căci suferinţa este 
omniprezentă. Atunci simţim pe propria piele ce bine ar fi fost dacă ne¬ 
am fi încarnat pe o planetă superioară, unde sunt mai puţine probleme 
existenţiale! Tânjim din ce în ce mai intens către o eliberare de acest plan 
terestru zbuciumat, iar asta se observă în comportamentul omului 
spiritual. Idealul eliberării de karmă si reîncarnare , dacă este însoţit de 
fapte spirituale pe măsură, se concretizează prin mutarea spiritului 
nostru pe altă planetă, unde vom începe un alt ciclu de întrupări, de data 
aceea în fiinţe mult evoluate. Nu poate fi vorba de o ştergere imediată a 
întregii karme şi nici a obligaţiei de reîncarnare, ci doar de o mutare pe 
un nivel mai înalt. 

Mulţi învăţăcei într-ale misticii preiau concepţia învechită că 
evoluţia spirituală înseamnă să lucrezi intens ca să nu te mai reîncarnezi. 
Deşi în povestirile orientale se vorbeşte de multe ori despre acei 
„boddhisattva” sau „avatari” (fiinţe eliberate, care se reîncarnează din 
proprie voinţă), deşi spiritele desăvârşite ale lui Isus Cristos şi al 
Fecioarei Maria s-au întrupat printre păcătoşi, greu îşi schimbă oamenii 
părerea că nu ei înşişi pot decide dacă spiritul lor se va mai reîncarna sau 
nu. încă mai au impresia că, prin asceze sau giumbuşlucuri tantrice, vor 
ajunge în împărăţia Fericirii Nemuritoare. Dacă viaţa lor a fost în acord 
cu etica cosmică, atunci, da, vor ajunge într-o lume superioară a 
spiritelor (nicidecum cea mai înaltă, căci etapele evolutive nu pot fi 
sărite, ci parcurse din treaptă în treaptă). Dar, chiar şi atunci, 
reîncarnarea este obligatorie. Diferenţa stă în posibilitatea spiritului 
superior de a-şi alege cât mai liber părinţii, mediul, timpul încarnării, 
destinul (ceea ce, să recunoaştem, face o mare diferenţă!). 

Idealul indian al ruperii lanţului reîntrupărilor este la fel de fals ca si 
mântuirea definitivă propusă de creştinism . Pentru spiritul evoluat, vor 
urma cu siguranţă alte reveniri mai fericite, mai împlinite pe Pământ sau 
pe alte planete. Nu există niciun motiv să nu o mai facă, nicio directivă a 
Divinităţii să rămână în Ceruri, nicio dorinţă a spiritului de a nu mai 
acţiona în lumea materială... 


îy iulie 2012 

SPIRITISMUL CREŞTIN ÎN BRAZILIA 


Chirurgia mediumnică, scrierea mediumnică, vindecările spirituale 
ale bolilor mentale şi organice, psihiatria mediumnică, şedinţele de 
materializare a Spiritelor etc., sunt factori ce au o bază culturală în 
Brazilia. Aici, spiritismul filosofic si experimental de concepţie 
intelectuală franceză (elaborat mai întâi de Allan Kardec în a doua parte a 
secolului XIX, apoi de către Leon Denis şi Gabriel Delanne) joacă un rol 
primordial. El a fost transplantat pe cale culturală din Franţa în Brazilia 
de către intelectuali brazilieni şi apoi răspândit în mod progresiv în toată 
ţara. 

în Brazilia, spiritismul este considerat a fi o A TREIA ETAPĂ de 
evoluţie a religiei monoteiste, care continuă doctrina iudeo-creştină la un 
nivel superior. Astfel: 

- Iudaismul este legat de cunoaşterea existenţei TATĂLUI CERESC 
(baza sa doctrinară este Vechiul Testament), 

- Creştinismul este legat de FIUL LUI DUMNEZEU (baza sa 
doctrinară este Noul Testament), 

- Spiritismul este legat de pogorârea DUHULUI SFÂNT (duhurile 
sfinte), dirijată de Tatăl şi Fiul Divin. Baza doctrinară a spiritismului o 
reprezintă scrierile lui Allan Kardec: Cartea spiritelor; Cartea mediumilor; 
Evanghelia după spiritism; Geneza, miracolele şi profeţiile; Cerul şi iadul. 
Lectura lor este considerată obligatorie pentru iniţierea în teoria 
spiritistă. La fel de apreciate sunt şi alte cărţi scrise de mediumi. 
Spiritiştii brazilieni interpretează aceste revelaţii numeroase venite de la 
spirite ca fiind tocmai îndeplinirea promisiunii lui Isus de acum 2000 de 
ani: 

«Dar Mângâietorul, adică Duhul Sfânt, pe care-L va trimite Tatăl în Numele 
Meu, vă va învăţa toate lucrurile şi vă va aduce aminte de tot ce v-am spus Eu.» 
(loan 14:26) 

«Când va veni Mângâietorul, Duhul adevărului, are să vă călăuzească în tot 
adevărul; căci El nu va vorbi de la El, ci va vorbi tot ce va fi auzit şi vă va descoperi 
lucrurile viitoare.» (loan 16:13) 

Duhul Sfânt reprezintă deci duhurile sfinte, adică spiritele înalte 
care comunică oamenilor mari adevăruri spirituale, ascunse sau ignorate 
până recent. 

Spiritismul se focalizează în principal pe dezvoltarea spirituală a 
individului şi pe cunoaşterea legilor si lumilor spirituale . El ia în serios 
problema influenţei - pozitive sau negative - a spiritelor asupra omului. 
Calităţile mediumnice sunt puse în valoare în grupuri restrânse, în care 
intermediarii celeşti primesc un instructaj complet şi tot ajutorul 
necesar. 

Impactul spiritismului asupra societăţii braziliene este profund . 
Guvernul ajută la strângerea de fonduri pentru spitalele psihiatrice 
spiritiste şi instituţiile educaţionale de profil. Există numeroase asociaţii 
profesionale precum asociaţia braziliană a medicilor spiritişti, asociaţia 
spiritistă a magistraţilor, a jurnaliştilor, a militarilor, a poliţiştilor 
ş.a.m.d. Multe întâlniri se ţin în sediile politice şi sunt conduse de 
politicieni de frunte ai Braziliei. 

Este demnă de remarcat efervescenţa vindecărilor spiritiste din 
Brazilia, unde circa 10% din populaţie frecventează centrele spiritiste. 
Mai mult, există şi spitale psihiatrice în care mediumi specialişti tratează 
pacienţii de obsesiile induse de unele spirite inferioare. 

Spiritismul poate fi privit sub triplul său aspect de filosofie, ştiinţă şi 
religie. Pe pământul brazilian, el s-a răspândit mai ales ca religie , fiind în 
consonanţă cu credinţele animiste africane, amerindiene, dar şi cu 
catolicismul roman. Un cercetător englez defineşte astfel catolicismul 
brazilian: 

«Cea mai mare ţară catolică spiritistă din lume, unde majoritatea locuitorilor 
catolici sunt buni catolici duminică dimineaţa, dacă au timp să meargă la slujbă. în 
restul timpului, se alătură celor douăzeci de milioane de adepţi total angajaţi cauzei 
spiritismului filosofic şi experimental de concepţie franceză.» 

Baza creştinismului spiritist sunt Evangheliile . Viaţa şi pildele lui 
Isus din Nazaret sunt atent studiate, admirate şi considerate modele. 
Conform revelaţiilor spiritiste, Marele Spirit al lui Isus este guvernatorul 
sistemului solar şi creatorul planetei noastre, având în subordine toţi 
îngerii. 

Din creştinism s-au adoptat doar valorile morale , nu şi credinţele 
absurde: 

- Pentru spiritişti, Isus nu şterge păcatele nimănui, căci fiecare fiinţă 
este responsabilă de facerea şi ispăşirea propriilor păcate, prin legea 
karmei. 

- Vechiul Testament este utilizat doar pentru unele referiri istorice, 
dar nu provoacă interesul spiritiştilor. 

- Mântuirea nu are sensul invocat de teologia creştină, din moment 
ce spiritul se reîncarnează. Ea semnifică eliberarea de obligativitatea 
reîncarnării spiritului, ca în concepţia hindusă. Totuşi, spiritismul creştin 
nu este influenţat de tradiţiile orientale, ci el respectă indicaţiile venite 
prin contactele directe cu spiritele superioare, devotate lui Isus Cristos. 

PEDAGOGIA SPIRITISTĂ 

O notă specifică Braziliei este educarea copiilor prin prisma valorilor 
spiritiste creştine . Mulţi dintre actualii spiritişti au fost crescuţi în familii 
ce împărtăşeau această credinţă, ca urmare şi ei îşi educă urmaşii în 
acelaşi spirit elevat. Există o emulaţie printre toţi spiritiştii de a participa 
la diverse acţiuni umanitare şi educaţionale, dovedindu-şi credinţa prin 
fapte, nu doar prin vorbe. 

în ultima vreme, au apărut grupuri de studii pedagogice cu tematică 
spiritistă creştină , instituţii de formare a educatorilor, cluburi ale 
tinerilor, unde ei joacă în piese de teatru, cântă şi dansează în spectacole 
dedicate temelor spiritiste creştine. în acest mod, aceştia încearcă să 
atragă de partea lor pe tinerii debusolaţi, căzuţi în plasa tentaţiilor 
urbane degradante. 

Prima şcoală spiritistă a fost fondată în Brazilia de Euripides 
Barsanulfo, în anul 1907, astăzi existând în acest domeniu numeroşi 
profesori doctori de înaltă ţinută intelectuală şi morală. Conceptul de 
„pedagogie spiritistă” a fost inventat în Brazilia. 

Fundamentele doctrinare ale pedagogiei spiritiste sunt 14 : 

- Suntem fiinţe interdimensionale, avem şi o latură spirituală. 

- Copilul este o fiinţă reîncarnată. 

- Viaţa ne învaţă în permanenţă, spre a ne perfecţiona. 

- Scopul existenţei este încolţirea în suflet a seminţei divine. 

- Procesul de educaţie este întotdeauna unul de autoeducaţie. 

- Funcţia educatorului este cea de a trezi impulsul spre autoeducaţie 
al celui educat, fără obligativitate. 

Cele trei principii ale pedagogiei spiritiste sunt: 

- în procesul educativ avem de a face cu o fiinţă liberă, care trebuie 
să adere voluntar la invitaţia spre evoluţie pe care i-o fac educatorii. 

- Individul învaţă prin acţiune personală, experimentând, încercând 
şi greşind. Prin diverse activităţi, el îşi manifestă potenţialităţile. 

- Relaţia între profesor şi elev trebuie să fie una de iubire, căci doar 
iubirea face să vibreze strunele divine ale sufletului şi trezeşte dorinţa de 
evoluţie. 

Pedagogia spiritistă nu face prozeliţi, căci ea se adresează oricărei 
fiinţe umane, de orice orientare filosofică sau religioasă, cu respectul 
libertăţii sale de conştiinţă. 


23 martie 2012 


http://pt.wikipedia.org/wiki/Pedag0gia_eSp%C3%ADrita 

RECUNOŞTINŢA, FLOARE RARĂ 


Mereu se găsesc unele persoane pretins „credincioase” care, cum văd 
un vindecător sau alt gen de paranormal că îşi oferă serviciile public, se şi 
grăbesc să îl acuze: „De ce iei bani de la oameni? Ce, Isus vindeca pe 
bani? Dumnezeu ţi-a dat harul pe gratis şi tot aşa trebuie să îl 
foloseşti ...” (Ei au informaţii sigure despre ce vrea Dumnezeu...!) 

Greşeala pe care o fac astfel de persoane este că ignoră una din legile 
fundamentale ale universului, sintetizată de latini în expresia „Do ut des” 
- adică, pentru orice primeşti, trebuie să oferi ceva în schimb. Nu 
neapărat bani, desigur. Cei vindecaţi „gratuit” de Isus primeau o sarcină 
grea de viitor, poate mai dificilă decât dacă I-ar fi plătit serviciul cu bani: 
să evite păcatele morale! Deci, Isus nu vindeca pentru bani, ci pentru 
virtute . 

«După aceea, Isus l-a găsit în Templu şi i-a zis: „lată că te-ai făcut sănătos; de 
acum să nu mai păcătuieşti, ca să nu ţi se întâmple ceva mai rău.”» (loan 5:14) 

Isus nu a încasat bani de la bolnavi, e adevărat. Dar a primit donaţii , 
cu care grupul apostolilor şi El însuşi supravieţuiau! Iar de bani avea 
grijă apostolul Iuda, vă amintiţi?! Cu siguranţă că viaţa lui Isus nu a fost 
uşoară nici din punct de vedere material... 

Românul pofteşte cu jind şi la „doctorii fără de arginţi” pomeniţi 
printre sfinţii şi evlavioşii creştini. îi plac gratuităţile. Nu se gândeşte 
însă la faptul că acei doctori nu cereau bani de la sărmani fiindcă aveau 
din ce trăi şi erau plătiţi de cei cu dare de mână... 

Aşa sunt unii dintre noi, plini de ură mocnită împotriva celor care îşi 
ajută semenii. Noi nu avem obiceiul sponsorizării înţelepţilor, a 
terapeuţilor cu har, a clarvăzătorilor serioşi, nici măcar a donaţiilor 
ocazionale, ca în alte ţări. Dimpotrivă, le cerem socoteală, cum de îşi 
permit ei să ridice capul în lume! Sau, atunci când valoarea le este 
evidentă, îi denigrăm altfel: dacă au astfel de capacităţi, de ce nu scot ei 
ţara din mizerie, de ce nu rezolvă ei toate problemele dificile ale 
societăţii?! în acelaşi timp, pe corupţi, escroci, tâlhari îi admirăm drept 
„băieţi deştepţi” şi suntem gata să le luăm exemplul imediat ce avem 
ocazia... 

Cine are mulţi bani şi nu i-a făcut cinstit se ascunde instinctiv de 
orice are legătură cu Divinitatea. Sau poate că mintea îi stă numai la cum 
să-şi multiplice averea, nu la cât de eficient să şi-o cheltuie, în numele 
mântuirii sufletului. A da câte puţin de pomană la adevăraţii sărmani NU 
este singura faptă bună pe care o poate face un creştin adevărat. Ar putea 
investi banii în persoane dotate, fie ei copii sau maturi, oferindu-le 
minimul necesar de condiţii pentru dezvoltare. Astfel, ar ajuta întreaga 
comunitate, nu doar o persoană. Dar lipsa de atracţie pentru a răsplăti 

sau a investi în oamenii valoroşi este prea răspândită în România. 
„Fiecare pentru el şi după mine, potopul!” este sloganul adoptat de mulţi. 

Şi totuşi, se vorbeşte despre aceste meleaguri că ar fi „Noul 
Ierusalim” sau „Grădina Maicii Domnului”...! Oare poate deveni sfântă o 
ţară încă plină cu egoişti, ignoranţi şi demonizaţi? Desigur că nu. întâi 
trebuie înduhovnicită. După cum lesne se vede, bisericile creştine au dat 
greş în această misiune. Clericii se pricep destul de bine să pună 
diagnostice morale^, dar nu reuşesc să ofere şi un tratament eficient 
pentru îndreptarea bolilor spirituale ale societăţii. Deci hai să ne gândim 
serios la ce putem face noi singuri! Duhul Sfânt lucrează prin persoanele 
individuale care îl merită, nu prin instituţii. 

Vedeţi dumneavoastră, cu toţii ţinem minte din Biblie că Isus a 
hrănit, din 5 peşti şi 2 pâini, o mulţime de mii de oameni. însă nu ne 
place să ne amintim că El flămânzea deseori (amintiţi-vă că, de foame, a 
blestemat smochinului neroditor!). Dumnezeu nu-I arunca din Cer hrana 
zilnică. Trebuia să se descurce cumva din ajutorul oamenilor. Dar şi 
atunci, oamenii erau orbi şi surzi, ca şi astăzi... 

Iată câteva mărturii impresionante oferite de o vindecătoare cu 
bioenergie, care ne înfăţişează reaua-voinţă a unora, îndreptată 
împotriva celor care ajută oamenii. Ceva diavolesc din interiorul lor se 
revoltă împotriva ajutorului de care profită. Recunoştinţa este floare rară 
pe acest Pământ. 

Desanca Nicolai - Povestea Vieţii Mele (fragmente) 16 


Aforisme selectate despre recunoştinţă 

© Necesitatea de a fi recunoscători ne cam tulbură recunoştinţa. 
Răpeşte oarecum recunoştinţei bucuria. Suntem înclinaţi să devenim 
susceptibili faţă de cel ce ne obligă să-i fim recunoscători, prin faptul că 
întrebuinţează în avantajul lui starea de constrângere în care ne aflăm. 
(Thomas Măriri) 

© Sunt destul de mulţi aceia care, atunci când pot, se grăbesc să 
înapoieze o binefacere, ca să nu-i apese cumva povara recunoştinţei; 
odată înfăptuit acest lucru, ei se cred absolviţi, uitând cu seninătate de 
toate obligaţiile pe care această recunoştinţă le impune. C Silvio Pellico) 

© Este mai uşor şi se întâmplă destul de des să fii recunoscător pe 
vecie pentru binefacerile mai mici, decât pentru cele mari. Aceasta 
depinde în oarecare măsură de amorul propriu. (Francesco Orestano ) 

C în general, cel salvat este nerecunoscător. ( Menandru ) 

© Furia ingratului contra ta să nu te mâhnească; e flagelaţia lui 
însuşi. (Nicolae Iorga) 


http://www.gandul.info/stiri/mitropolitul-ardealului-pregateste-o-pastorala-de-paste-de-o- 
duritate-fara-precedent-desfranarea-a-devenit-nota-generala-a-televiziunilor-9499756 
16 https://drive.g00gle.c0m/file/d/0B6JUPxwhWMxBS0N0TTN5MWhURTg 

© Nerecunoştinţa este un semn de slăbiciune. Niciodată n-am văzut 
oameni de ispravă care să fi fost nerecunoscători. ( Goethe ) 

© Cu cât faci bine celor nerecunoscători, cu atât îi faci să te urască; 
tot ce faci pentru ei va fi prilej de trădare din partea lor. ( Corneille ) 

© Cei mai mulţi oameni îşi mărturisesc recunoştinţa doar din 
dorinţa ascunsă de a primi binefaceri şi mai mari. ( Francois de La 
Rochefoucauld ) 

© Te superi că există nerecunoscători. întreabă-ţi cugetul dacă toţi 
cei care te-au îndatorat au găsit că le-ai fost recunoscător! 0 Seneca ) 

© Exprimă-ţi recunoştinţa pentru un lucru bine făcut. Oamenii dau 
rezultate extraordinare când se simt apreciaţi. ( Bruce Hyland ) 

© Fericit cel ce nu aşteaptă recunoştinţă, acela nu va avea nicio 
dezamăgire. ( Anonim ) 

Cel care urmează Karma-yoga caută să ducă la perfecţiune 
atitudinea mentală de a acţiona în lume oferind roadele faptelor sale lui 
Dumnezeu . El duce la îndeplinire orice activitate cu toată atenţia, pentru 
ca scopul ei să fie perfect realizat. în acelaşi timp, se detaşează psihic de 
beneficiile ce decurg de aici. Karma-yoghinul nu aşteaptă recunoştinţă de 
la cel pe care îl ajută, fiindcă el simte recunoştinţa venindu-i de la 
Divinitate. Fiecare îl înţelege pe Dumnezeu în felul său, dar efectul 
Karma-yoga este acelaşi: activitatea „dăruită lui Dumnezeu” îi face 
onoare Scânteii divine prezente în fiecare om. Astfel, Spiritul încarnat 
evoluează, acumulând karmă bună şi ridicându-se spre nivelul îngerilor. 

io aprilie 2012 

3. CREDINŢĂ Şl ATEISM 


SARCOFAGUL LUI ISUS?! 


Prin simpla logică, la purul adevăr 

O recentă găselniţă a anticriştilor: «S-ar fi găsit sarcofagul cu 
osemintele lui Isus din Nazaret (?), a soţiei şi copiilor săi (?)». 

Furtună într-un pahar cu apă! Câteva raţionamente de bun simţ 
demontează lesne această mistificare. Desigur, nu este cazul să 
respingem din start orice nouă revelaţie asupra trecutului care ne 
afectează tradiţia religioasă. Cu condiţia să respecte adevărul! Dar 
această aşa-zisă „descoperire arheologică” l-ar face să râdă şi pe un 
musulman (se ştie că aceştia recunosc sfinţenia lui Isus şi a Maicii 
Domnului). 

în primul rând, trebuie să admitem că fenomenul de materializare a 
corpului energetic al lui Isus a avut intr-adevăr loc după moartea sa. Din 
două motive: 

1) Asemenea materializări ale unor persoane sfinte decedate au avut 
loc şi în alte culturi şi zone geografice, în diverse timpuri, din Voia şi 
întru Slava lui Dumnezeu. (De exemplu, citiţi despre învierea lui Sri 
Yukteshwar Giri - cap.43 - în Autobiografia unui yoghin”, de 
Paramahamsa Yogananda .) 

2) Este imposibil să credem că relatările evanghelice referitoare la 
apariţiile lui Isus după moarte au fost doar fantasme colective. 
Dimpotrivă, ele ne dau indicii psihologice clare precum că martorii au 
trăit întâmplări ce le depăşeau imaginaţia . 

în al doilea rând, admiţând învierea lui Isus ca parte a unui Plan 
Divin, putem continua astfel: 

1) în tradiţia bisericii creştine s-a stabilit că Isus a reînviat în corpul 
său carnal . (Desigur că este o eroare scuzabilă, dar nu asta vrem să 
subliniem aici. Aparenţa de materialitate s-a datorat perfecţiunii 
spiritului său în a materializa particulele subtile care îi alcătuiau corpul 
astral - rămas intact doar cele 40 zile după moartea corpului fizic.) 
Este un fapt de necontestat că primii creştini credeau în reapariţia 
corpului fizic după moarte. O asemenea credinţă nu s-ar fi putut forma 
dacă nu s-ar fi observat că osemintele Sale dispăruseră. Primul lucru pe 
care l-au făcut martorii, în modalităţile relatate în Evanghelii, a fost să 
verifice dacă cadavrul se află la locul său în peştera unde fusese depus 
(nu cumva corpul revenise la viaţă, precum Lazăr?!). Este deci de bun 
simţ că osemintele lui Isus nu mai existau în momentul materializării 
spiritului lui Isus. Altfel, apariţiile Sale ar fi fost catalogate drept 
„fantome” - fenomen destul de frecvent, cunoscut şi de evrei, dar 
nelămurit. Nici o fantomă nu reuşise să instaureze o religie! 

Corpul lui Isus fusese fie ascuns de către cineva, fie pur si simplu se 

dematerializase. 


Răzvan Alexandru Petre - Cristos, binele, adevărul 


74 











2) Divinitatea a dorit să demonstreze omenirii că afirmaţii ca 
,JSfimeni nu s-a întors din moarte, ca să ne spună cum este”, sau ,Mortul 
de la groapă nu se mai întoarce” sunt destul de relative. Mai exact, că 
există viată după moarte - acesta este mesajul clar al Planului Divin. 
Fiindcă oamenii acelor timpuri şi locuri erau extrem de materialişti (oare 
nu sunt la fel şi acum?!), Divinitatea le-a arătat cu dovezi palpabile că nu 
există moarte. Atât de pregnante au fost dovezile, încât i-au şocat pe 
apostoli, transformându-i din nişte indivizi trişti şi speriaţi în nişte 
martiri ai credinţei, plini de râvnă şi inspiraţie. A fost cu siguranţă un şoc 
al reîntâlnirii în planul fizic cu persoana sfântă a lui Isus. 

în al treilea rând, admiţând că osemintele lui Isus au dispărut - 
aspect obligatoriu pentru ca credinţa creştină să fi putut lua naştere în 
forma acreditată de istorie - putem admite că au fost ascunse de un 
„complice” al Planului Divin dintre apostoli? 

Ar fi absurd să ne imaginăm că ulterior, destul de curând, 
osemintele sale să fie recuperate şi puse intr-un sarcofag, alături de cele 
ale membrilor familiei sale. Acest fapt ar fi anulat toată verva religioasă a 
proaspeţilor creştini!!! Dacă ipoteticul „acolit” ar fi îngropat în secret 
trupul, atunci nu i-ar fi inscripţionat numele pe sarcofag (aşa cum apare 
în documentarul lansat în mass-media). Adică: ori era „complice” cu 
Dumnezeu şi ar fi păstrat tăcerea absolută, ori ar fi îngropat trupul în 
mod public (ceea ce nu s-a întâmplat). Este cu totul ilogic ca cineva să 
ascundă întâi cadavrul, iar pe urmă să îl readucă printre rămăşiţele 
pământeşti ale familiei fără ca cineva să observe. De fapt, cel mai mic 
zvon că există cadavrul lui Isus ar fi năruit toată credinţa lor, ca pe un 
castel de nisip! 

Este imposibil ca osemintele lui Isus să zacă acum intr-un sarcofag 
înregistrat cu nume si origine! 

în al patrulea rând, de ce să considerăm că cineva i-a ascuns 
osemintele, când era mult mai simplu ca Dumnezeu să ordone încă o 
minune din lungul şir de minuni făcute de Isus cât a trăit - să-i 
dematerializeze cadavrul. Ştim astăzi că există oameni dotaţi cu însuşiri 
paranormale care pot efectua astfel de operaţii magice de materializare- 
dematerializare cu obiecte sau cu propriul lor corp. I-ar fi fost oare greu 
lui Dumnezeu să dispună această dispariţie miraculoasă? Evident că nu. 

După moartea lui Buddha, adepţii săi (paşnici şi toleranţi, de altfel) 
au început certuri şi bătălii pentru părticele din corpul său. Vă închipuiţi 
ce războaie pentru cucerirea moaştelor lui Isus s-ar fi produs, dacă ele ar 
fi existat?! Superstiţiile sunt încă atât de puternice, încât se consideră în 
anumite cercuri „oculte”, că posesorul lăncii cu care a fost străpuns Isus 
pe cruce ar putea deveni cuceritorul lumii (!). E uşor de imaginat ce forţă 
de impact si sursă de conflicte ar fi fost existenta moaştelor lui Isus! Să-i 
mulţumim lui Dumnezeu că ne-a ferit de încă o ispită majoră de a ne 
omorî unii pe alţii în numele credinţei! 

12 martie 2007 

AVEM NEVOIE DE MIRACOLE? 


1. Unde sunt miracolele de altădată? 

Babaji: «E uşor să crezi când vezi; 
atunci nu mai e nevoie să cauţi din tot sufletul.» 

(Paramhansa Yogananda - Autobiografia unui yoghin, cap. 34) 

Mulţi oameni se întreabă aşa: „De ce Dumnezeu nu se revelează pe 
de-a-ntregul, în văzul tuturor, ca să elimine incertitudinea scepticilor şi 
materialiştilor? Desigur că i-arfi uşor să o facă, dacă ar vrea...” 

Ei bine, Dumnezeu nu are pe agenda sa de lucru eliminarea 
scepticismului din lume. Este libertatea fiecăruia să gândească corect sau 
nu şi este problema scepticilor, nu a lui Dumnezeu. El doreşte ca 
veneraţia să se nască din libertatea de gândire, acordată de El tuturor 
oamenilor. Nu din groază sau obligaţie, ci din iubire şi înţelepciune se 
hrăneşte credinţa care îi place Lui. Libertatea de gândire este ceea ce-L 
preocupă în primul rând, este valoarea supremă şi „condamnarea” 
noastră veşnică. Fără această libertate nu am putea spune că suntem 
creaţi „după chipul şi asemănarea lui Dumnezeu ”. Desigur că El ar 
prefera să gândim corect şi performant, dar se pare că mintea omenirii 
este încă necoaptă pe de-a-ntregul... 

A hrăni simpla curiozitate intelectuală nu este suficient pentru o 
transformare de conştiinţă. Mintea agitată nu va zăbovi prea mult asupra 
însemnătăţii revelaţiei. Mai departe, va continua să ceară alte semne şi 
minuni, dintr-o sete neostoită de informaţii, fără însă a-şi schimba 
obiceiurile mentale. în schimb, din aşteptarea tensionată, din căutarea 
nesatisfăcută temporar, mintea se antrenează în cercetarea ideilor înalte 
şi se purifică, iar revelaţia o găseşte pregătită de o schimbare profundă. 
Atunci afirmaţia că „ Dumnezeu există ” se transformă, dintr-o ipoteză 
discutabilă, intr-un stimul al metamorfozei interioare. De fapt, 
Dumnezeu nu ne lasă fără semne, dar ele nu sunt aşa de evidente, ci se 
adresează doar ochiului format şi urechii care ştie să asculte. Trebuie să 
ne ascuţim intuiţia, sensibilitatea mentală, pentru a le sesiza şi a le da 
importanţa cuvenită. Evoluţia spirituală nu este posibilă fără dezvoltarea 
intuiţiei şi discernământului, iar acestea se pot exersa şi prin depistarea 
„semnelor” subtile, întâmplărilor şi coincidenţelor semnificative. 

Isus: «Neam viclean şi adulter cere semn 
şi semn nu se va da lui...» (Matei 16:4) 

Avem parte frecvent de semne rafinate şi ambigue din partea 
Divinităţii. Dar oamenii îşi doresc „miracole” - adică semne clare, 
majore, care impresionează pe oricine. Oare pot acestea converti la 
credinţă chiar pe oricine? Desigur că nu. Poate apare îndoiala şi 

explicaţiile paralele („a fost hipnoză colectivă, autosugestie”), 
respingerea probelor fără drept de apel, batjocura şi uitarea. Miracolele 
se ciocnesc de minţile blocate în prejudecăţi, iar efectul spiritual poate că 
nu se va ivi în marea masă a martorilor, aşa cum era dezirabil. Conform 
unei pilde, ţăranul român care vedea pentru prima dată o girafă a spus 
„Un asemenea animal nu poate să fie, deci nu există.” De aceea, putem 
spune că miracolele întăresc credinţa (cui o are, chiar dacă ascunsă în 
meandrele sufletului), dar rareori o provoacă. în lipsa intuiţiei, raţiunea 
ar putea găsi diverse alte explicaţii şi ipoteze, pe care desigur că nu se va 
obosi să le şi verifice sau demonstreze... 

Minuni pot produce şi adevăraţii magicieni , dar ei merg doar până la 
jumătatea drumului. într-adevăr, ei ne uimesc, ne blochează mintea, ne 
vădesc limitele cunoaşterii şi înţelegerii comune. Pentru a merge până la 
capăt ar mai fi nevoie însă de o învăţătură spirituală, de o minimă iniţiere 
teoretică în Magia practicată de Dumnezeu asupra Universului. 

Miracolele produse de magicieni creează un precedent, unde mintea 
s-ar putea refugia din faţa unei noi provocări. „A, ştiu! Este magie. Am 
mai văzut aşa ceva.”, îşi va spune omul, ca şi cum chestiunea ar fi 
rezolvată de această sentinţă. Şi mintea va trece mai departe la alte 
gânduri cotidiene... Pentru ca miracolul să producă transformări 
lăuntrice, mintea trebuie să zăbovească, să nu-şi găsească pacea, să 
întoarcă problema pe toate părţile, cedând în final singurei explicaţii 
plauzibile: miracol , cu alte cuvinte „semn primit de mine personal pentru 
a-mi certifica existenta forţelor supranaturale divine”. 

Mai sunt unii care se folosesc de aparenţa unor miracole, sau chiar 
de unele abilităţi paranormale, pentru a profita de credulitatea oamenilor 
şi a-şi umple buzunarele. Până la urmă, ar putea fi deconspiraţi, iar 
prestigiul miracolului să scadă printre cei păcăliţi sau cei informaţi. 
„Profeţii mincinoşi” periclitează prestigiul adevăratei profeţii, cuvântul 
lui Dumnezeu. „Comerţul cu minuni” poate fi o altă cauză a zgârceniei cu 
care Dumnezeu apelează la miracole, pentru «a nu da mărgăritare la 
porci, ca să nu cumva să le calce în picioare» (Matei y:6)... 

„Economia de mijloace” este un principiu universal. Dacă poţi obţine 
rezultate bune cu mijloace obişnuite, de ce atunci să angrenezi forţe 
speciale? Aşa gândeşte Dumnezeu şi, odată cu El, toţi cei care caută 
înţelepciunea. Miracolul necesită condiţii speciale de manifestare, atât 
din partea oamenilor care îl cer, cât şi a îngerilor care îl produc. Când 
cele două seturi de condiţii se întâlnesc, atunci un miracol poate fi 
posibil, dar nu întotdeauna se şi produce. Rămâne oricând deschisă 
opţiunea normalitătii. care este de obicei preferată de îngeri . Doar în 
situaţii limită, când s-au epuizat toate mijloacele posibile de acţiune, ne 
putem aştepta la miracole, dar numai dacă merităm să fim exceptaţi de la 
legile fireşti. Să nu uităm că, fiind ispitit de diavol să îşi manifeste 
neîngrădit şi orgolios puterile demiurgice pe care le deţinea, Isus a 

preferat smerenia şi subordonarea voinţei proprii omeneşti unei Voinţe 
mai largi, înţelepte, dumnezeieşti. 

în sinteză, iată de ce nu avem parte frecvent de miracole : 

1. Dumnezeu preţuieşte mai mult libertatea de gândire a oamenilor 
decât veneraţia care I se cuvine din partea lor. Scepticismul 
oamenilor ar putea dispare cu timpul, de la sine, dar neforţat de 
Inteligenţa Supremă, ci prin folosirea la maximum a raţiunii şi 
intuiţiei. 

2. Intuiţia spirituală poate creşte prin cercetarea semnelor mărunte, 
prin analiza coincidenţelor semnificative. Revelaţia se adresează nu 
atât raţiunii (care operează cu ipoteze), cât mai ales intuiţiei (care 
operează cu certitudini), dacă ea este deja pregătită, antrenată. 

3. Miracolul se poate ciocni de prejudecată, învingând cel mai puternic, 
conform tiparelor personale de gândire. Miracolul poate întări 
credinţa, dar destul de rar o generează (lucru constatat în practică). 

4. Dumnezeu este zgârcit cu minunile şi din cauza „comerţului cu 
miracole” pe care unii falşi profeţi îl practică. 

5. Dacă poţi obţine rezultate bune cu mijloace obişnuite, de ce atunci să 
angrenezi forţe speciale? 

Albert Einstein: «Sunt două feluri de a-ţi trăi viaţa: 
unul este să crezi că nimic nu este miracol; 
celălalt este să crezi că totul este un miracol.» 

Simplul fapt că nu sunt comune atestă că miracolele nu sunt 
imperios necesare pentru desfăşurarea vieţii. De fapt, „miracol” este totul 
în jurul nostru, de la firul de iarbă până la complexa fiinţă umană şi la 
galaxii. Doar că - din obişnuinţă şi orbire spirituală - le considerăm 
normale, cuvenite, banale. Tot ce există în jurul nostru este o bijuterie 
cosmică, o minune. Dacă am avea ochii deschişi spre miracolul vieţii, ne¬ 
am satura sufletul clipă de clipă cu minunile dumnezeieşti de 
pretutindeni. 

Noi vrem însă altceva, vrem chestii noi, şocante, teribile (precum ni 
se oferă în „Castelul groazei” din parcul de distracţii)... ca să trăim 
senzaţii tari, să fim zguduiţi. într-adevăr, omul modern şi-a pierdut 
sensibilitatea şi are nevoie de zguduiri emoţionale ca să-şi revină din 
amorţeala spirituală. Este şi motivul pentru care Dumnezeu îngăduie din 
când în când înfăptuirea unor miracole, ca oamenii să nu fie complet 
înghiţiţi de sentimentele negre de însingurare, inutilitate, întristare, 
abulie, akedia. 


Isus: «Dacă nu veţi vedea semne şi minuni; 

nu veţi crede.» (Ioan 4:48) 

Oamenii cer mereu miracole de la Dumnezeu... Iar in mila Sa 
imensă, Dumnezeu le oferă din când în când, pentru ca oamenii să nu 

deznădăjduiască, să se întărească în lupta cu tentaţiile materialiste şi cu 
ideologiile nihiliste. 


«O minune nu ţine decât trei zile.» 

Isus a săturat cu două pâini şi cinci peşti mii de oameni, pentru o zi . 
Minunile nu pot suplini utilizarea justă a legilor planului terestru. El nu a 
organizat o cantină pentru săraci, unde să facă miracole pe bandă 
rulantă. Minunile se adresează minţii şi sufletului omului, nu sunt 
destinate să înlocuiască activităţile fizice obişnuite ale oamenilor. Ele 
urmăresc o schimbare de atitudine lăuntrică , nicidecum rezolvarea 
problemelor urgente. Oamenii au toate instrumentele necesare pentru a 
face lumea mai bună. Lumea ar fi chiar foarte bună, „minunată”, dacă 
oamenii ar manifesta în majoritate calităţile divine de altruism, 
compasiune, modestie, cinste, moderaţie etc. Rostul marilor miracole 
este de a influenţa psihicul uman, înspre binele omului. 


2. Miracolele Anticristului 

în prezent, se pare totuşi că nu mai este o miză atât de mare 
convertirea conştiinţelor ca să accepte mental existenţa fenomenelor 
paranormale. Nu. Deja lumea este bine informată şi nu mai crede în 
promisiunile mincinoase ale savanţilor materialişti. în tabăra 
„scepticilor”, majoritatea sunt nişte ipocriţi cu interese ascunse. Prin 
urmare, problema reală ar fi acum împărţirea celor care „cred în 
paranormal” în două grupuri: grupul celor dispuşi să pună paranormalul 
în slujba Divinităţii şi grupul celor interesaţi să manipuleze societatea 
prin fenomenele paranormale, dar urmându-şi doar propriile interese 
egoiste. Astăzi, paranormalul este o preocupare serioasă, chiar de elită, 
dar separată de religie. 

Umblă vorba că trăim în „vremurile de pe urmă”, când vor ieşi la 
iveală falşi dumnezei, magicieni negri, demiurgi demonici, care, cu forţa 
supranaturală provenită de la Anticrist, vor promite rezolvarea marilor 
probleme ale omenirii dacă ne vom supune de bunăvoie dominaţiei lor 
„salvatoare”. Desigur că astfel de persoane malefice au existat mereu de-a 
lungul istoriei, ca o contrapondere în faţa mesagerilor divini. Să vedem 
prin ce ar diferi miracolele lor de cele poruncite de Dumnezeul Iubirii . 

Sunt doar nişte repere aproximative, ce nu trebuie generalizate. 

Spre deosebire de Dumnezeu, Anticrist îşi doreşte veneraţia 
oamenilor chiar în dauna libertăţii lor de gândire. „Scopul scuză 
mijloacele” este o deviză anticristică prin excelenţă. Anticrist găseşte o 
mare plăcere să îşi impună prezenţa şi să convingă că puterile sale sunt 
reale şi de neînvins. Dacă i se va permite, Anticrist îşi va da drumul la tot 
arsenalul de mijloace oculte pentru a se preamări. 

Anticrist nu este interesat de dezvoltarea personală a tuturor 
oamenilor, ci numai a celor devotaţi lui. Nu urmăreşte binele societăţii, 

care e cel mult un slogan mincinos în gura lui. E mai degrabă interesat în 
menţinerea oamenilor în ignoranţă şi teamă. Teama este aliatul său 
principal, cu ajutorul căruia manipulează conştiinţele. 

Dacă poate obţine rezultate imediate prin forţele sale speciale, 
Anticrist nu va aştepta ca timpul să le rezolve pe toate, ci va face toate 
miracolele care îi stau în putinţă. Omul va fi astfel copleşit emoţional şi 
nu va mai putea reacţiona raţional, ci impulsiv, isterizat. Anticrist nu are 
răbdare, se grăbeşte, ştiind că timpul nu lucrează în favoarea sa, ci a 
înţelepciunii şi compasiunii, conform planului divin. 

Există un echilibru în univers, pe care toţi trebuie să îl respecte, şi 
Dumnezeu, şi Anticrist. Un exces dintr-o parte va atrage neîntârziat o 
reacţie similară ca putere din cealaltă parte. De aceea, în ciuda 
bunăvoinţei îngerilor, ei nu vor acţiona decât înţelept, adică ştiind la ce 
contrareacţie să se aştepte din partea demonilor. De fiecare dată, se 
analizează profund avantajele şi dezavantajele unei acţiuni 
supranaturale, analiză care depăşeşte cu mult preocupările şi înţelegerea 
umană. Aşa că, dacă Anticrist va începe o campanie de înspăimântare a 
omenirii cu puterile sale oculte, să fim siguri că reacţia divină nu va 
întârzia, superioară ca efect şi durabilitate. 

în privinţa previziunilor, fanii Anticristului aleg veştile îngrozitoare, 
spuse tranşant, spre a induce disperarea şi grija. în schimb, previziunile 
inspirate divin, dacă menţionează veşti triste, sunt spuse mereu cu o 
undă de incertitudine, cu posibilitatea îndreptării sau modificării 
lucrurilor prevăzute. Omul are liber arbitru şi pentru asta îi dă 
Dumnezeu prognoze nefaste, ca să se poată feri de ele. Voinţa omului nu 
trebuie anihilată prin inducerea unui sentiment de fatalism, de soartă 
obligatorie, pentru că lucrurile nu sunt niciodată bătute în cuie. 

Predestinarea nu este tot una cu viaţa. Predestinarea este un proiect 
al ursitoarelor divine, dar ea poate fi deviată de evenimente, ori chiar de 
forţele adverse. Aşa că înţeleptul acceptă valoarea relativă a oricăror 
previziuni. în schimb, profeţii neînţelepţi privesc viitorul ca pe ceva fix, 
imuabil, de care nu ne putem feri. Voinţa omului nu are valoare pentru 
ei, ba chiar îi batjocoresc pe cei care îndrăznesc să le reziste mental. Ei 
preferă profeţiile dureroase, având plăcerea sadică de a produce suferinţă 
în sufletul audienţei, chiar dacă nu ar fi decât produsul imaginaţiei lor 
bolnave. Adevăratul clarvăzător preferă să dea sfaturi legate de evitarea 
posibilelor pericole la care omul este vulnerabil, nicidecum să dea 
verdictul că „ţi se va întâmpla sigur nenorocirea”. 

în privinţa revelaţiilor spirituale, care abundă pe internet, iată care 
ar fi o diferenţă. „Revelaţiile” inspirate din hrubele universului ne 
vorbesc despre lucruri greu de verificat, destinate mai ales minţilor 
exaltate, dispuse să creadă orice este mai ciudat. Aceste „revelaţii” nu 
preaslăvesc niciodată pe Dumnezeul Creator, ci pun, de exemplu, 
accentul pe fiinţele umanoide de pe alte planete. Este un fel de „umanism 
cosmic”, fără Dumnezeu. Adică, se insinuează că, prin ajutorul 
extratereştrilor, vom ridica planeta pe o nouă treaptă de civilizaţie, fără 

ajutorul Divinităţii. Alt aspect este că revelaţiile demonice caută să 
îndepărteze omul de viaţa obişnuită, nu îl ajută să integreze 
spiritualitatea în evenimentele şi faptele sale cotidiene. Şi poate cel mai 
important, caută să îi exacerbeze egoul spiritual, pe baza cunoştinţelor 
vaste despre lucruri măreţe, dar deocamdată inutile şi, mai ales, lipsite de 
compasiune pentru mărunta fiinţă umană. După cum ştim, toată 
cunoaşterea este inutilă dacă ne lipseşte iubirea de semeni, după cum 
spunea Apostolul... 

La început, poate că mesagerii răului ar face miracole spunând aşa: 
„Am făcut acest miracol evident cu puterea lui Dumnezeu. Eu vin de la 
El, aşa că trebuie să mă ascultaţi în toate. Puneţi-vă viaţa în mâinile 
mele grijulii! Dormiţi liniştiţi!” Totuşi, faptele sale contradictorii îl vor da 
de gol şi, mai devreme sau mai târziu, va fi demascat. Dar până atunci, va 
face unele victime printre oamenii creduli şi slabi de înger. 

Simultan, poate că vor veni alţi confraţi intr-ale răului care vor nega 
făţiş puterea lui Dumnezeu prin vorbe de acest gen: „Eu fac miracole cu 
puterea lui Lucifer, cel care stăpâneşte Pământul, după cum a 
recunoscut chiar şi Cristosul vostru. Miracole mai mari decât acestea 
nu poate face nimeni. Eu am puterea să vă ajut cu adevărat, instaurând 
ordine printre pământeni. Libertatea şi toleranţa proclamată de 
creştini au adus lumea la haos. E nevoie de o mână forte, care să 
asigure tuturor hrană, adăpost şi loc de muncă în folosul societăţii. Am 
nevoie doar de teama şi respectul vostru, iar pentru restul nu vă faceţi 
griji! Daţi-mi miefrâiele lumii şi nu vă împotriviţi, că oricum nu aveţi 
nici o şansă!” 

Nu vă temeţi , oameni buni! Mai sus am prezentat doar un scenariu 
inspirat din Apocalipsă şi din unele informaţii alarmiste actuale. în 
general, trebuie să fim informaţi, pentru a ne feri. Sunt semne că timpul 
se grăbeşte, dar nu ştim cu certitudine cum vor evolua lucrurile pe acest 
glob. Sunt multe zvonuri, dar numai Dumnezeu din Ceruri ştie care sunt 
planurile Sale cu această planetă tulburată. Oricum, să fim pregătiţi 
pentru orice, chiar şi pentru o lume mai bună !... 


9 iunie 2009 

ATEUL MAI EVOLUAT DECÂT 
_ CREDINCIOSUL _ 

Ateismul nu este cel mai mare rău în sine si nici credinţa nu este 
neapărat bună în sine! Depinde ce fel de ateism sau credinţă este: 
materialistă sau idealistă. Iată explicaţia, mai jos. 

O definiţie secundară, dar mai clară a materialismului ar fi: 
concepţia privind căreia în Univers nu există o altă conştiinţă decât cea a 
omului. Tot restul materiei nu este decât o adunătură de substanţe, 
energii, informaţii, lipsind cu desăvârşire conştiinţa. în acest sens, 
materia este nedemnă, la cheremul omului, care este singurul element 
important şi măreţ din univers. (Conştiinţa ar fi produsul activităţii 
creierului uman, deci ea ar emerge din materia inconştientă, nimeni 
neputând explica cum şi de ce.) 

Am dat această definiţie alternativă a materialismului fiindcă, de 
fapt, iniţiaţii în esoterism sunt mult mai „materialişti”, în sensul strict al 
cuvântului. Ei admit faptul că până şi gândul este material, fiind format 
dintr-o substanţă foarte rafinată, dar invizibilă ochilor fizici ori 
aparatelor inventate până acum. Tot ce există este considerat a fi 
material, în diverse grade de subtilitate, cu excepţia Creatorului Suprem, 
care se sustrage complet legilor materiei. 

în filozofie, opusul materialismului se numeşte idealism . Acesta din 
urmă afirmă că ideile există într-o realitate a lor paralelă şi autonomă, 
nefiind dependente de creierul care le gândeşte. Ele sunt produsul 
spiritului sau conştiinţei, care trăieşte în acea lume imaterială. Idealismul 
subiectiv merge şi mai departe şi afirmă că lumea materială este produsul 
conştiinţei, nu invers. 

O denumire sinonimă a idealismului este spiritualismul , nume 
preferat de adepţii acestei orientări de gândire. Acesta specifică într-un 
mod mai clar faptul că lumea spiritului este invizibilă ochiului uman, că 
de acolo provin ideile, că mintea umană este un simplu releu pentru 
acestea, că lumea spiritelor este ea însăşi subordonată Voinţei şi 
Inteligenţei lui Dumnezeu, dar este independentă de lumea materiei 
grosiere. 

Un ATEU IDEALIST este cel care admite spiritualismul numai 
parţial, adică respinge existenţa unei Inteligenţe Supreme care 
controlează viaţa omului. Este a-teu, adică fără Dumnezeu în sensul 
clasic religios, dar este suficient de educat ori intuitiv ca să înţeleagă 
faptul că deasupra noastră există forţe, energii şi chiar inteligenţe 
necunoscute. în general, el are o ideologie tolerantă, dar nu suportă 
falsitatea preoţilor. Ceea ce nu acceptă ateul idealist este că ar putea 
exista cineva care să se substituie voinţei sale, sau că Dumnezeu ar juca la 
ruleta cosmică destinul său. El este un voluntarist, care se consideră 


Răzvan Alexandru Petre - Cristos, binele, adevărul 


82 








singurul responsabil pentru mersul vieţii sale şi care nu acceptă 
imixtiunea altor forţe obscure în deciziile sale libere. 

Din contră, un CREDINCIOS MATERIALIST admite teoretic 
existenţa Creatorului şi spiritelor, dar practic este subordonat ideilor 
materialiste, concretului. El merge, eventual, la biserică sau cursuri de 
esoterism, fiind mai mult interesat de aspectele practice ale credinţei - 
cât ajutor îi dă sau nu îi dă Cerul în chestiunile zilnice pur omeneşti - şi 
este înclinat către fetişism religios (idolatrie). Deseori el este un fatalist, 
adică pune toate întâmplările vieţii sale pe seama Voinţei lui Dumnezeu 
- „Aşa a vrut Dumnezeu!” - neluând în seamă faptul că dorinţele şi 
voinţa umană pot mişca Universul. Alteori, dimpotrivă, este atras de 
practicile magice inferioare, care să-i îndeplinească dorinţele meschine 
cât ar bate din palme şi fără efort sau risc individual. 

Comparându-i, putem spune, fără teama de a greşi, că ATEUL 
IDEALIST este mai evoluat spiritual decât CREDINCIOSUL 
MATERIALIST ! 

CREDINCIOSUL SPIRITUALIST, mai mult decât ateul idealist, 
pricepe că Dumnezeu îi lasă liberul arbitru întotdeauna, dar există 
pulsiuni subconştiente ori spirite inferioare care vor să îi determine 
hotărârile. Iar de aceşti demoni interiori sau exteriori se poate apăra cel 
mai bine invocând Puterea nemărginită a Inteligenţei şi Iubirii Divine, 
fără ca, prin aceasta, să i se ştirbească în vreun fel autonomia, libertatea 
şi dreptul de a revendica şi a se bucura de victoria personală împotriva 
obstacolelor vieţii. în plus faţă de ateul idealist, credinciosul spiritualist 
beneficiază mai mult de Graţia Divină, fiindcă ştie să o ceară. 

ATEUL MATERIALIST este cel mai cufundat în bezna ignoranţei. El 
nu crede nici în Providenţă (un nume care maschează Graţia Divină), nici 
în magie sau paranormal. Doar ce vede şi ştie el este real, iar restul nu 
există. Are o mare doză de rea-voinţă şi fuge din faţa luminii iubirii 
divine. Decât să accepte, fie chiar şi indirect, că există motive pentru o 
morală universală (cosmo-etică) şi o justiţie divină, preferă să se izoleze 
de Univers, să se retragă în carapacea egoului său, singurul în care are 
încredere. Din păcate, o astfel de existenţă nu oferă nici mângâiere 
sufletească, nici speranţă, nici forţa suficientă pentru a trece cu 
seninătate peste încercările inevitabile ale vieţii. Un astfel de om va fi din 
ce în ce mai traumatizat de experienţele neplăcute ale vieţii, nereuşind să 
le descâlcească sensul şi utilitatea. 

Iată o sinteză a ideilor de mai sus: 


Fundamental este 

Cel autodefinit drept 

ateu 

Cel autodefinit drept 

credincios 

Materialist 

ATEU MATERIALIST 

CREDINCIOS 

MATERIALIST 

Idealist/ Spiritualist 

ATEU IDEALIST 

CREDINCIOS 

SPIRITUALIST 


9 octombrie 2011 

CĂINŢĂ ŞI SMERENIE 


Căinţa si smerenia sunt cele faţete ale aceleiaşi monede . Căinţa este 
aspectul activ, dinamic, iar smerenia, cel pasiv, răbdător. Căinţa este un 
foc intens care ne arde rapid impurităţile sufletului. Smerenia este 
liniştea de după furtună, pacea sufletului, bucuria de a trăi. 

Credinciosului oricărei religii i se trezesc uneori aceste două 
sentimente înălţătoare. Dar numai în creştinism căinţa şi smerenia sunt 
valorizate în mod explicit şi programatic. Ele nu sunt doar „virtuţi”, ci 
mai degrabă „daruri” spirituale, atunci când sunt apreciate şi înţelese. 

Orice om, când suferă, se căieşte în mod instinctiv, dar omul 
obişnuit caută să scape cât mai repede de acest sentiment stânjenitor şi 
să revină la „normal”. „Eu sunt un om bun, nu am făcut rău nimănui, 
pentru ce să-mi pun cenuşă în cap şi să mă umilesc în faţa altuia?”, zice 
omul în sinea sa. El nu înţelege că adevărata căinţă şi smerenie sunt 
daruri nepreţuite, pentru care ar trebui să fim recunoscători. Fără ele, 
inima noastră rămâne „împietrită” la chemarea Divinului. 

Atunci când sufletul simte intuitiv măreţia, bogăţia şi frumuseţea 
împărăţiei Cerurilor, atunci sufletul îşi simte micimea, murdăria, 
neputinţa de a se asemui cu Soarele pur şi luminos. Căinţa şi smerenia 
apar atunci spontan, ca dorinţă de înălţare mai presus de condiţia umană 
actuală, frustrant de limitată şi imposibil de depăşit. 

Nu ne putem impune Divinităţii dorinţa noastră de evoluţie, ci 
trebuie să ne-o câştigăm pas cu pas. Dumnezeu ne ajută mereu, dar 
trebuie ca şi noi să ne străduim a ne ridica. Asta cere timp şi efort, nimic 
nu se poate obţine peste noapte. Smerenia urmează firesc căinţei, este 
umilinţa răbdătoare în faţa iubirii eterne a lui Dumnezeu. întrezărim 
Creaţia Sa minunată şi îi mulţumim că nu mai suntem în întunericul 
minţii şi împietrirea inimii de dinainte. Smerenia este mereu însoţită de 
speranţa în ceva mai bun ce va să apară, dar şi împăcarea cu cele 
neplăcute ce trebuie să dea rod, ştiind că vom fi feriţi de ceea ce este cel 
mai rău. Smerenia este starea obişnuită şi definitorie a Sfântului. 

Căinţa şi smerenia sunt promisiuni şi semne că evoluăm spiritual, că 
ne purificăm şi ne iluminăm, apropiindu-ne zi de zi de Sfinţenia lui 
Dumnezeu. Când ele se trezesc în noi, este un eveniment spiritual, 
umplându-ne pieptul de energie şi mulţumire divină. Sunt lacrimi de 
bucurie, de recunoştinţă adresată Divinităţii, de iertare a semenilor. 
Smerenia nu înseamnă umilire făţişă în faţa oamenilor, ci sentimentul de 
pace, seninătate, lipsă de teamă, înţelegerea instinctivă a ordinii naturale 
perfecte a lucrurilor. 

Cât de nefericiţi şi necugetaţi sunt cei care, în miezul suferinţelor, nu 
se bucură de căinţă şi smerenie, ci se împietresc şi mai tare, lovind în jur, 
din disperare! Ei pierd ocazia specială de a se purifica şi apropia de 
Divinitate. 

Jelirea publică poate împiedica apariţia căinţei. Lacrimile căinţei au 
alt gust decât cele ale jelirii. Plângerea de milă cerşeşte compasiunea 
semenilor şi este o risipire a energiei psihice. Fiind interiorizată, căinţa 
obţine Graţia Divină, ne înalţă, ne linişteşte, ne aduce înţelepciune. 

,JSfu fura, nu omorî!” sunt poruncile de început, dar morala are 
multe trepte, nenumărate, tot mai subtile. Purificarea morală NU este o 
chestiune secundară, de timp liber sau o simplă teoretizare şi 
reglementare socială convenţională. Progresul moral echivalează cu 
evoluţia spirituală. Morala este terenul de luptă al spiritului, viaţa sau 
moartea întru Dumnezeu. Arme imparabile ale „războinicului luminii” 
sunt căinţa si smerenia... 

O rugăciune, dacă este adevărată, ne trezeşte în suflet căinţa. Altfel, 
este o meditaţie. Sau, în cazul obişnuit, este doar o petiţie adresată 
„Şefului Lumii”. Rugarea nu e rugăciune. Rugarea poate primi un refuz, 
dar rugăciunea cuprinde imediat răspunsul binecuvântat. 

în încheiere, două rugăciuni atribuite marelui duhovnic şi exorcist, 
preotul Ilarion Argatu (1913-1999). Prima este o mostră de căinţă, iar a 
doua un exemplu de smerenie şi mulţumire adusă Divinităţii. 


RUGĂCIUNE DE CĂINŢĂ 

«Iartă-mă, Doamne: 

- pentru tot ce puteam să văd şi nu am văzut! 

- pentru tot ce puteam să aud şi nu am auzit! 

- pentru tot ce puteam să simt şi nu am simţit! 

- pentru tot ce aş fi putut să înţeleg şi nu am înţeles! 

- pentru tot ce puteam să conştientizez şi nu am conştientizat! 

- pentru iertarea pe care aş fi putut să o dau şi nu am dat-o! 

- pentru bucuria pe care aş fi putut să o trăiesc şi nu am trăit-o! 

- pentru Lumina pe care aş fi putut să o primesc şi nu am primit-o! 

- pentru viaţa pe care aş fi putut să o ocrotesc şi nu am ocrotit-o! 

- pentru visele pe care mi le-aş fi putut împlini şi nu le-am împlinit! 

- pentru necunoscutul în care aş fi putut să păşesc şi, din teamă, nu am 
îndrăznit să păşesc! 

- pentru iubirea pe care aş fi putut să o exprim şi nu am exprimat-o! 

- pentru tot ce puteam să creez bun şi frumos şi nu am creat pentru gloria 
Ta, Doamne, şi a împărăţiei Tale Divine! 

Pentru tot ce ştiu şi nu ştiu că am greşit, pe Tine, Doamne, care eşti 
Mila şi Iubirea infinită, Te rog, iartă-mă şi mă îmbracă cu nesfârşita Ta 
Iubire şi Lumină! » 

RUGĂCIUNE DE SMERENIE 

«îţi mulţumesc, Doamne: 

- pentru toată frumuseţea pe care am văzut-o izvorând din Tine! 

- pentru muzica tăcută a Inimii Tale, pe care mi-ai dezvăluit-o auzului! 

- pentru tot ce am simţit bun şi minunat în viaţa mea! 

- pentru tot ce, prin harul Tău, am înţeles! 

- pentru lumina pe care am sorbit-o în adâncul meu! 

- pentru iertarea pe care dăruind-o, am dobândit pace! 

- pentru bucuria fiecărei clipe trăite în Tine, Doamne! 

- pentru toate cadourile spirituale care mi-au îmbogăţit fiinţa! 

- pentru viaţa mea, care e a Ta, o mică parte a simfoniei existenţei! 

- pentru visele care au prins formă prin armonia iubirii Tale pentru mine! 

- pentru necunoscutul în care am păşit plin de curaj, regăsindu-Te! 

- pentru iubirea copleşitoare cu care mă dezmierzi clipă de clipă! 

- pentru tot ce am creat prin Tine bun şi frumos, aducând cu umilinţă 
laudă împărăţiei Tale divine! » 


29 iunie 2011 

4. BINELE Şl RĂUL 


BINE FĂRĂ RĂU? 

Maestrul Yogananda a aprobat construirea unui ashram în 
California, pe malul mării, la Encinitas. Apoi plecă într-o călătorie de 
peste un an de zile în India, uitând complet de acest proiect. La 
întoarcerea sa, găsi ashramul deja construit de discipolii săi, ca o mare 
surpriză. El visase acest loc cu mulţi ani înainte de a veni în America, iar 
acum visul său devenise realitate. Totuşi, după câţiva ani, eroziunea 
oceanului a provocat o deplasare a terenului, iar construcţia a trebuit să 
fie părăsită, spre marea tristeţe a Maestrului. Acest eveniment aruncă o 
umbră de îndoiala asupra infailibilităţii Maestrului, şi, prin extrapolare, a 
oricărui Maestru spiritual. 

S-ar putea spune că aşa a fost voinţa divină, să îl îndepărteze de 
ataşamentul pentru un anume loc pământesc. Ori s-ar putea spune că 
aici şi-a băgat coada Aghiuţă, ca să împiedice misiunea spirituală a 
Maestrului. Opinia noastră este că ambele variante pot fi valabile în acest 
caz. Realizarea ashramului i-a împlinit o dorinţă omenească, iar 
distrugerea sa a fost o lovitură sub centură. Ulterior, discipolii au 
construit un nou ashram şi mai frumos, Lake Shrine, dar nu la malul 
mării. 

Ceea ce doresc să subliniez prin acest exemplu este că o astfel de 
întâmplare poate fi interpretată în două moduri total diferite. Binele 
poate fi confundat cu răul. „Aşa a vrut Dumnezeu!” poate fi „Aşa s-a opus 
Satana!”. Oamenii pun pe seama lui Dumnezeu tot ce li se întâmplă. Dar 
are şi Satana o contribuţie importantă negativă. Biserica spune că diavolii 
nu au decât puterea pe care le-o îngăduie Dumnezeu. Aşa este, dar să nu 
ne aşteptăm că diavolii îi cer voie lui Dumnezeu pentru blestemăţiile lor! 
Ne apără biocâmpul personal purificat, o karmă bună, precum şi îngerii 
Domnului. Dar şi diavolii au puterea lor. Isus Cristos ne spune că 
Pământul este împărăţia Satanei. înţelegem că lumea oamenilor este 
condusă, deocamdată, mai ales de influenţele malefice. Nenumăratele 
grele suferinţe din istoria umanităţii confirmă cu vârf şi îndesat această 
afirmaţie. 

Sună cam „maniheistă” această interpretare a realităţii spirituale! 

Elementul cheie al teoriei maniheiste (religie persană fondată în 
secolul III d. C.) îl reprezintă non-omnipotenţa puterii lui Dumnezeu şi 
confruntarea neîncetată dintre lumină şi întuneric. Totuşi, spre deosebire 
de erorile gândirii maniheiste, noi recunoaştem perfecţiunea infinită a 
divinităţii şi nu spunem că divinitatea are o natură duală, compusă din 
două părţi egale, dar opuse (Bine-Rău). Credem că Dumnezeu, în 
perfecţiunea fiinţei sale, nu ar fi putut concepe ceva contrar Sieşi. Ar fi ca 
şi cum un inginer ar proiecta un robot mecanic care să fie alergic la 
metal. Ar fi un non-sens. 

De unde a apărut atunci Satan? 

Satan s-a autocreat prin aglutinarea energiilor uzate iniţiale ale 
universului. Prin urmare, Dumnezeu este NECREAT, lumea este 
CREATĂ, iar Satan este AUTOCREAT. Dumnezeu nu l-a creat pe Satan, 
dar a ştiut că apariţia sa este iminentă, acceptând acest risc calculat. 

Creaţia iniţială nu cuprindea universul fizic, ci doar pe cel mental. 
Entităţile începutului creaţiei (unii le spun „Elohimi”) erau exclusiv 
mentale, fără formă, iar ele au vrut să îşi copieze Creatorul, creând şi ele, 
la rândul lor, universul cu formă: întâi astral şi apoi cel fizic. în acest 
efort creator, emanaţia de energie mentală uzată, imperfectă s-a coagulat 
într-un anume loc al universului care a căpătat din ce în ce mai multă 
consistenţă, inteligenţă şi conştiinţă. îl numim Satan. 

Putem înţelege acest fenomen autocreator analizând parapsihologic 
modul în care se comportă energiile-gând ale oamenilor. Gândurile emise 
de oameni se strâng laolaltă, în virtutea principiului rezonanţei, într-un 
„nor” sau „ceaţă ectoplasmatică”. Pe măsură ce se întăresc energetic, 
dobândesc tot mai multă personalitate, capătă anumite automatisme, 
care manifestă atributele gândurilor strânse laolaltă. Se ştie, de exemplu, 
că în „locurile de pierzanie” (cârciumi, bordeluri etc.) sunt constituite 
astfel de forme-gând negative care, fiind nişte reale „caracatiţe” 
energetice, atrag spre ele trecătorii din apropiere, ispitindu-le cu gânduri 
şi dorinţe specifice, într-o modalitate vicleană. 

într-un mod analog, Satan s-a autoconstituit din energiile uzate de 
către primele entităţi create de Dumnezeu. Inteligenţa sa este foarte 
mare, specifică nivelului de vibraţie corespunzător planului mental, mult 
superior planului astral. Conştiinţa sa este anti-divină, adică este o 
imitaţie a conştiinţei spiritelor divine, dar orientată contra lui Dumnezeu. 

Spre deosebire de Dumnezeu, care este absolut imaterial, 
transcendent, Satan este totuşi material, imanent. Satan nu ar putea 
exista în afara Creaţiei Divine, pe când Dumnezeu poate . Aici apare 
asimetria evidentă între cei doi poli ai universului. Dacă Dumnezeu ar 
decide să resoarbă Creaţia Sa în non-existenţă, Satan ar dispare şi el 
instantaneu, fără urmă. 

De ce este Satan rău? 

• Nefiind creat intenţionat de Dumnezeu, nu are de ce să-I fie 
recunoscător şi să-I imite bunătatea. 

• Energiile inferioare calitativ care l-au format şi îl hrănesc mereu nu 
îi pot genera decât stări inferioare, nefericite, pline de ură. 

• Se mai adaugă frustrarea că este format numai din reziduuri, nu din 
energii creatoare, ceea ce îl întărâtă şi mai tare. 

• Pentru că provine din dejecţiile mentale rezultate în procesul de 
creare a vieţii în univers (inutile, chiar dăunătoare vieţii), Satan 
doreşte în mod natural distrugerea acesteia. 

Dumnezeu este iubire. Cu cât se apropie de El, spiritele superioare 
simt mai multă fericire şi, tot din iubire împărtăşită, ele vor să slujească 
fiinţele aflate în nevoie. 

Satan este frică. Cu cât se apropie de el, demonii resimt mai multă 
teamă, o presiune foarte neplăcută. Există însă o compensaţie: demonii 
mai mici tremură de frica lor; deci sunt motivaţi de voluptatea terorii. 

Pe o ordonată de la minus infinit la plus infinit, Dumnezeu aflându- 
se sus, iar Satan jos, motivaţia poate fi reprezentată ca un vector de ios în 
sus în cazul îngerilor, şi tot de jos în sus în cel al demonilor. în primul 
caz, atracţia magnetică este iubirea divină, în al doilea, respingerea 
magnetică este frica inspirată spiritelor mai slabe. 

Deci, oricum am privi lucrurile, existenta universală este motivată de 
Mai Bine ... Aceasta este o altă asimetrie între cele două Regate spirituale 
(Binele Divin şi Răul Satanic), care în rest par a fi perfect simetrice. 

Cum iau naştere spiritele? 

Dumnezeu a creat şi creează permanent spirite. El creează şi mediul 
în care ele să trăiască. Acest mediu este constituit din particule specifice 
nivelului respectiv de vibraţie. Aceste particule se regăsesc în învelişul 
protector al spiritului, numit perispirit. în cadrul fiecărui nivel există o 
plajă de frecvenţe în care vieţuiesc fiinţele acelui nivel. De exemplu, în 
planul fizic, avem starea solidă, lichidă şi gazoasă, particulele fiecărei 
stări de agregare vibrând cu frecvenţe diferite. în corpul omului se găsesc 
şi solide, şi lichide, şi gaze. 

Când creează un spirit, Dumnezeu îi dăruieşte pentru început o 
parte din „substanţa” Sa eternă şi imaterială. Acesta este scânteia divină, 
în jurul căreia se construieşte restul spiritului. Următorul pas este 
dotarea sa cu conştiinţă, un strat material foarte rafinat ce înconjoară 
nucleul divin. Prin conştiinţă, spiritul ia contact cu lumea în care trăieşte. 
Această conştiinţă are mai multe straturi, toate materiale, corespunzând 
diverselor medii în care spiritul poate călători. I se mai spune şi 
perispirit. 

Vechii indieni au numit spiritul, atman . ca având calităţile de sat- 
chit-ananda. Adică, existenţă-conştiinţă-fericire. Nucleul divin îi acordă 
statutul existenţial etern, sat. Conştiinţa este totuna cu chit. Ananda, sau 
beatitudinea divină este accesibilă doar acelor spirite care nu sunt 
demoni. 

Conştiinţa (perispiritul central) se manifestă vizibil printr-o nuanţă 
de alb, gri sau negru. De fapt, este vorba despre nivelul de Lumină, 
îngerii au conştiinţa alb-strălucitoare, demonii o au întunecată, iar 
spiritele intermediare prezintă nuanţe de gri. Restul perispiritului poate 
avea şi alte culori specifice mediului şi istoriei individuale. Dar culoarea 
de bază a conştiinţei (gradul de gri, nivelul de lumină) filtrează toate 
celelalte culori, luminându-le sau închizându-le nuanţa. 

Satan a creat demonii? 

Da. Demonii au fost ajutaţi să ia naştere de către Satan, din 
aglomerările de energii uzate. El le-a dăruit scânteia satanică . Cel mai 
potrivit ar fi să îi numim „energii inferioare”, nicidecum spirite, fiindcă 
sunt lipsiţi de scânteia divină . Şi un înger, şi un demon au amândoi o 
conştiinţă, dar ei diferă prin calitatea acestei conştiinţe, care pe unul îl 
face fericit şi bun, iar pe celălalt nefericit şi rău. Deci, conştiinţa (sau 
perispiritul central) poate fi alcătuită din materie mentală ultra-rafinată 
sau materie mentală reziduală. în decursul eternităţii, calitatea 
conştiinţei se poate modifica, în bine sau în rău. Aşa cum Lucifer a 
decăzut din condiţia de înger, tot astfel un spirit inferior îşi poate „albi”, 
sau „lumina” conştiinţa treptat. Conştiinţa face parte din creaţia 
manifestată, supusă transformărilor. 

în concluzie, actul de naştere al unui spirit divin începe cu o 
aglomerare de energie suficient de organizată (cum ar fi, de exemplu, o 
formă-gând). Aceasta devine spirit din Voinţa Divină, prin aducerea unei 
scântei divine care o structurează în jurul său, precum un magnet. 
Dumnezeu „rupe” din Sine acest nucleu transcendent, dăruindu-se din 
iubire noii fiinţe, anticipând cu bucurie momentul când spiritul va reveni 
definitiv în Absolut, alături de El, lucrând în Unitate pentru binele lumii. 
Satan, imitându-L pe Dumnezeu în crearea spiritelor, simte însă o ură 
nesfârşită faţă de noul demonaş creat de el, fiindcă are impresia că acesta 
îi „fură” din energia sa imanentă şi, pe măsură ce va creşte în putere, îi va 
ameninţa supremaţia asupra lumii tenebrelor. 

Putem spune, pe înţelesul oricui, că în Rai găsim colaborare şi 
altruism, iar în Iad, competiţie şi individualism. Pe Pământ, raiul şi iadul 
coexistă, iar omul nu e nici înger, nici demon. 

Energiile „uzate” sunt totuna cu cele „inferioare”? 

Trebuie să distingem între energiile uzate (materia constitutivă a 
demonilor) şi energiile grosiere (inferioare ca vibraţie celor mai subtile, 
mai rafinate). Unii exprimă această idee într-un mod ambiguu, spunând 
că „întunericul nu este Răul”. Din energiile grosiere Dumnezeu poate 
naşte conştiinţele unor tipuri de spirite necesare Creaţiei. Şi aceste spirite 
au dreptul la evoluţie. Dumnezeu nu operează însă niciodată cu energii 
uzate, perverse. Totuşi, vibraţia mai lentă - specifică spiritelor grosiere - 
le predispune la corupţie morală. Putem înţelege aceasta prin analogia cu 
o minte grobiană, care nu poate controla instinctele şi impulsurile 
omului. Prin educaţie însă, oricine poate deveni un om civilizat. Similar, 
maturizându-se, chiar şi un spirit grosier îşi poate purifica conştiinţa. 
Deci, să nu confundăm un spirit imatur, jucăuş, prost, cu unul demonic. 
Demonul face răul fiind perfect conştient de urmări, încercând să atragă 
şi spiritele imature în acest joc periculos. 

Dumnezeu Creatorul, din transcendenţa Sa, trimite în lume 
permanent o energie proaspătă, care hrăneşte spiritele de lumină. Ele o 
folosesc şi elimină un alt tip de energie, uzată. Ea este preluată, ca hrană, 
de un spirit al întunericului, aflat pe un plan similar, dar simetric cu 

spiritul de lumină. Şi acesta, la rândul său, va elimina o energie şi mai 
uzată, care va merge direct în haznaua ultimă, numită Satan. Iată de ce 
Dumnezeu şi Satan nu se vor putea anihila reciproc niciodată: ontologic, 
Satan nu poate ajunge la pura transcendenţă, iar Dumnezeu nu poate 
împiedica fiinţele să elimine noxe. 

Omul, ca şi spiritul, când trăieşte o anume suferinţă, elimină din 
corp energiile sale uzate, putând ulterior să resimtă psihic o stare de 
uşurare şi împăcare. Am putea presupune că şi demonii, care eventual îi 
dădeau târcoale, sunt acum sătui şi nu mai au motive să îl tulbure. 
Mecanismul automat de detoxifiere de energia malefică este suferinţa, în 
cazul tuturor fiinţelor vii. Doar omul mai are şi alte procedee ştiinţifice şi 
inteligente de a evita suferinţa acută în vederea autopurificării 
energetice. 

în acest sens se spune că „jugul lui Cristos este dulce”, adică 
disciplina spirituală urmată conştient cere un efort mai mic şi cu efecte 
bune mai rapide în comparaţie cu suferinţa involuntară care ar fi fost 
implicată natural în obţinerea aceluiaşi rezultat benefic. 

Deci suferinţa însoţeşte deseori eliminarea de energii uzate. 
Reciproc, în cazul sacrificiilor de magie neagră, demonii sunt hrăniţi cu 
energie uzată obţinută din sacrificarea unei fiinţe vii. Aici, ofranda către 
demoni este chiar suferinţa provocată artificial, ca şi fiorul cruzimii 
trezite în făptuitor. Vrăjitorul pretinde un serviciu în schimbul acestui 
ritual neplăcut. Orice ucidere a unor vietăţi pe temei religios este de fapt 
un troc cu demonii. Dumnezeul binelui nu cere sacrificarea altor vietăţi şi 
provocarea de suferinţă inutilă, ci El ne cere sacrificarea egoismului din 
noi, autopurificarea energiilor prin forţa voinţei şi inteligenţei specifice 
omului. 

Există oameni în care s-au încarnat spirite cu o conştiinţă 
demonică? 

Desigur. Sunt oameni răi din naştere, uşor de recunoscut prin 
faptele lor abominabile, instruiţi şi protejaţi de draci. Alţii sunt mai greu 
de recunoscut, fiindcă îşi ascund intenţiile viclene. Tot ce putem să facem 
- noi, cei dedicaţi binelui - este să le neutralizăm influenţa asupra celor 
mai slabi de înger. Demonii încarnaţi nu sunt atât de numeroşi precum 
persoanele cu o conştiinţă intermediară, instabilă, manipulabili, uşor de 
atras de forţele malefice. Aceştia din urmă trebuie şi pot fi ajutaţi de 
oamenii cu suflet nobil şi minte puternică. Totuşi, după cum un înger 
încarnat poate să decadă spiritual, e valabil şi invers, un demon încarnat 
poate să se lumineze şi să se înalţe spre Dumnezeu, prin fapte bune. 

în filmul „Yoghinii din Tibet”, unul din marii maeştrii spirituali 
intervievaţi spunea că îşi poate aminti vieţile trecute ale spiritului său. 
„M-am născut în Iad”, spunea el, cât se poate de serios. Dacă nu a vorbit 
metaforic (ceea ce nu cred), atunci domnia sa este un exemplu viu de 
demon care a trecut totalmente de partea Luminii. Poate că şi marele 

yoghin tibetan Milarepa a fost tot un demon încarnat, care s-a căit şi 
mântuit în acea viaţă exemplară. 

Dacă aceşti demoni încarnaţi ar fi vânaţi de către oamenii de bine, 
planeta ar scăpa de rău?! 

Asta a încercat Inchiziţia, cu efecte contrare. 

Dar dacă demonii sunt chiar în posturi cheie de conducere a 
societăţii? Iar cu demonii neîncarnaţi ce ne facem, care continuă să îi 
influenţeze pe cei slabi de înger? Putem discerne între demonii 
irecuperabili şi spiritele neevoluate încă? 

Dacă omul în care s-a încarnat un spirit inferior nu a făcut prea mult 
rău în viaţă, conştiinţa sa se va purifica, apropiindu-se de Dumnezeu. Nu 
este corect să răpim unei fiinţe această şansă de mântuire. Dacă a făcut 
răul, karma va atrage pedeapsa asupra sa. Fără sprijinul invizibil al 
karmei negative, „vânarea” ar perturba armonia universală şi ar chema 
pedeapsa asupra „călăului”. Ar fi deci un auto-sacrificiu, pe care „călăul” 
ar trebui să şi-l asume conştient. Din fericire, Dumnezeu nu cere niciunui 
individ să salveze lumea. Este o treabă pe măsura Puterii şi Inteligenţei 
divine. 

Atâta timp cât lumea va exista, va exista si lupta între cele două forte 
antagonice si relativ egale. Binele si Răul . Invocarea puterii divine ne 
poate apăra de efectele dezastruoase ale forţelor răului. Nu Dumnezeu 
trebuie acuzat de micile şi marile tragedii ale vieţii noastre. Dacă El le 
îngăduie, înseamnă că ar putea fi un rezultat karmic, nicidecum dorinţa 
Creatorului Divin. Şi să nu uităm de natura multiplă a karmei: 
individuală, familială, etnică, naţională, globală. Demonii sunt deseori 
utilizaţi pentru realizarea unor efecte karmice, chiar dacă ei sunt prea 
ignoranţi sau impulsivi ca să îşi dea seama că sunt folosiţi ca nişte unelte 
în mâna invizibilă a destinului. (Sau poate chiar ştiu?) 

După cum balega îngraşă pământul, tot aşa demonii pun în valoare 
spiritele superioare, le obligă să fie mai inteligente şi mai puternice. 
Oamenii se pot aştepta şi la atacuri nemeritate din partea demonilor, 
fiindcă viaţa este o luptă, nu un teatru de marionete. De aceea, omul 
trebuie să aibă o atitudine cucernică şi să se apropie de Dumnezeu, 
pentru a fi mai bine apărat de îngeri, ca şi de însăşi platoşa bioenergetică 
proprie. Totuşi, există momente când îngerii preferă să nu ne ajute, ci să 
suportăm anumite neplăceri (ne-karmice), pentru a câştiga „puncte” pe 
care să le folosim ulterior. 

Ce înseamnă ca omul să „câştige puncte”? 

Există un anumit echilibru între Bine şi Rău, care nu poate fi 
schimbat dintr-o dată, fiind specific karmei globale a fiecărei planete. Se 
ştie că orice creaţie de valoare implică un anumit sacrificiu. Legenda 
meşterului Manole tocmai asta încearcă să ne sugereze şi poate de aceea 
este considerată o capodoperă literară. Suferinţa sacrificială este un fel de 
„plată în natură” automată către diavoli, care nu vor mai putea să se 
opună noii realizări. Desigur, ei nu sunt „înduioşaţi”, ci mai degrabă sunt 

împiedicaţi de echilibrul universal să acţioneze, li se „fură puterea”. Sau, 
pur şi simplu, sunt prea „îmbuibaţi” cu energia uzată obţinută... 
Sacrificarea poate fi realizată înainte sau după. 

Deci sacrificiul serveşte creaţiei. Opusul creaţiei este distrugerea. Iar 
distrugerea este un sacrificiu pentru o creaţie viitoare. Acesta este ciclul 
nesfârşit al creaţiei şi distrugerii lumii, în virtutea echilibrului universal. 
Sacrificiul în vederea creaţiei divine este acceptat de Dumnezeu . El însuşi 
şi-a sacrificat Fiinţa Sfântă creând lumea, fiindcă s-a obligat să accepte 
apariţia lui Satan, duşmanul său total, precum şi cumplitul, nesfârşitul 
război al fiilor Săi iubiţi împotriva forţelor răului. Suferinţa lumii nu îl 
lasă indiferent pe Domnul. 

în ritualurile de magie neagră, sensul sacrificiului este inversat , fiind 
un contract pentru distrugere, nu pentru creaţie. Suferinţa victimei şi 
duritatea emoţiei călăului sunt dedicate conştient forţelor răului, pentru 
a le întări puterea. De ce, de data asta, suferinţa ajută demonii? Când faci 
răul în mod voluntar, te aliezi cu el şi îl întăreşti. Când îl suporţi 
involuntar pentru un scop nobil, îl slăbeşti. Diferenţa o face intenţia. 

Există totuşi limite inerente alcătuirii civilizaţiei umane, care 
împiedică răspândirea practicilor magiei negre. Opoziţia oamenilor faţă 
de magia neagră este chiar instrumentul prin care acţionează echilibrul 
universal. Prin urmare, sacrificiile rituale nu pot depăşi un anume prag 
de suportabilitate general, dat de karma colectivă. într-o societate ideală, 
curată moral, dacă ar apare un astfel de magician, ar fi imediat repudiat, 
exilat sau anihilat. Dar există şi zone sau ţări, la ora actuală, unde magia 
neagră este atotputernică, iar populaţia este înspăimântată. Faptul că 
populaţia locală nu a reuşit să se opună răspândirii terorii se datorează şi 
karmei colective dure. Până la urmă, după războaie sau cataclisme 
naturale, oamenii devin mai buni şi mai toleranţi unii cu alţii. Karma 
colectivă negativă s-a ars prin suferinţă, care a mulţumit demonii. 

în concluzie, depinde numai de om ce sens va da sacrificiului său: 
unul creativ, benefic sau dimpotrivă, unul distructiv, malefic. 

Vrăjitoria este o activitate malefică sau benefică? 

Transmiterea harului vrăjitoresc în neam este o învestire realizată de 
un spirit puternic, care este responsabil de acea linie de magicieni. El 
ordonă spiritelor inferioare (ale pământului, apei, focului etc.) să 
îndeplinească voinţa vrăjitoarei. Fiind un spirit puternic, el este neapărat 
un supus disciplinat ori al Luminii, ori al întunericului. De aici apar 
primele diferenţe dintre magicienii „negri” şi cei „albi”. 

Dar mai există o diferenţă esenţială care îi distinge pe vrăjitori între 
ei, şi anume discernământul. Atâta timp cât magicianul respectă 
întocmai cerinţa clientului său, fără a cerceta cauzele profunde ale 
nefericirii, precum şi diversele căi naturale de rezolvare a problemelor, 
putem spune că magicianul este un ignorant. Iar spiritele superioare se 
feresc de cei care nu vor să afle calea înţelepciunii. Dorinţa, părerea, 
impulsul de moment, emoţia necontrolată sunt mobilurile clientului, care 

deseori vin în contradicţie cu predestinarea divină şi planurile Spiritului 
încarnat în client. „Binele” omenesc este adeseori duşmanul „mai 
binelui” spiritual. Pentru că nu poate, nu ştie, nu vrea Cunoaşterea 
spirituală, magicianul se comportă ca un elefant intr-un magazin de 
porţelanuri. Puterea exercitată neînţelept, neintegrată în armonia 
cosmică, este o sursă suplimentară de probleme, haos şi suferinţă inutilă, 
în acest sens, actul magic este dăunător. Puţini Magi au atât Putere 
supranaturală, cât şi Cunoaştere înaltă. 

Desigur că şi doctorii tratează bolnavi păcătoşi. Desigur că şi 
judecătorii mai condamnă oameni nevinovaţi. Cu ce ar fi mai vinovat un 
magician ignorant decât aceştia? Entităţile implicate în magie 
acţionează mult mai profund, în alte planuri decât cel fizic, chiar fără ca 
magicianul să ştie cum şi ce fac ele. Apoi, magicienii nu sunt totuşi total 
ignoranţi, ei ştiu bine că urmările actelor magice pot fi cumplite uneori, 
mai ales asupra duşmanilor clienţilor plătitori, deşi poate că nu ar 
merita-o. Dar ei acceptă acest compromis cu propria conştiinţă morală, 
doar din dorinţa de îmbogăţire pe seama nefericirii altora. Din contră, în 
principiu, orice doctor sau judecător caută să facă numai bine, binele 
cerut de profesie şi deontologie. Or, în magie, binele se confundă cu 
bunul plac, adică lipsa totală de reguli morale. Iar asta este o vină 
evidentă... 

Deci nu poate exista binele decât odată cu acceptarea răului, nu 
putem concepe o societate numai a binelui? 

în gând putem concepe orice utopie. Dar în realitate există 
nenumărate restricţii ce invalidează o astfel de pretenţie absolută. Există 
civilizaţii fizice, pe alte planete, unde utopia este reală. De putut, se 
poate. Dar pe acest Pământ s-a adunat de-a lungul istoriei umane foarte 
multă karmă negativă, care trebuie „arsă” prin suferinţă. Prin urmare, 
aici demonii au mult de lucru şi nu pot fi scoşi din peisaj. Deocamdată, 
putem doar să sperăm şi să acţionăm inspirat divin ca persoana noastră 
să fie scutită de necazuri majore. Dar unele mici necazuri tot vor mai 
apărea. Să le privim ca pe nişte mici sacrificii, ce vor rodi în fapte bune şi 
realizări importante. Contează să trecem indiferenţi peste ele, având la 
orizont marile obiective ce ne aşteaptă. 

Lângă toate geniile s-au găsit mereu falşi prieteni sau duşmani 
declaraţi care i-au secătuit de vlagă, perturbându-le eforturile creatoare. 
Le-au depistat vulnerabilităţile inerente firii umane şi le-au exploatat, 
spre revolta admiratorilor sinceri, care ar fi dorit ca nimic rău să nu li se 
întâmple „idolilor” lor. (Vezi moartea şi viaţa zbuciumată a celebrului 
Michael Jackson.) în ciuda tuturor opreliştilor, geniile au creat opere 
nemuritoare, atât cât s-a putut în condiţiile date. Deseori şi-au sacrificat 
sănătatea, familia, fericirea pentru a crea ceva măreţ pentru omenire. Cu 
cât misiunea lor era mai înaltă, cu atât sacrificiile lor erau pe măsură. 

Să ne amintim şi de destinul tragic al lui Isus din Nazaret, o pildă 
dureroasă pentru toţi cei care simt nevoia de a face bine semenilor mai 


Răzvan Alexandru Petre - Cristos, binele, adevărul 


94 





mult decât propriei persoane. Destui semeni îi vor binecuvânta şi le vor 
lumina viaţa, dar răsplata supremă va veni abia după trecerea în lumea 
spiritelor înalte, acolo unde binele triumfă întotdeauna, iar fericirea este 
eternă. 

Ar trebui să ne luăm ca idol, ca model de viaţă, un om de valoare pe 
care îl apreciem pentru ceea ce este şi ce face? 

Proiectând doar faţeta pozitivă, dezirabilă, statutul public al unui 
medic, preot, preşedinte, judecător, învăţător, părinte asupra omului care 
poartă acest statut nobil, tindem să neglijăm faptul că omul în carne şi 
oase poate să se manifeste şi negativ, nepermis, injust. Iar când ne 
loveşte personal corupţia sa, ne pierdem încrederea în bine şi Dumnezeu. 
Greşeala însă ne aparţine, fiindcă am identificat Binele cu o persoană 
concretă care ar avea rolul să îl facă. Dar Binele Suprem este în Cer, 
mama şi tatăl nostru real este Dumnezeu. Pe Pământ, binele se luptă cu 
răul în toate formele, între oameni, în fiecare om... 

Să fim treji şi atenţi: să identificăm forma răului şi să ne opunem lui. 
Orice om poate, la un moment dat, să fie „purtător de întuneric”. Inclusiv 
noi înşine! Trebuie să îl demascăm cu diplomaţie, dar ferm. Tolerând 
păcatul de dragul omului (cum fac „umaniştii”) este un lucru grav, 
perdant pe termen lung şi dăunător societăţii. Totuşi, să nu confundăm 
individul cu răul din el, ca să nu devenim asemenea inchizitorilor. Lupta 
cu răul este impersonală si universală . Dar pentru a avea o asemenea 
perspectivă, trebuie să fim bine înfipţi în Realitatea Divină. Altfel, 
realitatea crudă ne poate oricând răsturna orice ideal înalt sau concepţie 
metafizică. Şi am putea deveni cinici sau blazaţi, dezamăgiţi sau atei... 

Toţi regretă acum că blândul Michael Jackson a fost hărţuit şi acuzat 
pe nedrept, de către persoane rău intenţionate... Victime de acest gen 
sunt şi pe lângă noi, dar deseori inconştienţa noastră ne face complici 
taciţi la răstignirea nevinovaţilor. Bârfa, calomnia sunt doar câteva, cele 
mai „nevinovate”, dintre armele răului. Dacă nu suntem lucizi, atenţi, 
conştienţi, oricând putem fi complici cu răul. El ne oferă mereu 
argumente slabe în favoarea sa, dar mintea noastră puternică ar trebui să 
le sesizeze inconsistenţa. Asta se numeşte discernământ : a intui efectele 
prostiei, lenei intelectuale, comodităţii morale şi a nu le da curs. Dacă 
totuşi le-am dat curs, dar regretăm ulterior, să revenim cu scuze, erate, 
completări. Asta se numeşte curai . 

«Nu credeţi în buna credinţă a tradiţiilor, chiar dacă datează de generaţii şi sunt 
larg răspândite. 

Nu credeţi un lucru numai pentru că mulţi alţii vorbesc despre el. 

Nu credeţi în bunele intenţii ale înţelepţilor din vremurile trecute. 

Nu credeţi în ceea ce v-aţi imaginat, sugestionându-vă că un zeu a fost sursa 
voastră de inspiraţie. 

Nu credeţi în autoritatea maeştrilor şi a preoţilor. 

După ce examinaţi totul, credeţi numai în ceea ce aţi verificat şi experimentat 
singuri şi consideraţi a fi rezonabil după felul vostru de a fi.» (Buddha) 

5 octombrie 2009 

DRUMUL SPRE IAD 
ESTE PAVAT CU BUNE INTENŢII 


Lucifer, iată un personaj paradoxal - cunoscut ca fiind prinţul de 
lumină al întunericului! Cum s-a putut întâmpla ca un înger din înaltul 
Cerului spiritual să cadă în tenebrele Iadului??? Cauza se spune că a fost 
orgoliul, Lucifer pretinzând că ar fi egalul Creatorului. Dar o idee atât de 
eronată putea oare să ajungă în sferele foarte înalte, aproape de 
Dumnezeu, unde sălăşluia îngerul Lucifer?! Acest gând de mărire deşartă 
ar fi fost dezintegrat cu mult înainte să fi pătruns în acea zonă rafinată 
spirituală, precum meteoriţii în atmosferă - fiindcă şi gândurile sunt 
materiale, au densitate şi magnetism. Nu te poţi contamina cu nimic 
impur atunci când eşti în preajma Domnului! 

Altceva s-a întâmplat, probabil: acest virus mental a fost luat dintr-o 
zonă inferioară, în care Cel Infectat a poposit prelungit. Să presupunem 
că îngerul de lumină Lucifer a dorit să salveze demonii din întuneric, ba 
chiar să desfiinţeze complet Infernul. Este clar că a dovedit o bunăvoinţă 
lipsită de experienţă, o ambiţie de a aduce Binele cu forţa acolo unde nu 
era dorit. Aşa putem explica cum de au căzut şi o treime din îngerii 
Cerului, care l-au urmat. E greu de crezut că s-ar fi molipsit toţi, dintr- 
odată, de credinţa prostească că Lucifer ar fi egal cu Dumnezeu! însă ei 
erau învăţăceii şi ajutoarele Prinţului, împărtăşindu-i naivitatea şi 
entuziasmul de a distruge Iadul. Putem să le înţelegem devotamentul şi 
spiritul de sacrificiu în această misiune nobilă... în toiul luptei dintre 
energia luminii şi cea a întunericului satanic, spiritele luciferice nu şi-a 
dat seama că le scade rezerva de lumină, că trebuie să se retragă din luptă 
şi s-au lăsat inoculaţi de corupţie. Pe nesimţite, s-au molipsit de orgoliul 
satanic, iar acum sunt prea mândri să îşi recunoască greşeala, să se 
căiască şi să ceară mila divină - pe care Dumnezeu abia aşteaptă să le-o 
ofere. 

Dictonul „ Drumul spre iad e pavat cu bune intenţii ” i s-ar potrivi ca o 
mânuşă lui Lucifer. Bunele sale intenţii au fost deturnate din cauza 
nechibzuinţei sale. El nu avea forţa necesară pentru a -1 îngenuchia pe 
Satan. Numai Dumnezeu ar putea să îl anihileze, şi asta numai prin 
distrugerea universului. Atunci de ce l-a lăsat Creatorul să coboare în 
tenebre, dacă ştia că nu are şanse de victorie? Cu certitudine că l-a 
atenţionat, dar i-a lăsat libertatea de alegere şi acţiune. Ca şi lui Adam. 
Ca oricărei creaturi create după chipul şi asemănarea Sa... Libertatea este 
supremul dar divin. 

Lucifer şi acoliţii săi încă mai pot apărea în faţa ochiului spiritual ca 
îngeri luminoşi, dar lumina lor este pală, fără strălucire divină. De aceea, 
lucifericul este cel mai înşelător şi periculos duşman al spiritualităţii - 

fiindcă se pricepe să o imite. Demonii satanici sunt negri, groteşti şi pot fi 
recunoscuţi şi evitaţi mai uşor de cei care caută lumina divină. 

De ce ne interesează personajul Lucifer? Pentru că el stăpâneşte 
planeta Pământ. Mai exact, domină gândurile majorităţii oamenilor. 
Egoismul se observă şi la animale, iar omul l-a moştenit. Dar peste 
instinctul de supravieţuire, omul a adăugat câteva elemente mai 
insidioase, închinate Răului. Egoismul multor oameni nu provine din 
firea animală, ci este contaminat cu răutate absolută. Acţiunile multor 
oameni nu ar putea fi săvârşite de animale, sunt de un nivel cu mult 
inferior, infernal. 

De mii de ani, Lucifer influenţează viaţa oamenilor. Tabăra Luminii 
face eforturi imense pentru a nu ceda lupta şi a salva sufletele 
pământenilor. Acum 2000 de ani, a aruncat în luptă cea mai preţioasă 
armă: Cristos, Fiul lui Dumnezeu, s-a întrupat printre oameni, pentru a 
le aduce direct Lumina Sfântă. A fost o bătălie parţial câştigată, căci 
privind istoria Bisericii, ne dăm seama că această victorie a fost mult 
pângărită, din exterior şi din interior. 

Ideile pe care ni le inoculează Lucifer sunt uşor de înţeles şi aplicat 
de oricine, rezonabile până la un punct - dar distructive în final. Egourile 
umflate cu această ideologie se ciocnesc unul de altul şi se sparg ca nişte 
căpuşe pline, provocând dezastre umane. în schimb, tezele eristice, 
divine, sunt neobişnuite, stranii, greu de înţeles şi aplicat de omul 
obişnuit - dar foarte constructive şi minunate dacă sunt urmate până în 
final. 

Lucifer încurajează limitările minţii umane şi minima rezistenţă în 
faţa tentaţiilor inferioare - este „umanist”, pune omul în centrul filosofiei 
sale şi ceea ce „se vede”. Cristos dez-limitează mintea şi ne învaţă să ne 
depăşim egoul - este „moralist”, să nu fim sclavii trupului, să credem că 
mai există o realitate invizibilă superioară. 

Etica luciferică este „utilitaristă”: să fii bun dacă asta îţi aduce folos, 
să nu fii rău dacă nu e neapărată nevoie, dar să fii foarte rău dacă cineva 
te supără puţin sau stă în calea dorinţelor tale. Sună atrăgător şi familiar 
pentru ego, nu?! De mii de ani, omenirea se ghidează după această 
etică... Cristos o răstoarnă: să fii bun întotdeauna, chiar dacă nu îţi aduce 
folos, după modelul divin! Dumnezeu nu are niciun folos dacă este bun 
cu noi, creaturile, şi totuşi ne arată toată bunăvoinţa. Viziunea eristică 
este cosmică şi divină, dar ne solicită efortul de a depăşi nivelul gregar, 
atât de comod. 

Isus Cristos a cerut adepţilor săi un singur lucru, şi anume să 
dobândească realizarea spirituală , ca şi El, manifestată în exterior prin 
două calităţi divine: 

1. Să dovedească faptul că îl iubesc pe Dumnezeu Tatăl mai presus 
de orice (deci mai presus chiar de propria fiinţă limitată); 

2. Să dovedească faptul că îşi iubesc semenii ca pe propria fiinţă. 

Acestea sunt lucruri greu de înţeles şi de aplicat pentru cei care nu 

urmează în mod serios o disciplină spirituală... 

Cum de are Lucifer, o fiinţă spirituală cosmică, o viziune atât de 
limitată asupra vieţii, infantilă chiar, încurajând egoismul? El se află 
acum pe un nivel vibratoriu subtil inferior, dens, apropiat de vibraţia 
materială a minţii umane. De aceea mintea fizică, ea însăşi densă, 
rezonează mai uşor cu ideile luciferice decât cu cele eristice. Soluţia 
înţeleaptă, recomandată încă din vechime, este rafinarea minţii, 
purificarea fiinţei, îmblânzirea inimii, pentru a slăbi rezonanţa cu 
impulsurile inferioare. Omul spiritualizat are o vibraţie superioară lui 
Lucifer. Pare firesc deci că cel din urmă este invidios pe această fiinţă 
măruntă care îl depăşeşte, în ciuda atâtor dificultăţi existenţiale şi 
piedicilor puse de demoni. Invidia lui devine imediat ură şi se repede 
asupra bietului om care vrea să se îmbunătăţească, aducându-i necazuri 
nemeritate. Dacă omul spiritual merge ferm pe cale, cu modelul eristic în 
minte şi inimă, va lua aceste atacuri ca pe nişte teste, din ce în ce mai 
uşor de trecut, pe măsură ce elimină seminţele suferinţei din biocâmp. 

„ Drumul spre iad e pavat cu bune intenţii ”. Uneori, oamenii repetă 
greşeala luciferică, cu urmări similare: vor să facă binele în contra voinţei 
celorlalţi. Tocmai aici se cere înţelepciune - să discerni când se cade să 
aduci Binele în viaţa altuia. 

Dacă eşti bun şi stai în banca ta, răul te atinge mai puţin. Dacă însă 
vrei să-i ajuţi şi pe alţii să scape de rău, te poţi aştepta să fii lovit pe 
nedrept, iar suferinţa să te facă vulnerabil de a fi contaminat cu şi mai 
mult rău, într-o spirală a greşelilor. De aceea, trebuie să îţi cunoşti 
resursele, să te autoevaluezi şi să te purifici permanent (chiar şi 
Mântuitorul se reculegea în fiecare noapte, după cum scrie Evanghelia!). 
Nu te poţi lupta cu zgura, praful şi ceaţa lumii decât fiind tu însuţi o 
lumină pură, strălucitoare, puternică. Destui oameni deosebiţi au căzut 
în dizGraţie, în special foşti lideri spirituali care şi-au supraevaluat 
forţele în lupta cu vicleanul Lucifer şi a păcatelor acestuia: orgoliu, 
patimă, pretenţii paranoice. Şi le-au căzut pradă. 

Să ne amintim că Părintele Arsenie Boca, un sfânt care făcea 
miracole, totuşi nu făcea şi exorcizări. Spunea el că, dacă nu dai cu băţul 
în stupul cu viespi, ele nu te înţeapă. Asta apropo de faptul că unii preoţi 
care citeau “Moliftele Sf. Vasile cel Mare” au dat de mari belele din partea 
demonilor scoşi din diverşi indivizi posedaţi... 

Trebuie să existe măcar o sămânţă de dorinţă inconştientă, de căinţă 
tăcută, de aspiraţie secretă a celui suferind pentru ca ajutorul divin să 
sosească. în lipsa acestora, sufletul este împietrit şi nu poate primi 
lumina divină, care l-ar arde de durere şi ar respinge-o dacă i-ar fi 
impusă cu forţa, pedepsindu -1 pe Prometeul amator. 

Iată un exemplu negativ ce înseamnă să faci bine cu forţa: să 
presupunem că un guru îşi atrage noi adepţi prin mijloace nefireşti - 
hipnotizându-i sau făcând miracole în faţa lor sau oferindu-le atracţii 
pământeşti. Prin hipnoză agresivă, le anihilează liberul arbitru . Prin 

miracole, le farmecă mintea, care îşi suspendă simţul critic şi speră că va 
face un miracol din viaţa lor (ceea ce evident nu se poate întâmpla, 
fiindcă fiecare om răspunde personal în faţa Divinităţii). Prin atracţii 
pământeşti (de exemplu, libertinaj sexual), îi minte pur şi simplu, căci 
viaţa spirituală nu are nimic de a face cu aspectele carnale. Chiar dacă, în 
principiu, vrea să-i aducă pe calea Domnului, acest maestru se 
încăpăţânează să le facă neofiţilor binele cu forţa. Nu permite să 
acţioneze autoselecţia naturală - poate că unii adepţi nu sunt pregătiţi 
sau nu sunt compatibili, ori au alt rost în viaţă. Pentru nechibzuinţa şi 
ambiţia sa, acest învăţător spiritual va avea mult de pătimit, ca şi Lucifer. 
Iar cel mai dureros pentru el va fi când adepţii săi se vor răzvrăti 
împotriva sa, socotindu-se păcăliţi. Din păcate, nu este doar un scenariu 
ipotetic, ci există foarte multe cazuri de acest gen. 

Mulţi oameni cred că acţionează spre binele semenilor, dar de fapt le 
aduc răul. Un alt exemplu des întâlnit este gelozia soacrei contra norei. 
Această ură, sub pretextul binelui pe care mama îl doreşte băiatului său, 
se întoarce deseori ca suferinţe provocate direct sau indirect nurorii şi, 
prin ricoşeu, băiatului său. Până la urmă, fericirea dorită copilului se 
transformă în coşmar. Din prostie şi ignoranţă, mama posesivă se lasă 
manipulată de influenţe demoniace mascate ca „bune intenţii”. Desigur, 
pedeapsa karmică va sosi asupra sa, chiar dacă femeia nu şi-a dat seama 
de grozăvia faptelor şi gândurilor sale malefice. 


N.W.O. (Noua Ordine Mondială) 

Este evident că spiritualitatea nu face parte din „lucrurile acestei 
lumi”. S-ar zice că lumea poate funcţiona şi fără religie (ca şi fără artă). 
Oare?! Şi cât de bine?! După ce s-a infiltrat în zonele mai pământeşti, 
Lucifer a pervertit până şi religia şi arta, ca să strice bunul-gust şi 
moralitatea populaţiei. Idealul său final este să demonstreze că lumea 
poate funcţiona mai bine fără Dumnezeu . „Prinţul luminii” a „illuminat” 
o elită conducătoare ca să ordoneze mersul lumii doar prin inteligenţă 
diabolică, fără spiritualitate. Inteligenţa luciferică nu are Dumnezeu, 
punând „omul în centrul tuturor lucrurilor”. Este doar o imagine 
aparentă, căci în acest centru tronează Satan! Pe măsură ce planurile 
„iluminaţilor” sunt puse în aplicare, lumea se prăbuşeşte într-un marasm 
tot mai acut. Deviza noii ordini mondiale (N.W.O.) este „prin haos, la 
ordine”. Dar poate ieşi lumea din haos fără ajutorul divin...?! 

Nu toate nenorocirile de pe Pământ sunt puse la cale de „conspiraţia 
noii ordini mondiale”. Apar focare de dezordine chiar şi fără vreo punere 
la cale. Spiritele luciferice îi influenţează pe unii să comită acte de o 
cruzime fără seamăn, care generează reacţii negative în lanţ. Oricum, una 
peste alta, omenirea are nevoie de o ordine care acum îi lipseşte. 
Deocamdată luciferienii se află la cârmele omenirii şi pun treptat în 
aplicare planul lor de guvernare mondială, care întâmpină tot mai multă 
rezistenţă - opoziţie făţişă sau sabotaje tăcute - din partea oamenilor 

conştienţi. Planul lor de „marcare” a întregii populaţii, pentru a fi mai 
uşor controlată, are avantajul presupus de a ordona haosul general. 

Şi atunci, să fim pro sau contra cipurilor biometrice? Răspunsul ni 
l-a dat Isus încă de acum 2000 de ani: „ Dati-i Cezarului ce-i al Cezarului 
§i hii Dumnezeu ceA al hd Dummezeuf ’. Numerele primite de la autorităţi 
(CNP, conturi, ID-uri etc) nu le poţi ţine secrete de ele, oricum, chiar 
dacă ai vrea. Dar poţi dispune liber de corpul pe care ţi l-a dat 
Dumnezeu, templul Său. Ţine-ţi corpul curat de întinăciuni şi nu da 
Cezaruhn ce-i al hd Dumnezeu l Este soluţia inspirată din înţelepciunea 
eristică, pentru oamenii religioşi... Informaţiile electronice sunt foarte 
volatile, nu pot fi puse sub lacăt. O intenţie rea se poate pune imediat în 
practică de către un specialist în computere, fără nicio urmă. Este ca şi 
cum te-ar lovi trăsnetul dintr-un cer fără nori... 

Totuşi să fim optimişti! La momentul oportun, tot planul luciferic de 
conducere a lumii printr-o dictatură de catifea va fi dejucat de forţele 
adevărului... Eşecul va fi resimţit de toată populaţia globului, care va cere 
o transformare totală a relaţiilor interumane, pentru a le pune în slujba 
Binelui, Adevărului, Frumosului. Atunci va veni „sfârşitul lumii”, adică 
transformarea civilizaţiei. Iar miza cosmică spirituală nebănuită este ca 
Lucifer însuşi să-şi vadă imensa eroare de a se încrede în Satan mai mult 
decât în Dumnezeu, să se declare învins de strategia pacifică a Domnului 
Isus şi să se căiască în faţa Tatălui Divin pentru toate păcatele sale... 

25 mai 2011 

FILOSOFÂND DESPRE RĂU 
- replici metafizice - 


REPLICI DATE METAFIZICIANULUI 
„CÂRCOTAŞ” L.I. 

Metafizicianul L.I. a formulat 15 întrebări şi câteva comentarii, 
cârcotind împotriva Bibliei, a interpretărilor creştine, dar chiar a lui 
Dumnezeu. Fără a fi un exeget al Bibliei, voi încerca să răspund, după 
puterile şi cu cuvintele mele, la aceste întrebări-comentarii. 


Biblia a fost comentată de scriitorii săi în cuvinte omeneşti, tributare reacţiilor 
emoţionale. Revelaţia lui Dumnezeu către aceşti oameni conţinea principiul, dar 
gnoza era posibilă numai prin transpunerea ei în limitele putinţei de exprimare care, 
atunci când este simţită, nu gândită, rămâne formulată prin imagini şi nu prin 
concepte. Acesta este şi motivul pentru care Mântuitorul propovăduia prin pilde şi 
povestiri. în lumea reală, doar filozofii, matematicienii şi fizicienii pot gândi abstract. 
Şi chiar şi aceştia se slujesc de simboluri. în rest, imensa majoritate a oamenilor 
formatează gândul prin proiecţie imagistică în planul mental. 

L.I. 


întrebări legitime 

1. 

î: Dumnezeu a creat tot ce există, nu numai în Universul Material dar şi în 
Universul Spiritual. Cum a fost posibil ca o parte a creaţiei Sale să-i scape de sub 
control, răzvrătindu-se, dând naştere în acest fel, RĂULUI? Ce fel de Dumnezeu este 
acela care nu-Şi poate controla în totalitate propria creaţie? Şi oare chiar n-a 
controlat-o? Sau a îngăduit răzvrătirea? Sau chiar a generat-o! De ce? 

R: Răul este un efect colateral al actului Creaţiei, care nu putea fi 
evitat din perspectiva: 

- liberului arbitru, 

- „opacităţii spirituale” a lumilor mai dense. 

2 . 

î: Cum poate un Dumnezeu iubitor până la a-Şi jertfi propriul său Fiu, să 
dispună, într-un final, distrugerea propriei creaţii, care s-a răzvrătit? Acest procedeu 
nu relevă oare faptul că Dumnezeu nu mai are nici o altă soluţie decât să-i facă să 
piară (vezi Apocalipsa 21.1.) pe cei pe care nu i-a mai putut controla? Cum poate fi 
înţeleasă pieirea din perspectiva Creatorului care este Total, Fundamental şi 
Absolut? Nu cumva toate descrierile răfuielii lui Dumnezeu cu creaţia sa răzvrătită 
este doar o perspectivă conceptuală pornită din gândirea omenească? 

R: Distrugerea Creaţiei? Cam mult spus. Poate unele corecţii aplicate 
ici şi colo, unde karma acumulată nu mai poate fi amânată fără a crea noi 

nemulţumiri printre cei nedreptăţiţi. Şi apoi, nimic material nu poate 
dăinui la nesfârşit. Distrugerile civilizaţiilor sunt necesare în unele cazuri 
pentru începerea unor noi etape, cu noi reguli şi legi, pentru acumularea 
experienţelor de maturizare a lumii spiritelor. „Răzvrătirea” este doar o 
imaturitate de gândire. 


3 . 

î: Admiţând că Dumnezeu în planul creaţiei sale a hotărât să acorde 
personalitate deplină făpturilor create, dându-le posibilitatea să-şi aleagă singuri 
calea de urmat, nu ştia oare că pe aceste fiinţe nu le-a creat perfecte şi că este 
posibil ca în inima lor să poată lua naştere neascultarea, fiind şi ispitiţi prin aşezarea 
lor chiar în apropierea pomului Cunoştinţei Binelui şi Răului, şi apoi răzvrătirea? 
Elocvent fiind cazul lui Lucifer. Dacă nu a ştiut, înseamnă că nu este atotştiutor, iar 
dacă a ştiut sau numai a bănuit, înseamnă că nu şi-a iubit suficient creaţia de vreme 
ce i-a hărăzit pieirea în urma unui experiment ratat, sau n-a avut încotro sau chiar a 
făcut-o premeditat. 

R: Când ne-a creat, evident că Dumnezeu ne-a ştiut limitele. Dar 
oare noi nu ne iubim copiii când se nasc, deşi sunt fiinţe extrem de 
vulnerabile, neştiutoare, fără putere, fără ştiinţa vieţii? Copilul, deşi 
limitat, are în sine germenii maturizării. Aşa şi Dumnezeu, are răbdare să 
ne maturizăm, să ne depăşim limitele, să atingem perfecţiunea. 

De ce nu ne naştem perfecţi? în Spirit suntem asemenea Tatălui 
Divin, perfecţi. Dar pentru a fi şi folositori la ceva, trebuie să mai 
învăţăm. Entităţile animă universul. Viaţa universală evoluează şi ea, este 
perfectibilă ca şi creaţie. Dumnezeu a dat liber arbitru creaturilor tocmai 
pentru a putea participa la actul creaţiei, fiecare după puterile sale şi în 
locul unde se află. Probabil că Dumnezeu a luat în calcul şi plăcerea pe 
care o primeşte spiritul ce se desăvârşeşte prin însăşi actul fiinţării, 
spiritul dobândind, în timp, forţă, inteligenţă şi înţelepciune. Folosind 
viaţa materială ca o trambulină a evoluţiei, fiinţa devine încet-încet şi ea 
un demiurg, cu libertatea şi responsabilitatea ce decurg din acest rol. 
Altfel, o creaţie automulţumită de sine, dar incapabilă de progres, cui i-ar 
fi folosi? Cuvântul cheie este EVOLUŢIE, un proces de perfecţionare. Ca 
orice proces dinamic, poate lua uneori şi o turnură nedorită (nu neapărat 
necunoscută sau de neevitat). Ce plăcere ai când joci şah de unul singur? 
Unde mai este surpriza, ineditul unor mutări proaspete, cărora eşti 
provocat să le găseşti antidotul? 

Putem vorbi despre un „experiment”, ca şi despre un „Joc cosmic”. 
Şi este indubitabil că proiectul Arhitectului este perfect. Dar oare 
constructorii nu au nici o vină că fură ciment, nu respectă schiţele şi trag 
chiulul de la muncă? 


4 . 

î: Ideea de a răsplăti după faptele ei propria creaţie care este, evident, 
imperfectă şi incapabilă să se împotrivească răului (cel puţin o parte din ea), 
înseamnă a acorda Creatorului pentru creaţia Sa, certificat de calitate 
„necorespunzător”. în a doua epistolă sobornicească a lui Petru capitolul 2 cu 

versetul 4 citim: „Căci dacă n-a cruţat Dumnezeu pe îngerii care au păcătuit, ci i-a 
aruncat în Adânc, unde stau înconjuraţi de întuneric, legaţi cu lanţuri şi păstraţi 
pentru judecată;...” Este posibil un asemenea raţionament privitor la un Dumnezeu 
descris cu totul diferit în cartea lui loan 3.16? 

Da! Este posibil, deoarece Dumnezeu se defineşte ca fiind Total, Fundamental 
şi Absolut. în totalitatea Sa, întreaga-l creaţie se formatează în două ipostaze: 
Potenţial şi Dinamică. De aici rezultă că întregul caracter al creaţiei Divine se 
situează într-o ubicuitate duală, fapt evident din tot ceea ce înseamnă universul 
observabil. Caracterul totalitar al lui Dumnezeu ne vădeşte faptul că aici trebuie să 
se afle atât Binele cât şi Răul, altfel Dumnezeu ar fi parţial, sau mai bine zis 
unilateral. 

R: A răsplăti creaţia după faptele ei este un principiu GENIAL, 
Legea universală a karmei (a acţiunii şi reacţiunii) este pivotul central al 
Creaţiei, ea fiind expresia complexă a Principiilor simple ale rezonanţei şi 
memoriei. Desigur că acţiunea sa este întotdeauna sub controlul unor 
spirite majore, care pot amâna sau media aplicarea ei, spre binele 
suprem al spiritului încarnat. 

Din punctul de vedere al omului, legea karmei este nedreaptă (când 
îl loveşte pe el), dar dorită şi necesară (când îl loveşte pe cel care l-a făcut 
să sufere). Omul nu va scăpa niciodată de subiectivitate. însă spiritul 
încarnat este ajutat de legea karmei să evolueze, cu „biciul şi zăhărelul”, 
dar apelând la inteligenţa şi intuiţia sa. Totuşi, pedeapsa nu garantează 
îndreptarea spiritului rătăcit. El are liber arbitru. Dar aplicarea legii 
karmei, legea Justiţiei Divine, garantează şanse egale tuturor 
competitorilor din jocul vieţii. 


5 . 

î: Dacă nu Dumnezeu a creat răul ci numai l-a acceptat, înseamnă că există 
cineva deasupra lui Dumnezeu, care a hotărât aşa ceva. Este posibil? Convingerea 
noastră fermă este că NU! Cum se poate argumenta această convingere pentru a 
înlătura raţional conţinutul întrebării? Admite Dumnezeu să ne punem asemenea 
întrebări? Categoric da, de vreme ce ne-a creat cu disponibilitatea de a raţiona. 
Rămâne să-L întrebăm pe El care este răspunsul? în nici un caz acest răspuns, dat 
cu mare fervoare de către unii pseudoexegeţi ai Bibliei, nu poate fi de circumstanţă 
sau aproximat prin datul cu părerea. 

R: Răul este un efect secundar, acceptat de El ca inevitabil prin 
prisma acţiunii legilor cosmice. Dar nu să filosofăm despre rău ne 
interesează, ci cum să ne ferim de el . Şi soluţia este simplă: apropiindu- 
ne de bine în gânduri, vorbe, fapte. După cum spune Scarlat Demetrescu 
în „Viaţa dincolo de mormânt”: «noţiunile de bine şi de rău, nu există 
prin ele înseşi. Există numai acţiuni care sunt în acord cu Legile divine 
şi care duc la evoluţia omului, acestea constituie binele; şi există acţiuni 
ale omului care îi întârzie evoluţia, îl ţin pe om într-o stare inferioară, şi 
acestea sunt actele rele, răul.» 


6 . 

î: De ce a creat Dumnezeu fiinţe slabe, imperfecte şi incapabile de a se opune 
răului şi a nu fi corupte? Mă refer chiar la Lucifer şi îngerii care l-au urmat, ca să nu 

mai vorbim de Om. Nu cumva aceştia nu puteau lipsi din creaţia lui Dumnezeu care 
este totală? 

R: Probabil că motorul lumii este tocmai imperfecţiunea, care 
tânjeşte după modelul Divinităţii. Dacă ar exista numai spirite 
atotştiutoare, poate că nu ar mai avea nici un interes sau plăcere să 
creeze. Aşa însă, au mereu de ajutat pe cineva să evolueze spre Absolut. 
Li se oferă şi celor imperfecte câte un rol în Jocul cosmic. Avantajul este 
mutual: spiritul evoluează odată cu Creaţia. 

Forţele răului au puterea lor şi nu menajează pe nimeni. Lucifer a 
fost mai slab decât forţa Satanei - stăpânul întunericului. Sunt oare 
forţele supreme ale răului şi ele atotştiutoare? Poate că ştiu multe, mai 
ales cum să încurce căile binelui, dar, cu siguranţă, nu cunosc ceva 
important: Fericirea! Şi pentru asta, merită toată compasiunea... 

7 . 

î: Care este folosul întregului Univers din faptul că Dumnezeu a îngăduit 
(aparent neavând încotro) ca răul să se manifeste? La nivel universal se poate pune 
problema unui folos? Sau pentru acest nivel nu mai este valabilă punerea problemei 
în aceşti termeni? 

R: Poate că o lume lipsită de antagonisme s-ar fi opintit la fiecare 
pas, necesitând mereu să fie împinsă înainte de către Creator. Aşa însă, 
evoluţia este automată şi mult mai dinamică. Pe de altă parte, există lumi 
mult mai bune decât cea pe care o cunoaştem, unde răul nu are nici o 
utilitate... 


8 . 

î: în fond, ce este Binele şi ce este Răul? Cum se justifică coabitarea lor din 
perspectiva desăvârşirii? Nu cumva desăvârşirea înseamnă chiar existenţa 
deopotrivă a Binelui şi Răului? 

R: Desăvârşirea înseamnă atingerea culmilor Binelui . Binele 
semnifică toate forţele, aspiraţiile, faptele care converg către Dumnezeul 
Creator. Similar, Răul este sensul satanic, opus divinităţii. Diferenţa de 
calitate este netă, cele două energii se resping automat şi nu se vor 
împăca niciodată. 

Binele creează, naşte fiinţe spre a se desăvârşi, Răul le împiedică să 
ajungă la fericire, trăgându-le spre abis şi întuneric. Dumnezeu a 
preexistat duşmanului Său. Satana s-a autocoagulat ca un reziduu al 
Creaţiei. Satana este o „latrină cosmică”. 

9 . 

î: Un fapt incontestabil este evident, şi anume că nu toată creaţia lui Dumnezeu 
este, ca şi El, desăvârşită. în raport de informaţiile pe care le avem, este suficientă 
perspectiva nedesăvârşirii, pornind de la Lucifer, care s-a aflat în apropierea tronului 
lui Dumnezeu aşa cum este prezentată scena de către Isaia în capitolul 14 cu 
versetul 12-15. Oare această „evidenţă” este reală? Care ar fi altcumva realitatea? 
Din istoria veacurilor ştim deja că de o mulţime de ori Biblia a fost refăcută, adăogită, 
răstălmăcită şi cenzurată pentru a sluji interesele celor ce coabitau puterea spirituală 

cu puterea politică pământească. Mai ţine cineva minte perioada de 1400 de ani în 
care Inchiziţia Bisericii catolice a prăbuşit lumea în obscurantism şi idiotism anxios? 

R: Cum altcumva să fie realitatea? Adică, să mai existe şi alte fiinţe 
perfecte în afară de Dumnezeu? Sau să fie doar un mit căderea lui 
Lucifer, o invenţie? Nu cumva sugeraţi că Lucifer este tot atât de perfect 
ca Dumnezeu şi că el nu a căzut de nicăieri, ci este o altă faţă a divinităţii? 
Un asemenea punct de vedere ar fi tipic luciferic...! Lucifericii, pentru a- 
şi justifica răutăţile - de absurdul cărora sunt destul de inteligenţi să-şi 
dea seama - pretind că „binele extrem se confundă cu binele extrem”... 

Din păcate, spre această perspectivă deformată a realităţii converg şi 
alte interogaţii, afirmaţii şi sintagme ale dumneavoastră de mai sus: 
„desăvârşirea înseamnă chiar existenţa deopotrivă a Binelui şi 
Răului”!? (9); „ideea de a răsplăti după faptele ei propria creaţie este, 
evident, imperfectă, înseamnă a acorda Creatorului pentru creaţia Sa, 
certificat de calitate „ necgreşpunzăţgr ” (5); „Dacă nu a ştiut înseamnă 
că nu este atotştiutor, iar dacă a ştiut sau numai a bănuit, înseamnă că 
nu şi-a iubit suficient creaţia de vreme ce i-a hărăzit pieirea în urma 
unui experiment ratat, sau n-a avut încotro sau chiar a făcut-o 
premeditat.” (4); „Ce fel de Dumnezeu este acela care nu-Şi poate 
controla în totalitate propria creaţie?” (2); „Caracterul totalitar al lui 
Dumnezeu ne vădeşte faptul că aici trebuie să se afle atât Binele cât şi 
Răul, altfel Dumnezeu ar fi parţial, sau mai bine zis unilateral.” (5) 

în altă ordine de idei, să nu ne pierdem în aparenţe şi să facem o 
delimitare clară între „credinţă” şi „religie”, şi o altă delimitare între 
„religie” şi „biserică”. „Biserica” este o instituţie pur umană care întreţine 
o religie, „religia” fiind un corp de dogme iniţiate de o revelaţie divină . 
Revelaţia divină a avut un rol la un anumit moment istoric, o zonă 
geografică şi o cultură a vremii respective. Dogmele sunt rezultatul 
absolutizării acelei revelaţii şi al imaturităţii gândirii omeneşti despre 
subiectele metafizice. Dumnezeu trimite mereu revelaţii oamenilor, 
oricând sunt pregătiţi să le primească. „Credinţa” pură este sentimentul 
sau intuiţia metafizică , pe care o are orice om, că forţe invizibile 
inteligente supervizează natura şi pe el însuşi. 

10 . 

î: De ce un Dumnezeu Total, Fundamental şi Absolut, creatorul a tot ce există, 
a creat Raiul şi Iadul? Raiul loc veşnic de fericire al celor credincioşi şi ascultători, iar 
Iadul, loc veşnic de suferinţă al celor necredincioşi şi neascultători (Apocalipsa 
20.10) Cum se poate împăca desăvârşirea imaculată a lui Dumnezeu, cu existenţa 
perpetuă a unui loc de suferinţă pentru făpturi create cu un potenţial infinit inferior 
faţă de cel al lui Dumnezeu? Aceasta să fi fost singura soluţie de care dispunea 
Dumnezeu? 

R: Desigur că Iadul nu face parte din planurile cosmice ale Prea¬ 
curatului Dumnezeu. Iadul s-a autoorganizat folosind legile creaţiei, şi în 
acest sens era previzibil, dar nu obligatoriu. Raiul şi iadul sunt zone 
vibratorii rezonante cu tipuri de energii diferite, chiar antagonice. Sunt 

zone în care cei asemenea se adună. Sunt veşnice, în sensul în care vor 
exista veşnic fiinţe bune şi fiinţe rele. Dar nimeni nu este condamnat pe 
veci la închisoarea iadului, având libertatea de a alege varianta opusă. 
Creaturile au un potenţial infinit de a se apropia de imacularea divină. 

11 . 

î: De ce a acordat Dumnezeu liberul arbitru (voinţa şi putinţa de a alege şi a 
hotărî) omului, pe care l-a creat ca o fiinţă slabă şi imperfectă? Dovada acestei 
imperfecţiuni o constituie însuşi planul de mântuire elaborat de la întemeierea lumii, 
prin jertfa lui Isus Hristos, deoarece omul prin propriile-i puteri nu se putea mântui. 

R: Adevărat, este nevoie întotdeauna şi de Graţia divină pentru a 
ieşi din cercul vicios al karmei şi al necesităţii reîncarnării. Graţia divină 
se manifestă permanent, dar în tăcere. Fără ea, robi mecanismului 
karmei, nu ne-am putea mântui (adică elibera de obligaţia reîncarnării). 

Liberul-arbitru este semnul distinctiv al omului faţă de animale. Dar 
încă este supus la nenumărate condiţionări. într-o etapă viitoare, omul 
va avea şi mai multă libertate, aceasta implicând toate riscurile de 
rigoare. Preferaţi cumva dictatura, manipularea, silirea? 

12 . 

î: Cum poate fi înţeles versetul 27 din Geneza 1, referitor la faptul că suntem 
creaţi după chipul şi asemănarea lui Dumnezeu, deci desăvârşiţi, ba mai mult, 
asemănându-ne lui Dumnezeu suntem creaţi parte bărbătească şi parte femeiască? 
Este Dumnezeu androgin? Ce înseamnă androgin în raport cu Dumnezeu, ştiut fiind 
că la acest nivel nu se pune problema compoziţiei anatomice ci se conservă 
principiul ubicuităţii duale. întrebarea rămâne dincolo de răspunsurile puerile şi-şi 
aşteaptă răspunsul care trebuie să fie plasat nu în plan fizic ci în plan metafizic. 

R: Sexualitatea fizică este un ecou al Yin/Yang-ului de natură 
superioară. Dar, atenţie, Yin si Yang nu sunt alte nume ale Răului si 
Binelui ! Diferenţierea în cele două genuri masculin/feminin este un 
principiu al Creaţiei şi ea se regăseşte chiar şi în genul spiritelor. Desigur 
că genurile spirituale nu au de a face cu sexualitatea umană, ci sunt de 
natură pur psihologică şi energetică. 

Suntem creaţi „după chipul şi în vederea unei nesfârşite asemănări 
cu Dumnezeu” ca spirite, nu ca oameni. Spiritul are în el toate calităţile 
necesare de a se desăvârşi. Esenţa sa primă este chiar „sânge din sângele 
lui Dumnezeu”. 


13 . 

î: Este evidentă disproporţia, cel puţin calitativă, dintre Creator şi creaţia Sa? 
Dacă Da!, atunci care este sensul unei creaţii cu mult mai insignifiante decât 
creatorul său? Dacă Nu!, atunci creaţia care este, cel puţin, în parte nedesăvârşită, 
pe cine sau ce reprezintă? Şi ce sens are o asemenea creaţie? 

R: Creaţia este bucuria lui Dumnezeu şi îl reprezintă chiar pe El. 
Sensul creaţiei este multiplicarea bucuriei lui Dumnezeu, prin bucuria 
dată creaturilor, în decursul progresului lor neîncetat. 

14 . 

î: în multe din relatările biblice citim: „Dumnezeu s-a mâniat...” sau „Mânia lui 
Dumnezeu...” (Vezi Romani 1.19). Dumnezeu se mânie? Mânia este un sentiment 
omenesc iar Dumnezeu nu este Om, este Dumnezeu. Atunci ce cuprindere are 
verbul „a se mânia”? 

R: Mânia lui Dumnezeu este un act de dreptate, nu un afect negativ. 
Dacă legea karmei ar acţiona mai prompt în planul fizic (aşa cum o face 
în planurile subtile), probabil am crede că Dumnezeu este „mereu 
încruntat”. Când „se mânie”, Dumnezeu îşi retrage Graţia divină, care ne 
mai îndulcea soarta în tăcere, lăsând legile karmei să ne pedepsească 
zgomotos, după cum merităm. 


15 . 

î: Legenda biblică ne povesteşte că Abel a fost omorât de Cain pentru faptul că 
jertfa lui Cain nu a fost agreată de Dumnezeu, deoarece era din zarzavaturi, legume 
şi fructe, pe când cea a lui Abel, care era cioban, era dintr-un miel sau o oaie. Din 
descrierea biblică rezultă ca amândoi fraţii au fost sinceri în aducerea unei jertfe lui 
Dumnezeu, numai că acesta din urmă, avea partipriuri asupra conţinutului jertfei. Prin 
gestul Său de exprimare a ofensei ce l-a adus jertfei lui Cain, Dumnezeu, ca autor 
moral, îl instigă pe acesta să-şi omoare fratele. De ce? Oare aşa să gândească 
Dumnezeu, prin prisma unei supărări generată de EGO-centrism? Nu cumva toată 
această descriere este, pur şi simplu, relatarea omenească a unui eveniment cu mult 
mai ocult şi ezoteric? Ce anume se ascunde în spatele sugestiei că Dumnezeu dorea 
jertfirea unui animal, mult mai structurat sufleteşte decât nişte produse cerealiere? 
Explicaţia specifică minţii omeneşti de factură creştină este că, mielul simboliza 
viitoarea jertfă a lui Isus, Mielul lui Dumnezeu. Ei şi.... Ce-i cu asta? Ce relevanţă ar 
putea avea faţă de egoismul Divin, lipsa de abilitate speculativă a lui Cain? Rezultă 
clar că insidiosul Abel era mult mai abil în manipularea bunăvoinţei Divine, decât 
frustul Cain. Oare Dumnezeu preferă acest tip de comportament? 

R: în trecutul omenirii, sacrificiile rituale aveau rolul de a mai 
îmblânzi egoismul acerb al oamenilor primitivi. Azi nu se mai obişnuiesc 
jertfele rituale, dar sunt acceptate darea de bani şi alte mijloace 
materiale, cu acelaşi scop. Dumnezeu nu are nevoie de animale 
măcelărite, ci de învingerea egoismului din sufletul omului, de 
desprinderea sa de materialitate. Atunci când se raliază voluntar acestui 
proces de evoluţie, sacrificiile sunt tot mai rafinate: să-şi jertfească 
obişnuinţele, gândurile rele şi chiar propria persoană. Aforistic vorbind, 
sacrificiul înseamnă schimbul a ceva comun, grosier si util pentru altceva 
special, rafinat si aparent inutil . 

în cazul Cain şi Abel, trebuie să înţelegem metafora universal 
valabilă. Cei doi erau fraţi (cu şanse egale), dar au acţionat diferit 
(conform liberului arbitru), unul cu sinceritate şi devoţiune, celălalt 
constrâns şi ipocrit. Dacă credem că îl putem păcăli pe Dumnezeu cu 
şmecherii, suntem cam prostuţi! Sau chiar demonici! (Numai 
nepriceperea celui care a consemnat legenda în scris este de vină pentru 
faptul că cei doi ne par a fi fost la fel de sinceri.) Un om slab, precum 
Cain, îndoit de necesitatea unui sacrificiu de sine, a putut fi ulterior uşor 

corupt, de patima invidiei, să-şi omoare fratele. Desigur că nu Dumnezeu 
este autorul moral, ci Satana. (Aici apare o altă eroare a scribului biblic.) 

Mai putem găsi o pildă asemănătoare în Biblie. Când Ucenicul a 
văzut-o pe femeia păcătoasă că prăpădea bunătate de mirt scump să-i 
ungă părul lui Isus, a ripostat că s-ar fi strâns mulţi bani din vânzarea 
acelui produs. Aceasta este manipularea luciferică: te convinge prin 
mijloace „raţionale” să nu aderi la o cauză înaltă (sau invers, să aderi 
raţional la o cauză josnică)! Adevărata înţeleaptă s-a dovedit a fi femeia, 
care intuise „scumpetea” clipelor petrecute alături de El. Nu multă 
raţiune strică, ci acordarea unui credit prea mare acesteia în dauna 
intuiţiei, empatiei, înţelepciunii... 

4 iunie 2008 

UNDE-S NUMAI PICIOARE, VAI DE CAP! 


Un nou caz de exhibiţionism pe internet a zguduit învăţământul 
românesc: o profesoară s-a lăsat filmată de soţul ei în momentele lor 
intime, iar filmuleţul-cu-poponeţul a fost postat, nu se ştie de cine, pe 
site-uri destinate exclusiv adulţilor. întâmplarea amuzantă a făcut ocolul 
presei româneşti instantaneu. Dar nu pentru aceasta am amintit-o. Nici 
pentru faptul că „inocentul” joc erotic a generat o dramă cumplită: 
compromiterea carierei didactice, ruptură în familie, emigrare în 
străinătate. 

Atitudinea publică generală a fost de învinovăţire a starletei 
amatoare. N-am auzit vreun reproş adresat soţului voyeurist, instigatorul 
şi realizatorul secvenţelor fierbinţi. Ceea ce ridică nişte semne de 
întrebare cu privire la luciditatea opiniei publice, care nu prea realizează 
că evenimentul, aparent hazliu, este vârful unui aisberg social. O 
chestiune complicată, în care se combină aspecte sexuale, sociale, morale 
şi... parapsihologice (!). 

Oamenii serioşi condamnă pornografia. în particular însă, toată 
lumea admite că nu te poţi amesteca în viaţa intimă a nimănui. Când 
destrăbălarea creează drame personale şi sociale, avem totuşi dreptul să 
ne exprimăm punctul de vedere. în lumea modernă, ca multe alte vicii şi 
nesăbuinţe, pornografia este la dispoziţia „democratică” a oricui. Asta se 
vede şi pe prima pagină a tabloidelor româneşti, inundate de părţi ale 
corpului care, din bun-simţ, nu ar trebui arătate în public. Efectele 
asupra societăţii noastre se vădesc din ce în ce mai mult. A dispărut 
„bunul-simţ”, lăsând locul „bunului-plac”. Destui bărbaţi au devenit 
dependenţi psihic de reviste şi filme XXX, fără de care nu mai sunt 
capabili să-şi îndeplinească datoria conjugală. Ca să nu mai pomenim de 
efectele perverse provocate de sexul oral (atât de promovat de diverşi 
„guru”), printre care şi impotenţa masculină. 

Mulţi soţi creează o atmosferă imposibilă în familie, ajungându-se 
până la bătăi, adulter şi divorţ, fiindcă nevestele nu vor să imite 
apucăturile fără minte ale vedetelor porno. Este o cauză principală a 
nefericirii din multe cupluri actuale. După cum invers, reţeta succeselor 
amantelor este mai ales folosirea trucurilor învăţate din filmele 
decadente. 

Se pune deci o problemă ce vizează sănătatea mintală a populaţiei: 
obsesiile sexuale. Nu vorbim de cazuri izolate, ci de o modă a depravării, 
care se tot răspândeşte... „Dar, ce e rău în asta?”, ar replica unii. Desigur 
că naturalul, firescul nu este patologic, ci exagerarea şi fixaţiile. 

Azi este greu să mai invoci factorul moral, pentru că a cam dispărut 
din viaţa socială. Ne mai mirăm că dispare şi din viaţa de familie?! După 
părerea unora, moralitatea este „ceea ce făceau bunicii noştri” si atât . 
Oare chiar aşa să fie?! 

învăţătura duhovnicească ne spune clar şi frumos: „ Totul este 
posibil, dar nu orice este permis! ”. 

în multe căi spirituale se pune accentul pe celibat, pe abstinenţă 
sexuală. Care este cauza acestei tradiţii moştenite de mii de ani? Să fie 
sexul incompatibil cu apropierea de Dumnezeu? Au existat destule 
persoane realizate spiritual în mijlocul unei vieţi normale de familie, ceea 
ce este un răspuns la această dilemă. 

Motivul celibatului este altul şi anume crearea condiţiilor exterioare 
care să nu abată atenţia de la practica lăuntrică intensă de căutare a 
perfecţiunii. Prin urmare, putem evolua spiritual atât în cuplul marital, 
cât şi de unul singur. Cu o condiţie: evitarea obsesiilor sexuale. în acest 
sens sunt avantajate cuplurile căsătorite, care însă sunt nevoite să-şi 
împartă timpul între preocupările spirituale şi cele casnice cotidiene. 
Este şi mai greu când unul din cei doi parteneri de viaţă nu înţelege şi nu- 
1 încurajează pe celălalt în căutările sale spirituale. De aceea, unii dintre 
cei atinşi de fiorul mistic aleg abstinenţa, cu toate dificultăţile retragerii 
în schimnicie. 

Ce mai constatăm? în lumea laică, pe toate canalele, este încurajat 
libertinajul sexual, în paralel cu persiflarea căutării spirituale sincere. 
Aceasta din urmă poate, în sine, să înlăture obsesiile inferioare de orice 
tip. Dar şi reciproca este valabilă, presiunea mediatică şi mintală a 
semenilor decăzuţi îl perturbă pe cel care ar vrea să se înalţe deasupra 
mizeriei umane. Privind chestiunea de la un nivel superior de analiză, 
asistăm şi suntem actori într-o luptă ideologică mută, dură, cu o miză 
mare: lupta dintre tendinţele care vor să ne coboare fiinţele la preocupări 
sub-mediocre, chiar demonice, împotriva celor care vor să ne ridice la un 
mod de gândire luminos, demn, cosmic. Este un război spiritual, cu 
generali şi soldaţi... 

Oştenii forţelor inferioare, scabroase, sunt acei politicieni puternici, 
patroni de mass-media, magnaţi influenţi care pompează sume mari de 
bani în industria XXX, sunt vocile care încurajează libertăţile sexuale 
totale ca simbol al „civilizaţiei”, sunt analiştii care declară valorile 
familiei drept „anacronice”. Toată această strategie a Răului urmăreşte 
debusolarea populaţiei, pierderea reperelor valorice, slăbirea psihicului 
omului, pentru a putea fi mai uşor manipulat. Se vede cu ochiul liber cum 
societatea o ia razna, alunecă din rău în mai rău, dar mai trebuie ştiut că 
aceasta NU este tendinţa ei naturală . Totul este dirijat din umbră, 
stimulând slăbiciunile umane, aşteptând ca sugestiile şi influenţele mass- 
media să-şi facă efectele în timp, bazându-se pe forţa de impact a 
„turmei”. 

Din punct de vedere psihologic, omul nu poate trăi izolat, ba mai 
mult, noi suntem scufundaţi în acelaşi „ocean mental”, numit 
inconştientul colectiv . Gândurile noastre sunt picăturile de apă ce 
compun acest ocean. Dacă marea este poluată, suferă toate vietăţile... 

Iniţiaţii cunosc faptul că fiecare grup, uman sau animal, produce 
automat un inconştient colectiv propriu, numit egresor . fie el al familiei, 

al localităţii, al poporului sau al întregii comunităţi planetare. « Unde se 
vor aduna doi în numele Meu, voi fi şi Eu acolo», spunea Mântuitorul. 
Gândurile zboară de la un om la altul, dar, mai mult, ele se adună în 
roiuri de gânduri similare ce compun un fel de fiinţă invizibilă şi bizară. 
Acest egregor influenţează mentalitatea fiecărei persoane care intră în 
sfera sa. Chestiunea poate fi constatată mai pregnant când călătorim într- 
o altă ţară, cu alte obiceiuri şi mod de trai. Cercetări recente au 
demonstrat că cetăţenii bilingvi - care au asimilat perfect ambele culturi 
din cele două ţări - suferă o uşoară schimbare de personalitate când trec 
de la o limbă la alta, adică, spunem noi, de la un egregor la altul. Nu 
existăm ca entităţi separate, ci interconectaţi cu toţi ceilalţi indivizi 
umani. 

Trăind printre oameni, este de aşteptat ca gândurile lor cele mai 
puternice să ne marcheze, fiind nevoiţi să facem un efort permanent de a 
ne impune propria noastră personalitate. Ştiind acest lucru, parcă nu ne 
mai vine să spunem cu aceeaşi uşurinţă: „nu mă interesează ce face şi ce 
spune celălalt, atâta timp cât nu intră în viaţa mea”. Tot ce gândesc 
semenii noştri ne atinge şi pe noi, că vrem sau nu, conştient sau nu. 

O atitudine civic-spirituală nu înseamnă neapărat să-i schimbi 
conduita celuilalt, ci în primul rând să fii mai responsabil de ceea ce 
gândeşti chiar tu. în al doilea rând, implicarea socială nu este nici 
datorie, nici moft, ci o condiţie a supravieţuirii demne a celor conştienţi 
într-o lume mai puţin conştientă. Pasivitatea duce la supunere şi 
mimetism. Presiunea socială este forţa oarbă a naturii umane. Putem să o 
domesticim, modelând-o în tipare frumoase şi folositoare. 

Fiecare dintre noi poate fi soldatul tendinţelor bune, nobile în lupta 
cu viaţa. Să ne alegem bine tabăra şi camarazii! 


28 iunie 2008 

BLESTEM ŞI BINECUVÂNTARE 


- A lua răul drept Bine şi invers - 


Pe cine binecuvântezi tu? 

A ŞTI SĂ IERŢI 

Este creştineşte şi îţi va face bine tie personal să-l poţi ierta pe cel 
care ţi-a greşit. Dar există o condiţie. în special dacă individul acela nu 
merită să fie absolvit de vina pe care o are, atunci ar fi bine să îl ierţi în 
forul tău interior, dar să nu îi faci cunoscut acest lucru! Altfel, individul s- 
ar putea simţi încurajat să continue cu acelaşi comportament eronat. Ba 
chiar să te ia drept prost şi să te batjocorească şi mai grav. Asta nu l-ar 
ajuta nici pe el să-şi conştientizeze greşeala, nici pe tine să-l suporţi pe 
mai departe. 

Iertarea creştinească este un ajutor psihologic pentru tine, să te 
elibereze de ură şi de legături karmice nefaste. Dar iertarea „la vedere” îi 
poate fi de ajutor celuilalt numai dacă este dispus să îşi recunoască şi 
vina lui (să se căiască - chiar dacă doar în sinea sa), dorind sincer să 
devină mai bun şi să scape de sentimentul obositor al duşmăniei (cu alte 
cuvinte, dacă este mânat de idealuri nobile în viaţă). în concluzie, fii 
rezervat cu iertarea exterioară, dar păstrează o inimă largă în interior, 
plină de compasiune şi înţelegere! 

Acelaşi lucru se poate spune despre „întoarcerea obrazului celui care 
te pălmuieşte”. Este o atitudine lăuntrică de seninătate şi smerenie, dar 
nicidecum nu trebuie preluată şi aplicată ad literam. Nu provoca pe 
nimeni să te lovească! Masochismul nu-ţi va folosi nici ţie, nici celuilalt. 

Vrei să fii un model de creştin, înţeleg... Fiindcă ai preluat un model 
cultural. Dar cine ţi-a impus acest model? Isus? Nu, El a fost foarte dur în 
fapte câteodată (vezi pilda smochinului neroditor sau izgonirea 
negustorilor din Templu). Şi în vorbe. Fii ferm precum Isus! Religiile 
rivale observă că impotenta creştinilor vine din frica deghizată în 
cucernicie . Poţi fi un creştin curajos, luptător, isteţ, abil. Nu fii un creştin 
slab, temător de Dumnezeu, temător de diavoli, temător de Biserică, 
temător de oameni! 

Spusele «Iartă-i, Tată, că nu ştiu ce fac!» arată nobleţea sufletului 
lui Isus în cele mai cumplite circumstanţe de viaţă. Atunci s-a vădit mai 
mult decât oricând că iubirea altruistă, compasiunea trebuie să prevaleze 
în faţa resentimentelor. Aceasta este esenţa mesajului eristic. 

încurajarea urâţeniei sufleteşti îţi arată însă ura ascunsă faţă de 
semeni. Iar pentru curăţarea sufletului celor care păcătuiesc este nevoie 
uneori de vorbe si fapte aspre, severe . Din dragoste pentru scânteia 

divină din om. Uneori, oamenii trebuie mângâiaţi, alteori certaţi 
părinteşte... Isus era blând cu cei cu suflet blând, dar ferm cu cei având 
sufletul învârtoşat. O atitudine previzibil blândă întotdeauna, neadaptată 
împrejurărilor şi diversităţii oamenilor pe care îi întâlneşti îţi arată 
imperfecţiunea. Un sfânt este spontan şi adaptat realităţii diverse, 
precum o oglindă. 

Cerând iertare de la Dumnezeu pentru ucigaşii Săi în clipele 
răstignirii, Isus nu le transmitea mesajul să păcătuiască în continuare, 
fiindcă ar fi iertaţi oricum. Nu! 

Dacă vorbele n-au ajuns decât la apropiaţii Săi, atunci au fost un 
exemplu de atitudine lăuntrică în faţa vrăjmăşiei oamenilor. 

Dacă ucigaşilor le-au ajuns la urechi ultimele cuvinte ale lui Isus, era 
ultima lor şansă de a se căi, văzând sfinţenia celui pe care l-au osândit. 
Dacă mai păstrau o fărâmă de umanitate în ei, s-au căit. Iar dacă erau 
copiii diavolului, atunci au fost puşi în inferioritate, umiliţi de imensa 
putere iertătoare a Celui umilit de ei. Practic, puterea diavolească cu care 
au acţionat ucigaşii nu a putut învinge puterea spirituală. 

Dintotdeauna demonii s-au folosit de slăbiciunea fiinţei umane, de 
fricile ei, pentru a submina puterea spirituală inerentă oricărei fiinţe 
umane. Ei ştiu că doar inducând frica în cugetele oamenilor îi pot face să 
îşi uite originea şi forţa divină. Dispărând frica, demonii sunt învinşi , 
copleşiţi, li se topesc armele. Acesta este războiul nevăzut al lumilor. 

în acelaşi timp, învingându-şi teama prin apelul la divinitatea 
lăuntrică, omul îşi atinge şi cunoaşte potenţialul infinit. Fără această 
provocare, poate că ar păstra o atitudine căldicică, mediocră, stagnantă, 
învingerea fricilor (şi sunt nenumărate în fiecare dintre noi) este bărbăţia 
spirituală, numită virya în limbajul spiritual sanscrit. Nu e vorba de 
bravada prostească care vrea să culeagă faimă, ori de aroganţa de macho, 
ci de fermitatea pur interioară în lupta cu tendinţele şi impulsurile 
inferioare, ignobile. 


A ŞTI SĂ TE FEREŞTI 

«Voi aveţi de tată pe diavolul; şi vreţi să împliniţi poftele tatălui vostru...» 
(loan.8:44) 

«Cine este din Dumnezeu ascultă cuvintele lui Dumnezeu; voi de aceea nu 
ascultaţi, pentru că nu sunteţi din Dumnezeu.» (loan.8:47) 

Nu e nevoie să îi trimiţi binecuvântări duşmanului . Prin asta, vei fi 
un creştin mai prevăzător şi mai informat. Duşmanul tău s-ar putea să fie 
animat de un spirit demonic. Şi atunci, ce se va întâmpla? Tu îi trimiţi 
lumină şi energie pozitivă, dar el o transformă automat în întuneric şi te 
va învinge cu propriile tale arme. 

Alta e să te rogi la Dumnezeu pentru binele oamenilor, aşa, generic. 
Ruga îţi va face bine în primul rând ţie. Iar energia ta pozitivă va fi 
redirecţionată de îngeri către persoanele care o merită şi o pot primi. Sau 

să îl rogi pe Dumnezeu să le lumineze inima şi mintea duşmanilor tăi, dar 
nu pentru că te temi de ei (!), ci pentru că iubeşti creaturile divine. 

însă dacă tu (ca om de Bine) forţezi nota şi trimiţi energia ta bună 
direct unei persoane fundamental rea (există şi astfel de persoane, deşi 
pot fi mai greu depistate!), subconştientul ei o va recepta ca pe un atac la 
intimitate şi poate că se va apăra cum ştie mai bine - inversându-i sensul 
ca polaritate şi ca direcţie. Şi atunci să nu te miri dacă te vei trezi cu o 
stare proastă! 


INVERSAREA LUMINII 

Astăzi, din păcate, constatăm că multe din lucrurile pe care 
Dumnezeu le-a revelat cu bunăvoinţă a fost inversat de adepţii Satanei. 
De exemplu, crucea pusă invers, care este simbolul religiei satanice. 
Aşijderea, pentagrama pusă cu vârful în jos. Sau simbolul ChoKuRei 
desenat invers, care scoate energia. Aceste exemple sugerează un 
mecanism subtil de acţiune. Este principiul universal al generării răului: 
oglindirea inversă a tot ceea ce tine de Bine . 

Iată un paradox incredibil şi grav. Sărbătorile religioase sunt zile cu 
mare risc de ghinion sau alte suferinţe... Se ştie că cele mai puternice 
vrăji se fac cu astfel de prilejuri... Dar să nu le ridicăm osanale 
vrăjitoarelor ignorante! Un teolog ar explica acest fenomen prin faptul că 
demonii ies în număr mare la suprafaţă, cu ocazia praznicelor, ca să 
împiedice răspândirea Luminii Sfinte. Dacă aceasta ar fi justa explicaţie, 
ar însemna că Lumina atrage întunericul, ceea ce contrazice legile firii (e 
de bun simţ că lumina alungă întunericul)! Şi de ce nu ar fi mai eficiente 
puterile diavoleşti în celelalte zile obişnuite, când Lucifer nu mai 
întâlneşte opoziţia eristică?! Probabil că alta ar trebui să fie explicaţia. 

Cei care au citit Evangheliile cu atenţie au remarcat faptul că şi Isus 
a avut mari încercări tocmai în preajma unor sărbători religioase. în 
acele zile, majoritatea drept-credincioşilor iudei se adunau în marile 
centre populate, mai ales în Ierusalim, unde participau la evenimentele 
organizate de cler. Desigur că o metodă rapidă de a învrăjbi mulţimea 
împotriva Mântuitorului era semănarea de zvonuri mincinoase, care erau 
uşor crezute de cei care nu îl cunoşteau pe Isus. Dar nu toate problemele 
pe care le-a întâmpinat El pot fi explicate astfel. 

Cred că factorul esenţial în atragerea forţelor malefice este omul. Pe 
Pământ, oamenii sunt cei care cheamă atât Lumina, cât şi întunericul, 
conştient sau inconştient. Sărbătorile religioase sunt prilejuri de adunare 
şi întâlnire, de reculegere, meditaţie şi rugăciune, adică de „lucru mental 
şi spiritual”. Problema este că unii oameni lucrează cu energii malefice 
chiar si atunci când au impresia că se roagă la Dumnezeu ! 

De exemplu, se trezesc gândind despre vreun inamic real sau 
închipuit „să îl blesteme Dumnezeu!”... Iniţiatul O. D. Argeşanu spune că 
pe timpul Sfintei Liturghii se deschid cerurile şi oricine îşi poate lua 
lumină (energie care vine de la Dumnezeu), pe care o poate folosi în bine 

sau în rău (de exemplu, să lovească cu săbii de lumină, în planul astral). 
Aş zice că, nu numai la slujbe, oamenii (şi cei buni, şi cei răi) se 
alimentează permanent cu energie de la Divinitate, dar faptele lor nu 
sunt neapărat în concordanţă cu sursa Vieţii. E posibil ca de sărbătorile 
religioase puterea mentală să le crească... 

Cineva se crede a fi om bun, dar de fapt e plin cu energii negative, 
diavoleşti. Gândurile sale, aparent bune, îndreptate asupra altei 
persoane, chiar şi rugăciunile sale la biserică, vor fi molipsite de mâzga 
demonică şi vor avea un efect contrar. Mai de folos ar fi ca un astfel de 
om să nu se roage deloc pentru „binele” celuilalt, fiindcă îi va aduce 
numai ghinioane. Din nefericire, nu ai nici cum să depistezi, nici să îi 
spui acest adevăr omului respectiv, care crede că acţionează moral... 
Soluţia imediată ar fi ca acest nefericit să îşi purifice mintea, emoţiile şi 
trupul, prin orice fel de metode: creştine, yoghine, naturiste etc. 

Găsim astfel de exemplare umane în SECTELE de toate credinţele. 
Adepţii sunt ţinuţi sub control de mecanismele fizice şi psihologice ce 
susţin orice grup astfel creat, dar mai ales de către anumite spirite 
inferioare cărora le place să batjocorească, condiţioneze, manipuleze 
fiinţa umană şi care, practic, coordonează „mişcarea”. De aceea devine 
foarte greu pentru un membru să renunţe la sectă: fiindcă, pe lângă 
părăsirea obişnuinţelor, a prietenilor, renegarea propriului trecut, ei mai 
trebuie să învingă şi opoziţia acestor spirite călăuzitoare, care i-au 
vegheat ani de zile şi le-au alimentat fanatismul, naivitatea, adoraţia şi 
cultul personalităţii liderului. „Meditaţiile” pe care le practică în sectă 
sunt mai ales deschideri involuntare ale sufletului către energia acelor 
spirite dubioase ce stau la cârma organizaţiei şi care le dau iluzia unor 
trăiri exaltate. Nu e de mirare că aura adepţilor se murdăreşte cu energii 
nefaste, viziunea lor este opacizată de doctrina impusă, iar rugăciunea lor 
trece prin filtrul spiritelor care le-au luat în posesie liberul arbitru. 
Acţiunile lor mental-spirituale sunt colorate de mentalitatea de sectă şi 
de „ajutorul” acelor spirite prostuţe, dar îngâmfate, care vor să contribuie 
la succesul dorit de adept, pentru a câştiga drepturi suplimentare asupra 

ScL.. 

Omul cu gânduri necurate merge în Casa Domnului fără a se smeri 
cu inima în faţa Sa. Dacă este animat de influenţe satanice, pe care nu le 
recunoaşte ca atare şi nu şi le inhibă, atunci cel mai probabil este că 
rugile sale către Cer nu îşi vor atinge destinaţia! Sună groaznic, dar se 
întâmplă! Pentru a preveni posibilele urmări contrare ale rugăciunilor se 
recomandă creştinilor să se spovedească (adică, în esenţă, să se căiască 
de greşeli) şi să se împărtăşească (adică, în esenţă, să se simtă copii ai 
Dumnezeului Tată, fraţi cu ceilalţi oameni) . Unii se roagă cu mintea la 
Dumnezeu, dar duhul şi inima e de partea Satanei. Unde credeţi că le vor 
ajunge dorinţele, intenţiile? Dacă nu îşi iau minime măsuri de sănătate 
spirituală, meditaţiile şi rugile ambigue ale acestora şi-ar putea inversa 
destinatarul şi efectul. 

«Mă voi ruga cu duhul, dar mă voi ruga şi cu mintea ; voi cânta cu duhul, dar voi 
cânta şi cu mintea.» (1 Corinteni 14.14,15) 


Pe cine blestemi tu? 

Când avem o supărare mare, ne pierdem cumpătul şi începem să 
dăm vina pe Dumnezeu. Unii chiar îl înjură şi îl blestemă. Nimeni însă nu 
se gândeşte să dea vina pe Satan, să îl blesteme pe acesta. Ceva ne face să 
fim prevăzători şi să nu îl supărăm pe Michiduţă. Doar ştim că Tartorul 
este rău şi răzbunător, iar Dumnezeu este bun şi îngăduitor. Prin urmare, 
ne gândim noi prosteşte: „dacă Dumnezeu este bun, nu e nici un pericol 
să îl blestemăm, sau să scuipăm pe icoane, sau să înjurăm de cele 
sfinte”... Greşit, greşit, greşit! 

Realitatea este contrară. Energia negativă emanată de noi înspre 
Divinitate nu îşi atinge ţinta, ci va fi reflectată înapoi de un scut angelic. 
Ea revine la noi şi va da roadele corespunzătoare. Dumnezeu nu este 
deloc îngăduitor cu răutatea pe care i-o trimitem, nu-i face deloc plăcere 
să vadă că un copil al Său - născut dintr-o dragoste infinită, căruia el 
vrea să îi ofere fericirea eternă - îi este nerecunoscător şi ostil. El nu va 
înghiţi energia noastră perversă, ci o va respinge cu uşurinţă, iar aceasta 
ne va lovi prin recul, poate într-un mod pe care nu îl vom recunoaşte 
imediat. Dar spiritul nostru va şti cu siguranţă despre ce este vorba şi ne 
va mustra asupra greşelii comise anterior. 

în plus, lepădându-ne de Dumnezeu, rămânem fără apărare în faţa 
atacului inevitabil al forţelor răului. Fiind descoperiţi, vulnerabili, „slabi 
de înger”, orice rău ni se poate întâmpla. Este foarte periculos să îl insulţi 
pe Dumnezeu. Nu trebuie să ne temem de El, ci de prostia noastră... 

Să ne ferim de a -1 blestema pe Dumnezeu şi pe îngerii săi, nu numai 
fiindcă nu sunt ei de vină pentru suferinţele noastre, ci şi pentru că tot 
noi vom suferi ulterior, înmiit! 

O femeie căreia îi murise copilul spunea aşa „Nu cred că Dumnezeu, 
care este bun, a dorit ca un copil aşa de bun să moară!”. Ce se poate 
replica în faţa unei astfel de dureri sfâşietoare? 

Cu toţii suntem copiii lui Dumnezeu, el ne este adevăratul Tată, care 
ne vrea binele. Rolul de părinte este doar o ocazie prin care ne facem utili 
planului de populare a Terrei cu fiinţe inteligente. Nu noi am proiectat 
modul de regenerare a populaţiei, ci suntem doar nişte unelte ale naturii. 
De murit, va muri tot ce se naşte. Moartea este o certitudine de care este 
inutil să ne plângem. Doar că nu prea o luăm în serios, nu avem timp şi 
nici interes să ne gândim la asta. Dar când ne pocneşte o tragedie 
personală, atunci se vădeşte nepregătirea noastră spirituală. Ne ia prin 
surprindere şi suferinţa este insuportabilă. Doar înţelepciunea o mai 
poate diminua. Şi, poate, timpul... 

Sufletul copilului mort s-a dus într-o lume mai bună, dar durerea 
mamei a rămas aici şi îi întunecă zilele. Nu moartea în sine este tragică, ci 

suferinţa resimţită de acea femeie. Reacţia sa emoţională trebuie 
controlată prin înţelepciune şi cunoaştere spirituală, ca şi prin 
mângâierea celor din preajmă. Tragedia sălăşluieşte în propria noastră 
ignoranţă, nu în evenimentele exterioare. Sigur că sufletul mamei suferă, 
el este realmente traumatizat, acest lucru se constată chiar şi în regnul 
animal: femela simte şi o doare pierderea puiului. Dar tocmai acum se 
vădeşte importanţa pregătirii spirituale preventive a omului. 

Sufletul trebuie întărit de Spirit, trebuie creată din vreme o legătură 
puternică între ele, pentru ca sufletul să nu se simtă părăsit în vântul 
sorţii nefaste. El trebuie să ştie că Dumnezeu a creat Spiritul şi l-a trimis 
în om ca să îi dea viaţă şi să îi fie de ajutor. Dumnezeu este permanent în 
noi, ne inspiră. Dumnezeu este şi lângă noi, prin oameni, îngeri şi 
evenimente potrivite. Trebuie să ne apropiem de ceea ce este etern în noi, 
Spiritul. Dacă nu o facem conştient, suferinţele inevitabile ale vieţii ne 
vor obliga să ne schimbăm. 


Atitudinile corecte 

înţelepciunea Yoga ne învaţă, de mii de ani, ce atitudini lăuntrice ar 
trebui să avem, pentru a ne păstra echilibrul psihomental în orice 
împrejurare. Este un mini-îndrumar format din 4 atitudini lăuntrice 
esenţiale, un ABC al corectitudinii sufleteşti si morale . 

După marele raja-yoghin Patanjali (în Yoga Sutras 1.33), ar trebui să 
cultivăm o atitudine de: 

1. Simpatie ( maitri ) faţă de oamenii fericiţi C sukha ) 

2. Compasiune ( karuna ) faţă de oamenii nefericiţi ( duhka ) 

3. Bucurie ( rraidita ) faţă de oamenii virtuoşi ( punya ) 

4. Egalitate mentală ( apeksha ) faţă de ceea ce este nociv, vicios , rău, 
indezirabil ( apunya ) 

Atitudinile sunt stări interioare, care pot să ceară alt gen de 
manifestări exterioare. De exemplu, în faţa răului nu e cazul să ne arătăm 
a fi indiferenţi, chiar dacă în interior ne menţinem egalitatea, stăpânirea 
de sine. Este socialmente sănătos ca cel ce făptuieşte răul să se teamă de 
urmările acţiunii sale, iar pentru aceasta trebuie să se lovească de un 
blam public, de o opoziţie socială. în caz contrar, laşitatea celorlalţi îl va 
încuraja să-şi continue faptele reprobabile. 

Atitudinea sănătoasă în faţa răului, viciului, toxicităţii morale este 
cea de egalitate mentală. Revolta, răzbunarea nu ne aduce cele mai mari 
beneficii. înţeleptul ştie că totul e deşertăciune: „Vreme trece, vreme 
vine/ Toate-s vechi şi nouă toate”. Răul nu poate fi eliminat de pe scena 
vieţii. Putem însă a nu-i permite să ne domine emoţiile şi gândurile. 
Revoltându-ne, noi de fapt întâi rezonăm cu răul şi apoi ne luptăm cu el 
lăuntric. 

Mai eficient, dar mai greu, este să nu îl lăsăm deloc să ne inunde 
sufletul. Să ne creăm un baraj energetic, o pavăză mental-spirituală. 

Obţinerea egalităţii mentale (i apeksha ) este urmarea unei îndelungate 
practici meditative , de observare a gândurilor, controlul şi chiar 
respingerea lor înainte de a intra în minte. Putem păstra o constantă 
atitudine justiţiară, o ambiţie neînfricată de a pedepsi viciul sub orice 
formă, dar fără o emoţie partinică, tristeţe sau ură. Pasiunea de a dori 
răul ca pedeapsă este, în fond, o manifestare deghizată a aceluiaşi rău pe 
care îl condamnăm. Răzbunarea perpetuează răul, iar iertarea eristică îl 
retează de la rădăcină. Totuşi, adevăratul înţelept poate acţiona, la un 
moment dat, fie pedepsind, fie iertând, cu aceeaşi atitudine egală, 
neimplicându-se emoţional, inspirat fiind de Justiţia şi Iubirea Divină. 

Cele 4 atitudini menţionate pot părea simple şi elementare, la o 
primă citire. în realitate însă, avem mari dificultăţi în a le urma, 
majoritatea dintre noi. Mintea omului este impură, în principal din cauza 
perturbaţiilor produse de societatea agitată, nedreaptă, de-a dreptul 
bolnavă în care vieţuim. Este motivul pentru care cei ce îşi doresc 
purificarea minţii se retrag în mănăstiri, ashramuri, sihăstrii, izolându-se 
departe de lume. Alte perturbări mentale provin şi de la inconştientul 
colectiv, care ne manevrează pe ascuns. Şi mai avem de suportat deviaţii 
karmice individuale, acumulate de milenii... în consecinţă, astăzi, mai 
mult ca oricând, confundăm Binele cu răul, Cinstea cu minciuna, 
Frumosul cu penibilul. 

Iată nişte exemple la îndemână: 

1. Atunci când vedem o persoană fericită şi prosperă, suntem 
invidioşi pe ea. La români, se potriveşte zicala „Să moară şi capra 
vecinului”. în general, avem tendinţa de a pune beţe în roate aceluia care 
vrea să se afirme prin propriile puteri, ne ştrangulăm valorile. A devenit 
riscant să te lauzi cu realizările şi fericirea ta, ca să nu trezeşti invidia 
celorlalţi frustraţi, incapabili de a se molipsi cu fericirea semenului. 

2. Pare a fi „omeneşte” să ne bucurăm atunci când cineva suferă, 
dacă este un duşman de-al nostru. Totuşi, deşi considerăm suferinţa sa 
ca fiind justă, nu trebuie să exultăm de fericire privindu-i faţa 
schimonosită de durere (ar fi o dovadă de satanism!), ci mai degrabă să 
adoptăm atitudinea nr.4, de înţelepciune. Adică, să ne amintim zicala 
„După faptă, şi răsplata”. Deci, nu bucurie la vederea durerilor - să 
presupunem, meritate - ale duşmanului, ci o atitudine de înţelegere 
detaşată a mecanismelor cauzalităţii universale! 

3. Criticăm adesea pe cei virtuoşi şi-i respectăm pe cei vicioşi. în 
societatea românească de azi, acest comportament aberant începe să fie 
dominant. Răsturnarea scării valorilor, a standardelor morale, cultul 
banilor făcuţi cu orice mijloc, respectul pentru interlopi şi dispreţul faţă 
de oamenii cinstiţi care nu profită indecent de poziţia lor socio- 
profesională, disoluţia autorităţii şi modelele educative strâmbe adoptate 
de tineri, sunt doar câteva dintre racilele sociale provenind din confuziile 
de atitudine. Căci totul se petrece întâi în minte... 

Când vedem o faptă onorabilă ar fi normal să simţim bucurie, să-l 
sprijinim pe făptuitor cu gândul, cuvântul şi acţiunea noastră, mai ales că 
acţiunile morale sunt astăzi nişte rarităţi. Astfel ne vom hrăni propriile 
aspiraţii spre Bine, vom încuraja repetarea acestui exemplu bun. Nu 
trebuie să permitem dezamăgirii să ne vâre în suflet ideea „cu o floare nu 
se face primăvară” . Binele trebuie oricând şi mereu întâmpinat cu 
deschidere, apreciere, entuziasm. Americanii au o vorbă mobilizatoare, 
„You can make the difference!”, iar chinezii spun „Drumul de 1000 de 
kilometri începe cu un pas”... 

Patanjali ne-a indicat calea de a îndepărta toate aceste tulburări 
mentale. Cele patru atitudini care se cer a fi dezvoltate dau naştere la 
pace interioară, nu numai la nivel conştient, ci şi la nivelele profunde ale 
subconştientului. Cele 4 norme atitudinale, infuzate educativ şi aplicate 
la nivel de masă, pot produce transformările sociale rapide şi benefice de 
care avem cu toţii nevoie. Recitiţi-le, memoraţi-le şi aplicaţi-le! 

30 noiembrie 2011 

NEGAREA NEGAŢIEI 


Negaţia este prima abstracţiune 

Este cunoscut faptul că atunci când dorim să dăm comenzi 
subconştientului nu trebuie să folosim negaţia, ci doar comenzi pozitive, 
îi trimitem, de pildă, gândul „Fă bine!”, evitând forma ,JSfu face rău!”. 
Am putea presupune că a doua variantă, introducând un pas suplimentar 
- întâi trebuie definită afirmaţia, iar apoi să o negăm - diminuează 
energia şi fermitatea comenzii. Totuşi, cred că explicaţia este alta, mai 
simplă. 

Partea din subconştient pe care o abordăm ţine de planul astral 
(numit de mine, în cartea „Modelul psihicului uman normal şi 
paranormal”, planul ideo-afectelor). Acolo există doar imagini, deci 
construcţii pozitive, acţiuni directe. Nu există negaţii. Negaţia este un 
CONCEPT, prezent abia în planul superior, mentalo-cauzal, al 
abstracţiilor. în planul ideo-afectelor negarea, restricţia, interzicerea fie 
că nu este înţeleasă deloc, fie că este înţeleasă în sens invers (de exemplu, 
subconştientul pricepe doar cuvântul „rău” din fraza „nu fă rău!”). 

NEGAŢIA este prima ABSTRACŢIUNE, din orice punct de vedere 
am privi-o. 


Satanismul este mental 

Primul demon a apărut în planul mental, al conceptelor şi 
inteligenţei rafinate, odată cu ideea de a nega Legile Firii . Spiritele 
inferioare, elementare, care duc la îndeplinire voia demonilor sunt simpli 
executanţi, inconştienţi de urmările de perspectivă. Iconografia religioasă 
ne înfăţişează diavoli înfricoşători, iar unor semeni de-ai noştri le apar 
viziuni cu draci arătând îngrozitor. Dar aceştia nu sunt cei mai periculoşi! 
Adevăratele satane nu au chip şi nu se arată muritorilor, ele acţionează 
pur mental . Niciun om nu este scutit de pericolul ideilor false, pretins 
interesante sau originale, dar profund dăunătoare, contrazicând ideile 
Divinităţii. Amintiţi-vă de ispitirile lui Isus din pustie! 

în zilele noastre, oamenii de ştiinţă se joacă cu focul cunoaşterii şi al 
puterii demiurgice. Dar nu Ştiinţa în sine este rea, ci faptul că rezultatele 
ei pot încape pe mâinile unor dezaxaţi şi malefici, channels pentru ideile 
toxice. 

Unii oameni imaginează întregi ideologii pe baza unor concepte 
satanice, neştiind ce sunt, de unde vin şi ce scop au. Pur şi simplu, au 
primit ideile şi comanda de a le pune în practică. Exemplele abundă, din 
păcate. Iată câteva: 

- Este natural a pedepsi o greşeală. Dar a pierde din vedere 
alternativa iertării şi a căinţei sincere, transformând pedeapsa în regulă 
oarbă este o strâmbă ideologie. Aşa este şi jalnica Lege a Talionului, ce 
obligă la răzbunare. 

- Sloganul „Femeia trebuie bătută preventiv, ştie ea pentru ce” face 
parte dintr-o ideologie a cruzimii şi misoginismului. 

- Părerea că suprimarea fizică a unei etnii, rase, categorii sociale sau 
religioase ar fi soluţia miraculoasă şi rapidă la crizele societăţii slujeşte o 
ideologie antiumană şi antidivină. 

- Acelaşi lucru putem spune despre planurile Ocultei mondiale 
privind depopularea drastică a planetei, sub pretextul că suntem prea 
mulţi şi resursele Terrei nu ne pot hrăni pe toţi. în realitate, planeta 
poate hrăni cu uşurinţă 8 o miliarde de oameni dacă se aplică măsuri 
inteligente, în interesul tuturor. 

în toate aceste exemple, influenţa satanică este puternică şi 
„eficientă”. Victimele se numără cu milioanele. Iar totul începe cu o 
idee... 

Satan a fost, întâi de toate, IDEEA de negare a construcţiei Divine. 
Ulterior, această informaţie virusată* a căpătat energie**, adepţi, 
influenţă, s-a sofisticat şi generalizat. 

* Viruşii biologici sunt expresia cea mai plastică a existenţei 
satanice. Virusul nu este viu (fiindcă, nefiind complet, nu trăieşte 
autonom, nu se poate reproduce singur), dar parazitează o celulă VIE, pe 
care o foloseşte pentru a se multiplica, producând daune ţesutului viu. 
Virusul simulează viaţa (fără a deveni vreodată viu), distrugând viaţa 
adevărată. 

Exact aşa este şi cu Satan şi spiritele sale: el nu este creator, ci unicul 
său scop este distrugerea Creaţiei divine. Satan este un cod defect, 
incomplet, dar mândru de sine, de care trebuie să ţinem cont în 
economia naturii. Unii chiar susţin că lumea nu ar putea funcţiona fără 
Satan şi demonii săi! Aşa să fie?! Oare ar dispare celulele vii dacă nu ar 
exista viruşii paraziţi?!?... 

** Unii esoterişti sunt de părere că demonii se folosesc de energia 
„neutră”, disponibilă în univers pentru oricine, dar o folosesc ca să 
dăuneze victimelor. Este vechea zicală „cu un cuţit poţi tăia pâine sau 
ucide”. Explicaţia este valabilă, dar parţială. 

Cred că există o energie esenţială specifică demonilor, care nu este 
deloc agreată sau uzitabilă de îngeri. Şi reciproc, energia specifică 
Divinităţii nu poate fi „înghiţită” de diavoli fără a-i transforma interior 
intr-un mod profund. Acest tip de energie esenţială iradiază de la nivel de 
conştiinţă, cel mai subtil nivel al perispiritului, de unde influenţează 
restul nivelelor energetice. 

Singura raţiune a demonilor este negarea manifestărilor divine de 
iubire, generozitate, blândeţe, frumuseţe, îngrijirea vieţii ş.c.l.. Nu căutaţi 

altă logică în comportamentele deviante de ură, invidie, agresivitate, 
urâciune, crime în serie ş.c.l.! 

înfumurarea este o caracteristică definitorie a demonismului. Sursa 
ei primară este orgoliul de a te opune Creatorului suprem, părând că în 
felul acesta te faci egalul Său. Te crezi mai presus de obedienţa 
îngerilor... Ceva similar se petrece în societate atunci când un neica- 
nimeni, avid de celebritate, îi face un rău gratuit unei persoane publice, 
doar ca să-şi atârne numele în istorie alături de al ei. 


Demonii se exprimă în două feluri 

Demonii se exprimă pe două căi esenţiale: făţiş şi disimulat. 

Cultele şi indivizii satanici au ales să îşi dea pe faţă ura faţă de 
Creator, prin ritualuri şi fapte abominabile. Cruzimea, tortura, 
sacrificarea fiinţelor vii nu lipsesc din arsenalul acestora. 

Dacă Dumnezeirea înseamnă frumuseţe şi armonie, prin opoziţie, 
dracii îşi arată intenţionat, în viziunile spirituale, aspectul dizarmonic, 
urât, dorind să provoace spaimă (frica diminuând protecţia naturală a 
omului, care devine mai uşor influenţabil spre rău). Nimic mai penibil 
decât un diavol respingător care nu trezeşte decât zâmbete! Ăsta ar fi 
singurul aspect pozitiv al sărbătorii de Haloween - persiflarea dracilor 
hidoşi şi a temerilor noastre nejustificate!... 

Cealaltă cale, cea luciferică . este mai vicleană. Metaforic vorbind, 
inoculează picătura de otravă în hrana bună, stricând-o pe toată. Câteva 
exemple: 

- Invocă Biblia, Coranul, învăţăturile religioase, dar le perverteşte, 
strecurând pe ici, pe colo inadvertenţe, false interpretări, exagerări, 
fanatism. 

- în artă, sub pretextul libertăţii de expresie şi a dictonului „artă 
pentru artă”, încurajează inutilitatea, decadenţa, dizarmonia, pastişa. 

- îndemnurile şi sfaturile luciferice au aparenţă binevoitoare, dar vin 
în momente sau forme nepotrivite, ceea ce le face dăunătoare. Alteori se 
folosesc de o logică prea simplificatoare, inoportună să rezolve o situaţie 
complexă. 

- în sexualitate, tot ceea ce nu ţine de firesc face parte din arsenalul 
perversiunilor care degradează fiinţa umană. 

- Entităţile luciferice se pot arăta în viziunile spirituale sub forma 
îngerilor de lumină, dar lumina lor este rece, dând fiori neplăcuţi, iar 
influenţa lor este nefastă. însuşi numele Prinţului întunericului - Lucifer 
- înseamnă „Lumină”. Halal păcăleală pentru ocultişti! 

Ce e de făcut împotriva lucrărilor malefice? Nu există nicio reţetă de- 
a gata. Fiecare om luptă cum ştie şi cum poate, ca să rămână deasupra 
mocirlei morale şi a emoţiilor dureroase în care îl atrag demonii. Acesta 
este câmpul de luptă spirituală al fiecărui om, iar orice victorie, cât de 
mică, îi înalţă rangul Spiritului în ierarhia Cerului. Dumnezeu este aliatul 

nostru sigur împotriva Duhului înşelătorului. Deci, să negăm Negaţia. 
invocând Adevărul...! 


De la zeii antici la lupta spirituală de astăzi 

După cum un spirit obişnuit se poate încarna, pe rând, în mai mulţi 
oameni, tot aşa un spirit de zeu poate avea denumiri diferite în alte zone 
geografice. De exemplu, invocarea zeiţei greceşti Afrodita chema acelaşi 
spirit ca cel al zeiţei romane Venus. Fiecare zeu era animat de un spirit 
(sau grup de spirite). 

Primii creştini denigrau „idolii” la care se închinau romanii, grecii şi 
alte popoare antice. îi contrapuneau pe Mântuitorul Isus şi pe Unicul 
Dumnezeu creator. Desigur că această exaltare exclusivistă era potrivită 
cu timpurile respective şi a avut rolul de a răspândi şi întări credinţa 
creştină monoteistă, în primele secole după Cristos. 

Astăzi însă, omenirea civilizată încearcă să fie mult mai gentilă cu 
diversele credinţe. Numeroşi antropologi iau apărarea modurilor de viaţă 
tradiţionale, incluzând aici şi partea spirituală, şamanică. Congresele 
ecumenice şi dialogul interreligios apropie oamenii şi dezvoltă toleranţa 
reciprocă dintre religii, naţiuni, rase, culturi. 

Deasupra tuturor, doctrina spiritistă explică toate diversele 
manifestări spirituale. Există o întreagă ierarhie de spirite ce aspiră la 
evoluţie, precum şi unele ce nu ascultă de nimeni. Toate vor să se 
amestece în viaţa oamenilor. Spiritele evoluate ne îndeamnă la fapte 
bune şi inspirate divin, ne ajută necondiţionat şi sub forme uneori 
miraculoase. Spiritele inferioare ne cer obedienţă, sacrificii dureroase, ne 
dau un ajutor limitat şi condiţionat de multe restricţii. Aşa erau zeii 
antichităţii greco-romane. Puterea lor a apus de mult, fiindcă nu au mai 
fost adoraţi. Dacă nu le mai dăm atenţie, puterea spiritelor scade. 

Este valabilă şi reciproca: dacă inventăm un zeu şi îl hrănim cu 
energia noastră mentală, imediat va apare un spirit care îi va da realitate, 
putere, influenţă. 

Astăzi sunt de actualitate entităţi malefice precum Lucifer, 
Baphomet, Satan, hrănite de aspiraţia unora de a le îndeplini voia pe 
Pământ. Mintea oamenilor este alunecoasă, ea poate fi uşor distrasă, 
păcălită, influenţată. Mulţi dintre adepţii satanişti nu au neapărat un 
spirit rău, sunt doar nişte teribilişti manipulaţi de concepte false şi 
aducătoare de durere. Există, desigur, şi spirite foarte malefice încarnate 
în oameni, nu multe!, dar care au puteri demoniace de a influenţa minţile 
slabe. 

Dacă răul încă mai domină astăzi planeta, de vină sunt masele de 
oameni ce se lasă minţiţi, manipulaţi, marginalizaţi de câţiva lideri de 
opinie şi de forţă. Se spune că „fiecare popor are conducătorii pe care îi 
merită”. Foarte adevărat! Liderii foarte luminaţi cu greu pot supravieţui 
într-o lume dominată de minciună, corupţie, violenţă, racile care sunt 
tolerate şi perpetuate de mase. 

Nu putem învinovăţi demonii că sunt răi, dar putem să acuzăm 
populaţia „paşnică” de faptul că pactizează cu răul, sub diverse forme, 
începând cu banala toleranţă sau indiferenţă. Aici se dă lupta spirituală 
cea mare pentru câştigarea sufletelor celor nehotărâţi, care formează 
majoritatea cetăţenilor. Şi de partea Binelui există oameni aleşi, dar 
numărul lor este destul de mic, ca şi în tabăra opusă. „Aleşii Cerului” sunt 
cei cu credinţă în suflet, care percep şi înţeleg învăţăturile spirituale, unii 
manifestând mari puteri paranormale. „Aleşii Iadului” au şi ei aceleaşi 
daruri, dar îndreptate şi primite de la Duşmanul lui Dumnezeu. „Aleşii”, 
şi unii, şi alţii sunt războinici spirituali, conştienţi de lupta ce se dă astăzi. 
Marea parte a populaţiei este însă o masă de manevră pe frontul 
spiritual, sunt oameni fără convingeri ferme, care oscilează permanent 
între o extremă şi cealaltă, nefiind nici demoni, nici îngeri până la capăt. 
Ei îl cred mereu pe cel mai puternic sau pe cel care ia cuvântul pe ecranul 
televizorului. Sunt într-o continuă stare de hipnoză, aşteptând primirea 
unor ordine. O turmă în căutarea unui Păstor... 


3 ianuarie 2012 

DIALOGURI CU CITITORII 

- din corespondenţa autorului Răzvan Petre - 


INTRE RELIGIE ŞI KARMA 


MARINA: 

Am aproape 40 ani. Azi am nimerit pe internet şi am citit cele 
justificate de dumneavoastră privind reîncarnarea. Aţi fost, până 
acum, singurul care m-a făcut să sper că totuşi nu e chiar aşa cum spun 
unii preoţi. Aţi dat o mulţime de răspunsuri la întrebările mele şi parcă 
m-am mai liniştit. 

Dar s-ar putea să fie prea târziu. Acum eu sunt sub îndrumarea unui 
preot care, categoric, m-a îndrumat să îmi urmez calea obişnuită!!! Dar 
în fiecare zi sunt asaltată de foarte multe întrebări referitoare la credinţă, 
a crede sau a nu crede în reîncarnare, karmă şi altele... Zilnic, intru pe 
internet şi contradicţiile găsite mă tulbură foarte mult. Am obosit 
sufleteşte căutând răspunsuri. 

încerc să fac ce spune părintele care mă îndrumă, dar sufletul meu 
îmi spune că nu tot ce spune e adevărat. Oare ce se întâmplă? Dacă se 
poate, un sfat cinstit din partea dumneavoastră... 

RĂZVAN: 

Sugestia mea este să urmaţi sfaturile practice ale preotului , dar să nu 
vă adânciţi în discuţii teologice cu el! Preoţii nu au voie să iasă din 
disciplina dogmei. Prea puţini fac excepţie şi îşi permit să vorbească după 
cum le dictează conştiinţa. De exemplu, regretatul părinte exorcist 
Ilarion Argatu, de la mănăstirea Cernica, nu nega reîncarnarea... Destui 
mai sunt chiar fanatici, îndoctrinaţi, care au găsit o fărâmă de adevăr şi 
cred sincer că acela este tot adevărul. Cel mai bine este să căutaţi 
cunoaşterea pe cont propriu, fără teama că Dumnezeu v-ar pedepsi 
pentru dorinţa de a şti mai multe despre Univers şi Tainele Creaţiei 
Divine. Chiar Spiritul, Şinele dumneavoastră vă îndeamnă să aflaţi mai 
multe, căci el nu e mulţumit de limitările impuse de prejudecăţile 
oamenilor... 

Nu există nici o contradicţie între credinţa în Dumnezeu, dragostea 
pentru Isus şi cunoaşterea „esoterică”. Există pe glob miliarde de 
credincioşi, de alte religii, care cred în reîncarnare şi sunt în relaţii 
excelente cu Cerul. Atâta timp cât vă închinaţi inima şi viaţa lui Isus, El 
vă va feri de „ispitiri” sau „smintiri”... Aveţi încredere mai mult în Spiritul 
viu al lui Isus decât în vorbele înşelătoare ale oamenilor! 

28 iulie 2007 

MESAJELE UNUI PASTOR CREŞTIN 

DANIEL: 

Sunt din Cluj. Am dat azi pe internet de site-ul dvs. Pot să spun că 
îmi place acest site. Promovează o gândire liberă şi echilibrată. Liberă de 
dogme şi tipare, care ţin omul în ignoranţă. Aş vrea să vă cer părerea 
într-o chestiune. Ce părere aveţi de acest om 1 ? şi ceea ce susţine? Credeţi 
că i-a vorbit însuşi Dumnezeu, aşa cum pretinde? Mă interesează ce 
părere aveţi în această chestiune, deoarece mă cam tulbură problema 
asta. 


RĂZVAN: 

Mulţi oameni pot auzi glasuri de la fiinţe invizibile. Unele vin de la 
spirite jucăuşe, inferioare. Altele pot veni chiar de la îngeri. Cam greu ca 
un om să îl poată auzi chiar pe Creator. De obicei, se lasă această sarcina 
în slujba îngerilor lucrători. Oricum, nu contează al cui glas este, ci în 
numele cui vorbeşte. 

Din afară, obiectiv vorbind, îţi poţi da seama de sursa informaţiilor 
subtile analizând mesajele, dar şi omul căruia i-au fost adresate, precum 
şi ce face el în viaţa de zi cu zi. în cazul menţionat, te referi probabil la 
oratorul biblic E. Frank, continuator al misiunii lui W. Branham. El este 
un exponent al bisericii evanghelice, de tip nou, rivala catolicismului. 
Sincer să fiu, mesajul creştin este cam acelaşi, indiferent de biserică şi de 
orator şi se repetă într-una: „vine apocalipsa, căiţi-vă!” Nu spun că ar fi 
ceva rău în asta. Dar nici un pastor/preot creştin nu are voie să vină cu 
lucruri originale, ceea ce limitează adresabilitatea acestei religii, din 
păcate. Mare parte din ea a devenit dogmă, ceea ce nu este o laudă. 
Oricum, toate religiile sfârşesc cu timpul în dogmă. Ceea ce le salvează de 
la moartea spirituală este compasiunea pe care adepţii trebuie s-o arate 
oamenilor. Iubirea salvează religiile de la închistare intelectuala şi 
rituală. 

în concluzie, dacă tu, Daniel, eşti integrat puternic într-o comunitate 
creştină, urmezi toate riturile şi obligaţiile respective, chiar crezi în ele, 
atunci nu am nimic de adăugat. Mergi pe calea ta către Dumnezeu! Dacă 
religia şi dogmele sale nu te satisfac, atunci nici oratorii religioşi nu îţi 
vor aduce nimic nou spiritual, ci doar te vor dinamiza şi te vor atrage prin 
mijloace pur umane să continui să donezi bani bisericii lor. 

Ce contează de fapt este să te apropii personal de Dumnezeu, 
indiferent de religia sau dogmele din jurul tău. EL există cu certitudine, 
EL nu are nici o religie. Noi suntem creaţi „după chipul şi asemănarea 
lui”, deci avem libertatea de a ne apropia de CASĂ mai repede sau mai 
încet, pe orice cale dorim să mergem. Libertatea de gândire şi acţiune 
este un dar divin, pe care îl avem cu toţii. Avem dreptul să punem sub 
semnul întrebării pe oricine îşi arogă poziţia de mesager divin, după cum, 


>" http://www.freie-volksmission.de 

la fel de bine, putem să-l acceptăm necondiţionat. Iar dacă, după 
cercetări sincere şi eforturi sufleteşti, ajungem să-l credem, atunci ar 
trebui să şi respectăm cuvântul lui Dumnezeu pe care ni -1 transmite - 
aceasta ar fi o dovadă de bun simţ şi respect. 

Repet, în final contează ce facem cu viaţa noastră, cum o conducem 
ca să ne apropiem de Divinitate, pentru asta suntem direct răspunzători 
în faţa Spiritului din noi, nicidecum în faţa vreunei autorităţi ecleziastice. 
Judecata de Apoi ne-o face Spiritul nostru, ea este o baie de regrete şi 
mustrări de conştiinţă pentru ce nu am făcut la timp sau pentru ce am 
greşit în faţa semenilor. Şi este cel mai greu de suportat, fiind un chin 
psihologic fără putinţă de stăvilit, imposibil de alungat din minte. 

De aceea, trebuie să ne culcăm în fiecare seară cu cugetul împăcat că 
ne-am făcut datoria de trimişi în lume ai lui Dumnezeu, pe durata 
limitată a vieţii noastre, fiindcă oricând poate veni sorocul morţii şi, 
odată cu ea, Judecata necruţătoare a propriului Spirit, care va fi precum 
o autoflagelare psihică. Mai bine să ne păstram curaţi mereu, ca să 
suferim mai puţin la soroc şi să nu avem regrete pentru prostiile pe care 
le-am făcut. Nu e mai bine să eviţi greşeala, decât să o regreţi amarnic şi 
inutil după aceea?! Nu de Dumnezeu şi îngerii Săi ar trebui să ne fie 
teamă, ci de propria noastră conştiinţă, cea mai necruţătoare dintre toate 
pedepsele imaginabile... 


5 septembrie 2008 


RĂSPUNS UNUI „TEOLOG ORTODOX ” 


TEOLOGUL: 

Bună. Sunt un teolog ortodox, am 27 de ani şi am dat din întâmplare peste 
acest site. Am rămas profund dezamăgit de gândirea dvs. Permiteţi-mi să vă 
contrazic mai ales în acel articol despre creştinism şi spiritism, lisus a fost şi este 
Dumnezeu adevărat. El nu este un spirit înalt, este însuşi Dumnezeu. A venit în lume 
ca om şi s-a înălţat cu trupul la cer. De unde aţi găsit dvs doctrina dematerializării 
trupului lui lisus? Trupul lui lisus după înviere era altfel, în sens divin, nu spiritist. Era 
pnevmatizat, plin de Duhul Sfânt. Şi atenţie, Duhul Sfânt este o Persoană, lisus S-a 
înălţat la Cer cu Trupul. Unde lisus zice „cercetaţi duhurile dacă sunt de la 
Dumnezeu” nu se referă la alte spirite. în creştinism există doar duhuri rele şi atât. 
Deci şi sfinţii sunt în Cer, dar nu sunt invocaţi să vină aici pe pământ sau să aibă 
vibraţii puternice în materie. Ei sunt acolo şi acolo rămân, nu există fantome, decât 
duhuri rele care îşi bat joc de oameni, păcălesc şi profită de naivitatea şi incultura 
unora. Nu am nimic cu dvs, dar nu vă amestecaţi în domeniul Religiei daca nu aţi 
studiat şi nu confundaţi expresiile biblice de Duh, duhuri cu spiritism. Există duhuri 
rele şi har. 

„Ucenicii Lui L-au întrebat: « învăţătorule, cine a păcătuit : omul 
acesta, sau părinţii lui, de s-a născut orb ?” » Nu puteau să-i pună 
această întrebare decât dacă fuseseră iniţiaţi în doctrina „karmei”, a 
cauzei şi efectului obligatoriu. Conform acesteia, suferinţa poate fi 
generată de păcatele fiinţei înainte de a se naşte , adică ale omului în care 
spiritul a fost încarnat în viaţa anterioară.” 

lată, mai sus, încă un citat din ce aţi scris dvs. Fals, este aproape de erezie, ca 
să nu zic chiar erezie. Vă rog, nu amestecaţi Religia şi creştinismul cu astfel de 
practici. Nu este în beneficiul nimănui! 

RĂZVAN PETRE: 

Bună ziua, 

Fiindcă m-aţi provocat, o să vă răspund cu argumente logice, nu cu 
texte scrise de alţii... Sper să gândiţi cu mintea proprie, nu prin prisma 
părerii altora... 

Fiind teolog ortodox, deci educat ani de zile conform dogmelor 
ortodoxe, nu vă cere nimeni să acceptaţi alte puncte de vedere - dar nici 
să-i obligaţi pe alţii să vă creadă. V-aţi făcut o meserie din asta şi mâncaţi 
o pâine bună din ea. Clerul se coalizează împotriva oricui susţine şi alte 
păreri... Iar clerul îi educă pe cei tineri în aceeaşi intoleranţă. Numai 
teologia ortodoxă deţine „adevărul absolut”, nu-i asa?! 

Dar aici greşesc toţi teologii tuturor religiilor şi, de aceea, nu se vor 
înţelege niciodată din punct de vedere teoretic. Fiecare îşi susţine 
părerea, care nu reprezintă decât O PARTE DE ADEVĂR. Prea puţin vă 
învaţă în facultate. Ar trebui ca, la vârsta dumneavoastră, să aveţi mai 
multă deschidere intelectuală... Măcar curiozitatea de a citi şi alte cărţi 
decât ceasloavele vechi de sute de ani. 

Citez şi comentez „perlele” scrise de dumneavoastră: 

Teologul: lisus a fost şi este Dumnezeu adevărat. El nu este un spirit înalt, este 
însuşi Dumnezeu. 

RĂZVAN: Şi eu susţin că ISUS este o parte de Dumnezeire, fără 
îndoială. Dar gândiţi-vă puţin cu propria minte: dacă venea însuşi 
Dumnezeu pe Pământ, cine mai conducea Universul în acest timp? 
Sfântul Duh? 

Isus este Fiul lui Dumnezeu, nu Dumnezeu. Ce înţelegem prin „Fiu”, 
este o altă chestiune. Eu înţeleg că a fost şi este un Spirit Desăvârşit. Deci 
un spirit creat de Dumnezeu, care în decursul timpului (milioane de ani) 
a atins maximum de evoluţie posibilă, devenind una cu Divinitatea. Isus 
este modelul de desăvârşire spirituală pe care îl are în faţă orice spirit. 
Orice spirit, dacă se străduieşte, poate ajunge, în timp, la acelaşi nivel. 

Teologul: Deci si sfinţii sunt în Cer, dar nu sunt invocaţi să vină aici pe pământ 
sau să aibă vibraţii puternice în materie. 

RĂZVAN: Domnule teolog, dar moaştele sfinţilor ce fac, nu 
facilitează invocarea sfinţilor? Nu cumva credeţi că au proprietăţi 
magice? Dacă aşa credeţi, înseamnă că Biserica încurajează magia, sub 
toate formele sale. 

De fapt, moaştele sunt un rezonator pentru energia spirituală a 
respectivilor sfinţi, care chiar vin pe pământ atunci când omul crede în 
puterea lor miraculoasă. Minunile pe care ar putea să le facă moaştele nu 
vin automat la oricine le atinge, ci numai la unii oameni, deci există un 
discernământ, un spirit inteligent care le împarte. Dacă spunem că este 
„Sfântul Duh”, este o simplă recunoaştere a ignoranţei noastre, pentru că 
sub această denumire introducem tot ce ţine de invizibil, ca să ne luăm 
grija de la a gândi mai profund. Spunem „Sfântul Duh” şi am terminat cu 
gândirea personală... 

Teologul: Trupul lui lisus după înviere era altfel în sens divin. Era pnevmatizat, 
plin de Duhul Sfânt. Şi atenţie, Duhul Sfânt este o Persoană. 

RĂZVAN: Atâtea aberaţii în câteva cuvinte... Cum, cadavrul lui Isus 
era o altă „persoană”? De ce nu încercaţi să gândiţi mai profund, că de 
aceea ne-a dat Dumnezeu logică, să ne-o folosim... Credeţi că religia 
înseamnă doar repetiţia unor fraze învăţate pe de rost? Că în religie nu îşi 
are rostul gândirea? Vedeţi, aici greşesc mulţi profesori de teologie, de 
secole... Nu dezvoltă la studenţii lor şi gândirea critică. Pentru că nu sunt 
interesaţi de părerile contrare. 

Cu ce vă ajută în credinţă faptul că Isus s-ar fi înălţat la Cer cu 
trupul? Nu ajută, ci creează o mare frustrare printre credincioşi, fiindcă 
toate celelalte cadavre merg în pământ, după cum ştim... Isus s-a făcut 
om, cu tot ce înseamnă asta. O dovedesc referinţele biblice. El a preferat 
mereu să se comporte cât mai normal, să nu şocheze, decât când era 
nevoie. Şi-a asumat rolul de om ca să ne convingă să-L urmăm pe calea 
moralităţii, să ne arate că este posibil să devenim sfinţi ca şi El, deşi 
suntem oameni din carne. Dacă El şi-ar fi luat trupul în Cer, iar trupul 
nostru merge în pământ, ar fi cumplit pentru zelul credincioşilor, fiindcă 
îndemnurile la credinţă nu ar fi răsplătite nici măcar după moarte! Din 
fericire, credincioşii nu cred chiar tot ce spun teologii, ci merg pe intuiţia 
proprie, venită de la spiritele din Cer, îngerii păzitori care ne ajută pe 
fiecare... 

Domnule teolog, cadavrul lui Isus nu interesează pe nimeni. Cu toţii 
suntem interesaţi de Isus cel Viu, care continuă să trăiască şi să ne 
povăţuiască în direct şi personal, nu doar din poveştile biblice. 

Teologul: Unde lisus zice „cercetaţi duhurile dacă sunt de la Dumnezeu” nu se 
referea la alte spirite. în creştinism există doar duhuri rele şi atât. 

RĂZVAN: Alte afirmaţii contradictorii... Credeţi că duhurile rele pot 
veni de la Dumnezeu? Credeţi că nu există duhuri bune? 

Teologul: nu există fantome, decât duhuri rele care îşi bat joc de oameni, 
păcălesc şi profită de naivitatea şi incultura unora. 

RĂZVAN: Susţineţi că sufletele morţilor nu se eterizează, nu 
continuă să trăiască imediat după moarte, ci „dorm” undeva, în 
aşteptarea unei presupuse „învieri”. Deci după moarte vine somnul, adică 
NIMICUL. Nu vi se pare că doctrina asta e nihilistă şi pesimistă? Dacă 
încercaţi să convingeţi oamenii că aşa este, cu toţii vor fugi de religia 
creştină ortodoxă, crezând că aceasta le ia speranţa unei lumi mai bune 
după moarte...! 

în plus, ea contrazice unele dovezi concrete. De exemplu, mulţi 
oamenii au probleme cu fantomele rudelor decedate, după cum se ştie. 
Dar dumneavoastră nu prea cunoaşteţi realitatea fenomenelor 
„paranormale”. La dumneavoastră realitatea este filtrată de cărţile scrise 
pentru oamenii secolelor trecute. 

Teologul: Nu vă amestecaţi în domeniul Religiei dacă nu aţi studiat şi nu 
confundaţi expresiile biblice de Duh, duhuri cu spiritism. Există duhuri rele şi har. 

încă un citat din ce aţi scris dvs. Fals, este aproape de erezie, ca să nu zic chiar 
erezie. 

RĂZVAN: Am mai depistat încă o aberaţie. Susţineţi ad literam că 
nu există duhuri bune! O asemenea erezie ar cutremura tot Cerul dacă v- 
ar lua cineva în serios. Cerul spiritual este format din spirite bune, nu din 
altceva. Ele vin lângă noi, ca să ne ajute în permanenţă. Fiecare om este 
vegheat de îngerii săi. Vreţi să spuneţi că îngerii se numesc „har”? Dacă e 
aşa, de ce să le mai spunem „îngeri”? 

în concluzie, se vede că nu profesaţi meseria de preot, care v-ar 
aduce obligatoriu cu picioarele pe pământ. în general, preoţii înţeleg 
foarte multe lucruri, din practica religioasă şi contactul cu oamenii, nu 
numai din cărţile teologice. Viata îi obligă să gândească mai mult . 

Dacă nu m-aţi fi provocat cu părerile dumneavoastră lipsite de sens 
(venite sub protecţia anonimatului, adică a lipsei de responsabilitate a 
opiniilor), vă lăsam în plata Domnului. Religia înseamnă şi altceva decât 
frecventarea unei facultăţi. Nu neapărat o diplomă îi dă cuiva priceperea 
de a se exprima în chestiunile filosofice înalte. 


22 februarie 2008 

PANSEURI ŞI AFORISME 


Culegere de reflecţii publicate de autor în rubricile „Panseuri" (2008- 
2010) şi „Esoterika" (2010-2014) din website-ul www.spiritus.ro 


2008 

NU RAŢIUNEA, CI LIPSA INTUIŢIEI CONTESTĂ SPIRITUALUL 

Nu doar în situaţii de criză ajunge omul să creadă în Dumnezeu. Dar 
este adevărat că ele îl sensibilizează, îi dezvoltă intuiţia. Sentimentul 
sacrului vine din intuiţie. în general, oamenii intuitivi au şi credinţă. 

Totuşi, nu raţiunea este obstacolul, ci lipsa intuiţiei. De fapt, o 
raţiune puternică şi o informare suficientă confirmă concepţia 
spiritualistă. Obstacolele sunt puse de semidoctism şi gândirea imatură 
filosofic. 


* * * 

ÎNGERII sunt reprezentaţi în picturi ca nişte copii inocenţi. Probabil 
că Dumnezeu ar trebui figurat ca un copil şi mai curat. El se manifestă 
simplu, direct şi răspunde imediat la dragostea ta, ca un copilaş foarte 
pur. 


* * * 


FANATICI AI BINELUI 

Nu disperaţi la vederea atâtor grozăvii ale necuraţilor pe Pământ! Au 
şi oamenii buni ce învăţa de la cei răi! Să înveţe ambiţia şi încăpăţânarea 
cu care îşi urmăresc împlinirea planurilor de răzbunare, colportare, 
bârfă...! Dar să le întoarcă în sens pozitiv. Adică să fie încăpăţânaţi în a 
duce la bun sfârşit intenţiile bune, constructive, altruiste, să nu se lase 
înfrânţi de oboseală, de obstacole sau de piedicile puse de diverse 
persoane. Să nu se lase deturnate de sfaturile şirete care au rolul de a-i 
descuraja şi demobiliza. 

Chiar dacă oamenii răi ne dezgustă numai privindu-i, darămite 
urmărindu-le atent încrâncenarea de ură şi invidie, dacă tot suntem 
nevoiţi să le suportăm prezenţa, măcar să profităm cu ceva din asta. Nici 
o raţiune nu-i poate opri să gândească negativ despre semenii lor, să le 
dorească răul şi să acţioneze cu îndărătnicie ca să-l facă... Haideţi şi noi, 
oameni buni, să fim cât se poate de încăpăţânaţi în facerea de bine . Să ne 
înverşunăm să slujim forţele binelui, să luptăm, mânaţi de suprema 
plăcere de a ne sacrifica pentru Bine şi Adevăr! 

Proiectele de folos, nu le abandonaţi, cel mult amânaţi-le, dar nu 
renunţaţi la ele! învingeţi dificultăţile prin perseverenţă şi viclenie chiar, 
ştiind că finalul este destinat binelui general. Nu disperaţi, fiţi tonici şi 
optimişti, iar atunci când totul pare că e pierdut, gândiţi-vă că efortul 
vostru nu a fost zadarnic, pentru că aţi lucrat inspiraţi de duhul 
înţelepciunii divine. (Poate că nu erau încă coapte toate condiţiile de 
înfăptuire, sau poate că munca voastră a fost doar premergătoare, 
pregătind terenul pentru o realizare ulterioară de mai mare amploare - a 
voastră sau a urmaşilor voştri...) 

Avem nevoie acum, mai mult ca niciodată, de fanatici ai Binelui, de 
„terorişti” ai Binelui, care îi înspăimântă pe cei dedicaţi faptelor rele. Din 
exemplul celor răi nu vom extrage decât puterea iraţională de a lupta 
pentru idealul nostru, acţionând contrar intereselor egoiste. Nici lor nu le 
este prea bine - bârfind, lovind cu vorba şi fapta, gândind mereu urât 
despre semenii lor - dar continuă să o facă, în ciuda nefericirii pe care şi- 
o aduc singuri. Inversând polaritatea, nici noi, oamenii binelui, să nu 
ţinem cont de comodităţile şi plăcerile noastre, ci să ne ambiţionăm să 
servim scopurilor bune şi frumoase, chiar romantice. Şi atunci, îi vom 
place lui Dumnezeu, care ne va da linişte sufletească, în mijlocul 
greutăţilor luptei... 


* * * 

PIRAMIDA CREDINŢEI RELIGIOASE 

La baza piramidei stau constructele strict omeneşti: bisericile . 
Biserica înseamnă clădiri şi cler. Clădirile pot fi temple, sinagogi, 
moschei şi biserici creştine. Clerul e format din preoţi. Bisericile sunt cele 
mai perisabile şi efemere. 



La mijloc găsim religiile , constructe divino-umane. Ele sunt alcătuite 
din teologie şi ritualuri, diferind de la o religie la alta, de la o zonă 
geografică la alta. Inspiraţia unei religii a venit iniţial de Sus, fiind dată 
unui „channel” mai mult sau mai puţin pur. Religiile durează veacuri, dar 
tot sunt măcinate de moara timpului perfecţionist. 

în vârful piramidei se află credinţa pură în Divinitate. Ea este 
aceeaşi pentru toţi oamenii. Toţi ne naştem cu credinţa în suflet, iar cine 
nu se naşte cu ea, nici nu o poate dobândi vreodată. Este darul Divinităţii 
pentru om, care nu dispare nici măcar cu moartea, ci creşte în eternitate. 

* * * 


PILDA FERMIERULUI 

Pilda fermierului: după ce îngrijeşte porcul cu grijă timp de un an, 
gospodarul îl taie de Crăciun, şi e mare bucurie în familia salvată de la 
foamete... Urmând această mentalitate simplă, teologii repetă pompos că 
„Isus Cristos s-a răstignit ca noi să fim mântuiţi!” Oare dacă Isus ar fi 
murit la bătrâneţe, ca Buddha, Duhul Sfânt nu ar mai fi acţionat după 
aceea printre apostoli şi ucenici? 

Dar nu-i real că Isus a murit ca să ne mântuiască, ci pentru asta a 
trăit El, s-a întrupat printre oameni (un sacrificiu încă şi mai mare decât 
chinurile răstignirii). Moartea Sa a urmat logic unei vieţi prea desăvârşite 
şi elevate ca să fie suportată de păcătoşenia oamenilor. Iar semnificaţia 
universală este că iubirea adevărată se demonstrează prin sacrificiu dacă 
este cazul. Isus s-a răstignit ca să ne înveţe cum să iubim. 

Moartea cumplită a lui Isus nu mântuie automat pe niciun creştin, ci 
ne-am putea mântui, eventual, dacă am reuşi să fim ceva mai buni şi 
iubitori, după modelul vieţii Sale. 


* * * 

ÎNCEPEM CU YOGA, FINALIZĂM CU ISUS 

începem cu yoga, finalizăm cu Isus. Yoga dă metoda şi sistemul, Isus 
dă puterea şi harul. Prin yoga ne dominăm propria fiinţă, prin Isus 
dominăm demonii. 


* * * 

IADUL este un loc de izolare temporară a sufletelor ce păstrează 
intenţionat o vibraţie nepotrivită cu Iubirea divină, care se revarsă peste 
toată Creaţia. Ele doar sunt puse în „carantină” de către legile cosmice. 
Supliciul din iad este rezultanta propriilor proiecţii mentale şi emoţionale 
păstrate de spiritele imperfecte, iar acumularea atâtor porniri negative 
generează „iadul”. 


* * * 

SPERANŢA, cum ar fi ea posibilă dacă omul nu ar avea o credinţă 
(fie şi nemărturisită sau neconştientizată) într-o Forţă Superioară 
Inteligentă şi Binevoitoare (numită Dumnezeu, Providenţă sau îngeri)?! 
Speranţa clădită pe haos nu este realizabilă. Ateul autentic (dacă el ar 
exista!) nu ar avea speranţe, ci doar spaime... 

2009 


CREŞTINISM ŞI BUDISM 

Creştinismul şi budismul tibetan sunt complementare, având ca 
liant comun îndemnul spre compasiune universală . Totuşi, diferenţele 
sunt majore. 

Budismul lucrează cu spirite, dar neglijează existenţa lui Dumnezeu. 
Creştinismul vorbeşte despre Dumnezeu, dar neglijează existenţa 
spiritelor. 

în realitate, budiştii tibetani trăiesc în FRICĂ de spiritele malefice, 
religia lor este una profund magică. în realitate, creştinii resimt o anume 
NEPUTINŢĂ de a integra creştinismul în problemele vieţii cotidiene 
(poate de aceea încă mai apelează la vrăji şi vrăjitoare). 

Dacă s-ar putea combina cele două religii într-una singură, poate că 
s-ar putea obţine o religie mai puternică decât amândouă. Totuşi, religiile 
tradiţionale vor pierde tot mai mult teren în favoarea spiritualităţii 
universale, bazată pe cunoaştere, experiment, trăire personală, intuiţie, 
revelaţii şi nu pe ritualuri sau dogme. Ea a fost inaugurată prin practica şi 
doctrina spiritistă. 

22 martie 2009 


* * * 

SPIRITUALITATEA: TEORIE MINUNATĂ, PRACTICĂ DIFICILĂ 

Dumnezeu ne ridică în rang spiritual postmortem după cât de mare 
influenţă benefică am avut asupra semenilor - în timpul vieţii şi prin 
efectele ulterioare - dar la fel de mult şi după strădaniile noastre sincere 
spre perfecţiune, deşi nefructificate. Contează, se pare, mai mult 
strădania personală decât rezultatele concrete nemaipomenite. Să fie 
Pământul mai mult o Şcoală decât o Operă? Efemeritatea tuturor 
lucrurilor materiale ne sugerează să credem că da. Cartea putrezeşte, dar 
învăţătura supravieţuieşte... 

Este cutremurător cât de puţin au putut schimba destinul 
Pământului marii înţelepţi, luminile Cerurilor care s-au întrupat printre 
păcătoşi! în ciuda strădaniilor lor, omenirea este încă în faza de grădiniţă 
spirituală. Aşa pare, comparând puritatea vieţii şi învăţăturilor lor cu 
grosolănia epigonilor sau nereceptivitatea urmaşilor faţă de mesajul lor 
spiritual. 

înţelepţii au răspândit pe drumurile omenirii diamante curate, 
strălucitoare. Ele au fost însă acoperite de praful istoriei şi noroiul 
materialismului. Uneori, mai vine câte o ploaie binecuvântată de 
Dumnezeu care spală impurităţile şi lasă lumina să se reflecte în 
diamantele gândirii înalte, presărate pe drumul evoluţiei umanităţii. 

«Nu daţi cele sfinte câinilor, nici nu aruncaţi mărgăritarele voastre 
înaintea porcilor, ca nu cumva să le calce în picioare şi, întorcându-se, 

să vă sfâşie pe voi. » (Matei 7:6) ne atrăgea atenţia Isus. Porcul este docil 
dacă are ce mânca, dar poate deveni violent dacă nu mai primeşte lăturile 
cu care s-a obişnuit. Prin pilda asta, Isus ne indică inerţia majorităţii 
populaţiei, precum şi violenţa instigată de cei care vor să o păstreze 
adormită (spunând cam aşa: „Dragi noştri porci, mărgăritarele nu ţin de 
foame! Luaţi lăturile astea putrezite...”). Este reacţia morocănoasă a 
omului adormit, care vrea să fie lăsat să îşi continue somnul spiritual. 

Grijile existenţei, dorinţele omeneşti, inerţia trecutului... acestea 
marchează intens viaţa omului. Este cu adevărat un miracol păstrarea 
credinţei oamenilor, de-a lungul secolelor, în Absolutul Divin, cel pur, 
invizibil, de neconceput! Faţă de influenţa brutală, covârşitoare a forţelor 
planului fizic, inefabilul, etericul, subtilul pare lipsit de şanse şi de 
eficienţă. 

Paradoxal, credinţa pură în Dumnezeul cel Absolut a fost perpetuată 
de nişte instituţii clericale pline de păcate. Pământul îşi are legile sale 
grosolane. Idealurile spirituale nu se pot manifesta perfect, ci prin 
compromisuri cu starea densă a mintii pământenilor . 

Ritualuri mimetice, teologie indescifrabilă, păcate ale preoţilor, 
invenţii absurde tolerate de credincioşi - acestea ne-au îndepărtat de 
idealurile originale ale fondatorilor religiilor si a Celui care i-a trimis aici, 
jos, cu misiunea de iluminare a celor orbi spirituali. Deziluzia pare 
inevitabilă. Şi totuşi, câte ceva rămâne mereu, se transmite peste timp, 
păstrează vie flacăra credinţei pure, iar ocazional, câte un sfânt o re- 
aţâţă. 

Contează foarte mult apariţia în carne şi oase, persoana ce dă putere 
Cuvântului. Principalul argument spiritual este prezenţa fizică a 
propovăduitorului... «O, neam necredincios, până când voi fi cu voi? 
Până când vă voi răbda pe voi?» (Marcu 9:19), se lamenta Isus. 

Republica dorită de Platon, condusă de înţelepţi, a rămas o utopie. 
Nu că ar fi imposibilă această organizare omenească, ci pentru că ea este 
constant împiedicată de ne-înţelepţi. Recunoscând realişti acest fapt nu 
dezarmăm pesimişti, ci devenim mai inteligenţi. «Fiţi înţelepţi ca şerpii 
şi nevinovaţi ca porumbeii!» (Matei 10:16), ne povăţuia Isus. A fi 
inteligent înseamnă a dovedi cultură socială (în corelaţie cu chakra 
Swadhisthana), dar totodată şi a te lupta pentru idealurile tale spirituale 
(în corelaţie cu chakra Manipura), cu toată compasiunea (chakra 
Anahata), puritatea gândului nobil (chakra Vishuddha), puterea mentală 
de a învinge obstacolele (chakra Ajna). Optimismul spiritual şi realismul 
social pot coexista paşnic în psihicul înţeleptului. 

Dar iată şi un alt punct de vedere: 

Poate că aşa e normal, ca omul să-şi trăiască viaţa de om şi să lase 
preocupările spirituale pe seama preoţilor sau să apeleze la 
spiritualitate doar pentru a face faţă la momentele grele din viaţă... 
Poate că nu ar trebui să insistăm ca oamenii să cunoască şi să aplice 
învăţăturile spirituale... Poate că spiritele s-au încarnat din dorinţa 

intensă de a experimenta viaţa fizică, că de cea spirituală erau deja 
sătule... De ce să le aducem acum aminte de ceea ce voiau să uite, după 
ce au plătit deja preţul imens cerut de sacrificiul încarnării?! 

De fapt, învăţăturile spirituale nu vor fi înţelese, apreciate şi urmate 
decât de cei apţi, suficient evoluaţi spiritual. Spiritualitatea face o selecţie 
automată. Şi nimeni nu o impune, decât fanaticii, dogmaticii, speculanţii 
credulităţii, conducătorii militari. Dumnezeu nu impune nimănui să îl 
adore, de aceea nici nu se arată nimănui, lăsând oricui libertatea de a se 
îndoi de El. Orice om spiritual va proceda la fel, neimpunând nimănui 
credinţa sa. în acelaşi timp, va semăna seminţele înţelepciunii - în pofida 
oricăror dificultăţi - pentru cei pregătiţi şi dornici a le fructifica. Prin 
asta îşi dovedeşte veneraţia şi sacrificiul (răbdând înfrângerile şi 
umilinţele inevitabile) pentru Sublimul Creator. 

Recent reînfiinţată instituţie catolică pentru „păstrarea purităţii 
credinţei” (fosta Sfântă Inchiziţie) nu face decât să menţină artificial în 
viaţă nişte dogme absurde. Adevărul nu are nevoie de instituţii 
paramilitare, ci doar de răspândirea paşnică a cunoaşterii spirituale. 
Dogmele trebuie apărate cu p]aţo§e de oţel . în schimb Adevărul trebuie 
expus goj-goluj . 

23 aprilie 2009 


2010 

ADEVĂRUL ISTORIC AL VECHIULUI TESTAMENT 

Unii anticreştini declaraţi neagă realitatea scrierilor biblice. Le 
consideră poveşti de adormit copiii, inventate de imaginaţia bogată a 
oamenilor primitivi, precum au fost şi legendele Olimpului. 

De la bun început, afirm că nu este nevoie să cunoşti Vechiul 
Testament ca să fii un bun creştin. A fi bun creştin înseamnă să îi semeni 
lui Isus, nu să fii erudit în Biblie. Totuşi, nu trebuie să respingem toată 
Biblia pe motiv că ni se pare cam deplasată, din punctul nostru de vedere. 
Lăsând la o parte indicaţiile de comportament zilnic - ce astăzi, după 
3000 de ani, sunt cu totul desuete - Vechiul Testament are o mare 
valoare culturală şi istorică. Multe dintre faptele relatate au fost 
confirmate de arheologi. Altele sunt confirmate de explicaţiile 
parapsihologici contemporane. Cineva a descoperit chiar un cod, o 
încifrare numerologică a literelor ebraice ale Bibliei... Este o carte pentru 
specialiştii care au timp să o studieze amănunţit. 

Pentru justificarea veridicităţii relatărilor biblice, eu vin aici cu un 
argument mai simplu, cel psihologic. Unele fapte incredibile relatate în 
scriptură se confirmă tocmai prin acest lucru: chiar şi astăzi sunt 
incredibile! Imaginaţia noastră este şi azi depăşită, de exemplu, de cum 
ar fi putut Moise să despartă apele Mării Roşii (la fel ca şi urmaşul său 

Joshua, apele Iordanului umflat de ploi) pentru ca milioanele de evrei 
peregrini să traverseze albia secată local şi temporar. Ei bine, dacă 
aceasta ar fi fost o simplă „invenţie” a unui scrib evreu, să nu ne îndoim 
că ar fi sărit imediat să-l corecteze cei care fuseseră de faţă şi ar fi ştiut 
adevărul. Evreii aveau obsesia consemnării istoriei lor cât mai obiective. 
Omeneşte, ne putem gândi că unii şefi evrei ar fi fost înclinaţi să 
cosmetizeze realitatea, să o prezinte avantajos. Totuşi, nu era posibilă o 
falsificare grosolană a realităţii, fiindcă mulţi verificau cele scrise. 

Dincolo de toate acestea, cel mai forte argument este sintagma „viaţa 
bate filmul”. Născocirile oricărui scenarist sunt mereu întrecute de viaţa 
însăşi. Imaginaţia oamenilor este limitată, bazată mai ales pe lucruri 
văzute sau auzite cândva. Gândiţi-vă la elicopterul, planorul şi 
submarinul proiectate de genialul şi unicul Leonardo da Vinci: ele nu au 
putut fi asimilate secole la rândul de gândirea comună a restului 
omenirii. Aşa şi cu „inventarea” trecerii Mării Roşii sau Iordanului prin 
separarea apelor. Practic, această idee era (şi încă este) prea greu de 
imaginat pentru a fi fost acceptată de evrei ca „povestea” de preamărire a 
lui Moise de către Dumnezeu. Ar fi putut inventa orice alt fel de poveşti 
pentru a -1 face erou pe Moise, dar asta era prea mult. Depăşea orice 
limită a imaginaţiei omeneşti. Dacă nu ar fi fost un adevăr incontestabil, 
ar fi fost negat imediat de ceilalţi capi ai izraeliţilor refugiaţi din Egipt, 
ruşinaţi ei înşişi de asemenea „aberaţie”. 

Acest argument psihologic confirmă realitatea faptelor incredibile. 
De aici încolo, putem începe să ne întrebăm ce secrete tehnologice sau 
spirituale cunoşteau, sau numai foloseau, cei care populau Vechiul 
Testament. Şi să ne dăm seama de cât de multe lucruri încă nu 
cunoaştem nici astăzi, în epoca spaţială. 

16 februarie 2010 


* * * 

BLESTEMAREA SMOCHINULUI NERODITOR 

Blestemarea smochinului de către Isus este de obicei considerată a fi 
o pildă pe care le-ar fi dat-o Isus discipolilor cu privire la necesitatea 
fiecărei fiinţe de a fi de folos acolo unde a pus-o Dumnezeu. Pilda ar 
sugera că oamenii care nu îşi îndeplinesc sarcinile trasate în Ceruri ar fi 
inutili şi dispensabili, prin urmare pot fi distruşi de către Creator. 

Mesajul este corect în principiu, deşi discutabil relativ la metodele 
punitive (după cum vedem, oamenii răi nu sunt imediat pedepsiţi de 
Dumnezeu). Totuşi, nu cred că Isus a blestemat smochinul din acest 
motiv alambicat. 

Cred că explicaţia trebuie căutată mai aproape de logica vieţii: El a 
blestemat din cauza mâniei provocate de foame . Dar a făcut-o altfel, în 
mod conştient şi controlat. A vrut să îşi arate puterea absolută asupra 
materiei, pe care întotdeauna a ţinut-o sub control. Este singura ocazie 
menţionată în Evanghelii când Isus îşi lasă liberă mânia omenească (pe 
lângă răsturnarea tarabelor negustorilor din templu). Ar fi putut-o face şi 

cu alte ocazii, care ar fi fost, desigur, menţionate. Nu a făcut-o fiindcă 
autocontrolul său era total. Prin această „scăpare” intenţionată şi 
nepericuloasă a vrut să le arate discipolilor săi cât rău ar fi putut face 
dacă ar fi vrut, dacă s-ar fi lăsat purtat de impulsurile omeneşti atunci 
când era jignit, ameninţat, lovit... crucificat. Dacă nu le-ar fi dat acest 
exemplu, poate ei ar fi crezut că El este neputincios sau bleg, cum s-ar 
spune „prost de bun”. Dar nu, El avea toată puterea de creaţie şi 
distrugere la îndemână. Acest lucru trebuiau ei să-l înţeleagă. Dumnezeu 
ne dă puterea, dar noi trebuie să avem responsabilitatea ei. Isus a fost 
întruchiparea bunătăţii divine, deşi ar fi putut face la fel de mult rău . 

Acest lucru este esenţial de înţeles. Puterea este însoţită de 
responsabilitate. Şi întotdeauna avem liberul arbitru de a ne folosi 
puterea omenească (şi supraomenească) ori spre mulţumirea Spiritului, 
ori spre satisfacerea Demonului. Cheia este autocontrolul. «Vegheaţi 
mereu!», spune Isus. 

16 februarie 2010 


* * * 

EXISTĂ DEMONI SAU NU EXISTĂ? 

Există demoni? Da. Nu. Răspunsul trebuie nuanţat în funcţie de 
interlocutorul care cere un răspuns clar: da sau nu. Adevărul obiectiv este 
în acest caz mai puţin important decât reacţia subiectivă. 

Mintea omului este un instrument foarte puternic, de care oamenii 
nu sunt pe deplin conştienţi. Puterea imaginaţiei a creat toti demonii din 
iconografia indiană, tibetană si creştină . Acele imagini au hrănit alte 
minţi, perpetuând frica. în zilele noastre, alte minţi imaginează tot felul 
de creaturi hidoase pentru filmele de groază, care au rolul declarat să 
provoace frica. 

Apostolul spunea că hrana spirituală trebuie dată cu măsură: sub 
formă de lapte pentru sugari, iar hrana solidă, doar adulţilor. Aceasta 
vine din specificul minţii omului. Religia nu trebuie să fie un prilej de 
spaimă pentru prostime, ci o atracţie pozitivă. 

Totuşi, căutătorii sinceri ai adevărului nu pot fi păcăliţi, ei vor afla că 
demonii există, dar nu sub forma înfăţişată prin cărţile de religie, ci sunt 
mult mai subtili, chiar fără formă. Recunoaşterea lor este o sarcină a 
sufletului omului dotat cu discernământ. Mintea acestui căutător este 
puternică, controlată, ea nu se lasă pradă imaginaţiei deşănţate, este 
atrasă şi apărată de puterea binelui. Pentru el, demonii sunt asemenea 
microbilor din atmosferă : ştie că există în număr nesfârşit, dar are 
încredere în imunitatea spirituală care îi neutralizează, prin puterea pe 
care i-o dă dedicarea pentru bine, dorinţa de a fi un mesager al Domnului 
printre semeni. 

în acelaşi timp, conştiinţa atotprezenţei lor îţi dă un imbold 
permanent să nu te laşi pe tânjală, ci să veghezi mereu ca să nu cazi 
pradă înşelăciunii lor viclene. Aceasta este partea pozitivă a prezenţei lor, 
precum este metalul care zgârie diamantul pentru a-i încerca duritatea. 

Deci, există demoni? 

NU, pentru cei ce se pot speria de aşa o învăţătură, prea tare pentru 
rezistenţa lor psihică. Lor le-am spune: „Viaţa este atât de frumoasă! De 
ce să o urâţim gândindu-ne la diavoli şi drăcii?” 

DA, pentru cei care au la îndemână mijlocul de a-i ţine la distanţă. 
Chiar dacă fac parte din natură, totuşi admiterea existenţei dracilor ţine 
de un nivel superior de spiritualitate. Lor le-am spune: „Viaţa este atât de 
urâţită de demoni! De ce să nu o înfrumuseţăm ferindu-ne de ispitele 
lor?” 

Marele yoghin Paramahamsa Yogananda nu admitea în tinereţe 
existenţa demonilor. Spre bătrâneţe însă, a recunoscut că s-a înşelat, 
fiindcă a trebuit să se lupte cu ei. Nimeni nu scapă de asaltul forţelor 
malefice. Cu cât omul este mai spiritualizat, cu atât trebuie să facă faţă 
unor demoni mai puternici, proporţional cu forţa sa de ripostă. Se spune 
că Dumnezeu nu dă nimănui mai mult decât poate duce. 

16 februarie 2010 


* * * 

RĂUL NU E DOAR LIPSA BINELUI 

Răul nu e doar „lipsa binelui” precum întunericul este lipsa luminii. 
Dacă ar fi aşa, când apare binele, ar trebui să molipsească instantaneu 
toţi oamenii. Dar răul este activ, acţionează deliberat şi viclean. Să nu ne 
păcălim singuri crezând că răul se va dizolva de la sine la venirea luminii 
spirituale. Nu! Va lupta prin minciună, urâţenie, constrângere, prin 
orbire... Adu lumină lângă un orb şi el tot nu va vedea! 

Urâtul nu e doar lipsa frumosului, ci pervertirea lui. Frumseţea este 
naturală şi spontană, apare singură atunci când nu e împiedicată, precum 
florile pe câmp. 

Minciuna nu e doar lipsa adevărului, ci pervertirea lui, deseori prin 
jumătăţi de adevăr. Informaţia a fost creată pentru a exprima adevărul 
(ce este), nu minciuna (ce nu este). 

Acţiunea răului este elaborată, volitivă. Răul este pervertirea binelui, 
nu doar lipsa lui . 

16 februarie 2010 


* * * 

MULTE CĂI, UN SINGUR DUMNEZEU 

Intrând pe o cale spirituală, adeptul se convinge treptat că este pe 
calea cea bună, experimentând senzaţii personale inconfundabile. 
Proporţional, creşte în el convingerea că alte căi nu sunt eficiente precum 
a sa, fiindcă nu i-ar fi putut oferi experienţele acestea. Aşa crede el. 
Ignoranţa îl face să creadă că drumul său este unic, iar celelalte drumuri 
sunt „înfundate”. în realitate, toate cărările sunt variante către acelaşi 
pisc. Ce contează cu adevărat este ardoarea spirituală, sinceritatea, 
devotamentul pentru Cauza Supremă. 

Se întâmplă deseori ca un adept să fie dezamăgit de calea pe care a 
urmat-o ani la rândul. Este un moment de răscruce, o cumpănă de viaţă. 
Acum ar putea să părăsească definitiv orice are legătură cu lumea 
invizibilă, cu idealurile abstracte şi să se adâncească în lucrurile concrete 
şi materiale, care nu l-ar mai „înşela” în aşteptările sale. Dacă însă 
aspiraţia sa spirituală a fost sinceră de la început, ea va ţâşni din nou în 
sufletul său şi îl va orienta către altă cale autentică sau către o căutare pe 
cont propriu, la fel de autentică. Alte forţe spirituale îl vor prelua, 
orientându -1 prin alte metode către acelaşi Ţel. Cerul nu duce lipsă de 
Maeştri şi de imaginaţie în călăuzirea unui căutător sincer. Singura 
condiţie este să fie cu adevărat sincer, să aspire cu toată fiinţa sa către 
desăvârşire. 

Sunt multe metode ce duc spre o realizare similară sau chiar 
identică. înţelepţii diverselor căi se înţeleg întotdeauna între ei. Numai 
neofiţii, începătorii se tot ceartă: „Calea mea este cea bună, tu eşti în 
greşeală!”. Toate disciplinele spirituale caută să transforme fiinţa 
umană, dar teoriile şi metodele practice diferă, uneori substanţial. Toate 
acestea sunt însă „cârje”, de care discipolul se va dispensa la un moment 
dat (teologii, sfinţi, pelerinaje, obiecte sacre, moaşte, slujbe, miracole, 
povestiri, scripturi, temple, ritualuri etc. - toate au o valoare relativă la 
importanţa pe care le-o acordăm noi). Cei care pun mare preţ pe „cârje” 
încă nu au ajuns să meargă singuri şi de aceea le fetişizează. Desigur că 
înţeleptul nu va râde de începătorii într-ale mersului, bucurându-se de 
progresele lor, indiferent de erorile pe care le mai fac şi de, uneori, 
fanatismul lor. Câteodată ardoarea le încinge capetele prea tare... 

Toate orientările spirituale au ceva atractiv în ele, altfel nu ar avea 
adepţi. De cele mai multe ori, sunt aspecte spirituale autentice, de 
netăgăduit. Se mai întâmplă însă ca idealurile iniţiale să fie treptat 
deturnate - fie din neştiinţă, din lipsă de experienţă, fie prin jocul ascuns 
al demonilor. Trebuie să recunoaştem şi să lăudăm lucrurile bune, dar să 
ne exprimăm raţional atunci când constatăm alunecarea unor învăţături 
către aberaţii. 

„Comunitatea sfinţilor” nu este un concept abstract, ci o realitate 
cerească. Indiferent de religia, cultul, confesiunea profesată în timpul 
vieţii de om, spiritele dezîncarnate văd cu obiectivitate că există o unică 
realitate spirituală, spre care tind toate sufletele. Ele vor deveni îngeri 
ghizi pentru oamenii ce adoptă una din metodele moştenite de la 
înaintaşi. îi vor ajuta să se perfecţioneze în acea metodă de mântuire, 
însă, de la un anumit nivel în sus, metoda nu mai are importanţă în sine, 
căci Dumnezeu îi aduce devotului inspiraţii proaspete de a se 
autocunoaşte şi a se îmbunătăţi. Adeptul începe să înţeleagă relativitatea 
căilor, dar şi absolutul căutării Divinităţii. Multe căi, un singur 
Dumnezeu... 

16 februarie 2010 


* * * 


Răzvan Alexandru Petre - Cristos, binele, adevărul 


140 



Trăim într-o cutie a miracolelor. Oricât ar avansa raţionamentul 
ştiinţific, până la urmă se înfundă într-o taină. Taina este un miracol 
potenţial. 

27 iunie 2010 


* * * 

CREDINŢA este de două feluri: naturală şi artificială. Cea naturală 
vine din intuiţia lăuntrică. Ea nu are nevoie decât de o scânteie ca să 
apară. Cea artificială îţi este impusă din exterior de părinţi, profesori, 
conducători - şi s-ar numi mai degrabă CREDULITATE. Iată cum, sub 
acelaşi nume de „credinţă”, amestecăm două sentimente total diferite. 
RELIGIA IDEALĂ este naturală, ea descurajează artificialitatea, ideile 
obsesive impuse prin repetare (îndoctrinarea) şi prin autoritate (dogma). 

Religia ideală încurajează credinţa sprijinită pe verificare personală, 
experienţială. Ea este vie, trăieşte în omul viu, actual, prezent. Este 
suficient ca oamenii să afle legile universului spiritual, iar forţa 
ADEVĂRULUI îl va convinge şi pe cel mai îndărătnic. Forţa religiei ideale 
provine din sprijinul pe care credinciosul îl simte acum, imediat. în acest 
sens, poate fi de folos aducerea în minte a exemplelor trecutului, 
identificându-ne temporar cu ele, dar este tot o actualizare, un 
simţământ real, rezonând cu o energie concretă, nu fictivă. Simpla 
descriere nu este de ajuns, e nevoie de contactul real cu energia 
spirituală. 

Desigur, pot avea un rol psihologic de susţinere a efortului spiritual 
atât mândria de a face parte dintr-o tradiţie milenară, cât şi anticiparea 
unei prezumtive satisfacţii viitoare. Dar acestea, în sine, nu pot înlocui 
FIORUL MISTIC resimţit chiar acum, singurul ce dă tărie şi perpetuează 
valoarea religiei de-a lungul generaţiilor. 

Din nefericire, satanismul recunoaşte acest adevăr şi îl exploatează 
în folosul propriu. El nu le dezvăluie curioşilor nici efectele secundare ale 
practicilor satanice, nici cumplitul viitor ce-i aşteaptă, ci le promite 
senzaţii tari imediate, aşa-zis „oculte” sau „mistice”. De pildă, le provoacă 
viziuni luminoase luciferice, prezentându-le drept trăire religioasă. 
Succesul actual al „religiei” sataniste e parţial cauzat de superficialitatea 
clerului Bisericii, de ruşinea unor partizani ai Binelui de a mărturisi 
public adânca şi iubitoarea trăire întru Dumnezeu, ca şi pe lipsa de 
respect public faţă de ştiinţa fenomenelor paranormale şi spiritiste. De 
exemplu, pare a fi o politică bine dirijată cea de a confunda în mass- 
media fantomele ce induc groaza cu spiritele, încât omul obişnuit nici nu 
mai vrea să audă de ştiinţa spiritistă, înfierată şi de clerici. 

20 august 2010 


* * * 

CELE TREI PORUNCI CRISTICE 


Cele două porunci eristice supreme sunt de fapt trei! 1) Să-l iubeşti 
pe Dumnezeu mai presus de orice! 2) Să-ţi iubeşti aproapele ca pe tine 
însuţi! ŞI... 3) Să te iubeşti pe tine! 

Dacă nu te iubeşti pe tine însuţi, cum ai şti să-ţi iubeşti semenii?! Ar 
fi cel mult o obligaţie de care încerci să te achiţi fără entuziasm real. Iar 
dacă nu iubeşti nici şinele, nici aproapele, cum ai putea iubi o Fiinţă 
invizibilă divină?! 

în realitate, atunci când AI IUBIRE, ea atinge simultan toate cele 
trei planuri: personal, interpersonal şi suprapersonal. Iubeşti făpturile 
lumii, te iubeşti pe tine ca făptură a acestei lumi şi... iubeşti Iubirea. 
Iubirea este chiar Dumnezeu. Atunci când simţi dulceaţa Iubirii Divine, 
nu te poţi opri să te îndrăgosteşti de ea - adică să vrei să îi guşti mereu 
nectarul, să o răspândeşti, să o aperi. De fapt, „porunca” iubirii este o 
invitaţie tandră, sensibilă ... 

20 august 2010 


* * * 

SMERENIA este un precept creştin care provine dintr-o trăire 
mistică. 

Atunci când IUBIREA DIVINĂ îţi inundă pieptul, ai spontan intuiţia 
imperfecţiunilor tale omeneşti inerente, oricât de bun la suflet te-ai 
considera. Este un fel de oglindă internă a perfecţiunii invizibile. Apoi vei 
duce cu tine acest sentiment al compasiunii de sine, încercând să îl 
permanentizezi prin exerciţiu şi autocontrol. 

De aceea, este de înţeles de ce sufletele ce ajung în Iad nu suportă 
lumina Iubirii Dumnezeieşti. Ea le creează o imensă milă de sine şi 
regrete insuportabile. Aceste suflete oropsite preferă să fugă de lumina 
adevărului. Preferă să se lamenteze că Iadul le creează suferinţă decât să 
îşi accepte vina pentru acea suferinţă. 

Cam la fel se întâmplă şi cu unii oameni, care fug sau alungă 
impulsiv orice sfat sau persoană a Binelui. Pur şi simplu, este prea 
dureros pentru ei... 

20 august 2010 


* * * 

Nu tot ce se află scris în destin se poate rezolva în timpul vieţii. Din 
acest motiv, trebuie să îţi propui idealuri de viaţă realizabile prin forţele 
tale, prin faptele tale, nu prin rugăciuni. Rugăciunea este bună pentru 
liniştirea sufletului şi căpătarea inspiraţiei, dar faptele sunt fapte, ele îi 
aparţin omului, nu Divinităţii. Trebuie nuanţată afirmaţia „Roagă-te şi 
vei căpăta!”. Nu poţi căpăta orice într-o viaţă de om, oricât de mult te-ai 
ruga. 

27 august 2010 

* * * 


Regulile morale ale religiilor NU sunt doar convenţii sociale. Cele 
mai importante indicaţii despre „ce este bine să facem” şi „ce nu trebuie 
făcut” sunt o traducere pe înţelesul tuturor a stării de iluminare 
spirituală. Când un om ales primeşte o stare de Graţie de la Dumnezeu, 
privirea sa asupra vieţii este sfinţită, iar sentimentele sale spontane, 
impregnate divin, devin ulterior „reguli morale” în gura discipolilor 
acestuia. 

30 august 2010 


* * * 

Cine îţi spune că eşti posedat de diavol comite o agresiune asupra 
psihicului tău. Acea persoană are datoria morală de a te ajuta să scapi de 
aceasta „posesie”, dacă ar fi adevărată. 

2 septembrie 2010 


* * * 

Dacă eşti paranormal, toţi te întreabă: ,Ai citit Biblia?”. Asta, din 
invidie, ca să te pună în inferioritate. 

Unii creştini au transformat Biblia intr-un totem : au pus-o în 
mijlocul credinţei lor, dar au alungat spiritele vii ale sfinţilor. 

Alţii au făcut-o fetiş şi au plasat-o în sălile de judecată, pentru 
jurăminte (deşi Isus ne învăţa să nu ne jurăm). 

Chiar şi ca ghilotină este utilă (citeşte neapărat: Ieşirea (Exodul) 
31:15, Leviticul 24:16, Leviticul 20:9-27). 

Credinţa omului în Divinitate îi crează Bibliei nimbul sfinţeniei, 
fiindcă, vorba poetului, „Vreau să Te pipăi şi să urlu: Este!”. Dar se pot 
găsi în Cartea Cărţilor argumente pro şi contra pentru orice. Să luăm, 
aşadar, doar ce e bun şi frumos din ea! 

7 septembrie 2010 


* * * 

Cuvântul „rugăciune” vine de la „rug” - rugul aspiraţiei spirituale. în 
rugăciune ne ardem hainele lumeşti ale ego-ului şi ne înfăţişăm cu 
sufletul dezbrăcat în faţa Domnului. Rugăciunea este comuniune cu 
Cerul. 

Poţi începe cu o rugăminte către Dumnezeu şi să intri treptat în 
starea de rugăciune, în care uiţi de grijile cotidiene. Rugăciunea este 
etapa mistică a dialogului mental cu Divinitatea. 

13 septembrie 2010 


* * * 

Astăzi se împlinesc 100 de ani de la venirea printre păcătoşii 
Pământului a unui mesager al Cerului, văzător cu duhul şi făptuitor de 
minuni dumnezeieşti: românul ARSENIE BOCA, oglindă a Mântuitorului 

Isus. Minunile şi înţelepciunea sa au fost povestite de cei care l-au 
cunoscut personal pe marele Sfânt. Se spune că are puteri şi după moarte 
să-i mângâie pe credincioşii care îl invocă. Mă întreb: oare de ce 
Patriarhia nu îl introduce în calendarul ortodox sau măcar să-l 
prăznuiască la nivel naţional? Cred că pe unii conducători actuali îi cam 
ustură amintirea purităţii sale eristice şi nu suportă mustrările sale tacite 
despre corupţia din Biserică... 

Iată o poezie de mare fineţe psihologică şi spirituală care aparţine 
Sfântului Arsenie Boca, ce ne povăţuieşte să ne depăşim condiţia de 
milogi şi farisei: 

O rugăciune de mare sensibilitate a părintelui Arsenie Boca 

O, iartă-mi Doamne atâtea rugăciuni 
Prin care-Ţi cer doar pâine şi pază şi minuni, 

Căci am făcut adesea din Tine robul meu 
Nu eu ascult de Tine, ci Tu, de ce spun eu, 
în loc să vreau eu, Doamne, să fie voia Ta 
îţi cer într-una să faci Tu, voia mea, 
îţi cer s-alungi necazul, să nu-mi trimiţi ce vrei 
Şi să-mi slujeşti în toate, să-mi dai fără să-mi iei, 

Gândindu-mă că dacă îţi cant şi Te slăvesc 
Am drept să-ţi cer într-una să faci tot ce doresc. 

O, iartă-mi felu-acesta nebun de-a mă ruga 
Şi-nvaţă-mă ca altfel să stau în faţa Ta, 

Nu tot cerându-ţi Ţie să fii Tu robul meu, 

Ci Tu, cerându-mi mie, iar robul să fiu eu; 

Să înţeleg că felul cel bun de-a mă ruga 
E să doresc în toate să fie voia Ta. 


29 septembrie 2010 


* * * 

Crezi că, dacă te rogi toată ziua, ţi se va îndeplini orice dorinţă şi vei 
trăi ca în Paradis? Dacă omul visează doar la ajutorul dumnezeiesc, 
ajunge o legumă pe care societatea o va înlătura. Trebuie să dovedeşti 
luciditate şi putere de muncă pentru a putea supravieţui. 

8 octombrie 2010 


* * * 

Când îţi conştientizezi slăbiciunile, devii mai puternic. Nu e nevoie 
să le recunoşti public, ci să ţi le mărturiseşti sieşi. Sinceritatea este 
esenţială. Odată depistate, poţi ţine slăbiciunile sub control, fiindcă te 
detaşezi de ele, percepându-le ca pe nişte biete impurităţi care s-au 
ridicat la suprafaţa oceanului de Conştiinţă. într-o bună zi, le vei strânge 
şi vei scăpa de ele. 

Rolul duhovnicului si a spovedaniei este să provoace sinceritatea . 

mai ales la oamenii obişnuiţi să mintă. Dar sunt penibile acele femei 
„bisericoase” care destăinuie tuturor secretele familiei, chiar şi când nu le 

întreabă nimeni. Biserica nu îţi spune să fii sincer cu duşmanii şi nici să 
te arăţi prost şi limbut. 

îy octombrie 2010 


* * * 

Acum 2000 de ani, cei mai mari duşmani ai lui Isus erau cei din 
tagma preoţilor. Astăzi, cei mai porniţi denigratori ai spiritismului şi 
paranormalului sunt tot cei din tagma preoţilor. Ca indivizi luaţi separat, 
sunt persoane agreabile şi educate. însă meseria lor, legată ombilical de 
breaslă, îi face pe mulţi să fie mârlani cu cei care îndrăznesc să intre în 
domeniul care le aduce banii. Atacând paranormalii, preoţii nu apără 
credinţa, ci îsi apără privilegiile . Când se transformă în bestii, îmi vin să 
le strig: „Piei, sutană!” 

2y octombrie 2010 


* * * 

Iubirea şi ura sunt nedespărţite în firea omului? 

Dacă cineva îi face un rău unei persoane dragi, vrem răzbunare. Nu 
putem să nu îl urâm pe cel care a nenorocit o persoană pe care o iubim, 
împotriva acestei stări naturale de fapt, Isus a sugerat o transformare 
radicală: «Cel fără de păcat să arunce primul piatra!» «...precum şi noi 
iertăm greşiţilor noştri», « Iubiţi-vă duşmanii!». O asemenea învăţătură 
este greu de digerat. Totuşi, de-a lungul secolelor, ea a schimbat 
mentalitatea multora. Astăzi suntem ceva mai toleranţi. 

Dacă noi îl urâm pe cel care ne-a greşit, suntem la fel de răi ca el. Iar 
dacă el a greşit din inconştienţă, noi suntem chiar mai răi. Putem cere să 
se facă dreptate (este chiar obligatoriu s-o facem!), dar nu cu ură, ci cu 
ideea că, poate, răul ni se cuvenea, din cine ştie ce urmări karmice. 
Atunci ne-am mai tempera avântul „revoluţionar”. Aşa apare răbdarea şi 
smerenia creştină. Şi puterea de a iubi fără a urî. Abia atunci manifestăm 
prin noi dragostea divină - cea care nu poate urî, ci doar pedepsi cu 
justeţe divină, fără patimă răzbunătoare. 

9 decembrie 2010 


* * * 

Trebuie să acceptăm adevărul crud că în unii dintre semenii noştri 
sunt încarnaţi demoni. Totuşi, această înţelegere esoterică ne-ar putea 
stimula ura împotriva oamenilor răi, iar după cum se ştie, ura 
perpetuează răul . în plus, chiar şi persoanele cu spirite bune pot fi 
pervertite şi să se comporte aşa cum nu sunt în esenţa lor spirituală. Deci 
cum să împăcăm ura faţă de rău cu doctrina creştină a iubirii aproapelui? 

Simplu, considerându-i pe toţi cei care gândesc satanic şi fac fapte 
abominabile ca fiind bolnavi psihici . (Desigur, reciproca nu este 
adevărată!) Privindu-i ca pe nişte bolnavi mintali, în paralel cu păstrarea 
vigilenţei şi reacţiei prompte la acţiunile lor instigate satanic, ne putem 

trezi şi compasiunea divină în inimă. De fapt, chiar şi spiritele bune le 
privesc pe cele rele ca pe nişte spirite bolnave, dereglate, destructurate, 
care ar necesita tratament. Răul este o boală spirituală . 

23 decembrie 2010 


* * * 

Ce mare eroare ar fi să credem că forţele spirituale superioare nu 
tolerează greşelile şi slăbiciunile noastre umane! Dimpotrivă, dragostea 
lor este atât de mare pentru om, încât pot trece cu vederea aceste erori, 
cu speranţa că într-o zi ne vom sătura de ele, fiind gata atunci să adoptăm 
o conduită morală, inteligentă. 

în schimb, forţele astrale inferioare care, chipurile, „înţeleg” păcatele 
omului, împărtăşesc neputinţele sale, nu îl iubesc defel. Ele iubesc doar 
păcatele. Şi pentru asta, îl încurajează să le continue. Toleranţa lor 
nesfârşită pentru păcate este un „umanism” aparent. Omul este supus 
greşelii, dar nu trebuie să facă din asta o virtute. Perseverare 
diabolicum... 

29 decembrie 2010 


2011 


Marii sfinţi au lăsat în urmă înscrisuri inspirate şi fapte 
dumnezeieşti. Amintirea lor este un prilej de meditaţie pentru oamenii 
prezentului. 

Dar sfinţii au murit, aparţin trecutului mort. Ce facem noi, oamenii 
vii, cu moştenirea lor spirituală? O slăvim ca pe o relicvă de neatins sau 
ne dinamizăm şi noi cu Duhul Sfânt? Celebrarea amintirii sfinţilor e un 
gest frumos şi politicos. Dar sfinţii nu sunt mulţumiţi. Ei vor să vadă 
exemplul lor contaminând pe cât mai mulţi dintre cei vii. Nu în aceeaşi 
formă, dar păstrând devotamentul pentru Bine şi Adevăr. Sunt trişti 
văzând superficialitatea cu care îi omagiem. Ei au ars pe dinăuntru de 
dorul lui Dumnezeu. în schimb, scopul nostru pare a fi doar păstrarea 
tradiţiei şi producţia de fetişuri. Fetişuri „sfinte” de consum... 

6 mai 2011 


* * * 

în general, credem că spiritualitatea poate să ne mai aştepte, că nu 
este nicio grabă, avem toată bătrâneţea la dispoziţie pentru a ne apropia 
de cele sfinte. Poate tocmai de aceea, Biserica a exclus învăţătura despre 
reîncarnare dintre dogmele sale. Ca omul să nu amâne apropierea de 
Dumnezeu. Se pare că strategia Bisericii nu prea a dat roade. Sau poate 
că tocmai ascunderea adevărului a fost răzbunată prin depărtarea multor 
oameni cumsecade de Biserică. 

Să revenim. Prin urmare, ne spunem că Dumnezeu are veşnicia la 
dispoziţie să ne aştepte, dar noi avem doar câţiva ani ca să ne bucurăm 
cum se cuvine de cele pământeşti. Călugării au optat „pe barba lor” 
pentru stilul ascetic. Noi trebuie să muncim pentru a ne întreţine 
familia, avem atâtea lucruri de realizat în lume. Nu avem timp şi nici 
înclinare spre cele bisericeşti. 

Această perspectivă asupra spiritualităţii este viciată de neînţelegere. 
Religia şi biserica nu sunt acelaşi lucru cu spiritualitatea. Prin urmare, nu 
trebuie să luăm modelul călugărilor sau preoţilor de referinţă pentru 
viaţa spirituală. Spiritualitatea înseamnă apropierea sufletului nostru de 
spiritul din noi. Spiritul divin există deja în noi, trebuie doar să-l 
descoperim. 

Viaţa spirituală este o acţiune psihologică, interioară, de 
autocunoaştere şi desăvârşire morală. Desigur, credinţa în Dumnezeu ne 
ajută, urmarea unei religii ne poate ajuta, dar efortul să fie îndreptat spre 
interior, nu spre ritualuri, tradiţii, stiluri monastice. Oriunde ne-am afla 
şi orice am profesa, putem să ne găsim răgazul de a ne interioriza, a ne 
analiza gândurile, faptele, să ne facem un examen de conştiinţă şi să ne 
propunem un program de autoperfecţionare morală, spre a semăna cu 
idolul religios sau idealul nostru filosofic. 

11 mai 2011 


* * * 

Datul acatistelor - o superstiţie de două ori nocivă: atât spiritual, cât 
şi psihologic. 

SPIRITUAL - este imixtiunea unui terţ între om şi Divinitate. Sub 
pretextul că omul e prea slab sau păcătos ca să fie auzit de Dumnezeu, 
preoţii catolici vindeau indulgenţe, iar cei ortodocşi citesc acatiste. Din 
păcate, delegând pe cineva considerat mai „sfânt” (deşi curăţenia morală 
a tagmei preoţilor este discutabilă) să se roage la Dumnezeu pentru 
reuşitele noastre, nu facem decât să ne depărtăm singuri de El... 
Rugăciunea simplă şi directă va fi întotdeauna auzită dacă este sinceră. 
Mai mult, Dumnezeu ne ştie necazurile înainte să I le raportăm noi! Şi 
primim mereu de la El puterea de a trece singuri peste ele. în schimb, 
citirea rapidă a unei liste cu prenume (nici măcar individualizate prin 
nume!) de pe pomelnicul cu acatiste este cu certitudine ineficientă 
spiritual, chiar dacă este gratuită. 

De fapt, nu este chiar atât de gratuită cum ar părea la prima vedere. 
Credinciosul îşi creează o dependenţă de biserică şi preoţi (nu de 
Dumnezeu!), dar mai intervine şi o pierdere a încrederii în sine. Deci 
acatistele cer şi ele o plată. 

Iar urmarea PSIHOLOGICĂ este foarte gravă. în loc ca omul să-şi 
întărească încrederea în sine, puterea de concentrare şi dorinţa de a 
reuşi, el se consideră din start un perdant, chiar şi în iniţiativele cele mai 
elementare (cum ar fi să ia un examen), se simte un handicapat incapabil 
să rezolve ceva prin forţele proprii, având întotdeauna nevoie de sprijinul 

unui popă. Acest fapt duce treptat la slăbirea minţii omului şi, pe scară 
socială, la slăbirea puterii mentale a naţiunii - ceea ce este evident în 
cazul poporului nostru în prezent. Scade voinţa proprie, forţa de 
rezistenţă împotriva agresiunilor mentale externe (manifestată prin 
toleranţa morbidă la toate modele decadente venite de te-miri-unde, prin 
subordonarea culturală şi prin lipsa demnităţii). O vină importantă o are 
şi această obişnuinţă istorică de a da acatiste. 

Unii ar spune că este o formă de autosugestie, care dă roade. Dar cei 
care vor să folosească această tehnică, pot scrie pe o hârtie scurta rugă 
către Divinitate, pe care să şi-o agaţe de perete şi, trecând cu ochii peste 
ea, să repete rugăciunea de mai multe ori pe zi. Astfel îşi vor hrăni 
subconştientul cu ideea de reuşită, dar fără a renunţa la autonomia lor, şi 
chiar vor exersa dialogul personal, intim cu Divinitatea. 

De ce să răpim bietului om bucuria nevinovată de a da acatiste? 
ne-am putea întreba cu naivitate. Ei bine, pentru sănătatea sa spirituală 
şi psihologică! închipuiţi-vă că nimeni nu va mai da acatiste. Ce vor face 
atunci oamenii? Simplu, îşi vor întări voinţa de a comunica direct cu 
Dumnezeu, nu prin intermediari. Iar cei care nu erau adevăraţi 
credincioşi, ci doar superstiţioşi şi mimetici, îşi vor întări puterea voinţei 
personale de a reuşi prin forţele proprii. Oare efectul placebo 
(autoiluzionarea), posibil prezent la unii când dau acatiste, compensează 
urmările nefaste ale acestei practici asupra masei populaţiei, care îşi 
pierde zi de zi puterea de luptă cu viaţa şi cu neputinţele proprii? Credem 
că nu le compensează; şi mai credem că cei mai lucizi dintre clerici ar 
trebui să ia ei înşişi atitudine împotriva acestei superstiţii religioase. 

io iulie 2011 


* * * 

Sincronicitate! Providenţă! Câtă inteligenţă se ascunde în spatele ei! 
Totul a fost cronometrat dinainte, la secundă! Dincolo de conştiinţa 
noastră, luându-ne pe nepregătite, de era cât pe ce să ratăm evenimentul. 
Şi totuşi, noi înşine, cândva în urmă cu ceva timp, am comandat această 
întâmplare, am cerut ceva şi acum am primit, sub o formă aproape 
miraculoasă. Depinde însă de noi să vedem minunea sau să o considerăm 
o simplă coincidentă ... 

Dacă „te ai bine” cu Cerul, nu eşti lăsat de izbelişte. Marea problemă 
a oamenilor este că ei se îngrijorează. Isihaştii spun chiar că „grija este un 
păcat”. Omul trebuie să se preocupe de problemele sale, desigur, dar nu 
să intre în panică, adică să se îngrijoreze! Preocuparea e una, grija e 
altceva. Grija ne tulbură mintea şi ne împiedică să urmăm imboldurile de 
acţiune venite din partea îngerilor păzitori. Orice om bun este ajutat cu 
idei folositoare şi chiar coincidenţe providenţiale, cu condiţia ca el să se 
lase coordonat de inteligenţele celeste. Şi pentru asta trebuie să fie 
relaxat emoţional atunci când se preocupă de problemele sale presante. 
Dacă suntem credincioşi cu adevărat, trebuie să avem încredere în 
ajutorul Cerului, să nu ne panicăm . Nimeni nu e singur pe lume, nimeni 

nu e lăsat să cadă (dacă nu îi este sortit), ajutoare providenţiale pot veni 
oricând pe neaşteptate, veritabile surprize miraculoase. Iar răspunsul 
nostru de bun simţ ar fi să le remarcăm prezenţa şi să ne întărim credinţa 
în ajutorul lui Dumnezeu! Ajută-ne, Doamne, să ne scuturăm de zgura 
îngrijorării! 

Acesta e sensul sublim al zicerii eristice: «Uitaţi-vă la păsările 
cerului: ele nici nu seamănă, nici nu seceră şi nici nu strâng nimic în 
grânare; şi totuşi Tatăl vostru cel ceresc le hrăneşte. Oare nu sunteţi voi 
cu mult mai de preţ decât ele?» (Matei 6:26) Nu te îngrijora, fii relaxat!... 

1 octombrie 2011 


2012 


„Nu ştiu cum să abordez Şinele meu, cum să mi -1 imaginez!” 

Şinele nu are nicio formă proprie, e imposibil să ţi-1 imaginezi. în 
schimb, pe Isus ţi -1 poţi imagina! Gândeşte-te la Isus şi vei vedea spiritul 
tău ideal! Cheamă-L pe Isus şi se va bucura spiritul tău. Identifică-te cu 
spiritul tău şi se va bucura Isus... 

25 ianuarie 2012 


* * * 


SPIRITUAL CORECT 

Rugăciunea spiritual corectă se bazează pe înţelegerea faptului că, 
atunci când îi ceri ceva lui Dumnezeu, trebuie să îi oferi ceva în schimb. 
Dar ce? De-a lungul timpului, oamenii au crezut că dacă îi jertfesc 
animale sau părţi din recolte, Divinitatea se îmbunează şi le ascultă 
rugile. Era o formă rudimentară şi incorectă de a pricepe legitatea 
universală a faptului că totul se plăteşte . 

în zilele noastre, omul inteligent gândeşte corect spiritual în genul 
următor: „ Eu am nevoie de Dumnezeu, dar si Dumnezeu are nevoie de 
mine în lume. El acţionează prin oameni, deci si prin mine! ”. Aceasta este 
atitudinea spiritual corectă. A te pune în slujba intereselor Divinităţii 
aici, pe Pământ denotă o înţelepciune înaltă şi o putere de învingere a 
egoismului. 

13 martie 2012 


* * * 

Are şi preotul păcătos rolul lui în lume. Le oferă scepticilor şi 
agnosticilor argumente facile pentru credinţa lor atee. Există deci o 
armonie generală în lume, chiar şi când e vorba despre rău. Un om care 
s-a născut cu credinţă va găsi până la urmă o persoană sfântă pe care să o 
respecte şi de la care să ia exemplu, în ciuda restului de 1000 de persoane 

păcătoase pe care le cunoaşte. în schimb, cei care nu au credinţa în suflet 
vor găsi oricând pretexte care să le încurajeze relativismul moral. 

Deci, nu putem condamna tagma preoţilor pentru lipsa de credinţă a 
cetăţenilor. Ce i se poate însă reproşa acestei tagme este faptul că nu îşi 
adaptează mesajul pentru a trezi spiritual oamenii sensibili, care au o 
credinţă potenţială, dar încă nedeclanşată. Din fericire, aceştia pot găsi 
astăzi surse alternative de educaţie spirituală, de care se agaţă plini de 
speranţă... 

5 mai 2012 


* * * 

Dacă Dumnezeu e veşnic, iar noi suntem muritori, nu este oare un 
lucru nedrept? Chiar dacă ne rugăm Lui pentru diverse nevoi personale, 
ar putea El îndrepta această nedreptate fundamentală? 

Oricât ajutor ne-ar da Dumnezeu, oricâtă fericire am primit de la El, 
totul este trecător şi asta ne revoltă. Singura reparaţie ar fi să primim 
certitudinea că nu vom muri . 

Cine nu va muri? Sufletul, conştiinţa imaterială. Şi asta ne spun 
religiile. Credinţa religioasă ne oferă garanţia că suntem veşnici, precum 
Creatorul nostru. Chiar dacă nu crezi asta, trebuie să rămână valabil. 
Dacă nu e valabil pentru ateu, nu poate fi adevărat nici pentru credincios . 

Legile universului nu trebuie să depindă de toanele unei minţi agitate sau 
neştiutoare. Sufletul ateului este la fel de veşnic precum al credinciosului. 

Religiile dogmatice sunt ratate din start. Afirmaţii precum „dacă nu 
crezi în ce cred eu, vei merge în iad, sau vei pierde viaţa veşnică etc.” 
sunt dovada autosuficienţei credinţei religioase respective, a 
imperfecţiunii sale. Nu o poţi lua drept reper absolut în viaţă... 

22 octombrie 2012 


* * * 

Mulţi oameni îl confundă pe Lucifer cu Satan. Lucifericul este foarte 
prefăcut, cunoscând învăţătura Binelui, dar pervertind sensul cuvintelor 
şi deturnând eforturile sincere către curăţenie sufletească. în schimb, 
satanistul este direct, nici nu suportă cuvântul „iubire”, pe care îl 
batjocoreşte deschis. Dar amândoi slujesc Răul, cu metode diferite, şi 
colaborează pentru a le face oamenilor viaţa un iad. 

Oare câţi dintre noi s-au gândit că filmele horror. thriller (care au 
ajuns să fie prezentate chiar la televiziune!) sunt nişte produse pur 
satanice ? Motivaţiile celor care le găzduiesc şi prezintă sunt cât se poate 
de „raţionale”, în numele libertăţii şi democraţiei - ce nu e interzis, este 
permis, mai ales că există o mare cerere a publicului pentru asemenea 
filme (cât de „mare” să fie?). Ba, mai susţin că emisiunile de ştiri ne-ar 
oferi scene reale mai de groază decât filmele lor „artistice”. De fapt nu e 
aşa, căci filmele sunt construite cu metode psihologice ingenioase, 
urmărind în mod expres şocarea spectatorului, agresarea sa psihică. 
Căpătând dependentă de asemenea scene violente fizic şi psihic, omul îşi 

modifică treptat înseşi structurile neuronale, felul de a fi, de a gândi, 
relaţiile. Iar cei tineri sunt victimele cele mai uşoare pentru o astfel de 
educaţie satanică. La care contribuie şi satanismul din muzica rock. 18 

Totuşi, observându-i pe cei care îşi spun astăzi cu mândrie 
„satanişti”, trebuie să recunoaştem că majoritatea dintre ei sunt doar 
nişte rebeli fără cauză, mai degrabă nişte tineri revoltaţi împotriva 
societăţii sau a făţărniciei religioase. îşi defulează neîmplinirile şi 
neînţelegerile personale prin atacarea bunul simt - care ar fi simbolul 
normalitătii la care ei nu au deocamdată acces, dar ar dori-o. Mulţi nici 
nu îşi închipuie că Satan ar putea exista cu adevărat! Desigur, practicile 
lor îi îndepărtează de lume, de realitate, de Divinitate, dar există o cale 
întoarsă pentru unii dintre ei, care îşi pot salva sufletul, până la urmă, de 
la demonizarea totală. Să îi ajute Dumnezeu! 

27 octombrie 2012 


2013 


Dogmatica religioasă nu are nimic în comun cu medicina. Cine se 
laudă că poate vindeca oamenii doar cu rugăciuni este un şarlatan. De 
fapt, prin aceasta, el se pretinde a fi un sfânt, pe care Dumnezeu îl ascultă 
întocmai. Este adevărat, rugăciunile îi pot aduce bolnavului ameliorări 
spectaculoase, dar nu este o reţetă inefabilă pentru oricine şi oricând... 
Mai este implicat şi elementul karmă, pe care nici sfinţii nu o pot 
controla total. 

25 martie 2013 


* * * 

DE CE ÎL TRĂDEAZĂ IUDA PE ISUS? 

Iuda îl trădează pe Isus pentru 30 de arginţi? Nu. Nu are sens. Iuda 
poate să câştige şi altfel banii, căci se pricepe la asta. Cei 30 de arginţi 
sunt doar cireaşa de pe tort. 

Iuda s-a convins treptat de argumentele opozanţilor lui Isus: că Isus 
aduce numai necazuri (doar nici apostolii nu o duc grozav cu finanţele!), 
că strică tradiţiile (vindecă de sabat, nu se spală pe mâini), că îi pune în 
umbră pe ceilalţi rabini (ştie să interpreteze scripturile mai bine ca 
oricare), că face lucruri nelalocul lor (cum ar fi miracole, probabil cu 
puterea diavolului). într-un cuvânt, e o piatră de moară atârnată de gâtul 
învăţătorilor şi conducătorilor evrei. în plus, e incoruptibil şi nu ascultă 
de nimeni, încât nu e bun nici ca lider politic... Au toate motivele să-L 
deteste. Care motive îl conving şi pe Iuda. 


18 http://saccsiv.wordpress.com/ 2012/ 01/26/florin-stuparu-satanismul-muzicii-rock/ 

El nu îl trădează dintr-un impuls emoţional de moment şi nici 
pentru o punguţă cu bani. Miza e mult mai mare - e în joc „destinul 
naţiunii”, amăgită şi bulversată de acest profet puternic şi imprevizibil. 
Iuda ştie mai bine decât toţi de ce este capabil Isus; l-a văzut cu ochii lui. 
De aceea trebuie să-l neutralizeze. Este un act de curaj să te opui unui 
magician ca Isus. Iuda va fi un erou, salvatorul naţiunii!... 

Dar totul a trecut. Faptele au rămas în istorie şi au fost condamnate 
de părinţii Bisericii. Astăzi nu-L mai vinde nimeni pe Isus... Oare?! Am fi 
dispuşi să ascultăm de un rebel şi un „nebun după Dumnezeu”?! 

Azi suntem aproape cu toţii urmaşii lui Iuda. Ne încredem prea mult 
în mintea noastră măruntă, slujim cu loialitate doar interesele meschine 
ale ego-ului sau clanului nostru şi nu dăm crezare sfaturilor divine. Dăm 
o prea mare importanţă tradiţiilor, trecutului, prejudecăţilor, concretului 
palpabil care promite să nu ne trădeze niciodată. „O revoluţie în 
conştiinţă nu este tocmai ce ne trebuie acum!” Oare nu gândim aşa?!... 

11 mai 2013 


* * * 

Ce este religia? Religia este un amalgam de istorie, poezie şi 
literatură, psihologie, antropologie, filosofie, psihologie, spiritualitate şi 
politică. 

Creştinism? Islamism? Mozaism? Şintoism? Budism? Taoism? Ce „- 
ism” preferi? Am citit undeva o exprimare inspirată: cea mai înaltă religie 
este Dumnezeismul . 

16 mai 2013 


* * * 


A NU TRĂI ÎN PĂCAT 

Ce înseamnă să „trăieşti în păcat”? Este atunci când nu simţi în 
inimă dragostea. Definiţie simplă, dură, dar adevărată! Când, de 
exemplu, te emoţionează o scenă de film romantică sau o melodie 
superbă, simţi cu adevărat dragostea. Şi atunci, în clipele acelea şi alte 
câteva după, tu nu mai trăieşti în păcat. Uneori, chiar şi tristeţea ori 
nostalgia sunt stări contemplative pline de iubire, preferabile 
autosuficienţei. 

A trăi în păcat - adică a privi lumea şi viaţa doar cu mintea . Şi cât de 
rare sunt momentele în care simţim iubirea...! Iubirea nu este o stare 
continuă, nici măcar când ne raportăm la persoanele dragi apropiate. 
Iubirea vine în rafale scurte şi destul de rare. Aceste stări sunt cu 
adevărat de Graţie. în restul timpului, trăim în păcat, fiindcă nu 
înţelegem raţiunea inimii divine... Atunci încercăm să nu facem greşeli 
respectând nişte reguli exterioare sau autoimpuse. Suntem, cel mult, 
conformişti, disciplinaţi sau înţelepţi. Da, poate că înţelepciunea este mai 
disponibilă decât iubirea. 

Dragostea înseamnă să împărtăşeşti, pentru câteva clipe, starea 
firească a Dumnezeirii. Iubirea aceasta nu are o ţintă anume. Ea 
îmbrăţişează totul. Poate tocmai de aceea ne ferim de ea - nu vrem să 
fim vulnerabili. Dar nu te poţi feri cu adevărat de păcat decât simţind 
iubirea, radiind iubirea... Aceasta e starea de iluminare spirituală 
transpusă în cotidian. Deci din două, una: starea de păcat sau starea de 
iubire! De la împietrirea inimii pleacă toate păcatele... 

21 mai 2013 


* * * 

„Roagă-te des la Dumnezeu şi vei avea tot ce îţi doreşti!” Iată o 
reţetă facilă, un slogan fals întâlnit mai ales în pop-creştinismul 
american. 

Rugăciunea nu îţi garantează nimic exterior. Sunt multe cauze care 
acţionează direct asupra dorinţelor tale şi asupra realizării lor. De 
exemplu, karma, care de obicei nu poate fi ocolită prea mult timp. Există 
numeroase obstacole lumeşti şi psihologice care te împiedică să ai tot ce 
vrei. Apoi, nu tot ce vrei îţi este şi folositor şi te poate face fericit. Sunt 
false dorinţe care, odată ce le împlineşti, îţi lasă un gust amar. Roagă-te, 
desigur, dar mai ales meditează profund la cele Sfinte! 

* * * 

Monofizismul (sau monofizitismul) este o erezie condamnată de 
ortodoxie. El susţine că „Isus Cristos a avut doar o natură divină, nu şi 
una umană”. Dar adevărul este că şi oamenii bisericii ortodoxe gândesc 
uneori după tiparul monofizist. Când cineva spune că Isus, fiind 
Dumnezeu pe Pământ, „nu a avut nevoie să înveţe nimic de la nimeni, 
fiindcă s-a născut cu toată ştiinţa deja inoculată în creier”, atunci acela 
deja aplică aceeaşi schemă de gândire monofizistă. 

* * * 

Le cerem îngerilor să ne păzească de toate pericolele, iar ei fac tot 
posibilul. Dar, ca să fim pe deplin feriţi, şi noi trebuie să ne păzim mereu 
gândurile şi umorile. Degeaba ne dau ei sfaturi, dacă noi nu le auzim sau 
le interpretăm greşit... Degeaba alungă ei dracii, dacă noi îi chemăm prin 
dorinţele noastre... 

27 mai 2013 


* * * 

Orice credincios ştie că Zeitatea sa este cea care-i aduce fericirea. Nu 
vei auzi un credincios spunând sau gândind: „Pe mine mă interesează 
doar Dumnezeu, nu fericirea”. Dumnezeu şi fericirea sunt sinonime 
pentru credincios. 

La fel şi cu ateul. De fapt, există ateism, dar nu există atei. Orice ateu 
va recunoaşte că-şi doreşte fericirea. Căutând să fie fericit, el îl caută şi îl 

doreşte pe Dumnezeu, fără să o ştie. Fericirea si Dumnezeu sunt 
sinonime . 

io iunie 2013 


* * * 

în esenţa sa, satanismul se opune liberei voinţe a entităţilor. 
Structurile construite de Forţele întunericului sunt ierarhii bazate pe 
teroare . Din contră, Ierarhiile Divine se bazează pe liberă acceptare a 
subordonării faţă de nivelele superioare. 

O altă diferenţă: satanismul glorifică serviciul-pentru-sine, 
egoismul , iar sistemul divin, serviciul-pentru-alţii, altruismul . 

Caracteristic satanismului este orgoliul , opus smereniei din cealaltă 
tabără. 

Funcţionarea sistemelor Divine este mult mai eficientă decât a celor 
satanice. De fapt, cel mai bine se descurcă cele din urmă doar când le 
parazitează pe primele. Divinitatea este creatoare şi organizatoare, 
aducătoare de viaţă, ordine, frumuseţe. Satanismul profită cât poate de 
acestea, dar nu e capabil să reproducă, decât caricatural, creaţia Divină, 
în schimb, o încurcă, îi blochează funcţionarea armonioasă. 

O entitate prinsă în el aproape că nu mai poate părăsi sistemul 
satanic, fiindcă îşi pierde obişnuinţa libertăţii. Entitatea nu se simte 
niciodată fericită. Cel mult, simte doar o uşoară detensionare atunci când 
se constată că nu a încălcat regulile. în rest, trăieşte într-un continuu 
coşmar să nu fie cumva pedepsită. Sau este răsplătită cu un gen de falsă 
fericire (un aport de energie grosieră, grea), atunci când îşi întăreşte 
egoul, închistarea, condensarea în sine. Este ca şi cum ai primi ca 
recompensă, în loc de lingouri din aur pur, presupuse pepite de aur, dar 
pe care nu ai timpul şi nici meşteşugul să le topeşti ca să extragi câteva 
fire de aur. Este o acumulare de pietre inutile. 

Un sistem satanic aplicat pe Pământ este cel din Coreea de Nord.^ 

Când libera voinţă este posibilă (în sistemele Divine), atunci 
creatura poate alege între bine şi rău. în acest caz, părăsirea sistemului 
Divin este realizabilă (vezi căderea lui Lucifer, prin nesubordonare). 
Acesta este efectul negativ colateral, care însă păleşte în faţa marelui 
avantaj: fericirea entităţilor cuprinse în acest sistem. 

De ce doreşte Dumnezeu libertatea fiinţelor? Poate şi pentru că 
creativitatea nu ar fi posibilă în lipsa libertăţii. Iar Dumnezeu vrea ca 
fiinţele create de El să fie aidoma Sieşi, adică creative... 

28 iunie 2013 


* * * 

Dacă există atât Binele, cât şi Răul pe lume, înseamnă că ele trebuie 
să coexiste, filosofic vorbind. Unii au interpretat că, fără Rău, nu putem 


u) http:// stirileprotv.ro/ special/evadare-din-iad-cum-a-reusit-sa-scape-un-barbat-dintr-un- 
lagar-al-mortii-din-coreea-de-nord-video.html 

aprecia Binele. Sau că, fără Rău, filmul vieţii ar fi plictisitor, lipsit de 
acţiune. Dar asta nu înseamnă că trebuie să facem şi noi Răul. Putem 
alege să fim doar de partea Binelui. Oricum, Răul va continua să existe 
independent de noi. Măcar să întărim tabăra Binelui, practic vorbind! 

îy iulie 2013 


* * * 

Vorbind despre „ajutorul de la Dumnezeu” putem înţelege mai multe 
lucruri: Dumnezeul Absolut macrocosmic, îngerii păzitori şi lucrători 
(precum şi sfinţii, maeştrii ridicaţi la Cer, maeştrii iluminaţi etc.), 
propriul Spirit întrupat în fiinţa noastră. De la toţi primim sprijin, 
inspiraţie, iubire, binecuvântare, în forme diferite. 

* * * 

„Nu cred în Dumnezeu!” zice prostul. „Că nu se vede şi nici ştiinţa 
nu l-a descoperit...” Da, bine! Dar crezi în timp, omule? în timp, în 
TIMP. Crezi, da? Se vede timpul? Nu. Deduci că ar exista, prin faptul că 
lucrurile se modifică. Schimbarea e semnul existenţei timpului. 

Aşa e şi cu Dumnezeu. Nu poate fi văzut, nu poate fi detectat 
nicicum, dar îţi dai seama că există prin semnele Sale: Creaţia Sa şi 
mesagerii Săi, care glăsuiesc din când în când printre oameni... 

23 august 2013 


* * * 

„Fiţi îngăduitori cu ceilalţi!” spunea părintele Arsenie Boca. 

înţeleptul nu doar că este bun din fire, dar el şi înţelege DE CE 
trebuie să fie îngăduitor cu semenii săi. Ştie că nici el însuşi nu este fără 
pete... Dar nu doar de asta. El vede foarte clar sau intuieşte nenumăratele 
condiţionări, limite, influenţe, provocări atât externe, cat şi interioare la 
care oamenii sunt supuşi. Este aproape imposibil pentru un om să le 
reziste tuturora şi va greşi cumva, mai devreme sau mai târziu. Nimeni 
nu este infailibil. Fiinţa umană este alcătuită din puteri şi neputinţe. 

Să ne închipuim o cursă atletică în care, la final, câştigătorul este 
aclamat, iar ceilalţi, marea majoritate a concurenţilor, sunt huiduiţi fără 
milă! Vi s-ar părea corect aşa? Nu din vina lor n-au reuşit să câştige 
cursa, ci fiindcă aşa au fost condiţiile de moment, atât exterioare 
(concurenţi mai puternici, pistă mai proastă), cât şi interioare (slăbiciune 
fizică, lipsa antrenamentului suficient, vulnerabilitate psihologică). Aşa 
cum suntem toleranţi cu atleţii învinşi, la fel trebuie să arătăm 
îngăduinţă faţă de ceilalţi semeni, căci fiecare se străduieşte după cum 
poate, dar rareori este mulţumit de ce trăieşte. Aşadar, înţelepciunea şi 
îngăduinţa merg mână în mână... 

22 septembrie 2013 


* * * 

Cum să cred în ce nu înţeleg? Corect. Nu sunt de acord cu credinţa 
oarbă (să cred în ce spune Biserica tocmai pentru că nu înţeleg). Pentru 
mine, un adevăr spiritual este clar, cred în el pentru că îl înţeleg. 

Dar pentru tine, ce susţin eu, cu credinţă, este confuz. Şi atunci, din 
perspectiva ta, ori eu sunt un prost care am o credinţă oarbă, ori tu eşti 
un prost, pentru că nu înţelegi un adevăr evident. Asta e logica simplistă 
după care se ghidează oamenii în general. Dar ea nu este corectă! Totul 
ţine de gradarea percepţiei. 

Cu cât iubeşti mai mult adevărul, cu atât eşti ajutat să înţelegi mai 
mult. Ceea ce tu consideri „credinţă oarbă”, pentru mine este 
„recunoaştere intuitivă”. Deci adevărata problemă este cum să-ti creşti tu 
intuiţia ! 

O poţi face prin iubirea de adevăr şi purificarea minţii. începe prin 
evitarea propriilor tale minciuni. Apoi recunoaşte minciunile altora şi 
dezaprobă-le. Citeşte texte spirituale recomandate de oameni înţelepţi, 
de încredere. 

4 octombrie 2013 


* * * 


DEMONUL E NEGATIVIST DE PROFESIE 

Motto: «Şi Lumina luminează în întuneric, dar întunericul n-a înţeles-o» 
(loan 1:5 - traducerea King James) 

Satan are dreptul să existe, ca orice fiinţă din Univers. El este 
Negarea absolută, fiindcă neagă orice vine din partea Creatorului absolut. 
De ce neagă? Din prostie , din necunoaşterea Adevărului. Dintr-o fantezie 
bazată pe ignorarea voită a realităţii. Acest gen de ignorare are şi un 
nume: răutate . Nu vrea să-L cunoască pe Creator. Nu-i poate nega 
existenţa, deşi ar face-o de-ar putea. Şi atunci îl priveşte prin filtrul 
minciunii , falsului, iluziei, fabulaţiei. De ce? Din principiu, fiindcă e liber 
s-o facă. E un aventurier : testează la limită această libertate absolută de a 
inversa frumuseţea realităţii. Un iresponsabil . 

Satan se află pe cel mai subtil nivel al Creaţiei (nu-i spun „înalt”, ca 
să nu înţelegem greşit!): nivelul mental. Creaţia începe odată cu apariţia 
planului mental (ca oglindire a gândirii divine). Dar gândirea înseamnă 
dualitate, deci Teză şi Antiteza ei. Astfel poate apare şi Opozantul de 
profesie, perpetuu. Pe cel mai subtil nivel. Satan este de profesie 
„negativist” . 

Dar negaţia există pe toate nivelele gândirii şi creaţiei. Şi ia forma 
subordonaţilor lui Michiduţă: dracii, demonii. Toate creaturile sunt şi ele 
creatoare. Inclusiv demonii. Dar ei creează prin antiteză . Au o creativitate 
bolnăvicioasă. Un exemplu metaforic: orice arhitect normal la cap 
proiectează o clădire cu pereţii verticali. Ei bine, demonul nu ar respecta 
legile date de Creator, persiflând legea gravitaţiei - demonul ar pune 

pereţii înclinaţi!!! Uite-aşa, de-al dreacu! Dar cât timp va rezista clădirea 
asta să nu se prăbuşească?! 

Aşa se întâmplă cu toate lucrurile „bune” făcute din îndemnul 
demonilor. Pot părea interesante la început sau chiar „inspirate”, dar 
curând îşi arată adevărata valoare. Zero. Negaţia Valorii duce la lipsa de 
valoare, iar ei sunt întruchiparea negaţiei. 

De aceea spunea Mântuitorul Isus că „Pomul se cunoaşte după 
roade”. Timpul întotdeauna demască intenţiile rele. Timpul e aliatul 
adevărului . Spiritele demonice pot fi recunoscute după nerăbdarea lor . 

îy octombrie 2013 


* * * 


BIZUIREA PE BIBLIE 

La ora actuală, a considera Biblia drept unica sau cea mai bună sursă 
de informaţii spirituale este un gest de sărăcie intelectuală. Unii chiar 
obişnuiesc ca, atunci când nu mai au argumente în discuţie, să bage o 
frază din Biblie şi să închidă astfel gura opozantului. Hai să nu-i imităm 
pe fariseii care citează din Biblie ca să fie la modă sau ca să aibă avantaje 
de la mai-marii Bisericii...! Nimeni nu trebuie să creadă orbeşte tot ce 
scrie acolo! Nici preoţii nu cred totul . 

în ciuda lucrurilor cu adevărat minunate din ea, Biblia are marele 
dezavantaj că a fost scrisă de foarte mult timp şi în alte limbi, greu de 
descifrat azi şi doar de către mari experţi. Oricine poate găsi în ea 
argumente si contraargumente pentru orice . Poate că cei mai minuţioşi 
exegeţi ai Bibliei sunt sataniştii. 

Nu spun să nu o citeşti, ba chiar bucură-te de ea! Dar să păstrezi o 
anumită rezervă în chestiunile intelectuale, spinoase, delicate, 
contradictorii. De exemplu, după părerea mea, traducerile moderne nu se 
ridică la nivelul esoteric al versiunii King James Bible. Am găsit 
întâmplător nişte diferenţe marcante, care m-au convins că una s-a spus, 
alta s-a scris şi altceva s-a tradus. Dau doar două exemple: 

1 

Evanghelia după Ioan capitolul 1, versetul 5 este tradus astfel în 
varianta Cornilescu/ Ortodoxă/ King James 

«Şi lumina luminează în întuneric şi întunericul nu a biruit-o/ 
cuprins-o/ înţeles-o.» 

Diferenţa între termenii aleşi de diverşii traducători este evidentă. în 
ultima variantă putem interpreta în mod distinct astfel: întunericul 
personalizat (Satana, inamicul lui Dumnezeu) nu poate înţelege 
dreptatea legilor divine şi de aceea nu le respectă. Să recunoaştem că este 
cu totul altceva decât a spune că întunericul nu a învins lumina! Abia 
acum acordăm importanţă şi celuilalt sens al cuvântului „cuprins-o” din 
traducerea ortodoxă... 

2 


Evanghelia după Matei, capitolul 6, versetele 22, 23: 

«Ochiul este lumina trupului; dacă ochiul tău este sănătos/ curat/ 
unic, tot trupul tău va fi plin de lumină. Dar dacă ochiul tău este rău, tot 
trupul tău va fi plin de întuneric.» 

Ne putem gândi că „ochiul” are aici sensul simbolic de minte, iar 
„trupul” semnifică aura, faptele şi energia personală. Dar de ce nu a spus 
Isus „minte”, pur şi simplu? Ca în multe alte locuri din Biblie, 
interpretarea textului se face pe cel puţin două nivele suprapuse. Ei bine, 
în varianta King James Bible găsim descrierea simbolică a celui „de-al 
treilea ochi” - cel unic - sau Ajna chakra, centrul esoteric al minţii...! 
Altfel, cuvântul „unic” nu avea nici un sens aici. 

Folosirea cuvântului „minte” ar fi redus semnificaţia doar la 
propriile gânduri ale omului. în schimb, Ajna chakra este un releu al 
informaţiilor din Mintea Universală. Prin intermediul „ochiului minţii”, 
omul primeşte lumina subtilă a sferelor cereşti, ceea ce îi iluminează şi 
înţelegerea corectă, din perspectivă divină, a tuturor lucrurilor. Dacă însă 
cel de-al treilea ochi (unicul) rezonează cu lumile infernale şi 
întunecimea gândirii de acolo, desigur că şi mintea şi ideile omului vor fi 
pervertite. 

Prin urmare, în ultima variantă de traducere - King James Bible - 
găsim puncte comune între creştinism si voga . Dar tocmai acest lucru 
displace unor teologi şi clerici creştini, care îşi văd ameninţat monopolul 
credinţei... 

6 noiembrie 2013 


* * * 

Toleranţa - în comportament sau în atitudine 

Multe religii recomandă credinciosului să fie tolerant, îngăduitor cu 
semenii săi. Totuşi, uneori reprezentanţi de seamă ai religiilor se 
manifestă intolerant - dar fără totuşi a greşi cu ceva. Cum explicăm acest 
fapt ce poate aduce confuzie? 

Trebuie să facem distincţie între comportamentul exterior şi 
atitudinea interioară. Toleranta absolută trebuie să fie caracteristica 
permanentă a atitudinii lăuntrice . în schimb, comportamentul poate fi 
uneori mai aspru, atunci când circumstanţele o impun. Să ne amintim de 
momentul când Isus a alungat pe negustorii din templu, cu câtă fermitate 
şi chiar duritate s-a manifestat El atunci! Un alt exemplu comun este 
severitatea unor profesori cu elevii lor. Ea are un scop educativ şi provine 
din dragostea profesorului faţă de potenţialul copiilor, ce nu trebuie 
irosit. 

Există, în schimb, şi cazul invers, atunci când comportamentul este 
unul fals îngăduitor, pe când atitudinea interioară este intolerantă. Un 
exemplu ar fi ipocrizia fariseilor, care pozează în oameni buni, dar de fapt 
în sufletul lor colcăie resentimentele şi frustrările. Toleranţa lor este doar 

o caznă de a nu ieşi din litera învăţăturii religioase, pe care însă nu au 
asimilat-o în spiritul ei. 

12 decembrie 2013 


2014 

Spunea Isus: «Cine îşi va păzi viaţa, şi-o va pierde» (Matei 10:39, 
Marcu 8:35) Este un paradox valabil pentru persoanele care au o misiune 
spirituală deosebită, aşa cum era El. Acest fel de om se supune voinţei 
Spiritului său, deşi presimte sau ştie că acest lucru poate fi periculos 
pentru fiinţa sa biologică. Chiar dacă s-ar comporta „normal” (păzindu-şi 
viaţa), tot nu s-ar putea bucura de mulţumire. Spiritul l-ar împinge spre 
îndeplinirea misiunii sale, care presupune pierderea siguranţei, dar 
aducând mulţumirea sufletească, împăcarea cu propria conştiinţă. 

Omul obişnuit nu poate înţelege logica acestei afirmaţii eristice, ca 
multe altele rămase de la Mântuitorul. Şi este chiar contraindicat să i se 
ceară să aplice o astfel de povaţă, total absurdă din punctul de vedere al 
traiului comun. Creştinismul real de azi, din păcate, nu e religia pe care o 
urma Isus pe vremea când propovăduia împărăţia Cerului: «Cine îşi va 
păzi viaţa, şi-o va pierde»! 

13 august 2014 


* * * 

Credinţa în Existenţa lui Dumnezeu nu este suficientă. Avem nevoie 
de credinţa în Puterea şi Bunătatea lui Dumnezeu! Este o mare diferenţă 
în jurul acestui cuvânt - credinţă. 

Infractorii se cred mai deştepţi în matrapazlâcuri decât procurorii, 
după cum "bubulii" se cred mai deştepţi în treburile lumii decât 
Dumnezeu. "Bubulii" îl pomenesc pe Dumnezeu din politeţe şi ca măsură 
de prevedere. De fapt, îi acordă doar dreptul şi priceperea de a rezolva 
treburile mari, cereşti, dar nu şi pe cele omeneşti. Pe acestea din urmă se 
simt ei chemaţi să le rezolve, după orgoliul şi mintea lor "illuminată". 

S-ar putea spune că aceştia cred în Dumnezeu Creatorul (numit de 
hinduşi Brahma ), dar nu şi în Dumnezeu Păstrătorul (numit Vishnu ), 
care menţine şi organizează tot ce există pe Pământ cu Inteligenţa Lui 
fără egal. în loc de Vishnu l-au aşezat pe Baphomet, Moloch, Lucifer, 
Baal. De ce? Li se pare că noul Zeu le dă mai multă putere terestră. îi 
învaţă să fie mai duri, fără inimă, pentru a-şi putea domina şi folosi 
semenii. Pentru că le acoperă glasul firav al Conştiinţei cu tunetul Faimei 
şi Banului, scutindu-i de regrete omeneşti şi procese morale dureroase. 
Din păcate, asta nu-i face mai fericiţi ori mai senini nici fiind în viaţă, 
nici, şi mai ales, după moarte! 

12 septembrie 2014 

* * * 


ÎNGERUL NOSTRU, ARSENIE 

Yoghinii care caută să omagieze un „eliberat” din România - să-l 
omagieze pe Arsenie Boca, al cărui Spirit înalt s-a încarnat fără a fi 
obligat! 

Cei care fac „terapia cu îngeri” - să-l aleagă pe îngerul Arsenie! 
Chiar dacă nu e pomenit de Kabbala, este poate singurul cu adevărat 
cunoscut şi verificat de noi, românii. 

Cine vrea să ştie dacă a existat cu adevărat şi cum era „omul istoric 
Isus” în Palestina antică - să şi-l amintească pe Arsenie Boca, care a făcut 
aceleaşi lucrări miraculoase şi dumnezeieşti! De fapt, putem spune, fără 
teama de a greşi, că „a doua venire a lui Isus” a avut loc pentru România. 
Ce i-am făcut lui Dumnezeu întrupat şi de data asta, se ştie. 

«Răbdarea e rugăciunea supremă în războiul nevăzut.» (Arsenie Boca) 

«Gândurile, oricât de nebune ar fi, nu sunt încă nu sunt înfrângeri şi păcat, 
oricât se impun, muncind mintea. Păcatul începe de la învoirea spre faptă şi fapta 
propriu-zisă. » (Arsenie Boca) 

«Obişnuit concepţia creştină nu prea e dusă, nici chiar de credincioşi şi nici 
chiar de cei ce o cunosc teologic destul de bine, până la finalitatea sa, - mai păstrând 
şi pentru egoism o bună parte de „viaţă”. Cu alte cuvinte sunt puţine exemplarele 
omeneşti care îşi „riscă” toată viaţa lor pentru Dumnezeu, pentru cauza lui 
Dumnezeu în lume. » (Arsenie Boca) 


Gânduri pe marginea „Cărării împărăţiei”, de Arsenie Boca 

Lupta mântuitoare a omului este de 3 feluri: cu egoismul , cu 
ateismul şi cu demonismul . în cuvintele Bisericii, vrăjmaşii mântuirii 
sunt: 

- TRUPUL (iubirea de sine), 

- LUMEA (turma necredincioşilor, pentru care Cristos NU s-a rugat 
- Ioan 17,9: "Nu Mă rog pentru lume, ci pentru aceia pe care Mi i-ai dat 
Tu; pentru că sunt ai Tăi"), 

- DIAVOLUL (războiul nevăzut). 

* * * 

în Biserică, rolul de guru îl joacă duhovnicul. Fără ascultare de ghid 
(guru sau duhovnic), ucenicul poate cădea de pe cărarea cea îngustă ce 
duce spre piscurile spirituale. 


* * * 

Spunând că „păcatul mărturisit ţi -1 iartă Dumnezeu" nu trebuie să 
credem că El ne dizolvă karma ca prin minune. Nu, karma va trebui 
ispăşită cumva, dar Domnul ne-o poate amâna , ca suferinţa ei să nu ne 
încurce mersul evoluţiei spirituale (nu pe oricine suferinţa îl ridică, ci 

mulţi se pot împiedica de ea pe cale spre desăvârşire). Prin urmare, dacă 
omul se căieste de greşeală, înseamnă că se pune automat pe calea 
evoluţiei ascendente, iar lui Dumnezeu îi place să îl ajute, ferindu -1 de 
plata imediată a păcatului. îi oferă astfel şi timpul de a-şi răscumpăra 
greşeala prin fapte bune, arzându-şi astfel singur karma cea rea. E posibil 
ca pedeapsa cuvenită să se transfere totuşi asupra unei fiinţe apropiate, 
dar robită păcatului sau, pur şi simplu, care a moştenit nevinovat zestrea 
karmică (de exemplu, copilul păcătosului). 

«Dacă ne-am cunoaşte cât suntem de păcătoşi, ne-ar fi mult mai uşoară 
ispăşirea vinovăţiilor.» (Arsenie Boca) 

Din punct de vedere psihologic, recunoaşterea greşelii este un gest 
de normalitate al omului care se autocunoaşte şi se autoeducă spre 
faptele şi gândurile binelui. Minciuna şi orbirea de sine nu sunt premise 
favorabile autoperfecţionării, dezvoltării personale. 


îy septembrie 2014 


Binecuvântat este cine intră în biserică, templul lui Dumnezeu, cu 
gândul curat şi sufletul debrăcat, gata să vorbească cu Tatăl Ceresc! 
Pentru un bine mai mare, să lase afară orice învăţătură spirituală citită 
sau învăţată de cine ştie unde şi să intre direct în comuniune cu energiile 
sfinte care umplu biserica, prin grija îngerilor! Când se simte ţintuit la 
adăpostul icoanelor, parcă afundat intr-un culcuş de speranţă şi 
smerenie, atunci primeşte sufletul harul divin care îl curăţă de griji, 
supărări, energii malefice. Ce om frumos şi luminos va ieşi apoi din 
templu, ca să răspândească bunătate şi calm în jur! Măcar câteva minute 
sau ore, până va fi maculat iarăşi de iureşul şi gălăgia cotidiană... 

Intră în templu la slujbe, dorind să te molipseşti de Duh Sfânt! El te 
va face imun la emoţiile negative. După aceea, ieşind în lume, nu vei mai 
simţi cuţite în inimă, ghemuri în stomac, genunchi tăiaţi atunci când vreo 
emoţie neplăcută îşi va face apariţia. Vei deveni mai detaşat emoţional, 
păstrându-ţi totuşi luciditatea, realismul, implicarea în lume, ca şi 
sentimentele curate, devenite şi mai curate. Prin Graţia divină, vei trece 
cu mai mare uşurinţă peste încercările vieţii, nu te vor mai afecta ca 
înainte, te vei simţi mai tot timpul aproape de Dumnezeu, aşa că ce mai 
contează nişte întâmplări cotidiene care strică armonia lucrurilor! Vei 
avea armonia în tine şi ciocnirile din afară nu te vor destabiliza. 

Poate că unii se simt foarte bine în natură sau ascultând muzică 
frumoasă, elevată. Dar este un alt gen de bucurie şi binecuvântare. în 
biserică se strâng uneori cele mai înalte energii angelice, care ne curăţă 
mintea de obsesii şi gânduri josnice, şi inima, de sentimente ce nu 
rezonează cu slava cerească. Ieşim de acolo ca de sub un duş de raze 
divine miraculoase. Dar ce tot vorbim aici?! Toate astea trebuie simţite 
pe propria persoană, că altfel e degeaba... 

Parcă mai bine decât oriunde, în biserică poate omul să priceapă 
taina zicerii lui Iov: „Domnul a dat, Domnul a luat, fie numele Domnului 
binecuvântat!”. O esenţă de înţelepciune potrivită oricând. Ea te scapă de 
toate grijile, stresul, supărarea şi nemulţumirea. Cum aşa?! 

De exemplu, pierderile şi lipsurile sunt deseori cauza rugăciunilor şi 
închinărilor noastre. Când te plângi „De ce mi-a dat Dumnezeu boală?”, 
ascultă, omule: Domnul ţi-a dat sănătate şi nu te-ai bucurat destul. Eh, 
acum tot El ţi-a luat-o... De ce să plângi? Bucură-te că nu eşti şi mai grav 
bolnav, că oricând e loc de mai rău! 

Când ai pierdut ceva material preţios pentru tine: Domnul ţi-a dat de 
toate şi tot erai nemulţumit, voiai tot mai multe şi mereu câte ceva nou. 
Eh, acum tot El ţi-a mai luat din ele, ca să mai pierzi din îngâmfare şi 
uitarea de cele sfinte... De ce te plângi că s-a ciobit ulciorul?! Care era 
meritul tău?! Acum, bucură-te mai intens de ceea ce încă ai! 

Zici că nu ai avut parte niciodată de ceva anume? Dar, în schimb, ai 
avut altele, pe care nu le-ai apreciat, că erai preocupat cu ce-ţi lipsea, cu 
invidia şi lamentările. Domnul ţi-a dat şi ţi-a luat de la început câte ceva, 
ştie El cum şi de ce. împacă-te cu soarta şi bucură-te că trăieşti pur şi 
simplu, că acuşica îţi va lua Domnul şi viaţa! Că tot El ţi-a dat-o mai 
demult, cu împrumut... 

14 octombrie 2014 


Un creştin care se mulţumeşte să-l cheme în ajutor pe Dumnezeu 
când dă de greu este abia la începutul vieţii duhovniceşti. Cel care îl 
adoră pe Isus din Nazaret şi aduce laude lui Cristos-Dumnezeu este la 
mijlocul drumului spiritual. Un avansat este cel care îl socoteşte pe 
Cristos drept oglinda care îi poate reflecta chipul divin, pe care îl avem cu 
toţii. 

Oglinda este un instrument uimitor prin puterea sa de a ne ajuta să 
ne vedem fizic şi astfel a înţelege reacţia celorlalţi în prezenţa noastră. 
Este un instrument de autocunoaştere şi cunoaştere psihologică. 
Asemenea oglinzii, Cristos, cel din exterior, ne arată din ce în ce mai 
bine, pe măsura aprofundării relaţiei noastre cu El, cum arată Cristosul 
din sufletul nostru, de care încă nu suntem conştienţi. 

24 octombrie 2014 


Pentru renaşterea credinţei adevărate e bună, la început, chiar şi 
idolatria pentru părintele Arsenie Boca. Cu timpul, „materialismul 
religios” - care cere minuni şi ajutoare imediate - va ceda locul 
smereniei, nobleţii morale, răbdării, curajului spiritual. Abia atunci 
bucuria îngerului Arsenie va fi deplină, căci ajutorul său nu va mai fi 
îngrădit de păcatele noastre. 

Arsenie Boca: „Dacă tot trebuie să suferim, măcar să suferim cu 
folos!” 

Nu acuzându -1 pe Dumnezeu sau blestemând pe unii sau pe alţii, ci 
dimpotrivă, mulţumindu-I şi lăudându-L pe Dumnezeu pentru că ne-a 
dat suferinţa! Pare absurd? Nu este, căci suferinţa spală nişte păcate (ale 
noastre, ale rudelor, ale strămoşilor), spunea Părintele. Deci, să punem 
mai presus plăcerea curăţeniei decât neplăcerea curăţirii. 

12 noiembrie 2014 


în aceeaşi serie de cărţi - culegeri de texte publicate de 
către autorul Răzvan Alexandru Petre în website-ul 
www.spiritus.ro fac parte următoarele titluri: 

1) Esoterismul în mileniul 3 

2) Karma, valurile timpului 

3) Spiritele în dialog cu noi (în colaborare cu Nina Petre) 

4) Cristos, binele, adevărul 

5) Spiritualitatea în psihologie 

6) Filosofie spirituală 

